
ভূমিকা 


দেশের স্বাধীনতার পঞ্চাশ বছর পূর্তি উপলক্ষ্যে সংবাদমাধ্যমগুলিতে দেশের 
অতীত বর্তমান ও ভবিষ্যতের গৌরব কীর্তন চলছিল পৃণোদ্যমে। তখন “সুজলাং 
সুফলাং' রোজ শুনতে শুনতে হঠাৎ কৌতৃহল হল, “দেখি ত, বৈদিক যুগে অন্নের 
প্রাচুর্য ছিল কিনা।” সেই দেখতে গিয়েই বৈদিক মৃলগ্রস্থগুলি আবার গড়তে হল। 
সবিম্ময়ে আবিষ্কার করলাম,খান্যের জন্য অসংখ্য প্রার্থনা, শুধু সংহিতা ব্রাহ্মণে নয়, 
আরণ্যক উপনিষদেও। 


এই ধরনের অন্নাভাব প্রাচীনকালে পৃথিবীর সব দেশেই ছিল। শ্বীস্টপূর্ব সপ্তম 
শতকের গ্রীসে হেসিয়ডের “ওয়র্কস্‌ এণ্ড ডেজ” বইতে পড়ি, “যে ব্যক্তির বাড়িতে 
যথাকালে এক বছরের খাদ্য সঞ্চিত হয়নি-_ভূমিতে জন্মায়, যে ফসল শস্যলক্ষ্মীর 
দানা, সেই খাদ্য-_, তার কোর্ট কাছারির বিবাদের সঙ্গে কোনো প্রসঙ্গই নেই। 
[1,161 ০0170611)1)9176 ৬10 000811615 8170 9080169 ৮4170 1)8511018/6215 
10018151810 00000110765, 9০17 01081%101011 0116 92111) 06815. [)617666175 
£1817. 7 30-32] অর্থাৎ সমাজে প্রতিষ্ঠার ভিত্তিহলো খাদ্য সঞ্চয়। বলাই বাহুল্য, 
এ রকম বিত্তবান্‌ সমাজে মুষ্টিমেয়ই ছিল, গ্রীসে শুধু নয়, সর্বপ্রই। সঞ্চয়ের উপদেশ 
দিচ্ছেন হেসিয়ড্‌, সঞ্চয় ক্ষুধাকে ঠেকায়। [7০ %/10800510 %/11811161789, ৬111 
(০০ 01 01121/15/6017011751. 70715 0//1)7)5 17) 363] সঞ্চয়ের প্রাক্শর্ত 
হল প্রাচুর্য এবং উদ্বৃত্ত, এবং সেটা জনসাধারণের ভাগ্যে কখনোই ঘটত না। তারা 
সারা পৃথিবীতে চিরকালই “দিনআনি দিন খাই'-এর শেকলে বীধা। প্রাচীন মিশর, 
চীন কোথাওই চাষি-মজুর সারা বছর পেট ভরা খাবার কখনোই পেত না। 
ভারতবর্ধও ব্যতিক্রমী নয়; দারিদ্র, অভাবে, ক্ষুধায় অন্য সব দেশের সাধারণ 
মানুষের সঙ্গে ভারতবর্ষেরও বৃহৎ জনগোষ্ঠী এক সারিতেই ছিল ।পার্থক্য একটাই 
:আমরা বলে থাকি, প্রাচীনকালের মানুষ প্রাচুর্যে লালিত ছিল। দেশটা ছিল সুজলা 
সুফলা। এমন কী রবীন্দ্রনাথও লিখেছেন, 'চিরকল্যাণময়ী তুমি ধন্য। দেশ বিদেশে 


১৪ 


বিতরিছ অন্ন'; কখনো কখনো ভারতবর্ষ থেকে খাদ্যপণ্য বিদেশে গেছে একথা 
যেমন সত্য তারই সঙ্গে এ-ও সত্য, সে রপ্তানি সম্ভব হয়েছে দেশের বছলোককে 
ক্ষুধার অন্ন থেকে বঞ্চিত করে”, এবং ভারতবর্ষ বিদেশ থেকে খাদ্য আমদানিও 
করেছে। বৈদিক আর্রা সর্বতোভাবেতৃপ্ত ছিল এমন একটা রূপকথা প্রায়ই প্রচারিত 
হয়। একধরনের ইতিহাস বইতে এবং গণমাধ্যমে এ ধরনের কল্পিত কথা প্রায়ই 
পরিবেশিত হয়। সেই রূপকথাটা যাচাই করতেই এগ্রন্থের সুত্রপাত। 


ক্ষুধা ও খাদ্যের মধ্যে প্রচুর ব্যবধান ছিল, একথা শুনতে যত অপ্রিয়ই হোক্‌, 
মানতে যত অসুবিধেই হোক না কেন, বৈদিক সাহিত্যের সাক্ষ্য থেকে প্রত্যক্ষ 
উদ্বৃতি-সহযোগে সেই তথ্যগুলি এ বইতে সন্নিবেশিত হল। যে ধরনের নির্লজ্জ, 
উলঙ্গ মিথ্যা প্রাচীন ভারতবর্ষের ইতিহাস বলে ছড়ানো হয়েছে তারই কিছু প্রতীকার 
ঘটুক প্রকৃত তথ্য থেকে, এ বাসনা এই বইটি রচনার পিছনে কার্যকরী ছিল। বৈদিক 
যুগে অধিকাংশ মানুষ পেট ভরে খেতে পেত না, এটা তথ্য। বিজ্ঞান তখন খুবই 
পশ্চাৎপদ ছিল, শস্য উৎপাদনের কৃৎকৌশল অনুন্নত ছিল, শস্য সংরক্ষণের ব্যবস্থা 
ছিল না, প্রাকৃতিক দুর্যোগে শস্যহানি ঘটত, এসবের জন্যে যে-অভাব তা সার্বত্রিক 
ছিল এবং তার মধ্যে গ্লানির কিছু নেই। আবার বৈদিক ইতিহাস অনুধাবন করতে 
করতে দেখি, আর্যরা আসার চার পাঁচ শতাব্দীর মধ্যেই উৎপাদন ব্যবস্থায় 
কৌশলগত প্রকরণে বিপ্লব এসে যাওয়ায় উৎপাদনে বৃদ্ধি ঘটেছে, প্রয়োজনকে 
ছাপিয়ে কিছু উদ্ৃত্তও থাকছে। কিন্তু ঠিক তার সঙ্গে সঙ্গেই সমাজে শ্রেণীবিভাগও 
দেখা দিয়েছে এবং উদ্ৃত্ত জমা হতে লাগল মুষ্টিমেয় ধনীর হাতে। তারা তা নিরন 
মানুষের মধ্যে বন্টন না করে ব্যক্তিগত সমৃদ্ধি বাড়ানোর জন্যে পণ্য হিসেবে তাকে 
ব্যবহার করল স্বদেশে ও বিদেশে । ফলে নীচের তলার সংখ্যাগরিষ্ঠ জনসাধারণের 
ক্ষুধার অন্ন কোনোদিনই মিলল না। 


উপনিষদের যুগে দেখা দিল জন্মান্তরবাদের তত্ব এবং তার কিছু পরে কর্মবাদ। 
কাজেই খেটে খাওয়া মানুষের অর্ধাহার অনাহারের পুরো ব্যাখ্যা 
মিলল : মানুষ যেহেতু মৃত্যুর পরে বারে বারে জন্মায়, তাই এ জন্মের এই যে 
অন্নাভাব এ তার পূর্বজন্মের দুষ্ৃতিরই ফল। পূর্বজন্মের দুষ্কৃতিটা এ জন্মের 
অগোচরে, এ জন্মের সুকৃতি দিয়ে, তার প্রতীকার ঘটবে যে পরজন্মে, সে-ও তার 
অগোচরে । ফলে মেনে নেওয়া ছাড়া এবং সমাজের কর্তাব্যক্তিদের শ্রীচরণ সেবা 
করা ছাড়া অভুক্ত দরিদ্রের আর করবার কিছুই রইল না। কাজেই দুঃখ দারিদ্র্য 
যথাপূর্বম্‌ রইল, ব্যাখ্যা রইল, আর রইল নিশ্প্রতীকার ক্ষুধা। 


টি 


ব্যাখ্যা-দুর্ব্যাখ্যা দিল শান্ত্র এবং তার প্রবক্তা ও পুরোহিতরা। এরা নিজেরা 
উৎপাদনকর্ম থেকে সম্পূর্ণ অব্যাহতি পেয়ে বাকি সমাজের ওপরে পরগাছার 
মতো থেকে খাদ্যের নিশ্চিত আশ্বাস পেয়েছিল। এই উৎপাদক-অনুৎপাদক 
বিভাজন বৈদিক যুগ থেকেই ছিল, পুরোহিতদের উৎপাদন করতে হত না, যজ্ঞের 
বরাদ্দ খাদ্যে অধিকারী ছিল। শ্রমকে যখন কায়িক ও বৌদ্ধিক হিসেবে দুভাগ করা 
হল, তখন থেকে পৃথিবীর সর্বদেশে সর্বকালে কায়িকশ্রমী বুদ্ধিজীবীর চেয়ে নীচের 
স্তরের জীব বলে পরিগণিত হতে লাগল। সমাজের নিয়ন্ত্রণ ক্ষমতা চলে গেল 
শান্ত্রকার ও পুরোহিতদের হাতে । যেহেতু মূলত ক্ষত্রিয় রাজারাই তখনো ক্ষমতায় 
অধিষ্ঠিত, তাই ব্রাহ্মণ ও উপনিষদ্‌ সাহিত্যে ক্ষমতার জন্যে ব্রাহ্মণ ও ক্ষত্রিয় এই 
দুই বর্ণের একটা রেষারেষি চোখে পড়ে। 

সংহিতা ব্রাহ্মাণে অর্থাৎ বেদের কর্মকাণ্ডে ক্ষুধার খাদ্যের জন্যে সরাসরি প্রার্থনা 
অসংখ্য; সমস্ত দেবতার কাছে, সব খষিবংশের সুক্তকাররাই খাদ্যের জন্যে করুণ 
আর্তি নিবেদন করেছেন। তার মধ্যে ক্ষুধার ব্যাপ্তি ও তীব্রতা 
দুই-ই ধরা পড়ে। যজ্ঞ করা হত খাদ্যলাভের জন্যে, অন্যান্য এহিক সুখের জন্যেও, 
কিন্তু খাদ্য ছিল একটি মুখ্য কাম্যবস্তু। ক্ষুধা সম্পর্কে আতঙ্ক বারেবারে প্রকাশ 
পেয়েছে অশনায়াপিপাসে, ক্ষুধাতৃষ্তা থেকে নিষ্কৃতি পাবার জন্যে আবেদনে। 
অশনায়াপিপাসার অপর নাম মৃত্যু, এর থেকেই ক্ষুধা সম্পর্কে আতঙ্ক স্পষ্ট বোঝা 
যায়। যজ্ঞ দিয়ে, দেবতার ত্তব দিয়ে, তীব্র প্রার্থনা দিয়ে ক্ষুধাজনিত মৃত্যু থেকে 
পরিত্রাণ পাবার জন্যে ব্যাকুলতা দেখতে পাই। 

আরণ্যক-উপনিষদে অর্থাৎ বেদের জ্ঞানকাণ্ডে কি ছবিটা পাল্টে গেল? তখন 
ত লোহার লাঙলের ফলা ব্যাপকভাবে ব্যবহৃত হচ্ছে, স্বল্পতর শ্রমে বেশি জমি 
চাষ করা যাচ্ছে, ফসল ফলছে বেশি। ক্ষুধার প্রকোপ কি তখন কমল কিছু? এ 
যুগে মুখ্য কথাটা যজ্ঞ নয়, ব্রন্মাজ্ঞান। জন্মাত্তরবাদ এসে গেছে ধর্মচেতনায়, এবং 
নিজেকে ব্রন্মের সঙ্গে অভিন্নভাবে উপলব্ধি করাই তখনকার ধর্মাচরণের প্রকৃষ্ট 
পথ। যেখানে এইসব তত্বকথা সমাজে প্রাধান্য পেয়েছে সেখানে খাদ্যের জন্যে 
আকুলতা কি কমেছে কিছু? আরণ্যক-উপনিষদ্‌ সাহিত্য ভিন্ন সাক্ষ্য দেয়। 
এখানেও ক্ষুধার অন্নের জন্যে একইরকম আগ্রহ এতটাই যে এ যুগের শ্রেষ্ঠ তত 
ব্রন্মের সঙ্গে অন্নকে বারেবারে একাত্ম করে দেখানো হয়েছে। নানা উপাখ্যানে ও 
সন্দর্ভে ক্ষুধার গুরুত্ব এবং অল্নের মহিমা ব্যক্ত করা হয়েছে। তার সংখ্যা ও পরিমাণ 
এত" বেশি যে এ যুগেও নিরল্ন মানুষের সংখ্যা, মাজে অন্নের ব্যাপক অভাব, 
ক্ষুধায় মৃত্যুর আতঙ্ক সম্বন্ধে কোনো সন্দেহ থাকে না। 


১০ 


তত্ব আলোচনার যুগে মাঝেমাঝেই যাজ্ঞবন্ক্য রাজা জনকের সভায় এসে 
আলাপ করতেন। একবার তেমনই আসার পরে জনক প্রশ্ন করলেন, “ “কী মনে 
করে”, ঠাকুর, ব্রহ্মাতত্বের জন্যে এলেন, না গাভীর জন্যেই?” “দুইয়ের জন্যে, 
মহারাজ”, নিঃসংকোচে বললেন যজ্ঞবন্্য। অন্যত্রও পড়ি খাদ্যসংস্থান বা 
বৈভববৃদ্ধির জন্যে যাজ্বন্ধ্যের তৎপরতার কাহিনী । কিন্তু যাজ্বন্ধ্যের যেমন 
গুছিয়ে নিতে পারতেন, আপামর-জনসাধারণের ত সে সুবিধে ছিল না। রাজদ্বারে 
তাদের প্রবেশাধিকার ছিল না, তাই অভাবের দিনে তাদের উপবাস করা ছাড়া 
গত্যত্তর ছিল না। রাষ্ট্রব্যবস্থায় এমন কোনো বিধান ছিল না যে খরা-অজন্মার 
দুর্ভিক্ষে রাজকোষ উন্মুক্ত করে নিরন্ন মানুষের অন্ন জোগাতে হবে। নিশ্চয়ই 
কোনো কোনো অঞ্চলে কোনো কোনো রাজা বা ভূস্বামী তা করতেন, কিন্তু এমন 
বহু তথ্য পাওয়া যায় যখন ভিক্ষা সংগ্রহ করতে না পারলে মানুষকে উপবাস 
করতেই হতো। মনে পড়ে, “দুর্ভিক্ষ শ্রাবস্তীপুরে যবে / জাগিয়া উঠিল হাহারবে, / 
বুদ্ধ নিজ ভক্তগণে / শুধালেন জনেজনে, / ক্ষুধিতের অন্নদানসেবা/ তোমরা 
লইবে বল কেবা।” রাষ্ট্রে কোনো প্রতীকারের ব্যবস্থা থাকলে বুদ্ধ তার ভক্তদের 
সে দায়িত্ব নিতে বলতেন না। 


পুরাকালে মানুষের অবস্থা ভাল ছিল, বেদের যুগে মানুষ বেশি ভাল খেতে 
পরতে পেত এমন একটা কল্পকথা সমাজে চালু আছে বহুদিন, এ গ্রন্থে বৈদিক 
সাহিত্যের প্রত্যক্ষ নজিরে এ কল্পকথাটা যাচাই করতে গিয়ে ঠেকে গেছি। উত্তর- 
বৈদিক তত্বের যুগেও যীরা ব্রাহ্মণ্য ও ব্রাহ্মণ্যেতর প্রস্থানের বড় বড় তত্র প্রবক্তা, 
কিন্তু যে মানুষগুলো দিনভর খেটে তাদের অন্ন জুগিয়ে নিশ্চিত্ত রেখেছে এসব 
তত্ব আলোচনার অবকাশে সেই হতভাগ্যরা দুবেলা পেট ভরে খেতে পেল কিনা 
তা নিয়ে তারা কেউই মাথা ঘামাননি। ফলে ক্ষুধার প্রকোপ রয়েই গেল সমাজে। 
ধর্মচর্চাও চলল, পাশাপাশি ক্ষুধার প্রকোপও রইল অব্যাহত। মনে পড়ে, গান্মীজির 
একটি অমর উক্তি, “1366016 11)6 1101118% 9৮1) 00৫ 08165 101 ০0176 
9০91 1) 019 91181 01 0158৮. “ক্ষুধিতের সামনে স্বয়ং ভগবানও খাদ্য 
ছাড়া অন্য চেহারায় আসতে সাহস পান না”। “সাহস পান না” কথাটা 
প্রণিধানযোগ্য। ক্ষুধা এক তীব্র অভিজ্ঞতা, তার দাবিও তেমনি অপ্রতিরোধ্য, তার 
মুখোমুখি হতে গেলে কেবলমাত্র খাদ্যসংস্থান দিয়েই তা সম্ভব, নীতিকথা ধর্মাচরণ, 
তত্বউপদেশ সেখানে সম্পূর্ণ অপ্রাসঙ্গিক। এই যে সরাসরি খাদ্য দিয়ে ক্ষুধার 
মোকাবিলা করা, তা বেদের যুগেও হয়নি, আজও হয়নি। | 


৯ 


বৈদিক সাহিত্য মোটামুটি শ্রীস্টপূর্ব পঞ্চদশ শতকে সম্ভবত ভারতবর্ষের 
বাইরেই শুরু হয়ে-_এদেশে ্বীস্টীয় পঞ্চম শতক পর্যন্ত রচিত হয়েছিল। এর 
প্রধান দুটো ভাগ: কর্মকাণ্ড ও জ্ঞানকাণ্ড অর্থাৎ সংহিতা ও ব্রাহ্মণ, এবং 
আরণ্যক ও উপনিষদ। আমাদের আলোচনায় সংহিতা পর্বকেই বৈদিক 
সাহিত্যের পূর্বভাগ ধরে নেব, যদিও ব্রাম্মাণের অনেকগুলিই সেই যুগে রচনা 
হয়েছিল। দ্বিতীয় পর্বে ব্রাহ্মণ, আরণ্যক ও উপনিষদের আলোচনা করব, কারণ 
বিষয়গতভাবে এ তিনটির সংযোগ অনেক বেশি। 


আর্ধরা ভারতবর্ষে একবারে আসেনি, দলেদলে বারেবারে এসেছিল, তাদের 
মধ্যে একটি_হয়ত শেষতম বৃহৎ দলটিই--বেদ বহন করে এনেছিল। 
তখনকার ভারতবর্ষের ভৌগোলিক সীমানাও খুব স্পষ্ট নয়, হয়ত মধ্যপ্রাচ্যের 
দিকের অনেকটা অংশই ভারতবর্ষের সীমার মধ্যেই ছিল। আর্যরা ঠিক কবে 
কোথা থেকে আসে তাও খুব সুনিশ্চিত নয়। 


১২ বেদের যুগে ক্ষুধা ও খাদ্য 


প্রথম দিকে যেসব আর্ধ গোষ্ঠী শ্রীস্টপূর্ব পঞ্চদশ শতক থেকে দ্বাদশ শতকের 
মধ্যে ভারতবর্ষে আসে তাদের বিষয়ে কিছুই জানা যায় না কিন্তু খথেদের কিছু 
সুক্ত বহন করে শেষতম যে গোষ্ঠীটি ভারতবর্ষে এল তাদের বিষয়ে জানবার 
একমাত্র উৎস ঝণথ্েদই। মোটামুটি মনে করা হয় যে, এরা যাযাবর পশুচারী 
ছিল। হয়ত-বা আরও দূর অতীতে এরা ইয়োরোপের কোনো অঞ্চল থেকে 
যাত্রা শুরু করে কয়েক শতক যাত্রা করে এখানে পৌছয়। তখন এদের মুল খাদ্য 
ছিল ফলমূল, গরু ছাগলের দুধ, ঘি, দই, ক্ষীর ইত্যাদি আর আগুনে-ঝলসানো 
পশুমাংস। যেসব অঞ্চলের মধ্যে দিয়ে এরা আসে তাদের মধ্যে অনেকেই চাষ 
করতে জানত, ফসল থেকে তৈরি রুটিও সে অঞ্চলে এরা পেয়ে ও খেয়ে 
থাকবে মাঝেমাঝে । কিন্তু এরা নিজেরা চাষ করতে জানত না। এই যাযাবর 
অতীতে এরা যখন কোনো বিপদে পড়ে বা বিপদের আশঙ্কায় দেবতার শরণাপন্ন 
হত, অথবা গোষ্ঠীদ্বন্দে বা ভিন্ন গোষ্ঠীর সঙ্গে যুদ্ধে জয়লাভ করে কৃতজ্ঞতায় 
দেবতার শরণ নিত, তখন এরা খুব সংক্ষিপ্ত একটা যজ্ঞ করত। সম্ভবত দলেরই 
একজন __ প্রবীণতম বা প্রাজ্জতম-_ একটা পরিষ্কার জমিতে একটা পশ বধ 
করত, সে নিজে বা আর কেউ কিছু মন্ত্র আবৃত্তি বা গান করত। তারপর সেই 
মাংস আগুনে ঝলসে নিয়ে সকলে ভাগ করে খেত, এবং যে পশুবধ করে গানে 
আবৃত্তিতে যজ্ঞটি নিষ্পন্ন করত সে-ও তারপরই পশুপালক হয়ে দলে যোগ 
দিত। এই ছিল প্রাথমিক পর্বের যজ্ঞ। পশুচারীদের মধ্যে চালু ছিল বলে এ 
যজ্জপদ্ধতির কয়েকটি স্থায়ী লক্ষণও এ জীবনযাত্রার দ্বারা নিরূপিত হয়েছিল। 
যেমন, এরা নিজেরা যাযাবর ছিল বলে এদের কোনো মন্দির ছিল না, বেদী ছিল 
না। এ বেদীর ওপরে দেবতাদের উদ্দেশে স্তব করে নিজেদের অভ্যস্ত খাদ্য 
পশুমাংস, মধু, দুধ, ঘি ইত্যাদি নিবেদন করত এবং যা তাদের প্রয়োজন তার 
জন্যে প্রার্থনা করত। কী সেই স্বস্তি? দেবতাদের বর্ণনা আর পূর্বে তারা 
ভক্তদের যা যা দিয়েছেন তার উল্লেখ করে প্রশংসা । আর প্রার্থনা হলো : 
শত্রজয়, দীর্ঘজীবন, আরোগ্য, স্বাস্থ্য, পুত্রসস্তান, ধনসম্পত্তি প্রেধানত গোধন) 
এবং সর্বোপরি খাদ্য। 


ইতিহাসের প্রথম পর্বে মানুষ ফলমূল সংগ্রহ করত; তারপরে শিকার করে 
মাংস সংগ্রহ করত। তার পরের পর্যায়ে সে পশুপালন করত। শিকার পাওয়া 
খানিকটা অনিশ্চিত ছিল, কিন্তু পশুপালনে খাদ্যসংস্থান অনেক বেশি নিশ্চিত 
ছিল। ভারতবর্ষে আসবার সময়েও আর্যরা যাযাবর পশুচারীই ছিল, অনেক 


বেদের যুগে ক্ষুধা ও খাদ্য ১৩ 


পরে প্রাগার্যদের কাছে চাষ করতে শিখেছিল। এ দেশে এসে প্রাগার্যদের হারিয়ে 
হটিয়ে দেয়, তখন প্রাগার্যদের মধ্যে পরাজিত অংশটি আর্যদের দাসে পরিণত 
হয়, বাকিরা বিন্ধ্য পর্বতমালার কাছের অরণ্য অঞ্চলে পালিয়ে যায়। আর্ধরা 
ধীরে ধীরে উত্তর-পশ্চিম সীমান্ত প্রদেশ থেকে পাঞ্জাবে ও পরে উত্তরপ্রদেশ, 
রাজস্থান, মধ্য প্রদেশ দখল করে বসবাস করতে থাকে । বনজঙ্গল পুড়িয়ে চাষের 
জমির পরিমাণ বাড়াতে থাকে, কারণ ততদিনে তারা প্রাগার্যদের কাছ থেকে 
চাষ করতে শিখেছে। 


তার আগে প্রথম যখন প্রাগার্যদের সঙ্গে সংঘাত হয়, তখনো আর্যরা 
পশুপালকই ছিল এবং প্রাগার্যদের সম্পত্তি ও খাদ্য লুটপাট করে খাবার সংগ্রহ 
করত, শিকারও করত, বনে ফলমূল সংগ্রহও করত। কিন্তু এসব মিলিয়েও যা 
খাবার জুটত তা তাদের প্রয়োজনের তুলনায় কম ছিল। শিকারের যুগ থেকে 
পশুপালনের যুগ পর্যস্ত খাদ্য সংকট তাদের নিত্যসঙ্গী ছিল। শিকার মেলা 
ভাগ্যের ওপরে নির্ভর করত, আর পশুপালনেরও নানা বিপদ ছিল; অতিবৃষ্টি 
অনাবৃষ্টি ইত্যাদিতে ঘাসের জমি নষ্ট হয়ে গেলে পশুপালের খাদ্যের অভাব হত 
এবং তখন পুরনো চারণভূমি ছেড়ে নতুন চারণের উদ্দেশে যেতে হত। এ 
ধরনের অনিশ্চয় লেগেই থাকত। তা ছাড়া পশুপালে মাঝে মাঝে মড়ক দেখা 
দিত, তখন পশুপালকদের খাবার __ দুধ ও মাংসে টান পড়ত। খাবারের 
জোগানে এইরকম অনিশ্চয়তাতে আর্ধরা অভ্যস্ত ছিল। কাজেই দেবতাদের 
কাছে খাদ্যের জন্যে প্রার্থনা তাদের নিত্যকার প্রধান একটি প্রার্থনা ছিল। এই 
অংশে আমরা বেদের পূর্বভাগ হিসেবে শুধু খণ্েদ সংহিতা নিয়েই আলোচনা 
করব। 


ধথেদের কিছু অংশ হয়ত আর্ধরা ভারতবর্ষে প্রবেশ করবার আগেই রচনা 
করেছিল, তাতে এবং পরে এদেশে এসেও তারা যে খক্গুলি রচনা করে 
তাতেও খাদ্যের জন্যে প্রার্থনা বিস্তর আছে। এসব প্রার্থনায় খাদ্যের নানা 
প্রতিশব্দ পাওয়া যায়। প্রাচীন বিশেষত “আস্য” __ যা মুখে মুখে রচিত এবং 
স্মৃতিতে সংরক্ষিত-_ রচনায় প্রতিশব্দ-প্রয়োগ বিলাসিতা । কোনো প্রাচীন আস্য 
সাহিত্যেই এক অর্থে বহু প্রতিশব্দের ব্যবহার পাওয়া যায় না। তবু, এক খথেদেই 
অন্নের অন্তত চোদ্দটি প্রতিশব্দ পাওয়া যায় : অন্ন, অন্ধস্‌, ই, বাজ, পৃক্ষ, পিতু, 
ভক্ত, শ্রবস্‌, স্বধা, উর্জ, ইলা, চন, নমস্‌, ও বয়স্। এখন এর কয়েকটি হয়ত 
আঞ্চলিক প্রতিশব্দ, দুচারটি হয়তবা কোনো বিশেষ ধরনের খাদ্য বোঝাত; 

তাহলেও এতগুলি প্রতিশব্দে তখনকার সমাজে খাদ্যের যে বিশেষ গুরুত্ব ছিল 
তাই বোঝাত। নানা নামে অভিহিত হয়ে খাদ্যের জন্য দেবতার কাছে প্রার্থনা 
যেন বিশেষ একটি তাৎপর্য পেয়েছে। 


খাদ্যের প্রার্থনা কোন্‌ দেবতার কাছে করা হত? খণ্েদে খুব কম দেবতাকেই 
বিশেষ কোনো অভীষ্টের জন্য আহীন করা হত। বায়ুবাতাঃ, পর্জন্য, আপঃ, 
নদ্যঃ এগুলি প্রকৃতির বিশেষ বিশেষ শক্তির প্রকাশ যেমন সূর্য, চন্দ্র, অগ্নিও 
কিন্তু প্রার্থনার বেলায় এঁরা কেউই বিশেষ কোনো অভীষ্ট বস্তু দানের সঙ্গে 
সম্পৃক্ত নন্। মোটের ওপরে অধিকাংশ দেবতার কাছেই প্রায় সব রকমের 
কাম্যবস্তুর জন্যই প্রার্থনা করা হয়েছে। কিন্তু খুব অবাক লাগে যখন দেখি, 
খাদ্যের জন্যে বেশ ছোট ছোট, অর্থাৎ কম তাৎপর্যপূর্ণ যাদের উদ্দেশে ঝক্‌ও 
কম, দেবমগুলীতে ফাঁদের গুরুত্বও কম, এমন সব দেবতার কাছেও প্রার্থনা করা 
হচ্ছে। __ ইন্দ্রের উদ্দেশ্যে ধণ্থেদের এক চতুর্থাংশ সৃক্ত, তাই খাদ্যের জন্যে 
প্রার্থনা তার কাছেই সবচেয়ে বেশি পরিমাণে আছে। ইন্দ্র, অগ্নি, বায়ু, অশ্থিনৌ, 
উষস্‌, বরুণ, আপঃ, নদ্যঃ, আদিত্যরা, মিত্র, সবিতা, সূর্য, সোম (পবমান)__ 
এরাও বঝথেদে প্রধান দেবতাই, এঁদের কাছে খাদ্যভিক্ষা স্বাভাবিক। কিন্তু বেশ 
কিছু অপেক্ষাকৃত গৌণ দেবতার কাছেও খাদ্যের জন্যে প্রার্থনা করা হয়েছে, 
যেমন বৈশ্বানর, দ্রবিণোদা অগ্নি), পৃষা, রুদ্র, সরস্বতী, অপাং নপাৎ, নদী, 
অরণ্যানী, দধিক্রাবা, খভবঃ, শুদ্ধাগ্নি, ত্ৃষ্টা এমন কী ইন্দ্রের দুটি ঘোড়া-_ হরীও 
বাদ যায়নি। এর থেকে মনে হয়, স্তোতারা এ ব্যাপারে কোনোরকম ঝুঁকি নিতে 
রাজি ছিলেন না। কে জানে কোন দেবতার বিশিষ্ট কী কী ক্ষমতা আছে? 
সকলকেই বলা রইল, যাঁর যা সাধ্য আছে দিয়ে দেবেন। খাদ্যের টানাটানির 
যুগে এটা সহজেই বোঝা যায়। 


ধাণ্থেদের মন্ত্রগুলিকে মোটামুটি যে দুভাগে ভাগ করা যায়, তার মধ্যে 
দেবতাদের প্রশংসা বা স্তব বাদ দিলে থাকে প্রার্থনা। আগেই দেখেছি, এসব 
প্রার্থনা নিরাপত্তা, পরমায়ু, সম্পত্তি ও খাদ্যের জন্যে খাদ্য নিয়ে প্রার্থনা সংখ্যায় 
প্রুর। ভাষায় প্রকারভেদ আছে কিন্তু মূল সুরটা একই “অেগ্নি) আজ তুমি সুমনা 
হয়ে খাদ্যবিষয়ে, আমাদের দানশীল রক্ষক হয়ো। [খখেদ ১। ৩৬ | ২], ইষং 
পৃণ্তাং সুকৃতে সুদানব তা বহিঃ সীদতং নরা] “€অশ্থিদ্বয়) তোমরা 
সৎকার্যকারীকে অন্নে ভরিয়ে দিও” ১ । ৪৭ ।৮ এই রকমই 'ত্বং ত্যাং ন ইন্দ্র 
দেব। চিত্রমিষমাপো ন পীপয়ঃ পরিজ্ঞন্‌, “দেব ইন্দ্র নানারকম খাদ্য দিয়ে ' 
আমাদের পূর্ণ কর ব্যাপ্ত ভূমিতে ১ 1 ৬৩ ।৮ আন উর্জং বহতামশ্থিনা যুবন্‌। 

“অশ্থিদ্বয়) আমাদের জন্যে খাদ্য-বহন করে এনো” ১ । ১৫৭ | ৪। এসব থেকে 
দেবতাদের কাছে খাদ্যের জন্যে মিনতি স্পষ্টই বোঝা যায়। ইন্দ্র উধ্র্বে অন্নের 
দাতা ।” ["উধের্বা বাজস্য সনিতা ১ ৩৬ | ১৩] উষা অন্ন দাও।” [উষো বাজং 
হি বংস্ব, ১1৪৮ | ১২] বা সমস্ত স্ত্রোতাদের অন্ন দিও । [বিশ্বে সচন্ত প্রভৃথেষু 
বাজম্‌ ১। ১২২ | ১২] “আমরা যেন অন্ন, খাদ্য, সুরক্ষা সুখ ভোগ করি, 
[ইষমুর্জং সুক্ষিতিং স্যুন্মম্ড5ঃ ২ | ১৫ 1৮] “কীর্তির জন্যে অন্ন মুক্ত করে 
দিও। [বাজং শ্রত্য অপাকৃধি ২।১ ।৬] “আমরা নিশ্চিত সুরক্ষার জন্যে 
অন্নলাভের জন্যে স্তেতি করছি)” [ম্ফারবৃক্তাভিরূতীভী রথে মহে সনয়ে 
বাজসাতয়ে ২।৩১ | ৩] “উষা আমাদের জন্যে গাভী, অশ্, বীর্যযুক্ত (অর্থাৎ 
যা বীর্য দান করবে এমন) স্তবের উপযোগী ও অন্ন দান করুন” [সা অস্মাসু ধা 
গোমদশ্ববদুক্থ্যমুষো বাজং সুবীর্যম্‌ ১ । ৪৮ | ১২] “হে ইন্দ্র যেন এম্র্য এবং 
যা অতিশয় দীপ্ত এমন অন্ন, খাদ্য, লাভ করি [সমিন্দ্র রায়া সমিষা রভেমহি সং 
বাজেভিঃ পুরুচন্ররভিদ্যুভিঃ ১ | ৫৩ | ৫] অনই -্্রধান প্রার্থিত বস্তু, এরই 
জন্যে ভক্তের আর্তি। “যে স্তব করছে তার জন্যে সুন্দর অন্ের ব্যবস্থা কর?। 
[বর্ত ধিয়ং জরিত্রে বাজপেশসম্‌ ২ 1৩৪ | ৬] 'অন্নের ব্যবস্থা কর যেন রথের 
ঘোড়াও আমি লাভ করি” ২।৩২।৭] ইন্দ্র ও অগ্নি তোমাদের কাছে অন্ন 
প্রার্থনা করছি”। [ইন্দ্রানী ইফং তা আবৃণে ৩ | ১২ । ৫] এই ধরনের প্রার্থনা 
নানা ভাষায় ভিন্ন ভিন্ন ভক্ত ভিন্ন ভিন্ন দেবতার কাছে অসংখ্যবার করেছেন। 
আমাদের অধিকার প্রতিষ্ঠা কর। এখানে সবচেয়ে তাৎপর্যপূর্ণ কথা হল, “অন্নে 
আমাদের অধিকার প্রতিষ্ঠা কর।” অন্ন কি তারা তখন আহার করছিল না? 
করছিল; তবে? সে আহার কখনো জুটত কখনো জুটত না, কারও কারও 
জুটত, কারও কারও জুটত না; কখনো প্রয়োজনমত পরিমাণে জুটত, কখনো 
অর্ধাহার বা স্বল্লাহারে দিন কাটাতে হত। অর্থাৎ প্রয়োজনের অনুপাতে নির্দিষ্ট 
পরিমাণ আহার সকলের জুটত না। একটা অনিশ্চয় ছিল, ফলে অন্নাভাবের, 
অনিয়মিত পরিমাণের আহারের আতঙ্ক ছিল। দেবতার কাছে প্রার্থনা অন্নে 
“অধিকার" প্রতিষ্ঠা কর। অধিকার থাকলে প্রভুত্ব থাকে, প্রয়োজনমত অন 
প্রতিদিনই পাওয়া যায়। সেইটে তখন পাওয়া যাচ্ছিল না বলে নিয়মিত ও 
পর্যাপ্ত আহারের নিশ্চয়তার জন্যে এই প্রার্থনা। এবং এমন প্রার্থনা বারেবারে 
নানা খাষি নানা দেবতার কাছে ভিন্ন ভিন্ন ভাষায় করেছেন। [রক্ষা চ ন মঘোনঃ 
পাহি সূরীন্‌ রায়ে চ নঃ স্বপত্যা ইষে ধাঃ। ১ । &৩ | ৫] সুরক্ষা ও অন্নই মুখ্য 

অভীষ্ট। আনুষঙ্গিক নানা কাম্যবস্তু সুক্তগুলির মধ্যে মাঝেমাঝেই অনুপ্রবেশ 
করছে যেমন দেখেছি গাভী, অশ্ব, রথের বাহন। কিন্তু মূল ভিক্ষা হল “তিনি 
আমাদের অনেক খাদ্য দিন” [স নো যন্ধি মহীমিষম্‌ ৪ | ৩২ । ৭]এই প্রার্থনাটি 
অনেকবার উচ্চারিত হয়েছে : প্রচুর অন্ন দাও। নানাভাষায় “প্রচুর অন্নের' জন্যে 
দেবতাদের কাছে স্তুতি করে প্রার্থনা করা হয়েছে। এর থেকে একটিই সিদ্ধাস্ত 
করা যায় : অন্ন যথেষ্ট পরিমাণে পাওয়া যাচ্ছিল না। যথেষ্ট পরিমাণের অর্থ হল, 
প্রয়োজন মেটবার মতো। প্রয়োজন উদরপূর্তির এবং বল ও শক্তিলাভের জন্য 
পর্যাপ্ত। মনে রাখতে হবে, যাযাবর পশুচারী আর্যদের জীবনযাত্রী কঠোর ও 
প্রচুর শ্রমসাধ্য ছিল। ফলে তারা যেমন শারীরিক পরিশ্রম করতে অভ্যস্ত ছিল, 
তেমনই তাদের ক্ষুধা ও পুষ্টির প্রয়োজনও বেশি ছিল। ভারতবর্ষে এসে তারা 
যতটুকু খাদ্য সংগ্রহ করতে পারছিল, স্পষ্টতই তা প্রয়োজনের অনুপাতে পর্যাপ্ত 
ছিল না। ফলে উদরপূর্তিও হত না, পুষ্টিও হত না, অপুষ্টিজনিত নানা ব্যাধিতে 
ও রোগে আক্রান্ত হত; যল্ষ্নার কথা ও অন্যান্য অপুষ্টির রোগের কথা 
অথর্ববেদে পাই, তাই অন্নের প্রাচুর্যের জন্য এ ধরনের প্রার্থনা বারেবারেই 
উচ্চারিত হয়েছে। নানা ভাষায় প্রাচুর্য বর্ণনা করা হয়েছে, শ*য়ে শ'য়ে, হাজারে 
হাজারে” “অন্নের ধারা” গাভীযুক্ত অন্ন” অর্থাৎ অন্ন, দুধ ও দুগ্ধজাত খাদ্যের 
জন্যে প্রার্থনা বহু দেবতার কাছেই করা হয়েছে। এসবের দ্বারা প্রমাণ হয় খাদ্য 
খানিকটা জুটত কিন্তু সকলের নয়, খিদে মেটবার মতো পরিমাণে নয়, 
পুষ্টিজনক নয়, প্রচুরও নয়। অসংখ্যবার তাই অনে প্রাচুর্যের জন্যে নানা ঝষি 
নানা দেবতার কাছে প্রার্থনা করেছেন। এতে সমাজে খাদ্যাভাবের চিত্রটি স্পষ্ট 
হয়ে ওঠে। অথবা “স্তোতাদের জন্য অন্ন বহন করে আনো” ণইষং স্তোতৃভ্য 
আ ভর ৫1৬। ২, ৩] “অন্নললাভের পথ দেখিয়ে দাও" [রৎসি বাজায় পন্থাম্‌ 
৫1 ১০।১] কিং “অনপ্রাপ্তির জন্য দান কর” [আ বাজং দর্ষি সাতয়ে। 
৫। ৩৯। ৩] “যারা স্তব করে তেমন ধনীদের জন্য অন্ন দান কর”। [ইষং স্তোতৃভ্য 
মঘবত্য আরট্‌ ৭। ৭। ৭] “আমরা পার হয়ে গিয়ে অন্ন লাভ করব" [বয়ং তরুত্রা 
সনুয়াম বাজম্‌ ৭। ২৬ | ৫] “সেই ইন্দ্র নানা ধরনের অন্ন প্রকাশ কর' [স ইন্দ্র 
চিত্রী অভি তৃণহি বাজান্‌ ৬ |১৭। ২] “যেন অন্ন লাভ হয় ভুবৎ বাজস্য 
সাতয়ে ৫। ৯। ৭] বৈশ্বানর অগ্নির উদ্দেশে বলা হচ্ছে তিনি “অন্ন বর্ষণকারী' 
[পৃক্ষস্য বৃষ্ণঃ ৬। ৮। ১] উষাকে বলছে “হে অন্নবতি, শোভন দীপ্তিসহ অন্নের 
প্রেরয়িত্রী হও' [সুংদ্যুন্নেন বিশ্বতুরোষো মহিসং বাজেন বাজিনীবতি 
১। ৪৮। ১৬] কেন অন্ন চাই? 'পুষ্টির জন্যে” [ঈষমশ্যাম ধায়সে ৫1 ৭০। ২] 

সেইজন্যে বলছে, “শ্রেষ্ঠ অন্ন আমাদের জন্যে বহন করে আনো ।” [ঈষমা 
বক্ষীহীবং বর্ষিষ্ঠাম্‌ ৬। ৪৭। ৯] খাদ্যেরও ভালমন্দ আছে, পুষ্টিরও কমবেশি 
আছে, তাই সবচেয়ে পুষ্টিকর, শ্রেষ্ঠ, বলদায়ী অন্নের জন্যে প্রার্থনা বশ্রবারেই 
শোনা যায়। “সবচেয়ে বলযুক্ত অন্ন প্রশস্ত মনে করেন বিদ্বান্রা”। [শবিষ্ঠং বাজং 
বিদুষো চিদধ্বম্‌ ৫। ৪৪। ১০] বা “উৎকৃষ্ট ও প্রচুর পরিমাণ অন্নলাভের জন্যে 
[মহো বাজস্য গধ্যস্য সাতৌ ৬। ২৬। ২] অথবা প্রশংসনীয় অন্নলাভের জন্য' 
[বাজস্য রাধ্যস্য সাতৌ ৬। ১১। ৬] কেমন সে অন্ন? খাদ্যের মধ্যে কাম্য অন্ন 
[ইষঃ পৃক্ষ ইষিধঃ .. ৬। ৬৩। ৭] “সুরক্ষার জন্যে সবচেয়ে নিকটবর্তী অন্ন এনে 
দাও [ভর বাজং নেদিষ্ঠমৃতয়ে ৮। ১। ৪] “নিকটবর্তী অন্ন” শুনলে সহসা 
অর্থবোধ হয় না। যখন পর্যস্ত কৃষিভূমিতে নিয়মিত উৎপাদন হচ্ছে না তখন 
অন্নকামী মানুষ মৃগয়া, লুন্ঠন ও প্রাগার্দের ফসল কেড়ে নিয়ে অন্নসংস্থান 
করত। নিজস্ব কৃষিভূমি বা বাস্তর কাছাকাছি যার কাছে নিজস্ব বা গোষ্ঠীগত 
পশুচারণভূমি এগুলি কেড়েকুড়ে দখল করে নিতে সময় লাগা সম্ভব। ততদিন 
পর্যন্ত প্রয়োজনের সময়ে কাছাকাছি অঞ্চল থেকে প্রয়োজনমত অন্ন সংগ্রহ করা 
অনিশ্চিত ছিল। তাই এধবনেব প্রার্থনা। “হে অন্নপতি আমাদের বীর্যদায়ী ধন 
দাও। [স ত্বং ন উর্জাং পতে রধিং ধাস্ব সুবীর্যম্‌ ৮। ২৩1১২] ইন্দ্র হলেন 
যশযুক্ত অন্নের অধিপতি” [ইন্দ্রো বাজস্য দীর্ঘশ্রবসস্পতি ১০। ২৩।৩] “এই 
অগ্নি হলেন শত সহত্র অন্নের অধিপতি” অর্থাৎ প্রচুর পরিমাণে অন্ন দিতে 
পারেন [অয়মগ্নিঃ সহম্তিণো বাজস্য শতিনস্পতিঃ ৮। ৭৫। ৪] “প্রচুর পরিমাণে 
অন্ন দাও পপেবিত্র কর) সোম, যার সঙ্গে গাভী আছে, হিরণ্য আছে, অশ্ব আছে, 
শক্তি আছে, [“আ পবস্ব মহীমিষং গোমদিন্দো হিরণ্যবৎ। অশ্ববন্ধাজবৎ সুতঃ 
৯। ৪১। ৪] “প্রচুর কাম্য অন্ন ও ধন দোও)+| [মহীমিষং দধাসি সানসিং রয়িম্‌ 
১০। ১৪০। ৫] “অন্ন দাও, উজ্জ্বল অন্ন দাও” [বয়ো দধে রোচমাণো বয়ে দধে 
৯। ১১১। ২] “আমাদের সহস্স পরিমাণ অন্ন এনে দাও, সোম" [ইন্দ বা ভব 
বিদাঃ সহস্রিণীরিষাঃ ৯।৪০। ৪] ইন্দ্র, আমাদের কাছে শতপরিমাণ 
সহক্রপরিমাণ অন্ন নিয়ে এস' [ইন্দ্র ণ উপা যাহি শতবাজয়া। ইষা সহত্রবাজয়া 
৮। ৯২। ১০] “সহত্র পরিমাণ অন্ন নিয়ে যেতে যেতে ... [গচ্ছন্‌ মাবাজং 
সহত্রিণম্‌ ৯। ৩৯। ১] “সোম এই সোমযোগে যেন প্রচুর অন্ন পাই (সে ব্যবস্থা 
কর) ['আ নো ইন্দো মহীমিয়ং পবস্ব ৯। ৬৫। ১৩ অথবা পবস্ব বৃহতীরিষ 
৯। ৪২। ৬] এই শত পরিমাণ সহত্র পরিমাণ ঠিক কতটা পরিমাণ বোঝাত তার 
কোনো স্পষ্ট সন্ধান পাওয়া যায় না, কিন্তু কথ্যভাষায় যেমন শ'য়ে শ'য়ে, 
[গো -2 

'হাজারে হাজারে” বলে আমরা প্রচুর পরিমাণ বোঝাতে চাই এখানে মনে হয় 
সেই ব্যঞ্জনাটাই অভিপ্রেত। অর্থাৎ প্রচুর পরিমাণ অন্নের জন্যে আকাঙ্ক্ষা এবং 
প্রার্থনা । বাস্তবে পর্যাপ্ত খাদ্য থাকলে এসব প্রার্থনার দরকার হত না। প্রাচুর্ষের 
জন্যে প্রার্থনার পিছনে থাকে বাস্তবে অন্নাভাব। তাই এতভাবে এ কথাটাই বলা 
হচ্ছে। 


খাদ্যের জোগান যেন কেউ আচ্ছাদিত করে রেখেছে তাই ভক্ত দেবতাকে 
বলছে, 'অন্নের ওপরের আচ্ছাদন তুলে দাও' অর্থাৎ মুক্ত কর অন্নের রাশিকে 
[উ্ণুহি বি বাজান্‌ ৯। ৯১। ৪] দেবতা ইচ্ছা করলে মানুষকে প্রচুর অন্ন দিতে 
পারেন, যখন দেন তখন কোথাও না কোথাও যেন একটি অন্নভাণ্ডার আছে, 
তার থেকেই দেন; তাই প্রার্থনা : উন্মুক্ত কর সে ভাণ্ডার, ঢেকে রেখো না, 
আমাদের ঝঞ্চিত কোরো না। অকৃপণ হস্তে অন্নদান করবার জন্যে এধরনের 
আরও বহুসংখ্যক প্রার্থনা থেকে বোঝা যায় সমাজে বৃহৎ একটি অংশ পর্যাপ্ত 
অন্ন পাচ্ছিল না, তাই এই আকৃতি, তাই বারংবার একই কথা নানা ভাষায় নানা 
দেবতাকে বলা, যেন কোনো না কোনো দেবতা কৃপাদৃষ্টিতে ভক্তের দিকে 
তাকান, তার অন্নভাব মোচন করেন। 


প্রয়োজন শুধু অনের নয়, দুধের জন্যে গাভী চাই, নিরাপদে থাকবার জন্যে 
যুদ্ধ করতে হয়, তাই রথের বাহন অশ্বও চাই, দরকার বীরপুত্রেরও। তাই 
বারেবারে গাভী, অশ্ব ও পুত্রের জন্য প্রার্থনাও জুড়েছে অন্নের প্রার্থনার 
সঙ্গে। “হে সোম, গাভী, বীর, অশ্ব সমেত অন্নের জন্যে তোমাকে প্রস্তুত করছি, 
এর থেকে আমাদের প্রতিদিন প্রচুর খাদ্য দাও” [গোমন্নঃ বীরবদশ্ববদ্ধাজবৎ 
সুতঃ। পবস্ব বৃহতীরিষঃ ৯। ৪২।৬] “দেবতা তোমরা প্রতিদিন ধন ও খাদ্য 
আনো আমাদের জন্যে [রায়েষাং নো নেতা ভবতামনু দ্যুন্‌ ৩। ২৩। ২] 


খাদ্যের প্রয়োজন শুধু উদরপূর্তির জন্যে নয়, শক্তির জন্যেও। মনে রাখতে 
হবে, আর্ধরা এসে পড়েছিল এক প্রতিকূল পরিবেশে। তখন ব্যবহারিক জীবনে 
অনেক বেশি উন্নত সিম্ধুসভ্যতার প্রভাব আর্ধাবর্তে। যুদ্ধে হোক বা প্রতাপে- 
পরাক্রমে হোক তাদের হটিয়ে দিয়ে আগন্তৃকরা এখানে বসবাস করত। অতএব 
ছন্দ সংগ্রাম লেগেই থাকত, এসব সংগ্রামে শক্তিমান্‌ যোদ্ধার দরকার এবং শক্তি 
জোগায় খাদ্য। তাই খাবারে ঘাটতি থাকাটা আর্যদের পক্ষে চূড়াস্ত বিপর্যয়ের 
ব্যাপার। এই জন্যেই এত তীক্ষু আর্তি খাদ্যের জন্যে। উষার মহিমা এইজন্যেই 
যে তিনি শক্তি ও অন্ন বহন করে আনেন।' [“বাজমূর্জং বহত্তীঃ ৬। ১। ৫] 

“আকাশ ও পৃথিবী চ আমাদের শক্তিরূপে অন্ন) দিন” [উর্জং নো দ্টৌশ্চ 
পৃথিবী পিন্বতাম্‌ ৬। ৭০। ৬] “বায়ু) স্থূল € প্রচুর) শুভ্র মেদযুক্ত অন্ন দিন?। 
[পীবো অন্নী রয়িবৃধ সুমেধা শ্বেতঃ সিষক্তি ৭। ৯১। ৩] “যে অন্ন আমাদের বৃদ্ধি 
ঘটায় সেই খাদ্য দান কর।” [ধক্ষষ পিপ্যুষীমিষমা বা চনঃ। ৮। ১৩। ১৫ অথবা 
এইরকমই শুনি (বায়ু) দান করেছিলেন পুষ্টিবর্ধক খাদ্য, অন্ন।” [অধুক্ষৎ 
পিপ্যুষীমিষ উর্জম্‌ ৮। ৭৩। ১৬] এই অন্ন গ্রহণ করেও ত মান্য অনেক সময়ে 
ব্যাধিগ্রস্ত হয়, তাই ভক্ত সন্তর্পণে নিবেদন জানায় যাতে যে-অন্নের দ্বারা রোগ 
নিবারণ হয়, দেবতা যেন তেমন অন্নই দান করেন 'যল্ষ্নারহিত অন্ন প্রচুর 
পরিমাণে__ [অযল্ক্না বৃহতীরিষঃ ৯। ৪৯। ১] দেবতা) দোহন করে দাও 
পুষ্টিবর্ধকঅন্ন।” [ধুক্ষস্ব পিপুষীমিষম্‌ ৯। ৬১। ১৫] অগ্নির কাছে প্রার্থনা জানানো 
হচ্ছে, অগ্নি আয়ু সৃষ্টি কর, শক্তি এবং অন্ন সৃষ্টি করে দাও)? [অগ্ন আয়ুষি 
পবস আ সু বোর্জমিষং চ নঃ ৯। ৬৬। ১৯] “যশের জন্যে মঙ্গলযুক্ত অন্ন ভোগ 
করব।, [উর্জং বসানঃ শ্রবসে সুমঙ্গলঃ ৯। ৮০। ৩] দেবতা হলেন “খাদ্যের 
অধিপতি, পুষ্টির অধিপতি ও সখা।” [ইনঃ বাজানাং পতিরিনঃ পুষ্টীনাং সখা 
১০। ২৬। ৭] এখানে “সখা” শব্দটি তাৎপর্যপূর্ণ। সমাজে বন্ধু বন্ধুর আতিথ্য 
করে পুষ্টিযুক্ত অন্ন দিয়ে; দেবতা যখন তা করেন তখন তিনি মানুষের প্রতি 
সখার কৃত্যই করেন। বলা বাহুল্য, দেবতা অনুকূল না হলে সখা না হলে 
ভয়স্থান। যিনি ভক্তের প্রয়োজন জেনেও তাকে বিমুখ করেন অথবা তার 
প্রার্থনায় উদাসীন থাকেন তিনি ত তখন ভক্তের “সখা” নন, উদাসীন। ভক্তের 
প্রার্থনা দেবতাকে তার প্রতি অনুকূল করে রাখা। দেবতা অনুকূল না থাকলে 
ভক্তের ভরসা কোথায়? তার চেষ্টায় সে ত পর্যাপ্ত অন্ন উৎপাদন করতে 
পারছে না, যা উৎপন্ন হচ্ছে তাতে খিদে মেটে না, বহু মানুষই সমাজে অভুক্ত 
থাকছে, যারা খেতে পাচ্ছে তারাও নিয়মিতভাবে পাচ্ছে না এবং সর্বোপরি . 
যথেষ্ট পরিমাণে পাচ্ছে না, এমন খাদ্য পাচ্ছে না যাতে তাদের আয়ু ও পুষ্টি 
বৃদ্ধি পায়। এসব সংকট থেকে পরিত্রাণ পাবার যে উপায় তারা ভাবতে 
পেরেছিল তা হল যজ্ঞে স্তব ও হব্য দান করে দেবতাকে অনুকূল করে তার 
কাছে মিনতি করা যাতে তিনি সখার মতো আচরণ করেন। প্রকৃতির প্রতিকূলতা 
ও কৃপণতার বিরুদ্ধে তাদের একমাত্র আশ্রয় হল দেবতার আনুকুল্য। পুষ্টিই 
অন্নর জন্যে প্রার্থনার মূলে। পুষ্টি থেকে আসবে শক্তি, এবং শক্তিমান্‌ জয়যুক্ত 
হবে। প্রতিকূল পরিবেশে শত্রর ওপরে আধিপত্যই আত্মপ্রতিষ্ঠার উপায় এবং 
এসবের মূলে অন্ন, তাই অন্ন পুষ্টির উৎস। 

শুধু পুষ্টি নয়, অন্ন জীবনেরই সমার্থক। “যাকে গৃহ ও জীবনসাধন অন্ন 
দিয়েছ। [যস্মা অরাসত ক্ষয়ং জীবাতুং চ ৮।৪৭। ৪] তাই প্রার্থনা 
'পুত্রপৌত্রাদিক্রমে যেন অন্ন ভোগ করি।” [পুত্র পৌত্রাদিভির্ভোজমশ্রম্‌ 
৮। ৯৩। ১৫] এখন প্রশ্ন আসে : সেই যুগের মানুষগুলির কাছে অন্নের রূপ কি 
ছিল? “ভক্ষঃ সখা” খাদ্য হল বন্ধু [তৈত্তিরীয় সংহিতা ২। ৬। ৭ ৩] “আপঃ 
(জল দেবতা) যাকে দীপ্ত করে অন্নের সেই সোনা-রং ঘৃত মিশ্রিত অন্ন .. 
[তৈ/সং ২।৩৫। ১। ১] পপৃশ্সি রুদ্রদের মাতা) সে-ই হল অন্নের রূপ, 
[পৃশ্ির্ভবত্যেতদ্বা অন্সস্য রূপম্‌ তৈ/ সং ২। ১। ৭। ৫, ৫1 ৫1 ৬।৩] অন্ন হল 
প্রজাসাধারণ। [অন্নং বিট তৈ/সং ৩। ৫। ৭। ২] “অন্নশক্তি।” [অন্নং বৈ বাজঃ 
তৈ/সং ৫। ১। ২। ২] শুধু তাই নয়, অন্নকে বহু দেবতার সঙ্গে একাত্ম কল্পনা 
করা হয়েছে, 'অন্ন আদিত্য, অন্ন মরুদ্গণ অন্ন গর্ভ...।” [অন্নং বা আদিত্যোত্নং 
মরুতো অন্নং গর্ভা.. তৈ/ সং ৫।৩। ৪। ৩] অন্ের পুষ্টিতেই গর্ভধারণ করা 
সম্ভব তাই অন্নকে গর্ভও বলা হয়েছে এখানে। তেমনই আবার শুনি অন্ন অগ্নি... 
বিরাট ছেন্দ)ই অন্ন। [অন্নং বৈ পাবকঃ ...... বিরাভন্নম তৈ / সং 
৫। ৪। ৬। ৩] “অন্ন বরণীয়।” [অন্নং বামঃ তৈ / সং ৫। ৪৭ ২১৬ | ১1৬; 
৭। ৫1৮৩7] 


সেই প্রাচীন প্রথম পর্যায়ের বৈদিক সাহিত্যেই অন্নের যখন এত গৌরব 
কীর্তন, তখন স্বভাবতই মনে হয়, ক্ষুধা সম্পর্কে একটা আতঙ্কের মনোভাব 
জনমানসে কার্যকরী ছিল। সাধারণ মানুষ বলে সমাজে যাদের স্বীকৃতি আছে 
তারা সাধারণ খাবারই খেত; যারা তা পেত না তারা অন্য হীন খাদ্য যেমন 
তেমন করে জোগাড় করে খেত। চগ্ডাল সমাজের একেবারে নিচুতলার মানুষ; 
আর্যসমাজের বাইরে অস্পৃশ্য একটি গোষ্ঠী। আর্ধরা তাদের বরাবরই ঘৃণা করে 
এসেছে কারণ তারা শ্বপাক বা শ্বপচ অর্থাৎ শ্বন্‌ বা কুকুরের মাংস পাক করে 
খায়। অন্য মাংস কিনতে হয়, এ দরিদ্র গোষ্ঠীর সে ক্ষমতা কোথায়? তাই যা 
কিনতে হয় না, পথেঘাটে ঘুরে-বেড়ানো কুকুর ধরে মেরে রেঁধে খেত এই 
চণ্ডালরা, পেট ভরাবার জন্যে, কতকটা বা পুষ্টিরও জন্যে। খথেদে ব্রাহ্মণ 
খেয়েছি; দেবতাদের মধ্যেও কোনো সাহায্যকারী পাইনি, নিজের) স্ত্রীকে 
অপমানিত হতে দেখেছি, পরে এক শ্যেন আমার জন্যে মধু আহরণ করে।' 
[অবত্ত্যা শুন আন্ত্রাণি পেচে, ন দেবেষু বিবিদে মর্ভিতারম্। অপশ্যং 
জায়ামহীয়মানামধা মে শ্যেনো মধবা/জভার।। খখেদ ৪। ১৮। ১৩] এর ওপরে 

মন্তব্য করবার প্রয়োজন নেই। কতখানি অভাব থাকলে চণ্ডালের খাদ্য, অর্থাৎ 
কুকুরের মাংসও জোটে না, তাই কুকুরের নাড়িভুূঁড়ি রান্না করে খেতে হয়, তা 
সহজেই অনুমান করা যায়। আপন স্ত্রীকে অপমানিত হতে দেখেন, যেমন 
লাঞ্ছনা বহু দরিদ্র স্ত্রীর ভাগ্যে জোটে, মানুষ কেন, দেবতাদের মধ্যেও কোনো 
সহায়ক খুঁজে পাননি বামদেব, শেষে কোনো বাজপাখির সঞ্চয় থেকে মধু খেয়ে 
প্রাণরক্ষা করেন। লক্ষণীয় এই শান্ত্রাংশটি খণ্ধেদের প্রাটানতম অংশ 
ধষিমগুলগুলির (দ্বিতীয় থেকে সপ্তম মণ্ডল) অস্তর্গত। অর্থাৎ এখানে 
বামদেবের যে ক্ষুধার তাড়না যাতে খষি চণ্ডালের আহার্যও-__কুকুরের মাংস- 
ও জোটাতে পারছেন না, বাধ্য হয়ে চণ্ডালও যা ফেলে দেয় সেই কুকুরের 
নাড়িভূঁড়ি রেঁধে খাচ্ছেন-_ এটি বেদের প্রাচীনতম যুগেরই একটি সমাজচিত্র। 
এখানে লক্ষণীয়, দেবতাদের মধ্যে কেউ-ই তাকে সাহায্য করেননি। দেবতা 
কীভাবে সাহায্য করতেন? কোনো মানুষের চিত্তে করুণা উদ্রেক করে যাতে 
অভুক্ত ঝষিকে সে খেতে দেয়। কেউ দেয়নি, অর্থাৎ বামদেবের দুঃসহ খিদের 
যন্ত্রণাতে দেবতা বিমুখ, মানুষও। কেউ ডেকে খাওয়ায়নি তাকে। এ অবস্থার 
পেছনে খাদ্যাভাবের ত্রাসও আছে, অর্থাৎ মানুষ হয়ত ইচ্ছে থাকলেও সাহস 
পায়নি তার খাদ্য ভাগ করে খেতে। যদি তারও এঁ অবস্থা হয়? সমাজে পর্যাপ্ত 
পরিমাণে খাদ্য থাকলে এ-অবস্থা হত না। প্রত্যেক সমাজেই কিছু মানুষ থাকে 
যারা প্রত্যক্ষভাবে উৎপাদনব্যবস্থার সঙ্গে যুক্ত থাকতে পারে না-_ শিশু, প্রসূতি, 
বৃদ্ধবৃদ্ধা, অসুস্থ মানুষ; সমাজ এদের জন্যে অন্নসংস্থান রাখে। বামদেবের কথায় 
মনে হয়, তার অন্ন উৎপাদনের সাধ্য বা সঙ্গতি ছিল না এবং সমাজেও সেই 
পরিমাণ প্রাচুর্যও ছিল না যাতে অভুক্তকে আহার দেবার আতিথেয়তা আসে। 
এখানে মনে হয়, ব্যাপক একটি খাদ্যাভাবের পটভূমিকা দেখা যাচ্ছে। খাদ্য 
যথেষ্ট নেই বলেই হয়ত মানুষ কৃপণ ও অনাতিথেয়। এই কার্পণ্য এমন বলেই 
বামদেব বলছেন দেবতারাও কেউ সাহায্য করলেন না। দরিদ্র বলে তিনি 
অভুক্ত, তার স্ত্রী লাঞ্িত। 

ঠিক এই ধরনের কথা পড়ি প্রাচীন আক্কাদীয়দের এক দরিদ্রের রচনায়। সে 
তার দুর্দশার. দীর্ঘ বিবরণের পরে বলে, “কোনো দেবতাই সাহায্য করেননি, 
কেউ আমার হাত ধরেননি। 


২২ বেদের যুগে ক্ষুধা ও খাদ্য 


অন্যত্র ভক্ত বলছেন, €হে ইন্দ্র) “গাভী দিয়ে উত্তীর্ণ হব দারিদ্র্যজনিত কষ্ট, 
সকল ক্ষুধা উত্তরণ করব যব দিয়ে ।” [গোভিষ্টনেমামতিং পু রেবাং যবেন ক্ষুধং 
পুরুহুত বিশ্বাম ১০। ৪২। ১০] এই দশম মগ্ডলটি রচনার ও সংকলনের দিক 
থেকে সবচেয়ে অর্বাচীন, এখানে তখনকার প্রচলিত খাদ্যশস্য যবের উল্লেখ 
আছে নাম করেই; এই যব দিয়ে পুরোডাশ্‌ অনেকটা দক্ষিণ ভারতীয় ইড্লির 
মতো করে রান্না করা হত) তৈরি হত, যা ভাত বা রুটির মতো প্রধান একটি 
খাদ্য ছিল। স্পষ্টই দেখা যাচ্ছে ক্ষুধা বর্তমান, এবং তা নিবারণ করবার উপায়ও 
ভাবছে ভক্তরা। 

“যেন খেতে পাই” এ প্রার্থনাটা ব্যাপ্ত হয়ে আছে সারা বৈদিক সাহিত্য জুড়ে। 
'অকুটিলগতি (সরলচিত্ত) আমরা খাদ্য লাভ করব।” [অপরিহ্বৃতাঃ সনুয়াম 
বাজম্‌ ১। ১০০। ১৯] অর্থাৎ “আমরা যদি কুটিলতা পরিহার করে' 
নৈতিকভাবে জীবনযাপন করি, তাহলে দেবতা আমাদের আহার জোগাবেন*, 
এমন একটা বিশ্বাস অন্তর্নিহিত ছিল মানুষের চেতনায়। সেই গুরুতর 
খাদ্যাভাবের দিনে ঠিক কী করলে আহার সম্বন্ধে নিশ্চয়তা আসে তা কেউ ঠিক 
করে জানত না, তাই চিত্তশুদ্ধিকে খাদ্যলাভের একটা প্রাকৃশর্ত হিসেবে দেখানো 
হচ্ছে। অথবা সরাসরি বলছে, ইন্দ্রের দ্বারা আমরা খাদ্য লাভ করব।' 
[বয়মিন্দ্রেশ সনুয়াম বাজম্‌ ১। ১০১। ১১] “আমাদের পথ যেন সুগম ও 
অন্নযুক্ত হয়।” [সদা যুগঃ পিতুমা অস্ত পন্থাঃ। ৩। ৫৫। ২১] “অন্ন যেন লাভ 
করতে পারি।” 'ইলাভিঃ সং রভেমহি ৮1 ৩২। ৯; প্রজা ও অন্ন যেন ভোগ 
করতে পারি”, ভক্ষীমহি প্রজামিষম্‌ ৭। ৯১। ৬] “যেন অন্নের ওপরে (আমাদের) 
অধিকার থাকে; যেন অন্নের সবচেয়ে নিকটে থাকতে পারি।” [ভবা বাজানাং 
পতিঃ। নি নেদিষ্ঠতমা ইষঃ স্যাম ৯।৯৮। ১২] “নেদিষ্ঠতমা”, সবচেয়ে 
নিকটবর্তী, অর্থাৎ অন্নের সঙ্গে যেন আমাদের কোনো দূরত্ব না থাকে। এর 
মানেটা হল, যেন সহজেই অন্ন লাভ করতে পারি। “'অন্ের গন্ধযুক্ত খাদ্য যেন 
খাই অন্নের গৃহ যেন পাই।” [অশ্যাম বাজগন্ধ্যং সনেম বাজপস্ত্যম্‌ ৯। ৯৮। ১২] 
খাদ্যের জোগানের অবস্থা কী অবস্থায় থাকলে অন্নগন্ধি খাদ্য ও কাম্য হয়ে ওঠে 
তা বোঝা কঠিন নয়। আরও তাৎপর্যপূর্ণ হল, “অন্নের গৃহ” কথাটি, একটি 
শস্যের ভাণ্ডার বা মরাই অর্থে প্রযুক্ত কিনা তা ঠিক জানা যায় না কিন্তু কোনো 
একটা জায়গায় শস্য মজুত থাকার আশ্বাসটাই এখানে প্রয়োজনীয়। যেন “হা 
অন্ন, হা অন্ন' অবস্থাটা না ঘটে। বলা বাহুল্য, এমনটা না ঘটে থাকলে এ প্রার্থনা 
থাকত না। “অরণ্যানী' সুক্তে যথেচ্ছ স্বাদু ফল খাবার জন্যেও প্রার্থনা আছে 


বেদের যুগে ক্ষুধা ও খাদ্য ২৩ 


[স্বাদোঃ ফলস্য জগ্ধ্যায় যথাকামং নিপদ্যতে ১০। ১৪৭। ৫] আগেই বলেছি, 
ঝথেদের প্রথম পর্যায় থেকেই খাদ্য ও পানীয় ছিল পশুমাংস, দুধ ও দুণ্ধীজাত 
খাদ্য, শস্য থেকে তৈরি খাদ্য, অরণ্য থেকে সংগ্রহ করা ফল, মধু, সোমরস ও 
সুরা। ফল ও মধুর জন্যে বনে যেত লোকে, শিকার করতেও যেত পশুমাংস 
সংগ্রহের জন্যে; অবশ্য পরে পশুপালনের যুগে পশুপাল থেকে পশু হনন করে 
যজ্ঞ করা এবং খাওয়া হত, দুধ ও দুধ থেকে তৈরি দই, ঘোল, ছানা, চরু 
(পায়স) এসবও খাদ্যের অংশ ছিল। সে যুগে গ্রামের বাইরেই পশুচারণভূমি 
এবং তার বাইরেই অরণ্য ছিল। এই তিনটি স্তর __ গ্রামের চাষের জমি, বাইরে 
পশুচারণভূমি এবং তার বাইরে অরণ্যভূমি __ থেকেই মানুষ তার খাদ্য সংস্থান 
করত। 


মানুষ পরিশ্রম করে শিকার, পশুপালন, ফলমূল সংগ্রহ বা চাষ, যা করেই 
হোক খাবার জোগাড় করত; কিন্তু এর প্রত্যেকর্টিই নানাভাবে বিপৎসংকুল 
ছিল। শিকার পাওয়া না পাওয়া অনেকটাই নির্ভর করত ভাগ্যের ওপরে। 
পশুচারণভূমি নষ্ট হয়ে যেত খরা, বন্যায়, তাছাড়া মধ্যেমধ্যে পালে মড়ক 
লাগত, জঙ্গলে নানা হিংস্রজন্ত ছিল, চাষেও অতিবৃষ্টি অনাবৃষ্টি ইত্যাদি নানা 
বিপদের সম্ভাবনা থাকত। তাই মানুষ কোনোমতেই নিশ্চিন্ত থাকতে পারত না 
তার খাবার সম্বন্ধে । প্রকৃতির ওপরে নিয়ন্ত্রণ ছিল না। যেটুকু ছিল, তাও খুবই 
প্রাথমিক স্তরের ছিল। ফলে স্বভাবতই মানুষ কিছু একটা অবলম্বন চাইত যার 
থেকে তার খাবরের জোগানের সম্পর্কে সে একটা আশ্বাস পায়। এই কারণে 
সে কল্পনা করল যে উধর্বলোকে কিছু দেবতা তার সুখদুঃখের হিসেব রাখেন, 
তাদের যজ্ঞে ও স্তবে যথাবিধি প্রসন্ন করতে পারলে খাদ্য সন্বন্ধে হয়ত একটা 
স্থায়ী আশ্বাস থাকে। খাবার যখন মেলে তখন নিশ্চয়ই কোনো দেবতা মানুষের 
প্রতি করুণাপরবশ হয়ে তা পাঠান বলেই মানুষ তা পায়, যখন মেলে না, তখন 
কোনো দেবতার অসস্তোব বা রোষকেই দায়ী করা হত। কাজেই অন্নসংস্থানের 
সঙ্গে দেবতাকে প্রত্যক্ষভাবে না হলেও পরোক্ষভাবে সম্পৃক্ত করত সেযুগের 
জনমানস। মন্দা প্রশস্ত অন্ন ধারণ করেন।” [চাক্ষ্থ্রো যদ্বাজং ধরতে মহী 
২। ২৪1৯] কিন্তু এ অন্ন তিনি ধারণ করেন দেবতার কৃপায়। ইন্দ্রকে বারেবারে 
“বাজসনি' অর্থাৎ অন্নদাতা বলা হয়েছে। অগ্নিকেও। অগ্নি পরম অন্ন ও ধনের 
(দাতা)।, [অগ্নির্বাজস্য পরমস্য রায়ঃ ৪। ১৩। ৩] (দেবতা) দ্রুত আহরণ করে 
আনেন স্পৃহণীয় (কাম্য) অন্ন।' [মক্ষু বাজং ভরতি স্পারহিরাধাঃ ৪। ১৬। ১৬] 
যে অন্ন সমস্ত ক্ষুধার্তের আকাঙ্ক্ষিত সেই অন্ন দেবতা ভক্তের স্তবে ও যজ্ঞে 

প্রীত হয়ে দান করেন এমন কথা বারেবারেই বলা হয়েছে। ইন্দ্রের স্তব কর, 
প্রশংসা কর, স্তাবকের জন্যে হন্দ্র) যেন তিনি স্ফীত নদীর মত অন্ন দান 
করেন'। [নু ছ্টৃত ইন্দ্র নু গৃণান ইষং জরিত্রে নদ্যো ন পীপেঃ ৪। ১৭। ১২, ২১; 
৪1 ২০। ১৬] একথা বারেবারে বলার উদ্দেশ্য সম্ভবত এ উপমাটি যা অন্নকামী 
ভক্তের মনে ধরেছিল : বর্ষায় ফেঁপে-ওঠা নদীর মতো সুপ্রচুর অন্নসম্ভার। “ইনি 
(দেবতা) যাকে দান করেন তার জন্যে অন্ন আহরণ করেন।' [অয়ং বাজং 
ভরতি যং সনোতি ৪। ১৭। ৯] শুধু ইন্দ্র, অগ্নি নয় অশ্বিদ্বয়কেও অন্নদাতা বলে 
বারেবারে অভিহিত করা হয়েছে, 'অশ্বিনৌ বাজিনী বসু” একথা অনেক ঝকেই 
পাই [৫1 ৭৫। ৬, ৭; ৫1 ৭৮। ৩; ৮। ৫। ৩; ১২, ২০, ৩০) ৮। ২২। ৭, ১৪, 
১৮; ৮1 ২৬। ৩, ৮1৮৫ 1৩7 ৮। ১০১। ৮] পুষা যিনি মুখ্যত পশুপালনের 
রক্ষক দেবতা তা তার কাছে প্রার্থনা করা হচ্ছে, “পৃষার স্তব করি, তিনি অজ, 
অশ্ব ও অন্নের অধিকারী” অশ্ব. বাহন, কিন্তু অজ ও অন্ন খাদ্য তাই পুষার কাছে 
এসব চাওয়া প্রাসঙ্গিক। [পুষণং জাশ্বমুপ স্তোষাম বাজিনম্‌” ৬। ৬০। ১] ইন্দ্র 
শুধু শক্রজয়ই করেননি অন্নও দান করেন তিনি, “যিনি বৃত্রকে বধ করেছেন, 
তিনি অন্ন দান করেন বণিক্শ্রেষ্ঠ সেই ইন্দ্র কাম্য ধন দান করেন।' [হস্তা যো 
বৃত্রং সনিতেতে বাজং দাতা মব্বানি মঘবা সুরাধা ঃ ৪ ১৭। ৮] অশ্বিন্রাও অন্ন 
এবং ধন দান করেন, “দুজনেই অন্ন ও ধনের দাতা ৬। ৬০। ১৩] দেবতার 
অনদান প্রকারান্তরে সুরক্ষাও দেয় কারণ অন্নপুষ্ট সুস্থ মানুষ আত্মরক্ষায় সমর্থ, 
তাই দেবতা “আমাদের অন্ন দান করেই সুরক্ষাও দান করেন।” [দানো বাজং বি 
যমতে ন উতীঃ ৭।৭।৪] অগ্নি অন্নদাতাদের মধ্যে শ্রেষ্ঠ-_বাজসাতম 
[৫। ১৩। ৫, ৫। ২০। ১] (হে দেবতা) তোমার (দেওয়া) অন্নের শক্তি শেষ 
পর্যস্ত রক্ষা করুক।” [বাঁজো নু তে শবসম্পাত্বস্তম্‌ ৫। ১৬। ৫] কথ্ববংশীয়দের 
খবি বংশধরদের সম্বোধন করে বলছেন, “হে কণ্রা, স্তবগানে অন্ন (চেয়ে নাও) 
, উত্তম প্রভু মহাত্মা অন্নপতি দেবতার স্তব গেয়ে অন্নললাভ কর। [ গাথ শ্রবসং 
সৎপতিং শ্রবস্বামং পুরুত্মানম্। কথাসো গাথ বাজিনম্‌। ৮। ২। ৩৮] দেবতা 
স্তবে তুষ্ট হলে ভক্তকে অন্নদান করবেন, এমন একটি অন্তর্নিহিত বিশ্বীসের চিহ 
বহন করে বহু খকৃ। “হে দেবতা) তুমিই গাভী ও অন্ের সত্য ও উৎকৃষ্ট 
দাতা।' [ত্বং হি সত্যো অদ্ভুতো দাতা বাজস্য গোমতঃ। ৫। ২৩। ২] শতত্রতু 
ইন্দ্র, প্রচুর ও মহৎ ধনের দাতা” [উরোষ্ট ইন্দ্র রাধসঃ বিভী রাতিঃ শতত্রতো। 
৫।৩৮। ১] এই ধনের মধ্যে অনুক্ত হলেও অন্নও আছে। “তিনি প্রচুর 
অন্ললাড়ের জন্যে তোমাদের বিশেষভাবে রক্ষা করুন।" [প্রাবস্ত বস্ভজয়ে 

বাজসাতয়ে ৫। ৪৬] ইন্দ্র এবং অগ্নি এক সঙ্গে বৃত্রনিধন করে অন্ন দান করুন।' 
শ্রথছূত্রমুত সনোতি বাজমিন্দ্রা বো অগ্নী সহুরী সপর্যাৎ। ৬। ৬০। ১] 


“গাভী প্রমুখ অন্ন দান করুন উবা। [উষং গোতগ্রান উপমাসি বাজান্‌ 
১।৯২।৭] “উষাগুলি অন্ন আনে অয়ি, অন্নবতি (উষা)।' [বাজপ্রসূতাঃ 
বাজিনীবতি ১। ৯২। ৮, ১১, ১৩, ১৫] “উষা সৎ কাজের জন্যে, দানের জন্যে 
অন্ন বহন করে আনেন, [ইষং বহতী সুকৃতে সুদানবে! ১। ৯২। ৩] অন্যান্য 
সৃক্তে উষার একটি অনুষঙ্গ আছে : ভোর হুলে পশুপালক পশুপাল নিয়ে মাঠে 
যায়, চাষী চাষ করতে মাঠে যায়, দুটো কাজই শেষ পর্যস্ত খাদ্য উৎপাদনের 
সঙ্গে যুক্ত। এসব কাজে মানুষকে প্রবর্তনা দেন উষা, ভোরে ঘুম ভাঙিয়ে তারা 
যেন নিজের নিজের খাদ্য উৎপাদনের ভূমিকায় তৎপর হয়। উস তাই 
গৌণভাবে খাদ্য উৎপাদনের সঙ্গে যুক্ত। উষা তাই “বাজিনীবততী” অর্থাৎ অন্নবতী, 
এবং তাই তার স্তবে খাদ্যের উল্লেখ। ইন্দ্র অন্ন, বলের ও শক্তির অধিপতি।' 
[স বাজস্য শবস্য শুম্মিণস্পতিঃ ১। ১৪৫। ১] এখানে অন্ন বল ও শক্তি পরপর 
উচ্চারিত। আগন্তক আর্যরা এদেশে নিজেদের প্রতিষ্ঠিত করবে বল ও শক্তির 
গুণে; এ শক্তি আসবে কোথা থেকে? অন্ন থেকে, তাই অন্ন এত প্রয়োজনীয়। 
“হে অশ্বিন্রা, যে সুরক্ষা দিয়ে স্তোতাকে অন্ন দিয়ে পালন কর সেই সুরক্ষা 
নিয়ে তোমরা এস।” [যাভির্বিপ্রং প্র ভরদ্বাজমাবতং তাভিরু ষ উতিভিরশ্বিনা 
গতম্।” ১। ১১২। ১৩] “তোমার দ্বারা রক্ষিত হয়ে, হে ইন্দ্র, আমরা অন্ললাভ 
করব।” [ত্বোতা ইদিন্দ্র বাজমস্মন্‌ ২। ১১। ১৬১] বারবারই দেখছি সুরক্ষার 
সঙ্গে অন্নের একটা সাযুজ্য ধ্বনিত হচ্ছে; এর কারণ একটা প্রতিষ্ঠিত সভ্যতার 
মধ্যে আগন্তুক এক জনগোষ্ঠী নিজেদের অস্তিত্ব দৃঢ় করতে চাইলে প্রথম 
প্রয়োজন শক্তির, এবং যেহেতু অন্নই সেই শক্তি জোগায় তাই অন্নের জন্যে এত 
আর্ত আবেদন । 'ত্ৃষ্টা দেবগণ ও দেবপত্বীগণের সঙ্গে অনে প্রীত হোন।” [মন্দস্ব 
জুজুষাণো অন্ধসঃ ত্ৃষ্টা দেবেভির্জনিভিঃ ২। ৩৬। ৩] ইন্দ্র অন্নকে উন্মোচিত 
করেছিলেন।, [অপাবৃণোদিষ ইন্দ্র ১। ১৩০। ৩] অর্থাৎ দলপতি ইন্দ্রের 
তাদের কাছে আবৃত বা দু্প্রাপ্য রইল না। “ইন্দ্র, রক্ষাকামী আমরা তোমার 
সুরক্ষার দ্বারা অন্ন বৃদ্ধি করব।” [স্যাম তে ত ইন্দ্র যে ত উততী অবসুব উর্জং 
বর্ধয়স্ত। ২। ১। ১৩] এ একই ধরনের যোগসূত্র, সুরক্ষার সঙ্গে অন্নের, এখানেও 
দেখা যাচ্ছে। 

দেবতারাই অন্ন দেন, কিন্তু সে-ও একটি প্রক্রিয়ার মাধ্যমে, সেটি হল যজ্ঞ। 
মানুষ যজ্ঞে দেবতাদের স্তব করে, তাদের আকৃতি, বেশবাস, অস্ত্র, অলংকার, 

গুণ, শক্তি ও পূর্ববর্তী ভক্তদের তারা কী কী দিয়েছেন তার তালিকা পেশ করে; 
তাছাড়াও চরু, পুরোডাশ, সোম, সুরা ইত্যাদি হব্য উৎসর্গ করে__ এই বিশ্বাসে 
যে, স্তবে ও হব্যে দেবতারা শ্রীত হন্‌ ফলে ভক্তের প্রতি অনুকূল হয়ে তার 
প্রার্থিত দ্রব্য তাকে দেন। কাজেই যজ্ঞই সেই প্রক্রিয়া যা দেবতাদের কাছে 
মানুষের প্রার্থনা পেশ করে, তাদের কাছ থেকে মানুষের প্রার্থনা মঞ্জুর করিয়ে 
আনে। “সোমরস ছীকা হচ্ছে (সোমযোগে) অন্নলাভের জন্যে। [পবস্তে 
বাজসাতয়ে সোমাঃ ৯। ১৩। ৩] “দেবতা অন্ন ও পানীয় দান কোরো ।” [রাস্ব 
বাজমুত বংস্ব ৬। ৪৮। ৪]-_ বলা হচ্ছে যজ্ঞের প্রসঙ্গে। 'অন্নের উদ্দেশ্যে যজ্ঞ 
করছি।” [অন্নং যজেব। ২। ২৪। ১২] দেবতা) হব্য আস্বাদন কর ও অন্ন দান 
কর। [স্বদস্ব হব্যা সমিষা দিদীহি ২। ২২। ১১; ৯। ৩১। ২] যজ্ঞ কিসের জন্য 
করছি ? “অন্ন লাভের জন্যে এবং ধনলাভের জন্যে। [বাজস্য সাতৌ পরমস্য 
রায়ঃ ৭। ৬০। ১১] (যজ্ঞে) পৃষা আমাদের (জন্যে) প্রচুর অন্ন ও রথ রক্ষা 
করুন; আমাদের স্তব শুনুন ও (আমাদের) অন্নের বৃদ্ধি সাধন করুন।' 
[অস্মাকমূর্জা পুষা অবিষ্ট মাহিনঃ।| ভুবদ্ধাজানাং বৃধ ইমং ন শৃণবদ্ধবম্‌। 
৯। ২৬। ৯] “আমরা অন্ন ও ঝক্গুলি দিয়ে অন্ন ধারণ করছি'। [দধামনৈঃ পরি 
বন্দ ঝগৃভিঃ ৩। ৩৫। ১২] এখানেও যজ্ঞের উপকরণগুলিকে অন্নের উৎপাদক 
হিসাবে দেখানো হয়েছে। “এই তিনি বহু অনযুক্ত যজ্ঞে খাদ্য উৎপাদন করছেন।, 
[এষ উ স্য পুরুব্রতো জজ্ঞানো জনয়নিষবঃ ৯। ৪। ১০] যজ্ঞে “স্তোতাদের দ্বারা 
অন্ন ও গাভী (আনতে) যাচ্ছেন। [স হি জরিতৃভ্য আ বাজং গোমস্তমবতি 
৯। ২৬।৯] “সেই (দেবতার) যজনা কর (যিনি দেবেন) কাম্যবস্তু, সকল 
মানুষের স্তুতির ফলে সঞ্জাত অন্ন। [সআ যজস্ব নৃবতীরনু ক্ষাঃ স্পার্া ইঃ 
ক্ষুমতী বিশ্বজন্যাঃ ৯। ১।৬] মানুষের প্রয়োজন ও প্রার্থনা ও দেবতাদের 
অনুগ্রহ, এর মধ্যেকার সেতুরচনা করে যজ্ঞ, মানুষের হবিরান ও স্তৃতি বহন 
করে নিয়ে যায় দেবতাদের কাছে যাতে তারা করুণাপরবশ হয়ে ক্ষুধিতকে খাদ্য 
দান করেন। যজ্ঞ, যা আদিমতম ধর্মানুষ্ঠান, তার একটা প্রধান ভিত্তিই হল অন্নের 
ও অন্যান্য নানা প্রয়োজনীয় বস্তুর অভাব। বলা বাহুল্য, সবচেয়ে বেশিসংখ্যক 
প্রার্থনা যেহেতু অন্নের জন্যেই, তাই সহজেই বোঝা যায় এই প্রাথমিক প্রয়োজনই 
ছিল যজ্ঞকর্মের মূল প্রবর্তনা। 

আবার মানুষ ইন্দ্র বরণের কাছে এমন প্রার্থনাও করছে যাতে সে, মানুষও, 
অন্ন দান করতে পারে [ভূয়াসং বাজদান্নাম্‌ ১। ১৭। ৪] কারণ অন্নের অভাব 
সমাজে পরিব্যাপ্ত; খুব ছোট একটি অংশই প্রয়োজনের অনুপাতে যথেষ্ট অন্নের 

সংস্থান করতে পারত; বাকিরা অন্নাভাবে কষ্ট পেত। স্বভাবতই কিছু মানুষ সেই 
কষ্ট দেখে তা মোচন করতে উৎসুক হত। তাছাড়া অন্নহীন সমাজে অন্নদান 
করার মধ্যে একটা গৌরব আছে। সমাজে প্রতিপত্তি লাভেরও এটা একটা 
নিশ্চিত পন্থা। তাই অন্ন দান করার মর্যাদা অর্জন করবার জন্যে এই প্রার্থনা। 
যাদের অন্নের প্রাচুর্য ছিল তারা সকলেই কিছু অন্যের অভাব মোচনে তৎপর 
ছিল না। এখনকার মতো তখনো বিস্তর লোক প্রাচুর্য থাকা সত্তেও কৃপণ ছিল। 
দান করে অন্ভাগ্ডার ক্ষয় করার মতো পরার্থপরতা খুব কম লোকেরই ছিল। 
“যে দান করে সে ভোজক, অন্নকামী প্রার্থী যে (অনাহারে) হাঁটতে হাঁটতে রোগা 
হয়ে গেছে তাকে দান করা এশ্বর্যবানের লক্ষণ” [স ইন্তোজো যে গৃহবে 
দদাত্যন্নকামায় চত্রতে কৃশায়। ১০। ১১৭। ৩] “যে অন্ন ভিক্ষা করে, সহানুভূতি- 
প্রার্থী যে ব্যক্তিকে (অন্ন) দান করে না, সে বন্ধু নয়। [নস সথা যোন দদাতি 
তস্মৈ সচাভুবে সচমানায় পিতুঃ। ১০। ১১৭। ৪] “প্রচুর অন্নের মালিক যে 
ব্যক্তি ঘুরে বেড়ানো দারিত্র্যপীড়িত যাচকের প্রতি মন কঠিন করে, অন্ন দিয়ে 
তার সেবা করে না, উত্তরকালে সে কোনো সাহায্যকারী পাবে না।” [যে আধয়ে 
চরমাণায় পিত্বোত্ন্নবান্‌ সন্‌ রফিতায়োপ জদ্থুষে। স্থিরং মনঃ কুণুতে ন সেবতে 
পুরোতো চিৎ স মর্ভিতায়োপজগ্ুকে রং না বিন্দতে। ১০। ১১৭। ২] 


“যে মানুষটা মর্মাস্তিক দারিদ্যে ক্রিষ্ট হয়ে মনমরা হয়ে গুমরে রয়েছে তাকে 
কখনো বিদ্রুপ কোরো না; এটা দোরিদ্রয) অমর দেবতারাই পাঠিয়েছেন। 
[13০৬০ 0819 (0 (80171 2. 10901) ৬101) 068415 [0০9৬০1 ৬4110 ৪815 ০001 016 
11621711015 59171 05 079 ৫0586171555 6005 179510 : 7707/5 2712 £)2)/5 
1,988. 11. 717-18] হেসিয়ড়ু এখানে বলতে চান দেবতাদের ইচ্ছাক্রমেই 
মানুষ দরিদ্র হয়, অতএব বিধাতার বিধানে যে ব্যক্তি দরিদ্র তার দারিদ্র্য ত তার 
দোষে ঘটেনি অতএব তাকে নিয়ে শ্লেষ বিদ্ুপ করা ঠিক নয়। “কোনো কিছুর 
প্রয়োজন থাকলেও সেটা না জোটাতে পারলে হাদয় বিষগ্ন হয়।” [... 1 £1%55 

এই অভাবের চূড়ান্ত প্রকাশ ত অন্নাভাব, এবং অন্নার্থী সবসময়ে অন্ন ভিক্ষা 
করেও পেত না। এমন অভাবপ্রস্তের চিত্র আকাদীয় সাহিত্যে পাই। “উপবাসে 
আমার চেহারা (বিকৃত হয়েছে), আমার মাংস ঝুলে পড়েছে, আমার রক্ত (শেষ 

২৮ বেদের যুগে ক্ষুধা ও খাদ্য 


01061 11) 7/227 /79516771 75১5 777. 25-27] এই উপবাসের চেহারা 
পৃথিবীর সর্বত্রই এক। এ হল অন্নাভাবের আদি ও অকৃত্রিম চেহারা। 

অনপ্রার্থীকে বিমুখ করা তখন সমাজে গরিতি বলে গণ্য হত। এর সবচেয়ে 
বিখ্যাত প্রকাশ যে মন্ত্রটিতে তা হল, “কৃপণ বৃথা অন্ন ভোজন করে, সত্য বলছি, 
তার বিনাশই ঘটে। সে (দেবতা) অর্ধমাকে পুষ্ট করে না, বন্ধুকেও করে না, যে 
একাকী (নিজের) অন্ন ভোজন করে, তার পাপ তার একারই হয়।” [মোঘমন্নং 
বিন্দতে অপ্রচেতাঃ সত্যং ব্রবীমি বধ ইৎ স তস্য। নার্ধমণং পুষ্যতি নো সখায়ং 
কেবলাঘো ভবতি কিবলাদী।। ১০। ১১৮। ৬] এই মন্ত্রে কপণের প্রতি ধিকারের 
একটি বিশেষ তাৎপর্য আছে। যে সময়কার সমাজের কথা হচ্ছে তখন শুধু যে 
খাদ্য উৎপাদন পর্যাপ্ত ছিল না, তাই নয়, তখন যে দুর্ভাগ্য দরিদ্র খাবারের 
সন্ধানে দ্বারে দ্বারে ঘুরছে শীর্ণ শরীরে, তার একমাত্র ভরসা ছিল কোনো গৃহীর 
করুণা ও আতিথ্য। 

্রীস্টপূর্ব সপ্তম শতাব্দীর গ্রীসের লেখক হেসিয়ভ্‌ বলেন, “মানুষের জন্যে 
বিধাতার নির্দেশিত কাজ কর যাতে মনের প্রচণ্ড গ্লানিতে তুমি ও তোমার স্ত্ী- 
পুত্র কোনো প্রতিবেশীর কাছে জীবিকার জন্যে প্রার্থী না হও ও সে তোমাকে 
বিমুখ না করে।” [ড/০011. 006 ৮0113 11101) 009 20903 ০00817190 001 7701, 
1951 1) 01691 21600191) 01 90111 500 ৮10) %0811 ৮/1065 2170 ০0111101617 
5661 0] 11৮91111004 21701765081 1169161)0070015 2100 01)6% 0০ 1701 
11660, 1]. 398-99] 

সমাজে অল্প কিছু লোকের প্রাচুর্য ছিল ধনে ও খাদ্যে; খাদ্য-ভিক্ষু আশায় বুক 
বেঁধে তার কাছে প্রার্থী হত উদরপূর্তির জন্যে। এই প্রার্িত আতিথ্য কিন্তু তখন 
তার শেষ ভরসাস্থল, সেখানে গৃহস্বামী বিমুখ হলে তখনকার সমাজব্যবস্থায় 
আর কোনো বিকল্পই ছিল না তার ক্ষুধা নিবারণের। এখনকার মতো খাবারের 
দোকান বা হোটেল ছিল না তখন, থাকলেও এ হতদরিদ্রের সঙ্গতি ছিল না দাম 
দিয়ে খাবার কেনার। তাই এই ধিকার। অর্ধমা আর্যদের গোষ্ঠীগত মর্যাদার ও 
আর্ধত্ের প্রতিনিধিস্থানীয় দেবতা, এমন কৃপণ ব্যক্তি অর্ধমাকেও প্রকারাস্তরে 
বিমুখ করে, মানুষ সখাকেও। অতএব দেবতাদের মধ্যে কোনো সাহায্যকারী সে 
পায় না, তাই তার সম্বন্ধে মন্ত্রটি বিধান দিচ্ছে মৃত্যুর। কারণ যে-কৃপণ অন্ের 
ভাগ কাউকে না দিয়ে, একা খায় তার পাপের বোঝাও সে একাই বহন করে। 
এ ধিক্কার দেবতার হয়ে সমস্ত সমাজ দিচ্ছে অন্নদানে বিমুখ ধনীকে। কেন ? 
কারণ তখন সত্যিই বহু দুঃস্থ মানুষেরই অন্নসংস্থান ছিল না। অন্নভিক্ষাই তাদের 
বেঁচে থাকার একমাত্র অবলম্বন ছিল। “ 


বেদের যুগে ক্ষুধা ও খাদ্য ২৯ 


যে-অন্নদানে কৃপণ তারও আতঙ্কের হয়ত কিছু হেতু ছিল। প্রকৃতির ওপরে 
তখন মানুষের এতটা নিয়ন্ত্রণ ছিল না যে খাদ্য সম্বন্ধে মানুষ নিশ্চিত থাকতে 
পারে। খাদ্য সঞ্চয় করার মতো উন্নত বিজ্ঞান ছিল আয়ন্তের বাইরে। তাছাড়া 
প্রাকৃতিক দুর্যোগে ফসল নষ্ট হত মাঝেমাঝেই। শত্রুরা লুঠ করত খাদ্য। কাজেই 
স্বভাবতই মানুষ যা পারত ভবিষ্যতের দুর্দিনের জন্যে সঞ্চয় করে রাখত। সবটা 
তার শুধু কৃপণতা নয়, অনিশ্চয় এবং নানা বিপর্যয়ের জন্যে অভাবের 
সম্ভাবনাও তাকে সন্ত্রস্ত রাখত। তাই অভাবে এবং স্বভাবে মানুষ মাঝে মাঝে 
কার্পণ্য দেখাত। 


এতক্ষণ ঝণ্েদ সংহিতার কথাই হচ্ছিল। এর দশটি মণ্ডলের শেষেরটি যখন 
রচনা হয় সম্ভবত সেই সময়েই যজুর্বেদ সংহিতা রচনাও চলছিল। অরথব্ব 
সংহিতার কিছু অংশ খকৃসংহিতার চেয়েও প্রাচীন আবার কিছু অংশ খক্‌ ও 
যজুর্বেদের পরের রচনা। যজুর্বেদের প্রধান সংহিতা তৈত্তিরীয়ে যে সমাজ চিত্রটি 
পাই তা আর্য-প্রাগার্য মিশ্রণের চিহ্ন বহন করে। এ মিশ্রণ গোস্ঠীগতভাবে 
অন্তর্বিবাহের দ্বারা সাধিত, এবং এই সমাজের অবসংগঠনে এই মিশ্রণের 
প্রতিভাস পাওয়া যায় এর সাংস্কৃতিক অধিসংগঠনে। সংস্কৃতির একটা অংশ 
ধর্মবিশ্বাস ও ধর্মাচরণে প্রতিফলিত। তৈত্তিরীয় সংহিতায় অনুষ্ঠানের কিছু 
নির্দেশের সঙ্গে যজ্ঞকালে যে পাঠ করতে হবে তাও আছে। এই মন্ত্রগুলিই 
আমাদের এই সমাজের অবস্থা জানবার একমাত্র সূত্র। এখানেও দেখি ক্ষুধার 
প্রকোপ সমানভাবেই আছে। দেবতাকে বলা হচ্ছে, “তুমিই অনের সত্য ও 
আশ্চর্য দাতা, যে অন্ের সঙ্গে আছে গাভী, বলদ, বশা গাভী ।” [ত্বং হি সত্যো 
অদ্ভুতো দাতা বাজস্য গোমতে উক্ষান্নায়, বশান্নায় ...। তৈত্তিরীয় সংহিতা 
১। ৩।১৪। ৭] অন্যত্র শুনি, “অগ্ি, আমাদের আয়ুকে পবিত্র কর, খাদ্য অন্ন 
উৎপাদন কর।” [অগ্নে আয়ুংষি পবস্ব আ সুবোর্জমিষং চ নঃ। তৈ/ সং 
১।৩।১৪।৮; ১।৬।৬।২] প্রায় সমকালীন অথর্ব সংহিতায় শুনি, 
'লোকজয়কারী, স্বর্গপ্রাপ্তির উপায় এই যে প্রচুর অন্ন, (দেবতা তুমি) একে 
ব্াঙ্মণের জন্যে নিহিত রেখেছ।” [ইমমোদনং নি দধে ব্রান্মাণেষু বিষ্টারিতং 
লোকজিতং স্বর্গমূ। অথর্ব সংহিতা ৪। ৩৪। ৪] খাদ্যে অগ্রাধিকার ব্রান্মাণেরই। 
যে “সমাজে ক্ষুধা ব্যাপক এবং ক্ষুধিতের অধিকাংশ অব্রান্মাণ, তথাকথিত নির্ন- 
বর্গের মানুষ, সেখানে অন্নকে মুষ্টিমেয় অনুৎপাদক স্বানুষের অধিকারে রক্ষা 
করা অমানবিক। কিংবা খাদ্যকেই উদ্দেশ করে প্রার্থনা জানানো হচ্ছে, “এস 
খাদ্য, এস অন্ন, সত্য এস, সুরক্ষা এস।' [উর্জ এহি স্বধ এহি সুনৃত 


৩০ বেদের যুগে ক্ষুধা ও খাদ্য 


এহীরাবত্যেহীতি। অ/সং ৮। ১০। ৪] আগেই দেখেছি পর্যাপ্ত খাদ্য স্বাস্থ্য ও 
পুষ্টি বিধান করে এবং সুরক্ষাও শক্তিমানের কাছে সহজলভ্য । ভক্ত প্রার্থনা 
করছে, বৈশ্বানরের অগ্নির) মহৎ মহিমা যে অন্ন তা আমাদের (পক্ষে) শুভ 
এবং মধুময় হোক্‌।' [বৈশ্বানরস্য মহতো মহিমা শিবং মহাং মধুমদস্ত্নমূ। অ/সং 
৬। ৭।৩] এ অন্ন এক পুরুষের জন্যে হলে আশ্বাস যথেষ্ট হয় না। পরবতী 
প্রজন্মও যেন অন্নাভাবে কষ্ট না পায় সে প্রার্থনাও শুনি। যজ্কালে 'পুত্রের নাম 
নেয়, (এর দ্বারা) তাকেও অন্নের ভোক্তা করে।” [পুত্রস্য নাম গৃহ্যতি 
অন্নাদ্যমেবৈনং করোতি। তৈ/সং ১। ৫। ৮। ৫] শুধু পুত্র নয়, পরবতী দ্বাদশ 
পুরুষ যেন অন্ন ভোজন করে সে ব্যবস্থাও যজ্ঞের দ্বারা নিশ্চিত করে তুলতে 
চেয়েছে মানুষ। [সযোন্যেবান্নমব রুন্ধে দ্বাদশাৎ পুরুষাদন্নমত্তি। তৈ/সং 
২।৬।২।৩] 

অন্ন যথেষ্ট ছিল না বলেই সে সম্বন্ধে নানা কুসংস্কারও দেখা গিয়েছিল 
সমাজে । এখনো আমরা যেমন চাল না থাকলে সরাসরি তা বলি না, বলি চাল 
বাড়ত্ত' ঠিক তেমনই অথর্ব সংহিতায় শুনি, “যে অন্নের মহিমা জানবে সে 
(অন্নের সম্বন্ধে) বলবে না “অল্প” বা “ব্যঞ্জন নেই” (বলবে না) “নেই” (বলবে 
না), “এটা (নেই; বলবে না), বা “কী? বেলবে না)।” সে য ওদনস্য মহিমানং 
বিদ্যাৎ “নাল্স” ইতি ব্রায়ান্নানুপসেচন' ইতি “নেদমিতি চ “কিং, চেতি। আ /সং 
১১। ৩। ২৩-২৪] স্পষ্টতই এমন একটা সংস্কার প্রচলিত ছিল যে অন্ন সম্বন্ধে 
এ জাতীয় নালিশ করলে কোনো দেবতা কোথাও রুষ্ট হবেন, আর অন্নদান 
করতে চাইবেন না। অন্ন কি সামান্য কোনো বস্তু ? “এই অন্ন থেকেই প্রজাপতি 
তেত্রিশ “লোক' সৃষ্টি করেছিলেন। [এতস্মাদা ওদনাৎ ত্রয়ন্ত্রিংশতং লোকং 
নিরমিমীত প্রজাপতিঃ। অ/সং ১১। ৩। ৫২] “জল নিয়ে দম্পতী তগুল থেকে 
অন্ন পাক করেন।' [তা ওদনং দম্পতিভ্যাং প্রশিষ্টা আপঃ শিক্ষত্তী পচতা 
সুনাথাঃ। অ/সং ১২। ৩। ৫২] অন্নের মাহাত্ম্য স্পষ্ট উচ্চারণ পেয়েছে “এই অন্ন 
ভোগ করে করেই দীর্ঘকাল উদীয়মান সূর্যকে দেখব।” [ইহেড়য়া সধমাদং মদস্তো 
জ্যোক্‌ পশ্যেম সূর্যমুচ্চরস্তম্। আ/সং ৬। ৬২।৩] এই হল বৈদিক যুগের 
পৃথিবীতেই যতদিন সম্ভব বাস করে উদীয়মান সূর্যের দর্শন পাওয়া। এবং এই 
দীর্ঘজীবনকে সুনিশ্চিত করতে পারে একমাত্র যথেষ্ট অন্ললাভের নিশ্চিত 
আশ্বাস। স্পষ্টই বোঝা যায় এ আশ্বাস মিলছিল না, সব মানুষের জন্যে যথেষ্ট 
অন্ন উৎপন্ন হচ্ছিল বলেই, তাই এই কামনা এতবার উচ্চারিত। 


বেদের যুগে ক্ষুধা ও খাদ্য ৩১ 


ভক্তের প্রার্থনা যেন অন্ন ভোজন করতে পারি। “অগ্নি, আমি দেবতার 
উদ্দেশ্যে যজ্কর্মের দ্বারা লেব) অন্নে যেন অন্নভোজী হই।' [অগ্নেরহং 
দেবযজ্যায়ান্নাদন্নাদো ভূয়াসম্‌। তৈ/সং ১।৬।১১।৫] অথর্ব বেদের 
বিখ্যাত ভূমিসূক্তে পড়ি “হে ভূমি, বল ও পুষ্টি যুক্ত অন্নের ভাগ ও ঘ্বৃত (যেন 
পাই) [উর্জং পুষ্টং বিভ্রতীমন্নভাগং ঘৃতম্‌...। অ/সং ১২1১ । ২৯] অন্নের 
ওপরে মানুষের প্রাণ নির্ভর করে বলেই বলা হয়েছে “অন্নই প্রজা” [অন্নং বিট্‌। 
তৈ/সং ৩।৫।৭ | ২] এ অন্নের কি কম মাহাত্য? “খতের প্রথম সম্ভান 
ওদন, প্রজাপতি তপস্যার দ্বারা একে ব্রন্মা সৃষ্টি করেছিলেন। [য মোদনং 
প্রথমজা ঝতস্য প্রজাপতিস্তপসা ব্রহ্মণ্যপচৎ। অ/সং ৪ 1৩৫1১] রুদ্রদের 
মায়ের নাম পৃশ্সি, সেই “পৃশ্লিই অন্নের রূপ'। [পৃশ্ির্ভবত্যেতদ্বা অন্নস্য রূপম্‌। 
তৈ/স ২।১।৭ | ৫] বিরাট্‌ একটি ছন্দের নাম যার তাৎপর্য যজ্ঞে বারবার 
উল্লিখিত হয়েছে এবং বহুবার একথা বলা হয়েছে যে এই 'দশ-অক্ষর-যুক্ত 
বিরাটই অন্ন।” [বিরাডন্নং বিরাজি এব অনাদ্যে প্রতিষ্ঠতি। তৈ/সং ৫। ৪। ৬। ৩] 
[দশাক্ষরা বিরাডন্নম্‌ তৈ/সং ৩।৩। ৫1৫; ৬।১।৯।৬; ৬।৬।৪।৫; 
৭1৩। ৭1৪; ৭181 ২।১; ৭1818 1৩; ৭1 ৫1৮৩; 51৫1 ১৫। ২] 
এতগুলি মন্ত্রে অন্ন ও বিরাট এর সমীকরণ অন্নের গুরুত্ব বোঝায়। “বৈশ্বানরের 
(অগ্নি)র মহান্‌ মহিমায় অন্ন আমার পক্ষে শুভ ও মধুময় হোক।” [বৈশ্বানরস্য 
মহতো মহিন্না, শিবং মহ্যং মধুমদস্তন্নম্। অ/সং ৬। ৭। ৩] অন্নকে দেবতাদের 
সঙ্গে সমীকৃত করে বলা হয়েছে, 'অন্নই আদিত্য, অ্নই মরুদ্গণ।” [অন্নং বা 
আদিত্যান্নং মরুতঃ। তৈ/সং ৫। ৩। ৪1 ৩] 'অন্নই অগ্নি [অন্নং বৈ পাবকঃ 
তৈ/সং ৫। ৪। ৬। ৩] “অন্নই সকল দেবতার সমাহার ।' [বৈশ্বদেবং বা অন্নম্‌ 
তৈ/সং ৬। ৬। ৫। ৩] অন্নের স্বরূপ কী ছিল তার একটা আভাস মেলে যখন 
শুনি অন হল যব।” [অন্নং বৈ যাবা তৈ/সং ৫। ৩। ৪। ৫] অর্থাৎ যবই তখন 
উৎপাদন করছে আর্ধরা এবং সেটাই প্রধান খাদ্যশস্য । আর দুধ ত পশুপালক 
আর্যদের, দীর্ঘদিনের খাদ্য ছিলই। এখন তারা শস্য মিশিয়ে পায়স করতে 
শিখেছে, সে পায়স হয়ে উঠেছে খাদ্য। মানুষের, অতএব দেবতারও; চরু 
নৈবেদ্য দেওয়া হত যজ্ঞে, এই হল সাক্ষাৎ অন্ন যা চর, চরু দিয়ে অন্নকে 
অধিকার করে রাখে।” [এতৎ খলু বৈ সাক্ষাদন্নং যদেষ চরুরযযদেতং চরুমুপদধাতি 
সাক্ষাদেবাস্মা অন্নমব রুন্ষে। তৈ/সং ৫। ৬। ২। ৫] এছাড়া ভাতের কথাও শুনি, 
“এই যে ওদন, সর্বাঙ্গ, সর্বপূরক, পূর্ণাঙ্গ, যে একথা জানে সে-ও সর্বাঙ্গ ও পূর্ণাঙ্গ 
হয়।” [এষ বা ওদনঃ সর্বপরুঃ সর্বতনুঃ। সর্বাঙ্গ এব সর্বপরুঃ সং ভবতি য এবং 


৩২ বেদের যুগে ক্ষুধা ও খাদ্য 


বেদ। অ/সং ১১ ।৩ 1৩১] “যে অন্ন ভক্ষণ করি বহুরূপ বহু বিচিত্র সুবর্ণ, 
অশ্ব, গাভী অথবা অজ, মেষ__এর যা কিছুই গ্রহণ করি অগ্নি তার হোতা হয়ে, 
তাকে সুষ্ঠু হবন করুন।” [যদরমন্ধি বহুধা, বিরূপং হিরণ্যমশ্বমু গামজামবিম্‌। 
যদেব কিঞ্চ প্রতিজগ্রাহমগ্নিশুদ্ধোতা সুহুতং কৃণোতু। অ/সং ৬।৭১।১] 
অন্নকে দেবতারূপে দেখার মধ্যেও এর মহার্ঘতা, দুষ্প্রাপ্যতা, দুইয়েরই 
অনুষঙ্গ আছে, আর আছে এর পবিত্রতার বোধ। আর পাঁচটা প্রয়োজনীয় বস্তুর 
থেকে অন্ন স্বতন্ত্র । শুধু বহুমূল্য নয়, এটা দেবতার অনুগ্রহের দান, এতে এর 
মহিমা যেন প্রকাশিত হচ্ছে, এর স্বরূপই হল দেবতা। এর পুষ্টি ও শক্তি দেবার 
ক্ষমতাও একে অন্য এক মর্যাদা দিয়েছে। ইতিহাসের সেই পর্বে আগন্তক 
জনগোষ্ঠী যদি পায়ের তলার মাটিকে শক্ত করতে চায় তবে শক্তির উৎস তার 
কাছে প্রায় উপাস্য হয়ে দেখা দেবেই। অন্নকে শক্তিস্বরূপ ভেবে নানাভাবে তার 
মহিমা কীর্তন করেছে মানুষ 

টিজার বানি: নর ররনানরনীরান 
বড় আতঙ্ক ছিল ক্ষুধাতৃষরর আতঙ্ক । আগেই দেখেছি বামদেব ক্ষুধা ও অভাবের 
তাড়নায় কুকুরের নাড়িভুঁড়ি রান্না করে খেয়েছিলেন। এই ক্ষুধা তাড়া করে 
ফিরেছে বহু নিরুপায়, বিস্তহীন, অন্নহীন দরিদ্রকে। তাদের মনে হয়েছে ক্ষুধাই 
শত্রু, যে একথা জানে সে ক্ষুধা রূপ শকত্রকে হনন করে।” [ক্ষুৎ খলু ভ্রাতৃব্যং 
য এবং বেদ হস্তি ক্ষুধং ভ্রাতৃব্যমূ। তৈ/সং ২।৪ |১২। ৫] ক্ষুধাই যে পরম 
শক্র একথা যে জানে সে প্রাণপণ চেষ্টা করে কোনো মতে খাদ্য সংগ্রহ বা অর্জন 
করবার। যখন তার ক্ষুধা বিনাশের চেষ্টা সার্থক হয় তখনই সে-ক্ষুধা শত্রুকে 
হনন করতে পারে। মোনুষ যখন বলে খাদ্য অন্ন আমি গ্রহণ করছি, তখন খাদ্য 
ও অন্নের দিক্‌ অবরুদ্ধ করে। সেই দিকে যে থাকে সে ক্ষুধিত হয়। [ইষমূর্জমহমা 
দদে ইতীবমেবোর্জং তস্মে দিশো5ব রুন্ধে ক্ষোধুকা ভবতি যস্তস্যাং দিশি ভবতি। 
তৈ/সং ৫।২।৫। ৬] অন্ন দিয়ে মৃত্যুকে উত্তীর্ণ হবার কথাও শুনি, 
“লোকধারণের নাভিমূল এই ওদন। তার দ্বারা মৃত্যুকে উত্তরণ করব।' [যো 
লোকানাং নাভিরেষা তেনৌদনেন তরামি মৃত্যুম্। অ/সং ৪। ৩৫ সুক্তটির ১- 
৬ মন্ত্রের ধ্রুবপদ এই বাক্যটিই।] এর চেয়ে স্পষ্ট উচ্চারণ কমই আছে :অন্ন 
দিয়েই মৃত্যুকে তরণ করা যায়। অর্থাৎ অন্নাভাবই মৃত্যু, খাদ্যই জীবন। 
“সংবৎসরের দ্বারা এ ব্যক্তি অন্নকে বেঁধে রাখে 'অন্ন আমার, অক্ষুধা আমার' 
এই কথা বলে”, এই হল অন্নের রূপ।” [সংবৎসরেণৈবাস্মা অন্নমব রুদ্ধেগন্নং 
মেওস্ষুচ্চা ম ইত্যাহৈতদ্বা অন্সস্য রূপম্‌ তৈ/সং ৫। ৪। ৮। ২] “সে বন্ধুসমেত 

প্রজাদের অন্ন ও অন্নভোজনকে অভ্যুদিত করে, সে বন্ধুসমেত প্রজাদের ও 
অন্নভোজনের প্রিয় আশ্রয় হয় যে একথা বোঝে। [স বিশঃ 
সবন্ধুনন্নমন্নাদ্যমভ্যুদতিষ্ঠৎ। বিশাং চ বৈ সবন্ধুনাং চান্নাদ্যস্য চ প্রিয়ং ধাম ভবতি 
য এবং বেদ। অ/সং ১৫। ৮। ২, ৩] অন্নভোজন এমন একটা ব্যাপার যার 
নিশ্চয়তা নেই বলেই কেউ যখন বহুজনের, বন্ধুসমেত প্রজাদের জন্য 
খাদ্যসংস্থান করে তখন সে বহুলোকের প্রিয় আশ্রয় হয়। অন্নদাতা ত প্রকারাস্তরে 
জীবনদাতা-ই। তাই অন্নদাতার প্রশংসার অন্তর্নিহিত থাকে জীবনরক্ষার 
আশ্বাসের প্রশংসা। 

খিতু ছ'টি, প্রেজাপতির দ্বারা এ ব্যক্তির অন্নভোজন গ্রহণ করে ঝতুরা, 
তারপরে ওকে তা দান করে।” [টু বা খতবঃ প্রজাপতিনৈবাস্যান্নাদ্যমাদায়ার্তবো 
অস্মা অনু প্র যচ্ছস্তি। তৈ/সং ৩। ৪। ৮। ৬] ছয় খতু মানে সম্বংসর। উৎপাদন 
ব্যবস্থা এমন স্তরে ছিল না যে সাধারণ মানুষের সারা বছর খাবার জোটবার 
কোনো আশ্বাস ছিল, তাই মানুষ ভেবেছিল প্রজাপতি যিনি ফসলের ও 
প্রজননের অধিদেবতা, তার কাছ থেকে ঝতুরা যদি খাদ্য সংগ্রহ করে তারপরে, 
মানুষকে তা দান করে তাহলে অনাহারের আতঙ্ক কিছু কমে। “হে অন্নপতি, 
আমাদের অন্ন দাও”, অগ্নিই হলেন অন্নপতি, তিনিই একে অন্ন দান করেন।' 
[অননপতে অনস্য নো দেহীত্যগরির্বা অন্নপতিঃ স এবাস্মা অননং প্রথস্থৃতি। তৈ/সং 
৫। ২। ২।১] বারবারই দেখছি অন্ন কোনো দেবতার দান বলে একটা দৃঢ় 
বিশ্বাস ছিল। বলা বাহুল্য, এর মূলে ছিল অন্নের অপ্রাচুর্য, ফলে যখন কারো 
আহারের সংস্থান ঘটে তখন সে খাদ্যকে দেবতার দান বলেই সাদরে গ্রহণ 
করে।” একটা কারণ, উৎপাদন ব্যবস্থা এতটা অগ্রসর ছিল না যে প্রাকৃতিক 
বিপর্যয়ের বিরুদ্ধে সংগ্রামে জয়লাভের নিশ্চয়তা ছিল। ফসল ফলাবার সমস্ত 
চেষ্টাই মাঝে মাঝে ব্যাহত হত্‌, ফলে মানুষের নিজের শক্তির ও তার প্রয়াসের 
সাফল্যের ওপরে আস্থা রাখা সম্ভব ছিল না। “যারা অনের বিষয়ে জানত সেই 
আমাদের কৃষকদল বিদ্যা দ্বারা ভূমি) খনন করে যা করেছিল, “হে অগ্নি, সেই 
হব্য রাজা বিবস্বানের উদ্দেশে যজ্ঞে হবন করছি, এবার আমাদের যজ্জিয় অন্ন 
মধুময় হোক। [যদ্‌ গ্রামং চক্রুর্নিখনস্ত অগ্নে কাষীকা অন্নবিদো ন বিদ্যয়া। 
বিবস্বতে রাজনি তজ্জুহোম্যথ যজ্ঞিয়ং মধুমদস্তু নোতনম। অ/সং ৬। ১১৩। ১] 
'বল এবং সুবুদ্ধি সেখানে মরুদ্গণ প্রচুরভাবে বর্ষণ করুন যেখানে মানুষেরা 
আছে, আমাদের দিকে মধু সিঞ্চন করুন।' [উর্জং চ তত্র সুমতিং চ পিৰত যত্রা 
নরো মরুতঃ সিঞ্চমা মধু। অ/সং ৬। ২২।২]। 
[১0] -ও 

দেবতারা অন্নদান করলেও সেটা যজ্ঞের মারফৎ মানুষের কাছে পৌছয়। 
ধারণাটা এরকম ছিল যে মানুষ হব্য দিয়ে দেবতার ক্ষুণিবৃত্তি করে, বিনিময়ে 
তারা মানুষকে যা যা দান করেন তার মধ্যে প্রধান এক দান হল খাদ্য। এই 
বিনিময়টা নিম্পন্ন হয় যজ্কের মাধ্যমে, যে-যজ্জে মানুষ প্রথমে খাদ্য দিয়ে 
দেবতাকে আপ্যায়ন করে, খাদ্য ও অন্যান্য প্রার্থিত দ্রব্য লাভের আশায়। “মানুষ 
পৃথিবীকে অন্নভোজনের (উদ্দেশ্যে) অনুকূল করতে পারেনি। পৃথিবী এই মন্ত্র 
দর্শন করেন তখন তাকে (সে) অন্নভোজনের (উদ্দেশ্যে) অনুকূল করতে 
পারল।” [পৃথিবীমন্নাদ্যে নোপানমৎ সেতং মন্ত্রমপশ্যত ততো বৈ 
তামন্নাদ্যমুপানমৎ। তৈ/সং ১। ৫। ৪1 ২] “অন্নকামী ব্যক্তি (দেবতা) পুষার 
উদ্দেশে বলিকালে (ছাগ) হনন করুক, অন্নই পুষা। তার নিজের ভাগ দিয়েই 
পৃষার কাছে উপস্থিত হয়, তারা একে অন্ন দান করেন সে অন্নভোজক হয়» 
[পৌষ্জং শ্যামমালভেত অন্নকামঃ অন্নং বৈ পৃষা। পুষণমেব স্বেন 
ভাগধেয়েনোপ ধাবতি ত এবাম্মা অন্নং প্রযস্থস্তযন্নাদ এব ভবতি। তৈ/সং 
২। ১।৬।১] “যার জন্য কামনা করবে এ) অন্নভোজী হোক্‌” সেই হেতু 
রাজা ইন্দ্রের উদ্দেশে ত্রিধাতু বেলি) উৎসর্গ করবে। [যং কাময়েত অন্নাদঃ 
স্যাদিতি তস্মাদেতং ত্রিধাতু নির্বপেৎ ইন্দ্রায় রাজ্ঞে। তৈ/সং ২।৩।৬।)১] 
'অন্নকামী বিশ্বদেবের উদ্দেশে চিত্ররূপা (পশু) হনন করবে, বিশ্বদেবেরই অন্ন, 
সমস্ত দেবতার উদ্দেশে নিজের অংশ নিয়ে উপস্থিত হয় তারা একে অন্ন দান 
করেন।” [বৈশ্বদেবীং বহুরূপামালভেত অন্নকামো বৈশ্বদেবং বা অন্নং বিশ্বানেব 
দেবান্‌ স্বেন ভাগধেয়েন ধাবতি এবাম্মা অন্নং প্র যচ্ছতি। তৈ/সং ২। ১। ৭। ৫] 
বিশ্বদেব বৈদিক সাহিত্যের প্রথম পর্বের শেষের দিকের একটি কল্পনা। সমস্ত 
দেবতার সমধিত দেবমগুলীর একটি কল্পরূপ। এঁদের কাছে সমবেতভাবে, 
আবার এঁদের মধ্যে কোনো কোনো দেবতাকে এককভাবেও স্তব করে প্রার্থনা 
করা হত। যেমন "বরুণের জন্যে সোমরস যজ্ঞে দান করেও অন্নভোজী হওয়া 
গেল না। সে এই কৃষ্ণবর্ণ বশা বরুণের (বিশিষ্ট) পশু বশা গাভী “দেখতে 
পেল, সেই কৃষ্তবর্ণা বশা গাভী হনন করল তার নিজন্ব দেবতার (বরুণের) 
উদ্দেশে তখন (তার) অন্নভোজী হওয়ার জন্যে (বরুণ) অনুকূল হলেন ।” [বরুণং 
সুযুবাণমন্নাদ্যং নোপানমৎ স এতাং বারুণীং কৃষ্ণঠাং বশামপশ্যৎ তাং স্বায়ৈ 
দেবতায়া আলভত ততো বৈ অন্নাদ্যমুপানমৎ। তৈ/সং ২। ১। ৯। ১] 
“দেবতাদের মধ্যে অগ্নিই অন্নভোজী” [অগ্নির্দেবানামন্নাদঃ। তৈ/সং 
২। ৬।৬। ৫] “আমি (যেন) অন্নবান্‌ হই” এই কামনা যে করে সে অনবান্‌ 

অগ্নির উদ্দেশ্যে আটটি সরায় পুরোডাশ উৎসর্গ করবে। [অগ্নয়ে অন্নবতে 
পুরোডাশমষ্টকপালং নির্বপেদ্‌ ষঃ কাময়েদ্‌ অন্নবান্‌ স্যাম্‌। তৈ/স ২। ২। ৪। ১, 
এঁ কথাই অন্যভাবে তৈ/সং ৩। ৪। ৪। ৩] স্তৃতিমাত্র ইন্দ্রের দ্বারা অন্নের আহার 
নিশ্চিত হয়। [তৈ/সং ২। ২। ৭। ২] যার বিষয়ে কামনা করবে যে সে অন্নবান্‌ 
হোক। সেটা এই নিমিত্ত ব্রিধাতু যাগ রাজা ইন্দ্রের উদ্দেশে অনুষ্ঠান করুক। [যং 
কাময়েত অন্নাদঃ স্যাদিতি তম্মাদেতং ব্রিধাতুং নির্বপেৎ ইন্দ্রায় রাজ্ঞে। তৈ/সং 
২। ৩।৬।১ বিরাজ ছন্দের মন্ত্রোচ্চারণযুক্ত যোগের দ্বারা অন্নকে অবরোধ 
করা যায়।” [বিরাজৈবাননাদ্য মবরুন্ধে তৈ/সং ২।৬। ১। ২] রথত্তর সত্তোত্রের 
দ্বারাও অন্নভোজনকে অবরুদ্ধ বো নিশ্চিত) করা যায় [ তৈ/সং 
৫। ৪১১ ২] কর্ম বা যজ্ঞের দ্বারা অন্ন প্রেরিত হয় (দেবতাদের দ্বারা) এমন 
কথাও শুনি [ তৈ/সং ৩। ২। ১১। ১] এঅন্নকামী দ্রোণপাত্রে অন্নসঞ্চয় করবে, 
দ্রোণে অন্ন রাখা হয় অতএব) উৎপত্তিস্থল-সমেত অন্নকে অবরোধ করা যায়।' 
[ তৈ/সং ৫। ৪1 ১১। ২] “যে অগ্নিচয়ন ফেজ্ঞ) করে সে অন্ন ভোজন করে।' 
[অগ্নিং চিন্বানমত্তন্নমূ। তৈ/সং ৫। ৬। ১০। ২] “মহাব্রত যাগ যে সম্পাদন করে 
সে অন্নভোজন(কে) নিশ্চিত কবে।” [মহাব্রতবান্‌ অন্নাদ্যাস্যাবরুদ্ধয়ৈ। তৈ/সং 
৭| ২। ২। ২] “যে দক্ষিণার পাঁচটি পাত্রে অন্ন ও ছাগ দান করে সে অন্ন, তেজ 
ও শক্তি দোহন (লাভ) করে।” [ইষং মহ উর্জমস্মৈ দুহে যো পদ্ষৌদনং 
দক্ষিণাজ্জ্যেতিষং দদাতি। অ/সং ৯। ৫। ২৪] 


উপরের মন্ত্রগুলি থেকে স্পষ্ট বোঝা যাচ্ছে যে, অন্নবান্‌ হবার কামনা সে 
সমাজের একটি গভীর ও মৌলিক কামনা; এ কামনার ভিত্তি হল সার্বিক 
খাদ্যাভাব; এবং মানুষ আপন চেষ্টায় যেটুকু উৎপাদন করছে তাতে এই ব্যাপক 
ক্ষুধা বা খাদ্যাভাবের কোনো প্রতীকার করা যাচ্ছে না। ক্ষুধা সমাজে পরিব্যাপ্ত। 
মানুষ দেখছে লৌকিক প্রয়াসে এ ক্ষুধার সমাধান নেই, তাই সে দ্বারস্থ হচ্ছে 
দেবতাদের, জনে-জনে দেবতাদের ডেকে বলছে, অন্ন দাও, শস্য দাও, ক্ষুধা 
নিবারণ কর, ক্ষুধাতৃষ্তাই মৃত্যু, এমৃত্যু থেকে বাঁচাও আমাদের। এ প্রার্থনা 
বারংবার করা হচ্ছে বহু দেবতার কাছে, বিভিন্ন ভাষায়, তাতে সমাজের সমবেত 
এক আর্তি ফুটে উঠছে। 

মানুষ ক্ষুধায় জর্জর এবং প্রতীকারের কোনো উপায় খুঁজে পাচ্ছে না, এই 
অবস্থায় দেবতাকেন্দ্রিক যজ্ঞনির্ভর সমাজে যজ্ঞানুষ্ঠানের ব্যাপ্তি ও প্রসার ঘটেই। 
“সমস্ত যজুর্বেদে তাই দেখি, আজ যা নিরর্থক যজ্ঞানুষ্ঠান বলে মনে হয় তারই 

একটি প্রকাণ্ড সমাবেশ, যেটির মধ্যে প্রতিফলিত রয়েছে একটি অন্তর্নিহিত 
অভাব :খাদ্য উৎপাদনের অ-পর্যাপ্ত ব্যবস্থার ফলে করুণ খাদ্যাভাব।” ... [70৩ 
৮/1016 01 01161 81001752 ১2111102৮10) 105 17011500815 80901691101 01 
৮/1120110%/ 81009815 10 09 59179919595 110012117909005 ৪ 108111011 0117091- 
15110 119095510% : 91101189 01 00909৫ 17091 (119 1112069011816 59091) 91 
0০900100101” 19981700147 17170701707... 0140] এই সময়ের 
যজুর্বেদের সাহিত্যে জনগোষ্ঠীর ন্যুনতম একক সংজ্ঞা হল গ্রাম”; গ্রাম শব্দটির 
মুখ্য তাৎপর্য তখনো ছিল এক যাযাবর পশুচারী গোষ্ঠী ।” [106 ৬০1৫ 6721779 
1190 50111 11101198101 001010180101] 912. [08500121 810111) 011 1116 1709, 
৬. 1৪11. 51901 %77 29541150711... 051] পরে যজুর্বেদেরই অন্তভূক্ত 
শতপথ ব্রান্মাণে পড়ি শর্ধযাতো হ বা ইদং মানবো গ্রামেণ চচার [৪/১/৫/২] 
শর্যাত গ্রাম, অর্থাৎ পশুচারী যাযাবর জনগোষ্ঠীকে সঙ্গে নিয়ে ঘুরে বেড়াত। এই 
ভ্রাম্যমাণ পশুপালক দল কৃষিতে নিযুক্ত হবার আগে কোথাও স্থিতিশীল হয়ে 
বসবাস করেনি; পশুপালের জন্যে চারণভূমি যেখানে তৃণশ্যামল, সেখানেই 
থাকত; খরায়, বন্যায় বা পশুপাল ঘাস খেয়ে যখন রুক্ষ করে ফেলত তৃণভূমিকে 
তখন দলবল এবং পশুপাল নিয়ে নৃতনতর চারণভূমির সন্ধানে তাদের বেরিয়ে 
পড়তে হত। খাদ্য অর্জনের এই স্তরে মানুষ সম্পূর্ণত প্রকৃতি- নির্ভর । প্রকৃতি 
সদয় হলে, যথাকালে বর্ষণ হলে, আকস্মিক কোনো দুর্যোগ না দেখা দিলে তৃণভূমি 
পশুপালের আহার জোগাত এবং প্রকারাস্তরে পশুপালকদেরও। কিন্তু ব্যতিক্রম 
ঘটলেই পশু ও পালকের অবধারিত অনাহার ও মৃত্যু। যদি না তারা তাৎক্ষণিক 
প্রতীকারের ব্যবস্থা করতে পারত। এ অবস্থা খাদ্যের প্রাচুর্য সূচিত করে না। 
প্রাথমিকভাবে যখন কাঠের ফলার লাঙলের চাষ এরা শিখল তখনো প্রয়োজনের 
তুলনায় খাদ্যের জোগানে প্রচুর ঘাটতি ছিল, তাই বহুসংখ্যক দেবতার কাছে, 
খাদ্যের জন্যে বারংবার এত করুণ আকৃতি নানাভাষায় এত প্রার্থনা। এবং 
নিত্যনৃতন যজ্ঞ আবিষ্কার করে অনুষ্ঠান করে পরীক্ষানিরীক্ষা চালানো, কিসে খাদ্য 

স্থান নিরাপদ ও পর্যাপ্ত হয়। যজুর্বেদের ক্রমবর্ধমান যজ্ঞের সংখ্যা, জটিলতা 
ও ব্যাপ্তির পশ্চাতে খাদ্যাভাবের কালো পর্দাটাই বেশি করে চোখে পড়ে। 


অথর্ববেদের রচনার কিছু অংশ খণ্েদেরও পূর্বের, আর কিছু অংশে যজুর্বেদ 
ংকলনেরও পরে। সেইজন্যে অথর্ববেদের সব শেষে উল্লেখ। এখানে খাদ্যের 
সংজ্ঞা এবং সে সম্বন্ধে, প্রার্থনায় কিছু বৈচিত্র্য আছে। এখানে ব্রীহি, তুল, 

ওদন, শারিশাকা শ্যামাক, মাষ ইত্যাদি ধান্যবাচক নানা শস্যেরও নাম যেমন 
পাচ্ছি তেমনই খাদ্যের অপর অংশ দুধ, দুগ্ধজাত খাদ্য ও মাংসের জন্যে 
পশুপালের কুশল প্রার্থনাও পাচ্ছি [ অ/সং ২। ২৬; ৩। ১৪; ৬। ৫৯] এসব 
পশু যেন হিংস্র শ্বাপদের ও দস্যুর আক্রমণ থেকে রক্ষী পায় সেজন্যেও 
পশুপালকের প্রার্থনা পাই [অ/সং ৪1৩] সহসা বজ্রপাতে শস্যের ক্ষতি যেন 
না হয় তার জন্যে [অ/সং ৭। ১১] এবং কীটপতঙ্গ যেন ফসল না নষ্ট করতে 
পারে তার জন্যেও প্রার্থনা পাই [অ/সং ৬। ৫০] যা কিছু ক্ষুধার্ত মানুষের 
উদরপূর্তির উপকরণ জোগায় তার সংরক্ষণের জন্যে প্রার্থনা এখানে আছে। 
এধরনের প্রার্থনার অনুবৃত্তি পরবর্তী যুগেও আছে। আর্য আগন্তকরা দক্ষিণ-পূর্বে 
এগোতে এগোতে বিহারের দক্ষিণ-পূর্ব দিকে এসে পৌছনোর কাছাকাছি সময়ে 
অথর্ববেদের কিছু অংশ রচিত হয়, তাই অপেক্ষাকৃত পরবতী যুগের-__ যে যুগে 
সংহিতাগুলির শেষাংশের সমান্তরালভাবে ব্রাহ্মণগুলির প্রথমাংশ রচনা 
চলছিল-_সেই সময়কার চিত্র বিধিত আছে অথর্ববেদে। 


অথর্ববেদের শেষ পর্যায়ের একটি রচনাতে দেখি যে তখন খাদ্যসম্তারে কিছু 
বৈচিত্র্য এসেছে। কুস্তাপসুক্তে একজায়গায় পড়ি: “কোন্টা তোমার জন্যে 
আনব? দই, ঘোল না যবসুরা?” এই কথা স্ত্রী স্বামীকে জিজ্ঞেস করে সেই রাজ্যে 
যেখানে রাজা পরিক্ষিৎ রাজত্ব করেন।” [কতরত্ত আ হরামি দধি মন্থাং 
পরিতুতম্। জায়াঃ পতিং বি পৃচ্ছতি রাষ্ট্রে রাজ্ঞঃ পরিক্ষিতঃ।| অ/সং 
২০। ১২৮। ৯] এত বিকল্পের অর্থ প্রতীকী সমৃদ্ধি অর্থাৎ শুধু যে সমাজে কিছু 
বিত্ত এসেছে তা নয়, এ বিত্ত এসেছে অল্প কয়েকটি ভাগ্যবানের হাতে। রাজা 
পরিক্ষিতের রাষ্ট্রে ধনীরা ভাল খেত নানা বিকল্প খাদ্য ছিল তাদের ভাণ্ারে 
পরিতৃপ্ত বধূ স্বামীকে তখন প্রশ্ন করতে পারে, “কোনটা খাবে, বল? অর্থাৎ শুধু 
উদরপূর্তির জন্যে বাধ্যতামূলকভাবে যার যেটুকু জোটে তাই নয়, রুচির প্রশ্নও 
এসেছে সমৃদ্ধির সঙ্গে সঙ্গে। পরবর্তী সাহিত্যে পরীক্ষিতের রাজ্যকালকে 
কলিযুগের সুত্রপাত হিসেবে দেখা হত, অর্থাৎ অন্তত কিছু লোকের ভাগ্যে 
খাদ্যের বেশ কিছু বিকল্প ও প্রাচুর্য দেখা দিয়েছিল সেযুগে। বলা বাহুল্য, এই 
কতিপয় ভাগ্যবানের বাইরে বৃহত্তর সমাজে অন্নের জন্যে হাহাকার অব্যাহতই 
ছিল। রাজা পরীক্ষিৎ ও কিছু বিত্তশালী রাজন্য বা বণিক্‌ সারা দেশের সমৃদ্ধি 
প্রমাণ করে না। শুধু প্রমাণ করে যে তখন শস্য উৎপাদনে কিছু বৈচিত্র্য 
এসেছিল। 

এদিকে শ্বীস্টপূর্ব সপ্তম শতকের কাছাকাছি সময়, বা তার কিছু আগে থেকে 
উত্তর ভারতে উৎপাদন ব্যবস্থায় গভীর এবং ব্যাপক পরিবর্তন লক্ষ করা যায়। 
প্রথমত প্রত্বতাত্বিকরা বলেন শ্রীস্টপূর্ব একাদশ শতকেই এখানে প্রথম লোহার 
দেখা মেলে, তবুও সে লোহা হয়ত অস্ত্রশস্ত্র, অলংকার, ঘোড়ার খুর ইত্যাদিতে 
ব্যবহার হত। আরও তিনশতক পরে স্বীস্টপূর্ব অষ্টম শতকের শেষে ও 
সপ্তমশতকের প্রথমে দেখি লোহার লাঙলের ফলার চল হল কৃষিতে। আগে 
কাঠের ফাল ছিল লাঙলের মুখে, তাতে বহু পরিশ্রমে দীর্ঘসময়ে স্বল্প জমিতে 
অগভীর “সীতা” রেখা পড়ত। এর অনেক অসুবিধে ছিল; বীজ গভীরে না 
পড়াতে পাখি ও কীট পতঙ্গ খেয়ে নিতে পারত সবটা বীজে গাছ গজাত না। 
দ্বিতীয়ত, অনেক পরিশ্রমে অনেক সময়ে লাঙল দিয়ে যে চাষটুকু হত তার 
ফসলের পরিমাণ বরাবরই অ-পর্যাপ্ত হত, ক্ষুগ্নিবারণেব পক্ষে তা ছিল নেহাতই 
অপ্রচুর, ফলে সারা সমাজে পরিব্যাপ্ত ক্ষুধা মেটবার সম্ভাবনা ছিল না। এখন 
লোহার লাঙলের ফলা যেহেতু অনেক মজবুত তাই লাঙলের ফাল গভীর হত, 
বীজ গর্তে থাকত, পাখি বা কীটপতঙ্গ খেয়ে ফেলত না, গাছ জন্মাত বেশি। 
সবচেয়ে বড় কথা হল, অল্প সময়ে বেশি জমি চাষ করা যেত, ফলে ফসলের 
পরিমাণও হত বেশি। এর সঙ্গে আরও কতকগুলো ব্যাপার যুক্ত হল, যেমন 
কম শ্রমে কম সময়ে বেশি জমি চষার সম্ভাবনা দেখা দিতেই সঙ্গে সঙ্গে হালের 
বলদের প্রয়োজন বাড়ল। সেরকম সংখ্যার বলদ পশুপালে ছিল, কিন্ত তার 
অনেকগুলোই অন্যভাবে খরচ হয়ে যাচ্ছিল যজ্ঞের পশুহননে। প্রত্যেকটি বড় 
যক্সে শ'য়ে শ'য়ে পশুহননের বিধান ছিল। মনে রাখতে হবে, যাগ ছিল 
তিনরকমের : পশু, ইষ্টি ও সোম। এর মধ্যে শুধু ইষ্টিতেই পশুহনন হত না, 
বাকি দুটোতে হত এবং বছু সংখ্যায় হত। সমাজে সহজে বেশি শস্য-উৎপাদনের 
নতুন সম্ভাবনা দেখা দিতেই যজ্ঞে বছসংখ্যক পশুহনন সমাজের পক্ষে ক্ষতিকর, 
অকল্যাণকর বলে স্বীকার করতে হল। তাই শতপৎব্রাহ্মাণে যাজ্ঞবন্ক্য বলছেন, 

“যে ধেনু ও ষাঁড়ের মোংস) আহার করবে তার বিনাশ হবে ... সে পাপী .. 
অতএব ধেনু ও ষীড়ের মাংস খাবে না, একথা বলছেন যাজ্ঞবন্ধ্য, “আমি কিন্ত) 
খাব যদি সুস্বাদ হয়। [যা ধেন্বনডুহোরম্ীয়াদস্তগিতিরিব .. পাপী .... 
তস্মাদ্বেববনডুহোর্নাম্মীয়াত্তদু হোবাচ যাজ্ঞবন্ধ্যো শ্লামেবাহমংসলং চেতুবতীতি 
শ/ব্রা ৩।১। ২২১] 


অন্যত্র দেখি “এই হল শ্রেষ্ঠ আহার, এই মাংস, তাই পশুবন্ধ যাগ করলে সে 
পরম অন্নের (অর্থাৎ মাংসের) ভোক্তা হয়।” [এতদু হ বৈ পরমমন্নাদ্যং যন্মাংসং 
স পরমস্যৈবান্নাদ্যাস্যাত্তা ভবতি। শ/ ব্রা ১১।১।৬।১৯] 


তখন অবশ্য গৃহপালিত পশুর অথবা শিকার করে বনের পশুর মাংস 
খাওয়া হত। 'দুরকম পশুই ফেজ্ঞে) হনন করা হয়, গ্রামের ও অরণ্যের উভয় 
পশুকে অবরোধ করার জন্যে। [উভয়ান্‌ পশৃনালভতে গ্রাম্যাংশ্চারণ্যাংশ্চ 
উভয়েষামবরুদ্ধযৈ। তৈ / ব্রা ৩। ৯। ২২। ৯] অর্থাৎ যজ্ঞে দুরকম পশু হনন 
করে মাংস হব্য হিসেবে দেওয়া হত যাতে দুরকমের পশুমাংসই আহারের জন্যে 
অবরুদ্ধ বা নিশ্চিত হয়। যজ্ঞে যা দেওয়া হবে দেবতারা তাতে প্রসন্ন হয়ে 
মানুষের ভোগের জন্যেও তা দেবেন এই বিশ্বাস থেকে কোনো একরকমের 
মাংস থেকেও বঞ্চিত হবার আশঙ্কায় এই বিধান। কিন্তু গ্রামের পশু যজ্ঞে যদি 
অনেক সংখ্যায় হনন করা হয় তাহলে চাষের সেই মৌলিক সমস্যাটা থেকেই 
যায় অর্থাৎ হালের বলদে টান পড়ে। তাই এখনকার শাস্ত্রে এসব নিষেধের 
অবতারণা । 


এ ত হল ব্রাহ্মণ্য ধর্মের মধ্যে গাভীবলদ সংরক্ষণের নির্দেশ, এবং মনে রাখতে 
হবে যে এ নির্দেশ আকম্মিক নয়, এবং এ নীতি স্পষ্টতই যজ্ঞের শাস্ত্রকে অগ্রাহ্য 
করছে অর্থনীতির স্বার্থে, যজ্ঞে বহুসংখ্যক পশু হননের যে অনুজ্ঞা কয়েকশ” বছর 
ধরে চালু ছিল তার বিরুদ্ধতা করছে। এ ছাড়াও তখন বুদ্ধের পূর্বে যেসব সন্ন্যাসী 
সম্প্রদায়ের উত্তব হয়েছিল, যাঁদের সঙ্গে তার দেখা হয়েছিল প্রব্রজ্যার পথে যেমন 
আরাড় কলাম, নি্রস্থ জ্ঞাতপুত্র, রুদ্রক রামপুত্র, পূরণ কশ্যপ, মস্করী গোশাল, 
অজিত কেশকম্বলী, সঞ্জয় বৈরাটাপুত্র __ এঁরা সকলেই বেদবিরোধী এবং 
যজ্ঞবিরোধী, ফলে পশুহননের বিপক্ষে । এঁদের মধ্যে নিগ্রস্থ জ্ঞাতপুত্র জৈনধর্মের 
প্রতিষ্ঠাতা এবং বুদ্ধ স্বয়ং বৌদ্ধধর্ম স্থাপন করেন। এই দুই ধর্মেরই একটি 
ভিত্তিপ্রস্থর হল অহিংসা, অর্থাৎ পশুহননের বিরোধিতা । বলা বাহুল্য, এ অহিংসার 
মূলে একটি আতঙ্ক :যজ্ঞে যদি এভাবে শ'য়ে শ'য়ে পশুহত্যা চলতে থাকে তাহলে 
হালের বলদে টান পড়বে ফলে যথেষ্ট চাষ হবে না। সম্ভবত টান তখনই পড়ছিল 

বলেই যজ্ঞবিরোধী পশুহননবিরোধী অহিংসা বাণী এত দ্রুত এত জনপ্রিয়তা পেল 
এবং যজ্ঞ ও পশুহত্যা ধীরে ধীরে কমে এল। 


কাজেই লোহার লাঙলের ফলার সাহাযো অল্প শ্রমে দ্রুত বেশি জমি চাষ 
করার কিছু কিছু সুফল সদ্যই পাওয়া গেল, প্রত্যাশার অতিরিক্ত ফসল। উদ্ৃত্ত 
ফসল । এ উদ্ৃত্তের অর্থ এই নয় যে, প্রয়োজনের তুলনায় বেশি, সে প্রসঙ্গে পরে 
আসব। এর অর্থ আগে যে কজন মানুষ যতটা সময়ে যে কটা হালের বলদ 
দিয়ে, যতটা জমি চাষ করতে পারছিল এবং যে পরিমাণ ফসল উৎপাদন 
করতে পারছিল এখন তার চেয়ে অনেক বেশি পেতে শুরু করল। 


এরই সঙ্গে আরও কতকগুলো ঘটনা সম্পৃক্ত। আর্দের আসবার সঙ্গে সঙ্গে 
কিছু প্রাগার্য দূরে পূর্বদক্ষিণ অঞ্চলে সরে গিয়েছিল, তাদের ক্রমে ক্রমে দাস 
হিসেবে গ্রহণ করল আর্ধসমাজ। লোহার লাউলের ফলার কল্যাণে চাষেও কম 
মানুষ নিযুক্ত করা হচ্ছিল, কাজেই এই উদ্ৃত্ত শ্রমিকদের নিযুক্ত করা হল কুটির 
শিল্পে, কাঠ, ধাতু, চামড়া, পাথর, মাটি, রত্বু, সোনারুপো ও অন্যান্য ধাতু দিয়ে 
প্রয়োজনীয় ও সুদৃশ্য বস্তু নির্মাণ করবার কৃৎকৌশল আয়ত্ত ছিল প্রাগার্য 
জনগোষ্ঠীর। এ কয় শতাব্দীর মধ্যে তাদের কাছ থেকে কিছু কিছু বিদ্যা আয়্ত 
করে নিল আগন্তক __ এবং তৎকালে মিশ্র _- জনগোষ্ঠী। কৃষির উদ্ৃত্ত এবং 
শিল্পে নির্মিত বস্তু দুই-ই রপ্তানিযোগ্য। প্রাগার্য যুগে শ্রীস্টপূর্ব অষ্টাদশ শতকেরও 
পূর্ব থেকে ভারতবর্ষের নৌবাণিজ্য ছিল, সমুদ্রপথে ভারতবর্ষের সঙ্গে 
বাণিজ্যসম্পর্ক ছিল মধ্যপ্রাচ্য, মিসর, চীন হয়ে দক্ষিণ ইয়োরোপ পর্যস্ত। আর্যরা 
আসবার অনতিকাল পরেই এ বাণিজ্য বন্ধ হয়ে যায়। পুনর্বার চালু হয় শ্রীস্ট পূর্ব 
সপ্তম শতাব্দী নাগাদ। আমরা দেখলাম, এই সময়টাতেই শস্যে ও শিল্পে এখানে 
উদ্ৃত্ত সৃষ্ট হচ্ছিল, এ উদ্ৃত্ত এখন নৌবাণিজ্যের পণ্যদ্রব্যে পরিণত হল। ফলে 
দুর বিদেশ থেকে প্রয়োজনীয় ও শৌখিন দ্রব্য এবং সোনারুপো যেমন আসতে 
লাগল, তেমনই ভারতবর্ষের উদ্ৃত্ত খাদ্যশস্য ও শিল্পজাত দ্রব্য রপ্তানিও হতে 
লাগল। 


এরই কিছু পরে উত্তরভারতে মুদ্রার, প্রচলন হয়। এর একটা তাৎক্ষণিক 
সুবিধে হল বণিক সার্থবাহের বহু দীর্ঘ দলগুলির সঙ্গে দস্যুদের সঙ্গে যুদ্ধ করবার 
জন্যে সে পূর্বের রেশমপথেই হোক বা এখনকার স্থলপথে বা বণিক-নৌকার 
সহযাত্রী রক্ষী হিসেবেই হোক ক্ষত্রিয় রক্ষিবাহনী যেত, এখন তাদের দীর্ঘপথে 
খাওয়ার জন্যে মুদ্রায় বন দেওয়া সম্ভব হল। যেসব দেশের সঙ্গে বাণিজ্য, 

পাঠানো মুদ্রা। কাজেই বহির্বাণিজ্য এবং দুরস্থ প্রদেশগুলির মধ্যে অন্তবাণিজ্যেও 
খুব কাজে লাগল সদ্য প্রচলিত মুদ্রার ব্যবস্থা। 


কারা এই বাণিজ্যের কর্তা ছিল? রাজারা ও রাজন্যরা, অর্থাৎ সমাজের 
মুষ্টিমেয় একটি ধনিক গোষ্ঠী। এরা বাহুবলে এবং লোকবলে বেশি জমির 
মালিক হয়েছিল, ফলে প্রথমে আমদানি করা ও পরে স্থানীয় লোহা ব্যবহার 
করে লাঙউলের ফলা তৈরি করে চাষীদের নিযুক্ত করে চাষের উদ্বৃত্ত ফসল 
এদেরই হাতে আসত এবং টাকার জোরে কুটীরশিল্পের উপাদান কাঠ, ধাতু, 
কাছে ও বিদেশের বণিকের কাছে তা বিক্রি করবার একচেটিয়া অধিকার ছিল 
সমাজের উপরতলার সেই মুষ্টিমেয় ধনিক সম্প্রদায়েরই। “ক্ষত্রিয় যখন ইতস্তত 
ছোট ছোট যুদ্ধ ছাড়া অন্তর্বাণিজ্য ও বহির্বাণিজ্যে রক্ষী হিসাবে নিযুক্ত, বৈশ্য 
তখন পশুপালন ও চাষ করছে। কিছু ধনী বৈশ্য ও দরিদ্র শূদ্র তখন চাষে 
আসছে কারণ ততদিনে বাণিজ্যে ধীরেধীরে বৈশ্যের একাধিপত্য প্রতিষ্ঠা হয়েছে। 
সময়টা খ্রীস্টপূর্ব সপ্তম শতকের কাছাকাছি।” তখন ক্ষত্রিয় রাজা ও রাজন্য ধনী, 
রাজার প্রসাদপুষ্ট কিছু ব্রাহ্মণ ভূসম্পত্তি, দাসদাসী ও পশুপাল দক্ষিণা হিসেবে 
পেয়ে, কেউ বা বহুসংখ্যক ছাত্রের অধ্যাপনার জন্যে কুলপতি' হয়ে বেশ ধনী 
ব্রা্মণের মর্যাদায় ছিলেন। শান্ত্র বলে, দশহাজার ছাত্রকে যে অন্নদান করে 
পোষণ করে, শিক্ষা দেয় সে-ই কুলপতি। 


ছাত্রাণাং দশসহক্রং যোগন্নদানাদিপোষণাৎ। 
অধ্যাপয়তি বিপ্র্ধিরসৌ কুলপতিঃ স্মৃতঃ। | 


কাজেই এই বিপ্র্ধি ধনীই হতেন। তাহলে সমাজে ক্ষত্রিয় রাজা, রাজন্য 
ছাড়াও কিছু ব্রাহ্মণ ধনী ছিল। আর ধনী ছিল এই সময়ে বাণিজ্যে অবতীর্ণ কিছু 
বৈশ্য, যারা দেশে ও বিদেশে পণ্যসঞ্চালনের কর্ণধার ছিল। এই সবকটি শ্রেণীরই 
অধিকাংশ সাধারণ মানুষ দরিদ্রই ছিল। শূত্র প্রধানত, চাষবাসে নিরত ছিল; সে 
কিছু পশুপালনও করত, ক্রীতদাস ও গৃহদাস হিসাবে কাজ করত, আর শিল্পদ্রব্য 
নির্মাণেও তাকে নিযুক্ত করা হত। দরিদ্র ব্রাহ্মণ বিস্তর ছিল। যজ্ঞের অনুষ্ঠানে 
যাদের স্থান হত না, রাজপ্রাসাদের কাছেও যারা পৌঁছতে পারত না। দরিদ্র 
ক্ষত্রিয়ও অনেক ছিল, শিশু, বৃদ্ধ, রমণী, অসুস্থ বা ক্ষীণকায় অথবা যাদের 
কোনো ক্ষত্রিয়বৃত্তিতে স্থান জোটেনি তেমন মানুষ । তারা বা বর্ণধর্মের নির্দিষ্ট 

বৃত্তি ছেড়ে আপদ্ধর্মের নীতিতে জীবনরক্ষার জন্যে যেকোনো বৃত্তি অবলম্বন 
করত। বৈশ্য সবাই বণিক ছিল না। ওপরতলার মুষ্টিমেয় কজনই বাণিজ্যের 
সুযোগ পেত। বাকি বহুসংখ্যক বৈশ্য পশুপালন করে জীবিকানির্বাহ করত। 
আর শৃদ্রের ত কথাই নেই, সে চিরকালই উচ্চ ত্রিবর্ণের পদসেবার দ্বারা 
প্রাণধারণ করত, এখনো তা-ই তার অবলম্বন। ব্যতিক্রমী দুচারজন হয়ত সামান্য 
ধন সঞ্চয় করতে পারত শিল্পজীব' বা শিল্পকর্ম করে, কিন্তু সে নেহাতই 
অল্পসংখ্যক কজন। তাহলে দেখা গেল, পুরো সমাজে বর্ণনির্বিশেষে অধিকাংশ 
লোকই দরিদ্র। এসময়ে একবর্ণের সঙ্গে অন্যবর্ণের বিবাহ হত এবং মিশ্রবর্ণগুলি 
সংখ্যায় বাড়ছিল এবং এরা ভিন্ন ভিন্ন বৃত্তি, অবলম্বন করে ছোট ছোট স্বতন্ত্ 
বৃত্তিগোষ্ঠীতে পরিণত হচ্ছিল, তবে এ ব্যাপারটা অনেক দ্রুত ও বেশি পরিমাণে 
ঘটে মৌর্য যুগে ও তার পরে। 


বহির্বাণিজ্যে শুধু পণ্যদ্রব্যই আসছিল না, নানা বিচিত্র ধর্মমত, দেবদেবী, 
সম্প্রদায়, জীবনবোধ, আচরণ-পদ্ধতিও আসছিল এবং এরই সঙ্গে সঙ্গে 
ভারতবর্ষের মানচিত্রে নতুন যে পরিবর্তনটা চোখে পড়ে তা হল আর্ধাবর্তে 
ষোলোটি মহাজনপদের অভ্যুত্থান : এগুলি হল, গান্ধার, কান্বোজ, কুরু, পাঞ্চাল, 
শুরসেন, মৎস্য, মল্প, চেদি, বৎস, কাশী, কোসল, মগধ, অঙ্গ, অবস্তী, বৃজ্জি এবং 
অশ্মক। এই জনপদগুলিব প্রত্যেকটি ছিল কোনো একটি রাজার দ্বারা শাসিত, 
রাজধানীর আশেপাশে অনেকগুলি গ্রাম নিয়ে গঠিত। একটি জনপদে রাজধানী 
ছাড়া অন্য নগরও থাকত। বিশেষত জনপদটি যদি আয়তনে খুব বড় হয়। 
নগরায়ণ ভারতবর্ষের ইতিহাসে এই দ্বিতীয়বার। প্রথমবার ঘটে প্রাগার্য সিন্ধু 
সভ্যতার আমলে, যখন পুরো সিন্ধকুসভ্যতা জুড়ে নানা নগর ছিল। আর্যরা 
আসবার পরে যে বিপর্যয় ঘটে তাতে বেশ কয়েকশ" বছর ধরে নগরসভ্যতার 
অবক্ষয় ঘটে। পোড়া ইটের বাড়ি করার দক্ষতা ছিল না; রোদে-শুকোনো-ইটের 
বাড়ি মাটির নীচে মাটির সঙ্গে মিশে যায়। প্রত্বতাত্বিকরা এই অংশে নগরের 
চিহৃই পাননি। আবার খ্রিস্টপূর্ব সপ্তম শতকের কাছাকাছি শস্যে স্বয়স্তরা, 
শিল্পে স্বীকৃতিযোগ্য নির্মাণ, উদ্বৃত্ত অর্থে অধিকসংখ্যক চাষী ও কারিগরকে বৃত্তি 
দেবার সম্ভাবনা, বাণিজ্য থেকে অধিক অর্থাগম এবং সাধারণভাবে নানাদিকে 
সমৃদ্ধির বিকাশে, অস্তত মুষ্টিমেয় একটি শ্রেণীর পক্ষে । এ সমস্তই অনুকূল ছিল 
নতুন নতুন নগর নির্মাণের পক্ষে। 


নগর কী? যেখানে প্রাথমিক খাদ্যশস্যের চাষ প্রায়ই হয় না, হলেও 
অকিঞ্চিৎকর পরিমাণে হয়। সেখানে থাকে কে? রাজা, রাজকর্মচারী, বণিক, 

শিল্পী (তার কারখানা ও শিল্পশালায়), নানা জাতের কারিগর, প্রশাসনের সঙ্গে 
যুক্ত লোকেরা, ধনীদের ভূৃত্যকূল, সৈন্যরা এবং আগন্তক রাজ অতিথিরা। বলা 
বাহুল্য, এদের সংখ্যা অনেক এবং সকলেই ভরণপোষণের জন্যে নগরের 
বাইরের গ্রামগুলির ওপরে নির্ভরশীল, সেখানেই চাষী চাষ করে, জেলে মাছ 
ধরে, তাতি তাত বোনে,_ যা কিছু এদের শুধু খেয়ে পরে বাঁচবার জন্যে, 
এবং কিছুলোকের বাহুল্যপূর্ণ শৌখিনভাবে বীচবার জন্যে দরকার, তার প্রায় 
সবই নির্মিত হয় গ্রামে । গ্রামের সঙ্গে শহরের যোগ প্রশাসনে, রাজস্ব দেওয়া, 
সুরক্ষা পাওয়ার এবং উৎপন্ন দ্রব্য বিক্রি করার। এই সময় ধনী মালিক চাষে 
বা কারিগরিতে যাদের নিযুক্ত করত -_ প্রায়শই পেটভাতায়-_ তারাই খাজনা 
দিত, আধপেটা খেয়ে বাঁচিয়ে রাখত নগগুলিতে, জোগাত তাদের নানা 
বিলাসের উপকরণ এবং বাণিজ্যের জন্যে পণ্যদ্রব্য। 


নগরায়ণের একটি অপরিহার্য অঙ্গ হল শ্রেণীবিভাজন। আগে আমরা ব্রাহ্মাণ, 
ক্ষত্রিয়, বৈশ্য, শূদ্র চার বর্ণের কথা শুনেছি। ক্রমে ক্রমে নানা বিশিষ্ট বৃত্তির 
প্রয়োজনে এবং বর্ণগুলির মধ্যে ক্রমাগত অন্তর্বিবাহে বর্ণের স্থান নিল জাতি। 
কিন্তু বর্ণ ও জাতি মুখ্যত ছিল বৃত্তিনির্ধারিত। এখন বর্ণ ও জাতিকে এমোড়- 
ওমোড় চিরে ফেলে নতুন যে বিভাজনে সমাজের মুখ্য পরিচয় হল, তা হল 
শ্রেণী বিভাগ। এ বিভাগে ধনী ও নির্ধন যেমন একটা প্রধান পরিচয়গত ভাগ, 
তেমনই সঙ্গেসঙ্গেই এল শ্রমজীবী ও বুদ্ধিজীবীর মধ্যে একটা দুর্লঙ্ঘ্য ব্যবধান। 
কিন্তু এদুটি সমার্থক নয়। অনেক মূর্খ ধনী যেমন ছিল তেমনই অনেক দরিদ্র 
বিদ্বানও ছিল। কিন্তু সমাজ মেনে নিল যে হাতেকলমে কাজ করাটা সামাজিক 
খাতিরের মানদণ্ডে নিচু, আর মাথা খাটিয়ে কাজ করাটা উঁচু মানের ব্যাপার। 
বলা বাহুল্য, মান ও অর্থ এক আধারেই সর্বত্র থাকত না। কিন্তু সমাজের 
অধিকাংশ মানুষই মাথা নোয়াত ধনের কাছে এবং খুব উচ্চ কোটির বিদ্যাবস্তার 
কাছে। এ দুজনেই সংখ্যায় কম ছিল। সাধারণ মানুষ ছিল অবিদ্বান ও নির্ধন, 
এবং তারাই বহুগুণে সংখ্যাগরিষ্ঠ ছিল সমাজে। দরিদ্র চাষী বা মজুরের শ্রম 
সমাজের উচ্চকোটির মানুষের স্বার্থে নিয়োজিত করার সামর্থ্যও ছিল কম 
মানুষের। 

যে-যুগের কথা বলছি তখন যাযাবর আর্ধরা কৃষিতে নিযুক্ত এবং আর 
ভ্রাম্যমাণ নয়। জর্মিতে তারা স্থায়ীভাবে বসবাস করে। এসময়ে যে দর্শন ও 
ধর্মচর্চা চলছিল-_ বৌদ্ধ, জৈন, আজীবিক ও উপনিষদ্‌-_ তার মধ্যে বৌদ্ধ ও 

জৈন এবং কতক পরিমাণে আজীবিকও, সাধারণ মানুষের মধ্যে প্রভাব বিস্তার 
করে, উপনিষদের তত্তের একটা দিক হয়ত সাধারণ মানুষ তার মতন করে 
বুঝতে পেরেছিল কিন্তু তার দর্শনের দিকটা তাদের বোধগম্য হবার কথা নয়। 
যজ্ঞ তখনও চলছিল এবং জটিল ৩ দীর্ঘবিলন্বিত নানা যজ্ঞ ও তাদের নানা অঙ্গ 
প্রক্রিয়ার উদ্ভাবন চলছিল পুরোহিতকুলের হাতে। “সাধারণভাবে একটি 
স্থিতিশীল উৎপাদক সমাজের আপাত উদ্দেশ্য হল পুরোহিত তন্ত্রের অর্থাগম। 
এদের অনুজ্ঞা হল কিছু কিছু অনুষ্ঠান করা আবশ্যক : একটি স্তরে এই সব 
প্রতিবন্ধক হয়, সমাজের শ্রেণীবিন্যাস ও স্থিতাবস্থাকে বজায় রাখে |” [06761 

1771707%/01107 10 72 582 ০/ /15/077%, [. 24] উৎপাদন ব্যবস্থায় 
স্থিতাবস্থা রক্ষিত হলে কৃষি একই জাযগায় থাকে, উৎপাদন বাড়ে যদি চাষেব 
জমির পরিমাণ বাড়ে। ধনীরা চাষ, শিল্পপণ্য উৎপাদন এবং বাণিজ্যের দ্বারা 
মূলধন বাড়ালে চক্রবৃদ্ধিহারে তাদের লাভ ও ধনসম্পত্তি বেড়ে চলে ঠিকই, 
কিন্তু সাধারণ চাষী বা মজুর তার দ্বারা উপকৃত হয় না। 


কাঠের ফলার লাঙলে যে ধরনের চাষ হত তার চেয়ে নতুন কৃষিবিপ্লবে অর্থাৎ 
লোহার ফলার লাঙলে অনেকগুণ বেশি ফসল ফলত । আগে যখন মানুষ বনেজঙ্গ 
লে খাদ্য আহরণ করত, তার চেয়ে বেশি এবং নিশ্চিত খাদ্য সে পেল 
গোষ্ঠীবদ্ভাবে শিকার করে ও প্রকৃতির উৎপাদন কুড়িয়ে নিয়ে, কিন্তু এতেও 
পরিবেশের বিরুদ্ধে লড়াইয়ে মানুষ নিতান্ত অসহায়ই ছিল তখনও । [ঢ.০381101, 
1910 ; 0. 33] চাষে মানুষ খাদ্য উৎপাদনে প্রকরণগতভাবে নৃতনতর, উন্নততর 
ধাপে পৌছয়। প্রথমদিকে কাঠের ফলার লাউলে ফসল উৎপাদন অনেক বেশি 
সময়সাপেক্ষ এবং শ্রমসাধ্য ছিল; পরে লোহার ফলায় উৎপাদন বহুগুণ বৃদ্ধি 
পেয়েছিল। মূল খাদ্যশস্য যব, গম, নানা জাতের ধান ছাড়াও অন্যান্য রবিশস্য 
আখ, ফল, সবজি ইত্যাদিরও চাষ হত। গরু ছাগল মোষ ভেড়া ইত্যাদি পালন 
করত লোকে, দুধ এবং মাংসের জন্যে । পশুপালনের আগে মানুষ শিকার করে 
পশুমাংস খেত, মাংস খাবার অভ্যাস ও মাংসে রুচি সেই আদিম যুগ থেকেই 

আছে। এর পর পশুপালনের যুগেও মাংস খাওয়ার অভ্যাস ছিল এবং চাষের 
আগে পর্যস্ত মাংসই মুখ্য খাদ্য ছিল, দুধ ও দুপ্ধীজাত খাদ্যের সঙ্গে। মাংস সম্বন্ধে 
দুর্বলতা শতপৎব্রাক্মণে যাজ্ঞবন্ধ্যের উক্তি থেকে বোঝা যায়। এছাড়াও পড়ি, 
ংস অন্ন অর্থাৎ খাদ্য, “পশুরা অন্ন, পশুর মাংস খাদ্য” [অন্নং পশবোতন্নমু 
পশোর্মাংসম্। শতপথব্রা্দণ ৭। ৫। ২। ৪২] শুধু তাই নয় এমন কথাও শুনি- 
যে “এ-ই হল শ্রেষ্ঠ খাদ্য, (এই) মাংস, (পশুবদ্ধ যাগে যাগকারী) সে (এই) পরম 
খাদ্যের খাদক হয়” [এতদু হ বৈ পরমমন্নাদ্যং যন্মাংসং স পরমস্যেবান্নাদ্যস্যাত্তা 
ভবতি। শ/ব্রা ১১। ৭।১।৬] পরবর্তী কালের পুরাণে মাংসহীন ভোজন 
(ভোজনং মাংসরহিতম্) অভিশাপের ও দুর্ভাগ্যের লক্ষণ। কিন্তু চাষ শুরু হবার 
পর মাংস আর প্রধান আহার্য রইল না। তিনটি কারণে। প্রথমত, পশুপালন তখনও 
ছিল, কিন্তু সেটা তখন আর মুখ্য বৃত্তি ছিল না, চাষের সঙ্গে, ফলমূলমধু-সংগ্রহের 
মতো একটা অনুপুরক আহার্য সংস্থানের ব্যবস্থা হয়ে রইল। দ্বিতীয়ত, মৃগয়া 
স্বভাবতই কমে এল, নিত্যকার বৃত্তি নয়, কালেভদ্রে কখনো কখনো 
আনুষ্ঠানিকভাবে রাজা, রাজন্য ও ধনীরা মৃগয়া করতেন খাদ্যসংস্থানের জন্যে 
ততটা নয়, যতটা শখ মোটানোর জন্যে। তৃতীয়ত, বনু ব্যাপ্ত পরিসরের জমি 
তখন হাতে এসেছে, লোহার লাঙলের ফলায় অল্পশ্রমে তাতে বেশি ফসল ফলানো 
যায়, তাই নানারকম খাদ্যশস্য ফলসব্জি ফলানো চলছে এবং এগুলির বিশেষ 
সুবিধে হল, মৃগয়ালব্ধ মাংস যেমন তাড়াতাড়ি খেয়ে শেষ করে না ফেললে পচে 
যায়, ফসল তত সহজে নষ্ট হয়ে যায় না, বেশ কিছুকাল ভালভাবেই জমিয়ে রেখে 
দেওয়া যায়। তাতে খাদ্য সম্বন্ধে একটা নিরাপত্তাবোধ আসে, যা মৃগয়ায় বা 
পশুপালনের যুগে ছিল না। তাছাড়া মৃগয়া কমে যাওয়ায় এবং পশুপালন গৌণ 
উৎপাদনে পরিণত হওয়ায় ফসল ও সবজির তুলনায় মাংস আর সহজলভ্য রইল 
না, কালেভদ্রে জুটত, অন্তত যারা খুব ধনী নয় তাদের ক্ষেত্রে । ততদিনে এরা মাছ 
খেতেও শিখেছে, তাই খাদ্যে বিকল্প বেড়েছে খানিকটা, বৈচিত্র্য এসেছে। 


কার? বলা বাহুল্য ধনীরই। কারণ লোহার লাঙলের ফলার প্রচলনের ফলে 
কৃষিবিপ্রবের সঙ্গেসঙ্গেই জনসংখ্যাতেও একটা বিপ্লব দেখা দিতে বাধ্য; 
সভ্যতার ইতিহাসে এব্যাপার সর্বত্রই বারে বারে ঘটেছে। “যখনই একটি 
জনগোষ্ঠী পূর্বের অনিয়মিত খাদ্য সংগ্রহ পদ্ধতির থেকে নিয়মিতভাবে খাদ্য 
উৎপাদন করতে শুরু করে তখনই তাদের সম্ভানসস্ভতির জন্ম দ্রুত বৃদ্ধি পায়। 
উন্নততর খাদ্যের জোগানের অর্থ হল, অধিক সংখ্যায় সন্তানের জন্ম হয়, 
অধিকসংখ্যা পূর্ণবয়স্ক হওয়া পর্যস্ত বাঁচে, অধিকসংখ্যক ব্যক্তি বার্ধক্যে পৌছায়। 

আলোচ্য সময়কার “আর্য” মানে পশুচারণের দ্বারা জীবনধারণ করত এমন 
এক লড়াইরাজ গোষ্ঠীবদ্ধ কৃষি জনগোষ্ঠী; যাদের বাড়তি খাদ্য জোগাত চাষ। 
এখন আর্ধরা সেই ক্রাস্তিকালে অবস্থিত যখন অল্পকালের মধ্যেই লাঙল 
পশুপালের চেয়ে বেশি খাদ্য জোগাবে। কাজেই যার প্রসার ঘটল তা হল: 
নতুন এক প্রণালীর জীবনযাত্রা ......। লালের চাষ খাদ্যসংস্থানের অনেক বেশি 
উন্নতি ঘটাল এবং অনেক বেশি সুনিয়ন্ত্রিতভাবে। এর অর্থ শুধু যে জনসংখ্যার 
বৃদ্ধি তা-ই নয়, কিন্তু এমন একটি জনগোষ্ঠী যার একক পরিবাবগুলির সদস্যও 
অনেক বেশি সংখ্যায় একত্র বাস করত ।” [4$ 9901 &5 [১9019 (8146 19 
19501121 00০0৫ [01000100101) 00] ৪ [016৮10819 1119581191 000৫ 52117611116 
11009; 006১ 07660 17016 1801019. 1176 11110109৫ 000৫ 9711)101% 17981)5 
[0100 17016 01)110161 212 00177, 11016 9017৮1৬9 10 1780011) 10016 
[0901019 168০1) 010 269. 4/১1521)” ৪ 0)6 7061100 01091 ৫1508195101) 
[)681]5 2. ৮/2111109 01081 1060016 ৮1)০ 11৬5৫ 05 ০৪1০-0196011), 
9710010161791020 0% [0100151) ০1015211017. 11175 /198115 ৮০16 21 0106 
01710121 51862 ৬1916 50907 07০ [01090151) ০0161৬21101) ৮৬০10 [01000106 
[7016 11781) ০80016. ১০ ৬/17/] 519২124510 ৬//১১ 4১ ৬ ৬//১% 0£ 
11৬10. .....১ ২২০, 01090181) ০0110৬৪0101) 2158115 17101001076 00০00 
50101019, 17806 1 17016 16611181, 11019 106211010 0119 & পরা 8168661 
00001801017, ০0176 10121 1150 (00910116111) 2192161 011105. 10381)01, 
0 ০1; 7১. 113-14] এই বৃহৎ পরিবারের পারিভাষিক নাম 'কুল", যেখানে 
তিনচার প্রজন্ম একত্রে বাস করে। তখন চাষের জন্যে সমাজ স্থিতিশীল এবং 
কয়েক প্রজন্মের সমবেত পরিশ্রমের ফলে যেটুকু ফসল উঠত তা-ও প্রয়োজনের 
তুলনায় পর্যাপ্ত হত না। কাজেই সর্বব্যাপী অভাবটা থেকেই গেল। ধনী প্রচুর 
চাষের জমির মালিক এবং কারিগরি শ্রমিকদের মালিক মুষ্টিমেয় বিভ্তবান্‌ মানুষ 
প্রয়োজনের অতিরিক্ত খেতে পেত, সঞ্চয় করতে পারত, বাণিজ্যে সে-সঞ্চয়বে 
পণ্যে পরিণত করে চক্রবৃদ্ধিহারে ধন বাড়িয়ে চলতে পারত। সমাজে 
প্রতিপত্তিশালী ছিল এরাই। কিন্তু এদের তুলনায় নিরন্ন বা অর্ধাহারী চাষী মজুরের 
সংখ্যা বু বছ গুণে বেশি ছিল। কাজেই সমাজে খাদ্যাভাব ছিল প্রায় সার্বত্রিক। 


পরবর্তীকালের সাহিত্যে এই খাদ্যাভাবের প্রচুর প্রমাণ মেলে। খখ্েদের 
ব্রাহ্মণ এতরেয়ে পড়ি “যে অন্নভোজন করতে চায় সে প্রযাজ আহুতির সঙ্গে 
দক্ষিণার ব্যবস্থা করুক।' [যোগম্নাদ্যমিচ্ছেৎ প্রযাজাছতিভির্দক্ষিণা স ইয়াৎ। 

এতরেয় ব্রাহ্মণ ২। ৪] “এই আহুতি অগ্নিতে দেবে অন্নভোজনের জন্যে 
'অন্নপতিকে স্বাহা” এই (বলে), অন্ন যে ভোজন করে সে-ই অন্নপতি হয়, 
সত্তানসস্ততির সঙ্গে অন্ন) আহার করে, যে একথা জানে।” [এতামাহুতিং জু 
হোত্যগ্রয়েৎন্নাদ্যায়া অন্নপতয়ে স্বাহেত্যন্নাদো হান্নপতির্ভবত্যশ্থুতে প্রজয়ান্নাদ্যং য 
এবং বেদ। এ/ব্রা ৮। ২। ১১] 


এখানে দেখছি সন্তানসস্ততির ক্ষুধা নিবারণের জন্যে যে স্বাভাবিক উদ্বেগ থাকে 
পিতামাতার সেটি উচ্চারিত এবং এই বিশেষ যজ্জের দ্বারা নিজের ও সন্তানের 
অন্নসংস্থানের ব্যবস্থার চেষ্টা হয়েছে। অন্ন ত শুধু অন্ন নয়, জীবনধারণের উপায়, 
তাই শুনি 'প্রাণকে অঙ্গীকার করে অন্ন এজন্যে .... মহাব্রত অনুষ্ঠান ।” [প্রাণঃ 
প্রতিগৃণাত্যন্নমিত্যাদিত্যেন ... মহাব্রতং .... ভবতি। এ/ব্রা ৫। ৫1৩] 


অন্ন-সমস্যা আজ (শুধু) মানুষের, কিন্তু একদা এ সমস্যা দেবতাদেরও ছিল; 
প্রজাপতি কামনা করলেন আমি অন্নভোজী হব, তিনি অশ্বমেধ যজ্ঞে এ দুটি 
মহিমান্বিত “গ্রহ” (যজ্ঞের আহুতিবিশেষ) “দেখলেন”, সেদুটি গ্রহণ করলেন। 
তার পরে তিনি মহান্‌ অন্নভোক্তা হলেন।' যে কেউ এই ইচ্ছা করেন, তার 
উচিত এইভাবে যজ্ঞের অনুষ্ঠান করা ।, [প্রজাপতিরকাময়ত মহানন্নাদঃ স্যামিতি। 
স এতবশ্বমেধে মহিমানৌ গ্রেহী) অপশ্যৎ। তাবগৃহীত। ততঃ স 
মহানন্নাদোতভবৎ। তৈত্তিরীয় ব্রান্মাণ ৩। ৯। ৯। ৪১] 


যজ্ঞ করে অন্ন পাওয়া যায় এ বিশ্বাস সেযুগের ধর্মবোধের ভিত্তিতেই ছিল। 
যজ্ঞের দ্বারা অন্ন লাভ করা যায় এ কথা জনমানসে প্রত্যয়যোগ্য করে তোলার 
সবচেয়ে বড় উপায় হল এই কথা বলা যে, একদা দেবতারাও অন্নাভাবে কষ্ট 
পেতেন, তারা এঁশী শক্তির দ্বারা অন্ন সৃষ্টি করে ক্ষুধানিবারণ করেননি বা 
করতে পারেননি, তাদেরও যজ্ঞ করেই অন্নের সংস্থান করতে হয়েছিল। 
প্রভেদের মধ্যে এই যে তারা দেবতা বলে তাদের দিব্যদৃষ্টির সামনে প্রতিভাত 
হয়েছিল কোন্‌ যজ্ঞ করলে অন্নলাভ হবে। সেই যজ্ঞ তারা অনুষ্ঠান করে অন্ন 
পেয়েছিলেন এবং যজ্ঞটির উত্তরাধিকার পেল মানুষ, যেন ক্ষুধার প্রতীকার 
কীভাবে করতে হয় সে জ্ঞান তারা প্রজন্মপরম্পরায় সঞ্চারিত করে যেতে পারে 
উত্তরপুরুষের অনুরূপ অন্নাভাবের প্রতিবিধানের জন্য। অতিকথা মিথ) এর 
শাস্ত্রে দেবতাদের এই প্রাথমিক যজ্ঞানুষ্ঠান যা সম্পাদিত হয়েছিল “সে-ই 
সেকালে”, 40 1119 (9111015+ এ অনুষ্ঠানই যজ্ঞটির আদিকল্প, মানুষের দ্বারা 


৪৮ বেদের যুগেক্ষুধা ও খাদ্য 


যার অনুষ্ঠান পুনরাবৃত্তিমাত্র। এই ধরনের কাহিনী প্রচুর পরিমাণে ছড়ানো আছে 
ধর্মগ্রন্থ গুলিতে। এর দ্বারা (১) খাদ্যাভাব একটা নিত্যকালের অবস্থা বলে 
প্রতিপন্ন হয় (২) খাদ্যাভাব দেব-মানব নির্বিচারে সার্বাত্রক বলে প্রতিপন্ন হয় 
(৩) দেবতাদের দিব্যদৃষ্টি ছাড়া যে এর প্রতিবিধানের উপায় ছিল না, সেকথাও 
প্রমাণ হয় (৪) বিশেষভাবে লব্ধ এই জ্ঞানের মহিমা প্রতিপাদিত হল, প্রজাপতি 
এর দ্বারা অভীষ্টলাভ করেছেন সে কথায় (৫) যা দেবতার ক্ষেত্রে ফলপ্রসূ তা 
মানুষকেও প্রার্থিত ফল দিতে সমর্থ এ প্রত্যয়ও জন্মাল মানুষের। অতএব 
যজ্ঞানুষ্ঠানের মহিমা কীর্তিত হল, যাতে মানুষ এ বিশেষ যজ্ঞের দ্বারা ইষ্টলাভ 
করার ভরসা পায়। 


মনে রাখতে হবে, সেযুগে মানুষ নিজের চেষ্টায় প্রকৃতিকে বশ করতে বা 
নিজের অনুকূলে আনতে পারত না বলেই যজ্ঞের উদ্ভাবন। ব্রাহ্মণ সাহিত্যে 
বারংবার এ ধরনের উপাখ্যান, যার পারিভাষিক নাম “অর্থবাদ” অর্থাৎ, যো 
যক্ঞক্রিয়ার ব্যাখ্যা ও মহিমাকীর্তন করে) যজ্ঞে মানুষের বিশ্বাস ও ভরসা 
উৎপাদন করার জন্যেই আবিষ্কৃত। সেদিনের সমাজে মানুষ তার বেঁচে থাকার 
সব প্রয়োজনেই অতিলৌকিকের শরণ নিতে বাধ্য হত, পৃথিবীর সর্বত্রই আদিম 
পর্যায়ে মানুষের এই জাতীয় বিশ্বাস ও আচরণের নিদর্শন পাওয়া যাষ। 
সম্ভাব্যতার নীতিতে কখনো কখনো তা ফল দিত, তাতে বিশ্বাস আরও বাড়ত: 
আবার এ নীতিতেই অনেকবার তা ব্যর্থ হত, তখন অনুষ্ঠাতার বা অনুষ্ঠানের 
ক্রটিকেই দায়ী করা হত বিফলতার জন্যে, যেমন এখনো করা হয়। এছাড়া আর 
কোনো বিকল্প ছিল না বলেই এরই উপরে বিশ্বাস ন্যস্ত করে শাস্ত্রনির্দিষ্ট অনুষ্ঠান 
করে চলত মানুষ। যজ্ঞ সন্বন্ধে পরবর্তী কালের মীমাংসা-শান্ত্রে স্পষ্টই বলা 
হয়েছে কতবার মানুষ বিধিমতে যজ্ঞ করেও প্রত্যাশিত ফল পায়নি। কিন্তু 
সেযুগের অনুন্নত বিজ্ঞান-চর্চা, প্রকৃতির ক্রিয়াকলাপ সম্বন্ধে নেহাৎ প্রাথমিক 
জ্ঞানটুকুই যাদের সম্বল, নানা দৈবদুর্বিপাকের সামনে যারা সম্পূর্ণ অসহায়, 
তারা যজ্ঞে খাদ্যসংস্থান হোক বা না হোক যজ্ঞ ছাড়া আর কী বা করতে 
পারত ? স্পষ্টতই মানবায়ত প্রয়াসে যেটুকু খাদ্য উৎপন্ন হত তা একেবারেই 
অপ্রতুল, তাই যজ্ঞ ও দেবতাই ছিল ভরসা। 


শতপৎব্রান্মণ বলে, “যথাযথভাবে অনুষ্ঠিত যজ্ঞের পরে সমস্ত দেবতারা 
এলেন, সমস্ত বিদ্যা সমস্ত যশ, সকল অন্নভোজন, সমস্ত সমৃদ্ধি। [তাবনু সর্বে 
দেবা প্রেয়ুঃ সর্বা বিদ্যা সর্বং যশট সর্বমন্নাদ্যং সর্বা শ্রীঃ ১। ৬। ২। ১৫] 


বেদের যুগে ক্ষুধা ও খাদ্য ৪৯ 


এ বিশ্বাস না থাকলে যজ্ঞ হয় না, আর যজ্ঞ ছাড়া ইঞ্টসিদ্ধির কী-ই বা বিকল্প 
ছিল তখনকার মানুষের? সফল হোক বিফল হোক, যে কাজ মানুষ নিজের 
চেষ্টায় করতে পারছে না সে-ভার তার নিজের চেয়ে শক্তিমান দেবতার ওপরে 
অর্পণ করায় একটা লাভ ছিল : নিশ্চিত্ততা। এ অসহায় যুগে সেটুকুও ত কম 
নয়, এই নিশ্চিত্ততা লাভ করার জন্যে এখনো ত মানুষ দেবতার ওপরে নিজের 
ভার সঁপে দেয়। “এই অন্নভোজন উদিত হল যা প্রজাপতির অন্নাহার, যে এমন 
জেনে এখন উপবাস করে প্রজাপতি তাকে রক্ষা করেন, সে এভাবেই অন্নভোজী 
হয় যে একথা জেনে এখন উপবাস করে 


[ইদমন্নাদ্যমভ্যুত্তস্থীৌ যদিদং প্রজাপতেরন্নাদ্যধ স যো হৈবং বিদ্বান্‌ 
সম্প্রত্যপবসতি: অবতি হৈনং প্রজাপতিঃ স এবমেবান্নাদো ভবতি য এবং বিদ্বান্‌ 
সন্প্রত্যুপবসতি। শ/ ব্রা ১।৬।৩।৩৭] “যে এমন জেনে সে কারণে হবন 
করে স অন্নভোজিত্ব লাভ করে। [প্রারপ্রোতি হৈবৈতদন্নাদ্যং য এবং বিদ্বাংস্তহি 
জুহোতি। শ/ ব্রা ২।৩। ২।১২] দেবতারা যজ্ঞ সম্পাদন করেছিলেন (এই 
আশা নিয়ে যে) “সমৃদ্ধি লাভ করব, যশ লাভ করব, অন্নভোজী হব।” [দেবা হ 
বৈ সত্রমাসত শ্রিয়ং গচ্ছেম যশঃ স্যামন্নাদঃ স্যাম্‌। শ/ব্রা ৪1৬ ৯। ১] 
শ্রী ও যশের আকাঙক্ষার মতোই দেবতারাও আকাঙ্ক্ষা করেছিলেন, “অন্নভোজী 
হব। অর্থাৎ তারা যজ্ঞ করার আগে অন্নভোজী ছিলেন না। এতে মানুষ ভরসা 
পায় অন্নাভাবে দেবতারাও একদা তাদেরই মতো কষ্ট পেছেন। অতএব তারা 
যে প্রক্রিয়ায় অন্নভোজী হয়েছেন সেটি মানুষকেও অন্নভোজী করবে। “যে 
অন্নভোজী এবং অন্ন-উৎপাদক দর্শপূর্ণমাস যাগ জানে, সে অন্নভোজী হয়। [স 
যো হৈবৈতাবনাদগ্যান প্রদুঞ্চ দর্শপূর্ণমাসে বেদান্নাদ হৈব ভবতি। শ/ব্রা 


১২।২।৪।৬] 


'অন্নকে যে সমষ্টিষজু বলে জানে, সে অন্নকে অবরুদ্ধ করে (বেঁধে রাখে) 
অন্ন দিয়ে যা কিছু জয় করা যায় ভা জয় করে। [স যো হ বা অন্নং 
সমষ্টিষজুরিতি বেদাব হান্নং রুন্ধে যৎ কিঞ্জনান্নেন জয্যং সর্বং হৈব তজ্জয়তি। 
শ/ ব্রা ১১। ২।৭।৩১] এখানে লক্ষণীয় হল “যা কিছু অন্ন দিয়ে জয় করা 
যায়'”__ কী তা? ক্ষুধা, অভাব, কিছু কিছু রোগব্যাধি, দারিদ্র্য, মৃত্যু, নিরন্নতার 
সামাজিক গ্লানি, অযশ, সমাজের তাচ্ছিল্য। এখন বোঝা যায়, অন প্রার্থনার 
সঙ্গে বারেবারেই কেন যশ, শ্রী যুক্ত হয়েছে। যে সমাজে ব্যাপক অন্নাভাব 
সেখানে যে অন্নবান্‌ অর্থাৎ যার যথেষ্ট অন্ন আছে সে সামাজিক প্রতিপত্তি পায়। 
ছ্বাদশাহ সোমযাগের দ্বারা অন্নভোজিত্ব লাভ করা যায়।' [তাণ্যুমহাব্রাহ্মাণ 


1.5 ৫ 


৫০ বেদের যুগে ক্ষুধা ও খাদ্য 


১০।৩।৯] '“অন্নকামী ষোড়শী যোগ) দ্বারা স্ব করবে। [ত/ মব্ররা 
১২। ১৩। ১৮] “বিরাট ছেন্দ) অন্নভোজিত্বকে অবরোধ করার জন্যে' 
[বৈরাজমন্নাদ্যাস্যাবরুদ্ধ্যে তা / ম-ব্রা ১৩। ৭। ৮] এই ক্রিয়াপদটি __“অবরোধ 
করা” বারবারই পাওয়া যায়। কী অবরোধ করা? অন্নভোজিত্বকে, অর্থাৎ প্রত্যেক 
দিন যেন ক্ষুধানিরসনের জন্যে পর্যাপ্ত অন্ন পাওয়া যায় সেই নিশ্চয়তা | মনে 
পড়ে বাইবেলে প্রভুর প্রার্থনায় 01 83 0013 08 ০৪ 0811 0158৫ খুবই 
দীন বিনীত প্রার্থনা : আজকের খাওয়াটুকু যেন জোটে তারই জন্যে মিনতি । এ 
প্রার্থনা অভুক্ত মানুষ রোজই করবে, তার প্রাত্যহিক আহারটুকুর জন্যে। 
সোমযাগে তিনবার সোম ছেঁচে রস বের করা হত; সন্ধ্যার সময়ের পেষণটির 
নাম “তৃতীয় সবন”, “তার দ্বারা লোকে অন্ন, অনুচর, পশু লাভ করে এবং এগুলি 
দিয়ে প্রাচুর্যকে অবরুদ্ধ করে । [অন্নবত্যো গণবত্যঃ পশুমত্যস্তৃতীযসবনে ভবস্তি 
ভূমানমেব তাভিরবরুন্ধে। তা / ম-্রা ১৮। ৭। ৪] আবার সেই “নিশ্চয়তার' 
উল্লেখ অবরোধ করার কথা। “গায়ত্রী ছন্দ) মুখ, অন্ন সপ্তদশ, মুখে অন্নধারণ 
করে যে একথা জানে সে অন্ন আহার করে অন্নভোজী হয়। [মুখং গায়ত্রযন্নং 
সপ্তদশো মুখত এব তদন্নং ধত্তে। অন্নমত্তন্নাদো ভবতি য এবং বেদ। 
তা / ম-ব্রা ১৯। ১১। ৫-৬] “এগুলি (স্জীয় ক্রিয়া) দ্বারা অন্নভোজিত্ব অবরোধ 
করে।” এতাভিরন্নাদ্যমবরুদ্ধে। তা / ম-ব্রা ২৩। ১৭। ২, ৩] নানা প্রক্রিয়া, অঙ্গ 
, ছন্দ, স্তব, সোমপেষণ ইত্যাদি যজ্ঞের নানা অংশে বিভিন্ন স্থানে 'অন্নকে 
অবরোধ" করার শক্তি আরোপিত হয়েছে। ঠিক কোন্‌ কারণে কোন্‌ কার্য হয়, 
যজ্জের কোনো প্রকরণের দ্বারা অন্নকে জয় করা অর্থাৎ অন্ের জোগানকে 
নিশ্চিত করা যায় তা জানা নেই বলেই আন্দাজে এভাবে চেষ্টা করা হয়েছে। 
জ্ঞান যেখানে নেই সেখানেই ত অনুমান। 


যজ্ঞ হল একটি প্রক্রিয়া কিন্তু অন্ন দেবার ক্ষমতা শুধু দেবতাদেরই আছে, 
একথা নানা দেবতা সম্বন্ধে বারবার বলা হয়েছে, “এই অগ্নি হল অন্নভোজী এবং 
অন্নপতি। [অন্নাদ বা এষ অন্নপতির্যদগ্নিঃ। এতরেয় ব্রাহ্মণ ২। ১। ৫] অগ্নিকে 
অন্নভোজী বলা হয়েছে কারণ যজ্ঞের হব্য অগ্নি দগ্ধ করে। “সে-ই অন্নাহারী ও 
অন্নপ্পতি হয়। সন্তানদের সঙ্গে অন্নভোজিত্ব ভোগ করে যে একথা জানে।' 
[অল্নাদোৎন্নপতির্ভবত্যশ্ুতে প্রজয়া অনাদ্যং য এবং বিদ্বান। এ / ব্রা ২।১।৬] 
'পৃষা পোষণ করেছিলেন ... যে দেবতারা পুষ্টিপতি।” [পৃষা অপোষয়ৎ ..... যে 
দেবা পুষ্টিপতয়ঃ। তৈতিরীয় ব্রাঙ্মণ ১। ৬। ২। ১৩] দেবতারা যজ্ঞে প্রীত হয়ে 
অন্নদান করে পোষণ করেন, তাই তারা পুষ্টিপতি। “পৃষাই অন্ন" [অন্নং বৈ পৃষা। 

তৈ/ ব্রা ১। ৭।৩। ২০,২১] পশুচারীদিগের দেবতা ছিলেন পৃষা, শুধু যে 
পশুপালের তত্বাবধান করতেন, তাদের প্রজনিকা শক্তির বৃদ্ধি ঘটাতেন তাই 
নয়, দল ছেড়ে কোনো পশু হারিয়ে গেলে তাকে পালে ফিরিয়েও আনতেন, 
এমন বিশ্বাস ছিল তখন। কাজেই সেই পশুচারণের যুগে যখন পশুমাংস, দুধ, 
মাখন, দই ইত্যাদি ছিল প্রধান খাদ্য, তখন পুষা পশুদের পুষ্টি ও কল্যাণসাধন 
করে অন্ন জোগাতেন। পরে চাষের যুগেও পশুচারণ অঙ্গ-বৃত্তি হিসেবে রইল, 
কাজেই তখনো এ পশুপালের দেবতা পুষ্টির দেবতা, অন্নের দেবতা হিসেবে 
থেকে গেলেন। ইন্দ্রের বিষয়ে শুনি “অন্ন বহন করে আনেন শক্তিমান ধনবান্‌ 
এই রাজা ।” [ইষাং বোঢ়া নৃপতির্বাজিনীবান্। তৈ / ব্রা ২।৮।৭। ৫৫] 


প্রজাপতি প্রজা সৃষ্টি করলেন, তার কাছ থেকে সৃষ্ট হয়ে তারা তার কাছ 
থেকে দূরে সরে গেল। তখন প্রজাপতি রোদন করলেন। তিনি অন্ন হয়ে উদ্তি 
হলেন। প্রজারা অন্নভোজন লাভ করে প্রজাপতির কাছে এল। অন্নকে থাকতে 
দেখলে প্রজা কাছে আসে। যারা এমন জানে সে সব পুরুষ (তাদের) সবই অন্ন 
হয়, তারা সমস্ত অন্নকে অবরোধ করে । [প্রজাপতিঃ প্রজা অসৃজত। তা অস্মাৎ 
সৃষ্টা পরাটীরায়ন্। স এবং প্রজাপতিঃ রোদনমপশ্যৎ। সোওন্নং ভূতোওতিষ্ঠৎ। 
তা অন্নাদ্যমবিত্বা। প্রজাপতিং প্রজা উপাবর্তত। অন্নমেবৈবং ভূতং পশ্যস্তীঃ প্রজা 
উপাবর্তত্তে। য উ চৈমমিদং বেদ। সর্বান্যন্নানি ভবস্তি। সর্বে পুরুষঃ। 
সর্বান্যন্নান্যবরুন্ধে। তৈ/ ব্রা ২। ৭ ৯। ২৪-২৬] এখানে কয়েকটি ব্যাপার বেশ 
পেছনে ফেলে চলে গেল, কারণ তারা খাবে কী? প্রজাপতির রোদনে কাজ 
হয়নি, কাজ হল যখন তিনি অন্ন হয়ে দেখা দিলেন, তখন খাদ্যের কাছে বৃভূক্ষু 
প্রজারা ফিরে এল। খাদ্য সৃষ্টি করে খাদ্য দিয়ে প্রজার ওপরে আধিপত্য পেলেন 
প্রজাপতি । অন্যত্র পড়ি প্রজাপতি প্রজা সৃষ্টি করলেন, “তারা এঁকে দেখে 
অন্নকামী হয়ে চারিদিকে সব কিছুর মধ্যে প্রবিষ্ট হল। তাদের (প্রজাপতি) 
বললেন, “কী চাও?” তারা বলল, “অন্নভোজিত্ব চোই), তিনি বললেন তা-ই 
(হবে), এই অন্নভোজিত্ব সৃষ্টি করেছি, (সেটি) সামগান। তাই তোমাদের দিচ্ছি।' 
[তা এনং দৃষ্টা অন্নকাশিনীরভিতঃ সমস্তং পর্যবিশন্‌ তা অব্রবীৎ কিংকামাঃ স্থ 
ইতি। অন্নাদ্যকামা ইত্যব্রবন। সো ব্রবীদেবং বৈ বেদমন্নাদ্যমসৃক্ষি সমৈব। তদ্বঃ 
প্রযচ্ছামীতি। জৈমিনীয় ব্রাহ্মণ ১। ৩। ১। ১] এখানেও প্রজারা সৃষ্টির পরে 
প্রজাপতির কাছ থেকে সরে গেল, প্রজাপতি প্রশ্ন করে জানলেন তারা 
অন্নভোজন করতে চায়। তিনি রাজি হয়ে অন্নভোজনের উপায়রূপে সামগান 

সৃষ্টি করে তাদের দিলেন। মনে রাখতে “হবে জৈমিনীয় ব্রান্মাণটি সামবেদের 
অন্তর্গত, তাই এখানে প্রজাদের অভীষ্ট অন্ন আসবে যজ্ঞে সামগানের পথ ধরে। 
অর্থাৎ সামগানের ফল হিসেবে প্রজাপতি প্রজাদের অন্ন জোগাবেন। প্রজাপতি 
সষ্টা, প্রজা সৃষ্টি করামাত্রই কিন্তু প্রজারা প্রজাপতির বশবততী নয়, অনেক 
আখ্যানেই তারা বিদ্রোহ করে। অবশ্য প্রায়ই বিদ্রোহের একটা সঙ্গত কারণ 
থাকে : প্রজাপতির সৃষ্ট প্রজা খাবে কী? বেদ বলে, যথাবিধি যজ্ঞ করলে 
দেবতারা আহারের সংস্থান করেন। কিন্তু যজ্জই যদি না করতে পারে? “যজ্ঞ 
দেবতাদের কাছ থেকে উঠে ওপরে পালিয়ে গেল। বলল, 'আমি তোমাদের 
অন্ন হব না।” দেবতারা বললেন, "না, তোমাকে আমাদের অন্ন হতেই হবে।, 
তাকে যেজ্ঞকে) দেবতারা মন্থন করলেন। (যজ্ঞ তা সহ্য করতে পারল না, সে 
ক্মীণ হতে দেবতারা তার শুশ্রাধা করে আবার তাকে পুষ্ট করলেন)।” [যজ্ঞো 
বৈ দেবেভ্য উদক্রামৎ ন বোওন্নং ভবিষ্যামীতি। নেতি দেবা অব্রবন্‌ অন্নমেব 
নো ভবিষ্যসীতি। তং দেবা বি মেথিরে ...। গোপথব্রাঙ্মণ উত্তরভাগ ২।৬] 
এখানে কয়েকটি বিষয় বেশ স্পষ্ট হয়। অন্নার্থী মানুষ বিধিমতে যজ্ঞ সম্পাদন 
করলে যজ্ঞ থেকে আহার্য আপনিই পাবে এমন যে একটি বিশ্বাস ছিল তা 
অতিসরলীকৃত। যজ্ঞ মানুষের খাদ্যের উৎস হতে অস্বীকার করল। হয়ত 
একসময়ে যজ্ঞ করে খাদ্য পাওয়া যাচ্ছিল না সে ঘটনার স্মৃতি এতে বিধৃত 
আছে। যাই হোক, ক্ষুধা বড় সাংঘাতিক জিনিস। দেবতারা যজ্কে এনে তার 
দেহ মন্থন করলেন, বললেন, “তোমাকে আমাদের খাদ্য হতেই হবে।” যজ্ঞ এই 
মন্থন যন্ত্রণায় কাতর ও ক্ষীণ হলে দেবতারাই শুশ্রীষা করে তাকে সুস্থ করলেন। 
এর মধ্যে প্রথম প্রচেষ্টা-_-সরাসরি যজ্ঞ থেকে অন্ন লাভ -_ব্যাহত হওয়ার 
কথা যেমন আছে তেমনই চূড়াস্ত খাদ্যাভাবে যেমন করেই হোক আহার্যসংস্থানে 
আচরণ করলেন যাতে যজ্ঞ যন্ত্রণায় কাতর হল। তখন যজ্ঞ দেবতাদের খাদ্য 
হতে রাজি হলে দেবতারা শুশ্রাষা অর্থাৎ নিষ্ঠার সঙ্গে বহুল উপকরণ খাদ্য দিয়ে 
যজ্ঞকে প্রীত ও পূর্ণাঙ্গ করে তুললেন। এ কাহিনীতে বজ্ঞাবিধির বিবর্তন, 
সংযোগ, বিস্তার, হব্যদক্ষিণার বাহুল্য এসবই ব্যঞ্জিত হয়েছে। অর্থাৎ যেমন 
তেমন করে যজ্ঞ করলে যজ্ঞ খাদ্যদানে বিমুখ থাকলেন, যথাবিধি প্রভূত যত্তে 
যজ্ঞ করলে পর যজ্ঞ দেবতাদের খাদ্য হতে সম্মত হলেন। খোদ দেবতাদেরই 
যদি এই অবস্থা তাহলে মানুষের আরও কত সাবধানে যজ্ঞানুষ্ঠান করা উচিত, 
যাতে যজ্ঞ বাধাপ্রাপ্ত না হয়, ক্রুটি না থাকে কর্মকাণ্ডে । তাহলে দেবতাদের শর্তে 

যেমন যজ্ঞ শেষ পর্যস্ত রাজি হয়েছিলেন, মানুষের আর্তি দেখেও তেমনি দয়া 
করবেন। যজ্ঞ থেকে অন্নলাভের মধ্যে অনেক ইতিহাস, বিবর্তন, বাধা ও তার 
নিরসন এখানে বিবৃত হল। কিন্তু যজ্ঞই যে অন্নলাভের উপায়, সেকথা দৃঢ়ভাবে 
ঘোষিত হয়ে রইল। 


সোমযাগে পুরোহিত অগ্নিকে বলে,তুমিই আহার, অন্ন দিলাম, একথা যে 
জানে সে অন্নভোজী হয়।' [অত্তিরস্যন্লমদাসম্‌ | অন্নাদো ভবতি যস্ত্বেবং বেদ। 
জৈ/ ব্রা ২।৭। ২1৮] যজ্ঞে হব্য অগ্নিতে আহুতি দেওয়া হত, চোখে দেখা 
যেত অগ্নিদগ্ধ হচ্ছে হব্য, কাজেই অগ্নি তা খেলেন, খাওয়ার যল্জীয় চেহারা ছিল 
অগ্নির নৈবেদ্যভক্ষণ। তাই অগ্নিকে পুরোহিত বলেন, তুমি আহার স্বরূপ। যে 
একথা জানে, সে যজ্ঞে হর্বিদান করে অগ্নির কাছ থেকে প্রার্থিত আহার লাভ 
করে। উপরের অংশে দেখছি অগ্নি, পৃষা, প্রজাপতি সরাসরিভাবে খাদ্যসংস্থানের 
সঙ্গে জড়িত। অন্যত্র অন্যান্য কোনো কোনো দেবতা প্রকারান্তরে খাদ্যের অষ্টা 
বা দাতা বলে উল্লিখিত হয়েছেন। যজ্ঞের মাধ্যমেই আসুক অথবা সরাসরি 
দেবতার আশীর্বাদেই পাওয়া যাক, প্রার্থনার ধরনটা একই : খাদ্য দাও। লোহার 
ফলার লাঙলের দিনে চাষে ফসল বাড়ল কিন্তু ক্ষুধার উপশম হল না, অন্তত 
সাধারণ মানুষের নয়। বিশেষ একটি যজ্ঞ এবং স্তোত্রের ফলে মানুষ অন্নভোক্তা 
হয় [অন্নং বৈ ন্যুক্থ 8... অথোৎন্নাদ্যং প্রজায়তে। এতরেয় ব্রাহ্মণ ৫।৩। ২] 
'অন্নভোজিতা এর (সোমের) দ্বারা লাভ করে।” [(তামনেন (সোমেন) সনতি। 
এ / ব্রা ৩। ২।৩৬] অন্নলাভের হেতু এই ফেজ্ছের ক্রিয়া) তা-ই সম্পাদন 
করে। [অন্নসনিমেবৈনং তৎ করোতি। এ / ব্রা ৩। ২।৩৭] তৈত্তিরীয় ব্রাহ্মণ 
শুরুই হচ্ছে যে মন্ত্রে তা হল, 'ব্রহ্মাকে অবিচ্ছিন্ন কর, আমাকে তা পেতে দাও 
... ক্ষত্রকে ... দাও অন্নকে ... উর্জকে ... ধনকে ..... পুষ্টিকে। [ব্রহ্মা সন্ধন্তম্‌ তন্মে 
জিন্বতম্‌। ক্ষত্রম্‌.... ইষম্‌ ... উর্জম্‌ ... রয়িং ... পুষ্টিম্। তৈ / ব্রা ১।১।১। ১] 
“খাদ্য, শক্তি আমাদের দাও।” [ইবমূর্জমস্মাসু ধত্তম্‌। তৈ / ব্রা ১।১।১।৪] 
“অথর্ব যেন আমাদের জন্যে খাদ্য রক্ষা করেন। এর দ্বারা অন্নকেই রক্ষা করে।' 
[অথর্ব পিতুং-মে সোপায়েত্যাহ। অন্নমেবৈতেন স্পণোতি। তৈ/ক্রা 
১। ১। ১০। ৭৮] অন্নকে রক্ষা করা, অর্থাৎ অন্ন যেন না লুপ্ত হয়, এ আশঙ্কা 
ও এ প্রার্থনা সে যুগটিকেই সূচিত করছে। ধনের বৃদ্ধি, অন্ন, শক্তি আমাদের 
মধ্যে ধারণ করা হোক। [রায়ম্পোষমিষমূর্জস্মাসু দীধরৎ। তৈ /ত্রা 
২। ৬। ৪। ১৩] “আমার আয়ু, অন্নহার, সম্ভতি, পশু বৃদ্ধি কর।' [আয়ুরন্নাদ্যং 
প্রজাং পশুং মে পিন্বস্ব। তৈ / ব্রা ৩। ৭। ৬। ৬০] “বল ও পুষ্টি আমাদের জন্যে 


৫৪ বেদের যুগে ক্ষুধা ও খাদ্য 


নিয়ে এস।” [উর্জং পুষ্টিং চ দদত্যাবৃত্ষ্ব। তৈ / ব্রা ৩। ১০। ৬। ১০] বল, শক্তি, 
খাদ্য, পুষ্টি প্রায় সমার্থক হয়ে উঠেছে মন্ত্রগুলিতে। মুখ্য প্রার্থনা খাদ্যের, যা 
মানুষকে বল ও পুষ্টি দেবে, তার আয়ু বৃদ্ধি করবে। গোপথ ব্রাহ্মাণ বলছে, অন্ন 
থেকেই বীর্য।” [অন্নাদীর্যম্। গো / ব্রা, উত্তরভাগ ৬। ৪] কথাটা খথেদে এবং 
অন্যত্র বারবার বলা হয়েছে। নতুন দেশের আদি অধিবাসীদের প্রতিকূলতা জয় 
করে আত্মশক্তিতে বিজয়ী হয়ে ওঠার জন্যে প্রাথমিক প্রয়োজন ছিল বল, শৌর্য, 
অস্ত্র, বাহন ইত্যাদি। অন্ত্র, রথ, বাহন সঙ্গে নিয়েই এসেছিল আর্যরা; কিন্ত 
দীর্ঘদেহী, পেশীমান্‌ আর্ধশরীর পর্যাপ্ত খাদ্য ছাড়া ত দুর্বল হয়ে পড়বে, হেরে 
যাবে প্রাগার্ধদের সঙ্গে সংগ্রামে, তাই এত আকুল প্রার্থনা অন্নের, কারণ অন্ন 
থেকেই আসে বীর্য। অন্ন মানে ভাত শুধু নয়, খাদ্যমাত্রই অন্ন [যদদ্যতে তদন্নম্‌, 
যা খাওয়া হয় তাই অন্নম্] এই শব্দটি ইন্দো-ইয়োরোপীয়, মূলত খাবার জিনিসই 
বোঝাত। [তুলনীয় ইংরেজি ০৫11৩, ০৪, জার্মান 99591] অন্ন যথেষ্ট পেলে তা 
থেকে শরীর বীর্য সংগ্রহ করবে, সেই শক্তিতে পরাক্রাস্ত হয়ে স্থানীয় 
প্রতিদ্বন্দীদের পরাস্ত করতে পারবে । তখন লুষ্ঠিত পশু, স্বর্ণ, ভূমি, দাস, শস্য 
সবই আসবে তার হাতে, জয়ী হবে সে, এবং বিজিতদের ওপরে তার প্রভূত 
স্থায়ী হবে। অতএব এ সবের মূলে যে খাদ্য, যা তারা নিজেদের চেষ্টায় যথেষ্ট 
পরিমাণ উৎপন্ন বা সংগ্রহ করতে পারছে না, তার জন্যে যজ্ঞ ও দেবতার দ্বারস্থ 
হওয়া ছাড়া গত্যত্তর ছিল না। 

শুধু বল, শক্তিই আসে না অন্ন থেকে, সামাজিক প্রতিষ্ঠাও আসে । “তাই 
এখানে (সমাজে? পৃথিবীতে ?) যার প্রচুর অন্ন, সে-ই দেশে সম্মানিত।” [তম্মাদ 
যস্যেবেহ ভূঁয়িষ্ঠমন্নং ভবতি স এব ভূয়িষ্ঠং লোকে বিরাজতি। এ /ব্রা 
১। ৫। ৩৩] যে-অবস্থায় দেশে ব্যাপক অন্নাভাব তখন যে সৌভাগ্যশালীদের 
ভান্ডারে অন্নের প্রাচুর্য, সমাজ তাদেরই খাতির করে, ধনীর খাতির চিরদিনই, 
সব দেশেই। তাই পড়ি “তাই হল সমৃদ্ধি, যেখানে খাবার লোক কম, খাবার 
বেশি। [তদ্ধি সমৃদ্ধং যত্রান্তা কণীয়াম্নাদ্যো ভূয়ান্। শতপব্রান্মণ 
১।৩। ২।১২] অন্নাহারই শ্রী” তাই শুনি শ্রিয়ৈ অন্নাদ্যায় [শ/ক্রা 
১। ৫1 ১। ৫] অর্থাৎ অন্নাহার ও সমৃদ্ধি সমার্থক, খেতে পেলেই বা সঞ্চয়ে 
প্রচুর খাদ্য থাকলেই মানুষ শ্রী-যুক্ত। 'অন্নই গ্রহ" এ শব্দের যজ্জ্রীয় পারিভাষিক 
অর্থ আছে, আর সাধারণ অর্থ হল "যা গ্রহণ করে” বা যার দ্বারা গ্রহণ করা 
যায়) অল্পের দ্বারাই এ-সবই গৃহীত, তাই যারা আমাদের অন্ন আহার করে, তারা 
সকলেই আমাদের অধীন।' [অননমেব গ্রহঃ অমেন হীদং সর্বং গৃহীতং তস্মাদ্‌ 

যাব্তাং নো5শনমন্বস্তি তে নঃ। শ / ব্রা ৪1 ৬। ৫ ৪] এখানে খুব রূট্ভাবেই 
উচ্চারিত হয়েছে খাদ্যের সামাজিক মান, ওজন ও সন্ত্রমের ভিত্তি। যে আমার 
অন্ন আহার কবে সে আমার অধীন। সামগ্রিক খাদ্যাভাবের দিনে এ কথা 
সহজেই বোঝা যায় যে, আহার দিয়ে ক্ষুধিত মানুষকে কেনা যায়। ভৃত্য বা 
ভার্যা যে স্বামীর বশ, অধীন, সে এ ভরণের দৌলতেই ত ! ক্ষুধা এবং খাদ্যের 
সঙ্গে দেবতারা নানাভাবে জড়িত। “অন্ন থেকে অগ্নি হয়েছিলেন, অন্নই সোম, 
অন্নদাতাও, এই সবই অন্ন। [অন্নাদেবাগ্নিরভবদন্নং সোমোগম্নাদশ্চ বা ইদং 
সর্বমন্নঞ্চ। শ/ ব্রা ১১। ১।৬। ১৯] 


এই যে অন্ন এ দেবতাদেরই হোক (অর্থাৎ হব্য) অথবা মানুষেরই হোক 
(খাদ্য) এ কখনো বিক্রি করবে না।” [ন দেবানামন্নং বিক্রীয়েত ন মনুষ্যাণাম্‌। 
জৈমিনীয় ব্রাহ্মণ ১। ১৫। ১। ৫] এটি খুবই তাৎপর্যপূর্ণ __ অনুজ্ঞা হিসেবেও 
বটে সমাজচিত্র হিসেবেও বটে। অনুজ্ঞার তিনটি দিক আছে : প্রথমত, অন্ন বিক্রয় 
করা যেতে পারত, অর্থাৎ এর ক্রেতা-বিক্রেতা ছিল সমাজে। দ্বিতীয়ত, বিক্রেতা 
হল সে যার প্রয়োজন ছাপিয়ে কিছু উদ্বৃত্ত আছে, আর ক্রেতা হল যার অন্ন নেই, 
ক্ষুধা আছে ও এমন কোনো সামগ্রী আছে যার বিনিময়ে সে কেনাবেচা করতে 
পারে। সম্ভবত এসময়ে মুদ্রার প্রচলন হয়েছে। তাহলে টাকা দিয়ে কেনাবেচারও 
সম্ভাবনা ছিল। তৃতীয়ত, ক্ষুধা, ক্ষুধার্তের ক্রয়সামর্থ্য, উদ্ৃত্তের বিক্রেতা সমাজে 
থাকা সত্ত্বেও অন্নবিক্রয় নিষিদ্ধ । সামাজিক দিকটি হল এ অন্ন ভোজনযোগ্য অর্থাৎ 
পাক-করা অন্ন, শস্য নয় কারণ খাদ্যশস্যের কেনাবেচা ত চলতই। কেন এ 
নিষেধ? সম্ভবত সমাজপতিদের চেতনায় এমন বোধ ছিল যে যে-অন্ন প্রাণদায়ী 
তা যদি একবার পণ্য হয়ে ওঠে তবে সমাজ এমন এক পর্যায়ে নৃশংসতার 
অনুমোদন করবে যাতে মানুষ অমানুষ হয়ে উঠবে। তাই অন্নদান পুণ্য, তাই 
আজও “ভাত-বেচা বামুন' নিন্দিত দ্রষ্টব্য বিভূতিভূষণ বন্দ্যোপাধ্যায়ের “আদর্শ 
হিন্দু হোটেল") ক্ষুধিতের মুখের গ্রাস নিয়ে কেনাবেচা একটা সংকোচের, গ্লানির 
ব্যাপার ছিল। তাই ক্ষুধিতের অন্নদান সেবা সমস্ত সাহিত্যে মহপুণ্য। দানে, 
দক্ষিণায়, অতিথি-আপ্যায়নে, দরিদ্র-ভোজনে, তীর্থে, ব্রতে, মানতে অন্নদানে 
বিশেষ পুণ্য ঘোষিত হয়েছে বৈদিক সাহিত্যে, মহাকাব্য দুটিতে, পুরাণে এবং 
পরবর্তী সাহিত্যেও। অন্নে মানুষের সহজাত অধিকার। জল বাতাসের মতোই 
এটি বেঁচে থাকার প্রাথমিক উপাদান। তাই জল বাতাসের মতোই অন্নকে শাস্ত্র 
কেনাবেচার বাইরে রাখতে চেয়েছে। এখানে আর একটি গুরুত্বপূর্ণ তাৎপর্য 
আছে -_ দেবতাদের অন্নও বেচো না। দেবতাদের অন্ন কী? হব্য। চারিদিকে 

ব্যাপক ক্ষুধার পরিবেশে যজ্ঞান্তে হব্যও হয়ত মূল্যের বিনিময়ে নিতে চাইত কিছু 
ক্ষুধার্ত মানুষ । কোনো প্রমাণ নেই, কিন্তু এই নিষেধই প্রকারাত্তরে একটি প্রমাণ । 
মনে রাখতে হবে দর্শ পূর্ণসাস, চাতুর্মাস্য, অশ্বমেধ, বাজপেয়, রাজসূয়, অগ্রিয়ন 
সোমযাগ, সত্র ইত্যাদিতে বহু পশু হনন করা হত, প্রচুর পরিমাণে চরু, পুরোডাশ্‌, 
দই, দুধ, আমিক্ষা (ছানা), মন্থ (ঘোল) মধু, সর্পিঃ ঘঘি), সোমরস ও সুরা, এবং 
প্রভৃত পরিমাণে পশুমাংস হত হব্য। সম্ভবত যজ্তঞকারী যজমান, সতেরোজন প্রধান 
খাত্বিক্‌ পুরোহিত ও তাদের সহকারীরাও অত খাদ্য খেয়ে উঠতে পারত না। এবং 
ঘি ছাড়া এ সবই দুতিনদিনেই পচে যাবে, নষ্ট হবে। সেই নৈবেদ্যের উদ্ৃত্ত নিয়ে 
কিছু পুরোহিত হয়তএকটু আধটু ব্যবসা করতে অনিচ্ছুক ছিল না, তাই এ নিষেধ। 
দেবতার প্রসাদ বিক্রি আমাদেরও অচেনা নয়। 


“অথর্ব কবন্ধের পুত্র কাবন্ধি “বিচার ছিল বুদ্ধিমান্‌, মীমাংসাশাস্ত্রজ্ত, বেদজ্ঞ। 
তার অত্যন্ত সম্মানবোধের জন্য সে মানুষের কাছে বিত্ত গ্রহণ করত না। তাকে 
তার মা বললেন, এই কুরু-পাঞ্চালের, অষ্টমগধের, কাশি-কোশলের, শম্ব- 
মৎস্যের শবস-উন্মীনরের, উদীচ্যের শক্তিমান্রা বলেছিলেন, “এসবই তোমারই 
অন্ন (লোকে) খাচ্ছে, আমরা তোমার অতিবিক্ত মানের জন্যে খেতে পাচ্ছিনে, 
বাছা, যাও ঘোড়ার সন্ধান কর।” [বিচারো হ বৈ কাবন্ধিঃ কবন্বস্যাথব্বাস্য পুত্রো 
মেধাবী মীমাংসকো5নূচান আর্স। ন স্বেনাতিমানেন মানুষং বিভ্তং নেয়ায়। তং 
মাতোবাচ ত এবৈতদন্নমবোচংস্ত ইমমেষু কুরুপাঞ্চালেন্বষ্টমাগধেষু 
কাশিকৌশল্যেযু শান্বমৎস্যেযু শবস-উশীনরেষৃদীচ্যেন্ব্মদস্তীত্যথ বয়ং 
তবৈবাতিমানেনানাদ্যাস্মো বৎস বাহনমৰ্িচ্ছেতি। গোপতব্রাঙ্মণ পূর্বভাগ ২। ৯] 
কাহিনীটি পরবর্তীকালের হতে পারে, হয়ত বা ্রীস্টপূর্ব ষণ্ঠ*শতকের কাছাকাছি 
সময়ের রচনা। অথর্ব বংশীয় কবন্ধ নামক কোনো খষির ছেলে কাবন্ধি “বিচার” 
সে বুদ্ধিমান, বেদ ও মীমাংসায় পণ্ডিত, অর্থাৎ বেদের কর্মকাণ্ড ও তার তত্বশাস্তর 
মীমাংসায় সুপণ্ডিত; যজ্ঞ সম্বন্ধে তাত্বিক ও ব্যবহারিক যা কিছু জ্ঞাতব্য তা তার 
জানা ছিল। মানুষের কাছে কোনো দান গ্রহণ করতে তার মানে বাধত। এ দান 
হল যজ্ঞের দক্ষিণা, অর্থাৎ যজ্ঞে যজমানের কাছে পাওনা দক্ষিণা সে নিত না। 
এবং পৌরোহিত্যই তার কুলবৃত্তি বলে অন্য কোনো উপায়ে ধন উপার্জনও সে 
করতে পারত না। ফলে বাড়িতে অন্নাভাব। অথচ সে চাইলে শুধু তাদের 
পরিবারের সকলের যে ক্ষুণ্রিবৃত্তি হয় তা-ই নয়, সে ধনীও হয়। মা তার দানে 
এই উদাসীন্য দেখে বললেন, “এই যে কুরুপাঞ্চাল, অষ্টমগধ, কাশিকোশল, 
শান্বমৎস্য উ্লীনর উদ্দীচ্যে এখানকার শক্তিমান্রা বলেন এসব ত তোমরাহি 

অন্ন”। মানে এসব জায়গায় যজ্ঞে পৌরোহিত্য করে তার যা দান-দক্ষিণা পাওনা 
হয়েছিল বিপুল তার পরিমাণ, সে-অন্ন এসব অঞ্চলের লোকেরা খাচ্ছে 
[...(উদীচ্যে) ম্বন্নমদত্তি] আর “আমরা তোমার অভিমানের জন্য খেতে পাচ্ছিনে। 
যাও বাছা, যা তোমার পাওনা তা সংগ্রহ করতে ঘোড়ায় চড়ে রওনা হয়ে 
যাও।” এখানে দেখি, বৃহৎ সম্পত্তির অধিকারী হতে পারত এমন এক অভিমানী 
পণ্ডিত ব্রাহ্মণ স্বেচ্ছায় অননচেষ্টা ত্যাগ করে ঘরে বসে ছিল। ফলে যা হবার তা- 
ই হল। মা এবং সে, হয়ত পরিবারের অন্যরাও উপবাস করছে, কারণ “বিচার, 
অন্যের কাছে সম্পত্তি নেবে না। এ সম্পত্তির মধ্যে তার উপার্জিত যক্ক্রিয়ার 
দক্ষিণা; তার ওঁদাসীন্যে অন্যেরা তা খাচ্ছে, তাই মা তাকে উদ্বুদ্ধ করে বললেন, 
“যা তোমার প্রাপ্য তা সংগ্রহ করে আনো ।” সে সম্ভবত গেল। কিন্তু এখানে যা 
লক্ষণীয়, তা হল কী বিপুল পরিমাণ অন্ন একজন পণ্ডিত খাত্বকের অধিকারে 
আসতে পারত পৌরোহিত্যের দ্বারা। ব্রাহ্মাণসাহিত্যের যুগে যজ্ঞের যখন রমরমা 
অবস্থা তখন পুরোহিতরা ইচ্ছে করলে কীরকম ধনী ও অন্নবান্‌ হতে পারতেন 
এখানে সেই খবরই পাই। 


ছ্টি খতু, প্রজাপতির দ্বারা প্রেথমে) তার অন্নভোজিত্ব গ্রহণ করে খতুরা, 
পরে সেটা তাকে ফেরৎ দেয়। [ষড় বা ঝতবঃ প্রজাপতিনৈবাস্যান্নাদ্যমাদায়র্তবো 
অস্মা অনু প্র যচ্ছস্তি। তৈ / সং ৩। ৪1 ৮। ৬] খতুরা প্রজাপতির সহায্যে তার 
অন্নাহারিত্ব গ্রহণ করে পরে তাকে সেটা ফেবৎ দেয়। খতুরা মাঝখানে একবার 
অন্নাহারী হয়, এ শক্তি মূলত প্রজাপতির, ঝতুরা নেয় কেননা ঝতুতে খতুতে 
নানা অন্ন জন্মায় ক্ষেত্রে, তা-ই ভোগ করে মানুষ, পরে সে-শক্তি প্রজাপতিতে 
ফিরে যায় এবং মানুষ প্রজাপতির নির্দেশিত যজ্জগুলি করে অন্ন লাভ করে। 
অর্থাৎ অন্নাহারের অধিকার প্রাথমিকভাবে দেবতার, মানুষের নয়, খতৃগুলি 
ফসল ফলিয়ে মানুষের অন্ন জোগায় কিন্তু তা আহারের মুখ্য অধিকার 
প্রজাপতিরই থাকে। কাজেই অন্ন সম্বন্ধে মানুষের নিরস্তর অনিশ্চয় ও আতঙ্ক 
থেকেই যায়। এই অতিকথার পশ্চাতে সমাজের বাস্তব অন্নাভাবের একটা চিত্র 
রয়ে গেছে। 


অনের মাহাত্ম্য প্রচারের জন্যে বলা হয়েছে, “সম্তান কামনা করে অদিতি 
ভাত রীধলেন, তার উচ্ছিষ্ট অংশ আহার করে তিনি গর্ভধারণ করলেন।' 
[অদিতির্বে প্রজাকামৌদনমপচৎ তদুচ্ছিষ্টমশ্াৎ সা গর্ভমধত্ত। গোপথব্রাহ্মণ 
উত্তরভাগ ২। ১৫] এখানে দেখছি অন্ন শুধু প্রাণ ধারণের উপকরণই নয়, প্রাণ 
সৃষ্টিরও উপাদানকারণ। অদিতি দেবমাতা, আদিত্যরা তার সস্তান, এই দ্বাদশ 

আদিত্যে সূর্যের নানা প্রকাশ, এঁরা দেবমণ্ডলীতে প্রধান দেবতা । কাজেই এমন 
গুরুত্বপূর্ণ একটা ব্যাপার-_ প্রধান দেবতাদের গর্ভে ধারণ করা-_ সেটা অদিতি 
কীভাবে সাধন করলেন? না, অন্ন পাক করে ও ভোজন করে। এতে অন্ের 
নতুন এক মহিমা প্রচারিত হল। 


যজ্ঞে ব্যবহৃত কিছু কিছু বস্তরও মাহাত্ম্য বেড়েছে অন্নের সঙ্গে সম্পৃক্ত হয়ে। 
যেমন ডুমুরগাছের কাঠ হল শুদ্ধ, তা দিয়ে তৈরি আসন, হাতা ইত্যাদি সব 
যজ্ঞে ব্যবহার হত। উদুশ্বর হল অন্নভোজন, তাই তাতে বল ধৃত হয়। 
অন্নভোজন হল উদুম্বর, সেটিই বল। [অন্নাদ্যমুদুন্বরমূর্জমেবাস্মিংস্তদন্াদ্যং 
দধাতি। অন্নাদ্যমুদুন্বরমুর্জমেব তৎ। এ / ব্রা ৮। ২।৪। ৫] উদুম্বরেব নিজের 
মাহাত্য নগণ্য কিন্তু অন্নভোজনের সঙ্গে যুক্ত হয়ে তা বল হয়ে উঠল। এই কথা 
আরও অন্যত্রও বলা হয়েছে। [তৈ/ত্রা ১।২।৬। ৪৮; ১।৩।৮। ৪৯; 
তাণ্যমব্রা ৫ ৪1২; ১৬। ৬। ৪৩; ১৮। ২। ১১] 


অন্নকে নানা রূপে দেখা হয়েছে, নানা গুণে ভূষিত করা হয়েছে, নানাভাবে, 
নানা নামে, নানা কারণে চাওয়া হয়েছে। 'অন্ন হল শাস্তি, উত্তম চারণভূমিতে (এ 
শাস্তি) ভগবতী হয়ে উঠুক, [শাস্তির অন্নং সৃযবসাদ্‌ ভগবতী হি ভূয়াঃ। এ / ব্রা 
৭ ২। ২] দশাক্ষর বিরাট ছন্দের সঙ্গে অন্নের সম্বন্ধ বারবার বলা হয়েছে। 
[এ / ব্রা ১। ৫1৩৩; ৫1 ৩। ৪7; ৬ ৫1১০; ৬।৪।৮ তাণ্তয মহাব্রাহ্মণ 
৮।১০।৮) ১২।১০।৮) ১২।১১। ২২ তৈ/ব্রা ১।৮।২।৪) 
৩।৮। ২।৮৩; ৩। ৯।১৭ 1৬২; ১৩। ৭৮] এঅন্নের এই রূপ-_ সুরা, 
[অন্নস্য বা এতদ্রপং যৎসুরা। তৈ / ব্রা ১।৩।৩। ১৯] 'জরাবোধীয় (নামক 
সামগান)ই অন্ন, মুখ গায়ত্রী। মুখ দিয়ে অন্নধারণ করে, আহার করে।” [অন্নং বৈ 
জরাবোধীয়ং মুখং গায়ত্রী মুখ এব তদন্নং ধন্তে অন্নমত্তি। তাণ্য মহাব্রা 
১৪। ৫। ২৮] তেমন “এই হল সাক্ষাৎ অন্ন, এই যে ইলান্দ (সাম গান)।, 
[এতদৈ সাক্ষাদননং যদিলান্দম্। তাণ্য মহা-ব্রা ৫। ৩। ২। ১] আবার “এই হল 
সাক্ষাৎ অন্ন এই যে রাজন (সামগান)।, [এতদ্বৈ সাক্ষাদন্নং যদ্রাজনম্‌। 
তা/ ম/ ব্রা ৫।৩। ২] কোনো ব্রাহ্মণ সামগানকে অন্ন বলছে, কোনোটা-বা 
যজ্ঞ ও তার অঙ্গকে অন্ন বলছে, এর দ্বারা সব সম্প্রদায়ই অন্নের মাহাত্ম স্বীকার 
করে এর অত্যাবশ্যকতা প্রতিপন্ন করেছে। 


শুধু অন্নের জন্যে অন্নকে অবরোধ করার কথা বারবারই পাই, “অন্নের 
অল্নের জেন্যে) হোম করে। অন্নের, অন্নের অবরোধের. জন্যে। [অনস্যানস্য 

জুহোতি। অনস্যান্নস্যাবরুদ্ধৈ। তৈ / ব্রা ১। ৩। ৮। ৪৮; ১।৮। ২। ৪] যেমন 
করে হোক অন্নের জোগান যেন নিশ্চিত হয় সে চেষ্টাই নানাভাবে প্রকাশ 
পেয়েছে। কখনো অন্ন শুধু অন্নরূপেই, কখনো কোনো দেবতার রূপে, কখনো 
যজ্ঞে ব্যবহৃত কোনো উপকরণ, যজ্কের কোনো অংশ, কোনো ছন্দ, কোনো 
বিশেষ যাগ -__ এসবের সঙ্গে সমীকৃত হয়েছে অন্ন। উদ্দেশ্য দুটি। প্রথমত, 
দেবতাদের বা যক্ঞাঙ্গকে অনের স্বরূপ বললে দেবতারা শ্রীত হয়ে অন্ন দান 
করবেন। দ্বিতীয়ত, অন্ন যে স্বতই মহৎ, মহামূল্য, আরাধ্য এটিও প্রতিপন্ন হল। 
অন্ন থেকে সুরা তৈরি করা হত, সেটা ছাড়া সুরার জনপ্রিয়তাও অনের মাহাত্ম 
বাড়াল। “অন্ন পৃষা ... রাজন্য ইন্দ্রের, অন্ন পৃষা। অন্নাহারের দ্বারা উভয়দিককেই 
পরিগ্রহণ করে। তাই রাজন্য অন্নাহারী হবে। [অন্নং বৈ পৃষা ... এন্দ্রো বৈ 
রাজন্যোত্নং পুষা। অন্নাদ্যেনৈবমুভয়তঃ পরি গৃহণতি। তস্মাদ্রাজন্যোওন্নাদো 
ভাবুকঃ। তৈ / ব্রা ৩। ৮। ২৩। ৯০] “অন্ন চন্দ্রমা অন্ন প্রাণ।” [অন্নং বৈ চন্দ্রমাঃ 
অন্নং প্রাণাঃ। তৈ / ব্রা ৩। ২। ৩। ১৯] “অন্ন মরুদ্‌গণ।” [অন্নং মরুতঃ তৈ / ব্রা 
১।৭।৭। ৪৩] “এই যে ওদন এ-ই পরমেস্ঠী।” [পরমেস্ঠী বা এষ। যদোদনঃ। 
তৈ/ ব্রা ১।৭। ১০1৬৪] অন্ন হল জল। তার থেকে অন্ন জন্মায়। যেহেতু 
জল থেকে অন্ন জন্মায় (তাই) তা (এর দ্বারা) অবরুদ্ধ হয়।” [“অন্নং বা আপঃ। 
তাভ্যো বা অন্নং জায়তে। যদপ্র্যোগন্নং জায়তে। তদবরুন্ধে। তৈ / ব্রা 
৩। ৪1 ১৪। ৫] একথা অন্যত্রও আছে, যা অন্ন তা-ই জল' [তদ্‌ যদন্নমাপস্তাঃ। 
জৈ/ব্রা১। ৯। ২। ৫] “যা কৃষ্ণ তা হল জল, অন্ন, মন ও যজু'র রূপ ... নীল 
রূপ হল জল, অন্ন, মন ও যজুর রূপ" [যৎ কৃষ্ণং তদপাং রপমন্নস্য মনসো 
যজুষঃ ... নীলং রূপং তদপাং রূপমন্নস্য মনসো যজুষঃ। জৈ / ব্রা ১। ৮। ১। ৩] 
জলের সঙ্গে অন্ের সম্পর্ক কৃষিজীবী মানুষের কাছে স্বতঃসিদ্ধ। জলকে 
অবরোধ করা মানে পানীয় জলের জোগান সম্বন্ধে নিশ্চয়তা। .বারেবারেই 
শোনা যায় প্রাণ বা জীবনের সব চেয়ে বড় শত্রু হল -ক্ষুধা, তৃষ্তা, 
অশনায়াপিপাসে। অর্থাৎ নিরাপদ পানীয় জল সম্ভবত খুব সুলভ ছিল না। জলে 
ধানগাছ বাড়ে তাই ধান দিয়ে জলের জোগান সম্বন্ধে একটা আশ্বাস সৃষ্টি করার 
চেষ্টা। এই কথাই আবার শুনি, জলই অন্ন।' [পয় এবান্নম্‌, শতপথব্রাহ্গাণ 
২।৫। ১1৬] “অন্ন প্রজাপতি । [অন্নং বা অয়ং প্রজাপতিঃ শ/ক্রা 
৭।১। ২।৪] “বসুদের রাপ হল চাল।” [বসুনাং বা এতদ্রুপং যত্তগুলাঃ। 
তৈ / ব্রা ৩। ৮। ১৪। ৫] এএগুলিই সাক্ষাৎ অন্ন, উষাগুলি”। অন্নাহারে এদের 
সমর্ধিত (সমৃদ্ধ) হয়।' [এ তে হি সাক্ষাদন্নং। যদৃষাঃ। সাক্ষাদেবৈনমন্নাদ্যে 

সমর্ধয়স্তি। তৈ / ব্রা ১। ৩। ৭। ৪৫] ওপরের তালিকায় অন্ন পুষা, চন্দ্রা, প্রাণ, 
বসু, মরুদ্গণ, উষা, পরমেষ্ঠী, জল (মনে রাখতে হবে “আপঃ বা জলও 
স্বতন্ত্ররূপে দেবতা ছিল)__ এতগুলি দেবতার সঙ্গে অন্নকে সম্পৃক্ত করা 
আকস্মিক বা অহেতুক নয়। অন্নাভাবে জর্জরিত জনগোষ্ঠীর কাছে অন্ন দেবতার 
মতোই সুদূর, দুষ্প্রাপ্য, ক্ষমতাশালী ও আরাধ্য। 


অন্ন বলতে তখন ওদন, তগুল বোঝাত। নীবারও; “এ-ই পরম অন্ন, নীবার। 
এই পরম অন্নের আহারের দ্বারা অন্নকে অবরোধ করা যায়।” [এতদ্বৈ পরমমন্্ং 
যন্নীবারাঃ। পরমেণৈবাস্মা অন্নাদ্যেনান্নমবরুন্ধে। তৈ / ব্রা ১।৩। ৭৩৮) 
১।৬: ৪1৩৩] অন্ন হল গম।” [অন্নং বৈ গোধূমাঃ। শ/ ব্রা ৫1 ২।১।৩] 
আর ছিল চরু, দুধ ও তগ্ডুলে পক খাদ্য, চরু দেবতাদের ওদন, চরু-ওদন হল 
প্রত্যক্ষ অন্ন।” [চরুর্বে দেবানামোদনো হি চরুরোদনো হি প্রত্যক্ষমন্নমূ। শ / ব্রা 
৪ ৪1 ২।১] নানা রকম শস্যবীজ তখন চাষ হচ্ছে, কোনো কোনোটাকে 
দেবতার ভোজ্য বলে তার সম্মান বাড়ানো হচ্ছে, যাতে যত্বে চাষ ও সংরক্ষণ 
হয়, যেন অপচয় না হয়। 


“অন্নই “বাজ” (শক্তি), অন্নকেই অবরোধ করা হয়।” [অন্নং বৈ বাজঃ। 
অন্নমেবাবরুন্ধে। তৈ/ব্রা ১।৩।৮।৫২ তাণ্য মরা ১৩।৯। ১৩) 
১৪। ৫। ৫] অন্যত্র বলেছে, “অন্নপেয়ই হল বাজপেয় যোগ)।” [অন্নপেয়ং হ বৈ 
নামেতদ্‌ যদ্বাজপেয়ম্। শ/ ব্রা ৫1১।৩।৩7; ৫1১1৪ ১২; ৫1 ২।২।১] 
'অন্নই বাজ, অন্নের দ্বারা জয় করা এই কথা বলা হয়েছে। [অন্নং হি 
বাজোওনজিত ইত্যেবৈতদাহ। শ / ব্রা ৫। ১। ৪। ১৫] বাজপেয় একটি প্রসিদ্ধ 
পরবর্তীকালের যাগ, জটিল, ব্যয়সাধ্য ও যজমানের সম্মান বৃদ্ধি করে। এই 
শান্ত্রাংশে বলা হল এ যজ্ঞ অনকেন্দ্রিক, অন্নই বাজ। এই কথা বলাতে অন্ন 
বিশেষ একটি সম্মান লাভ করল। 'পূর্বকালে বাক্‌-ই দেবতাদের অন্ন ছিল। 
[বাগ্‌ বৈ দেবানাং পুরান্নমাসীৎ। তৈ / ব্রা ১।৩। ৬। ২৭] একথা বৈদিক 
সাহিত্যে শুধু নয়, সমস্ত প্রাচীন ধর্ম সাহিত্যে খুব তাৎপর্যপূর্ণ। বাক্‌ হল সেই 
উপাদান যা দিয়ে মন্ত্র নির্মিত হয়। এই মন্ত্রের বৈশিষ্ট্য কী? মন্ত্রে অনস্তিত্ব থেকে 
অস্তিত্ব সৃষ্টি করে, এর দ্বারা বিশ্বভুবন সৃষ্ট হয়; এ শুধু শবসমষ্টি নয়; শক্তিপূত, 
তেজোগর্ভ শব্দসমষ্টি। এবং এমন যে-বাক্‌ তা ছিল দেবতাদের অন্ন, যা আহার 
করে তারা শুধু বাঁচতেন না, সৃষ্টি করতেন। কাজেই বাকৃকে অন্ন বলে সৃষ্টির 
মূলীভূত শক্তিকে অন্নের সঙ্গে সমীকৃত করা হল। 'অন্নকে প্রাণ, অন্ন অপান বলা 
হয়েছে। অন্নকে মৃত্যু, তাকেই জীবনের অবলম্বন বলা হয়েছে। [অন্নং 


বেদের যুগে ক্ষুধা ও খাদ্য ৬১ 


প্রাণমন্নমপানমাহঃ। অন্ং মৃত্যুঃ তমু জীবাতুমাহঃ। তৈ/ ব্রা ২।৮।৮।৬১] 
প্রাণবায়ু অপানবায়ু দেহের মধ্যে থাকে বলে মনে করা হত। কিন্তু মৃত্যু কেন? 
অন্নাভাবই মৃত্যু আর অন্নাহার হল জীবাতু, জীবনের মুল উপাদান। এ যেন 
অন্নের স্বব। 


অন্নাভাব যে কী মারাত্মক হতে পারে সে সম্বন্ধে মানুষের বেশ প্রত্যক্ষ 
অভিজ্ঞতা ছিল। সতেরো সংখ্যাটি যজ্ঞের সঙ্গে নানাভাবে যুক্ত। বলা আছে 
অন্নই হল সপ্তদশ, “মধ্যে যে সাত থাকে, (দুদিকে) পাঁচ পাঁচ থাকে, সেই 
মধ্যেরটিই ক্ষুধাকে ধারণ করে তাতে প্রজা ক্ষুধাহীন হয়।' [অন্নং বৈ সপ্তদশ, যৎ 
সপ্ত মধ্যং ভবতি পঞ্চ পঞ্চাভিতোওন্নমেব তন্মধ্যতো ধীয়তে অনশনায়ুকো 
ভবত্যনশনায়ুকঃ প্রজাঃ। ত/ ম/ ব্রা ২।৭।৭] দুপাশে পাঁচ পচ সংখ্যায়, 
উন, মধ্যের সপ্ত অধিক, এবং মধ্যেরটি নিরাপদে অক্ষুধা বা ক্ষুিবারণকে ধারণ 
করে। যজ্ঞের এই রূপকবিনির্মাণের একটিই উদ্দেশ্য : এ সপ্ত প্রজার 
অন্নসংস্থানকে নিরাপদে ধারণ করে, যাতে প্রজা ক্ষুধা থেকে অব্যাহতি পায়। 
এটি ছিল সে সমাজের একটি পরম কাম্যবস্তু। 


যেন খেতে পাই, এই কথাটি অসংখ্য প্রার্থনার মূল কথা। 'ব্রন্মোদ্য” হল ব্রন্ম 
সম্বন্ধে আলোচনাসভা এটা প্রায়ই ধনী রাজন্য বা রাজার আমন্ত্রণে ব্রন্মাজ্ঞ 
ব্রাহ্মণদের দ্বারা অনুষ্ঠিত হত। একটি উদ্দেশ্য অন্নলাভ, 'ব্রন্মোদ্য অন্নদান করে, 
বরন্মপত্বী অন্নদান করেন।” [ত্রন্মোদ্যং চান্নাদা ব্রহ্মপত্রী চান্নাদাঃ। এ / ব্রা 
৫| ৪1৬] আমি অন্ন আহার করছি।” [অহমন্নমহমদস্তমস্মি। তৈ / ব্রা 
২। ৮।৮। ৪৮] এই কথা বারবার বলা হয়েছে। মন্ত্র জপ করার ভঙ্গীতে বলা 
হয়েছে, অন্ন ডৈৎপাদন) করব, অন্নে প্রবেশ করব, অন্ন জন্মাব। [অন্নং 
করিষ্যাম্যন্নং প্রবিষ্যাম্যনঞ্জনয়িষ্যামি। তা / ম / ব্রা ১। ৩। ৬-৭] তেমনই শুনি, 
“অন্ন উৎপাদন) করেছি, অন্ন হয়েছে, অন্নের জন্ম দিয়েছি।, 
[অন্নমকরমন্নমভূদন্নমজীজনম্। তা / ম / ব্রা ১।৮। ৭] রাজা কামনা করছেন, 
“'অন্নবান্, ওদনবান্, আমিক্ষা €ছানা)-বান, যেন এদের রাজা হই।' 
[অন্নবতামোদনবতামামিক্ষাবতাম। এষাং রাজা ভুয়াসম। তৈ/ক্রা। 
২। ৭। ১৬। ৫৮] অর্থাৎ রাজার প্রজারা যেন থাকে দুধে-ভাতে; ভাত এবং 
দুগ্ধজাত খাদ্যের অভাব যেন তার রাজ্যে না থাকে। বলা বাহুল্য, এটি 
বাসনামাত্রই। কোনো কোনো রাজার রাজ্যে, কোনো কোনো যুগে, স্বল্পকালের 
জন্যে ক্ষুধার প্রকোপ অপেক্ষাকৃত কম থাকত নিশ্চয়ই, কিন্তু মোটের ওপরে তা 
ব্যতিক্রমী, স্বত্লস্থায়ী। ব্যাপক ক্ষুধার পরিপ্রেক্ষিতেই শুধু এত অজম, এত 


৬২ বেদের যুগে ক্ষুধা ও খাদ্য 


আর্তকরুণ প্রার্থনা উচ্চারিত হতে পারে এতদিন ধরে। তবে রাজা ত সুখী প্রজা 
অর্থাৎ খেতে পায় এমন প্রজারই স্বপ্ন দেখবেন। এ সেই স্বপ্নের বর্ণনা। যেমন 
দেখেছি পরীক্ষিৎ রাজার রাজ্যে ধনীগৃহের গৃহিণী স্বামীকে প্রশ্ন করছে__ 'দধি, 
মন্থ ও শরবৎ আছে বাড়িতে, কোন্টা দেব তোমাকে? [অথর্ব সং 
২। ১২৮।৯]। 


মঙ্গলের জন্যে, হে পালয়িত্রি, আমাদের ক্ষতি কোরো না। [অন্স্যান্নপতিঃ 
প্রাদাদনমীবস্য শুক্মিণো নমো বিশ্বজনস্য, ক্ষামায় ভুঞ্জতি মা মা হিংসীঃ। তা/ 
ম/ব্রা ১।৮।৭] অন্ন কাছে, অন্ন আমাদের কাছে (আসুক)। [উপ বা 
অন্নমন্নমেবাস্মা উপাবঃ। তা / ম/ ব্রা ৬। ৯। ৩] অন্ন যখন দুর্লভ হয়, তখন 
মনে হয়, অন্ন দূরে সরে গেছে, তাই প্রার্থনা ওঠে “কাছে আসুক অন্ন। একটি 
খুব ঘরোয়া ছবি পাই রান্নাখাওয়ার। “বাড়ি বাড়ি অন্ন প্রস্তুত হচ্ছে, তখন যদি 
(কেউ কেউ) প্রশ্ন করে কী করছে? এই লোকগুলি?” যজমানরা বলবেন 
(ওরা) অন্ন আহার করছে।” [কুলে কুলে অন্নং ক্রিয়তে তদ্‌ পৃচ্ছেয়ুঃ কিমিদং 
কুর্বস্তীমে যজমানা অননমৎস্যস্তীতি ব্রুয়ুঃ। তা / ম/ ব্রা ৫1 ৬। ৯] রান্নাব সময়ে 
'কী করছে' প্রশ্ন করলে বলতে হবে “ভাত খাচ্ছে। এটা ইচ্ছাপুরক উত্তর, শুভ 
উত্তর, অশুভনিবারক উত্তর। কুল" মানে বৃহৎ একান্নবর্তী পরিবার, সেই সব 
পরিবারে ভাত রান্না হবার সময়ে বলতে হবে, এরা খাচ্ছে। উদ্দেশ্য “যেন এরা 
খেতে পায়।” “অন্নাহারকে নিশ্চিত করে" [অন্নাদ্মব রুন্ধে। তা/ ম/ত্রা 
৬। ১৮। ২,১১7 ১৬। ৬। ৬, ৭, ৮] এই অবরোধ করার অর্থ “বেঁধে রাখে, 
অসংখ্যবার এ নির্দেশ দেওয়া হয়েছে কী করে অন্নকে অবরুদ্ধ করা যায়। অর্থাৎ 
আশঙ্কা ছিল, অসতর্ক হলে, যজ্ঞে, স্তবে, নৈবেদ্যে কোনো ক্রটি ঘটলে অন্ন 
নিরুদ্দেশ হয়ে যাবে, ক্ষুধার অন্ন জুটবে না, বা তার কোনো নিশ্চয়তা থাকবে 
না। এই কথাই অন্যত্র, “অন্ন হল ব্রত। যা খেয়ে, মানুষ বাঁচে, সংবৎসর এই 
অন্নের দ্বারা অন্নভোজনকে অবরোধ করে। [অন্নং ব্রতম্, সংবৎসরাদেতে- 
নান্নেনান্নাদ্যমবরুন্ধে। তা / ম / ব্রা ১৬। ৭। ৫] 'প্রজাপতি মহান, তার ব্রত এই 
অন্ন।” [প্রজাপতির্বাব মহাংস্তস্যৈতদ্‌ ব্রতমন্নমেব। তা/ ম/ব্রা ৪।১০।২] 
প্রজাপতির ব্রত অন্ন মানে তিনি স্বয়ং অন্ন আহার করে বেঁচে থাকেন একথার 
দ্বারা অন্নের গরিমা বৃদ্ধি পায়; মানুষ ত কোন্‌ ছার, স্বয়ং প্রজাপতি বেঁচে 
থাকেন অন্নের জোরে। অতএব অন্ন সম্বন্ধে একাস্ত এই প্রার্থনা আরও জোর 
পেল : এ হল সেই অন যা স্বয়ং প্র্জীপতিকে বাঁচিয়ে রাখে। “এর জন্যে সকল 


বেদের যুগে ক্ষুধা ও খাদ্য ৬৩ 


দিক থেকে অন্নাহারকে অবরোধ করে। [সর্বাভ্ এবাম্মৈ 
দিগৃভ্যোওন্নাদ্যমেবাবরুন্ধে। তা / ম / ব্রা ১৬। ১৩। ১১] সমস্ত সমাজে দীর্ঘকাল 
ধরে এই এক প্রবল আকাঙক্ষা ও আর্ত প্রার্থনা ছিল : অন্ন যেন অবরুদ্ধ হয় 
অর্থাৎ তাদের ঘরে অন্ন ও অন্নাহার যেন বাধা থাকে। এর যেন কোনো ব্যত্যয় 
না হয়। এর জন্য শাস্ত্রে যা কিছু করণীয় বলে নির্দেশ করেছে সবই তারা 
অবিকলভাবে পালন করবে, কিন্তু খাদ্য সম্বন্ধে অনিশ্চয় বা নিয়মিত অন্নলাভের 
সন্বন্ধে সংশয় যেন তাদের না থাকে। “অন্নই ভদ্র। অন্নাহারের দ্বারা একে সৃষ্টি 
করা হয়েছে [অন্নং বৈ ভদ্রম্। অন্নাদ্যেনৈবৈনং সংস্জতি। তৈ / ব্রা 


১।৩।৩। ১৯]। 


অন্নকেও মাঝে মাঝে মালিন্য স্পর্শ করে তখন তা শোধন করার প্রয়োজন 
হয়। “দেবতারা ব্রহ্মার ও অন্নের মালিন্য দূর করেছিলেন।” [দেবা বৈ 
ব্রহ্মণশ্চান্নস্য শমলমপাঘ্বন্‌। তৈ / ব্রা ১। ৩। ২1 ১৩] এমনই কথা আবার শুনি 
“যজমানের থেকে অন্নের মালিন্য দূর করে। অন্নের মালিন্য হল সুরা [অনস্যৈব 
শমলং যজমানাদপহত্তি। অন্নস্য বা এতচ্ছমলং যৎ সুরা। তৈ/ত্রা 
১। ৩।৩। ১৪] অন্নের মালিন্য শুনলে খট্‌কা লাগে, কিন্তু একই নিঃম্বাসে বলা 
হয়েছে, দেবতারা ব্রহ্মার ও অন্নের মালিন্য দূর করেছিলেন। ব্রহ্মার যখন 
মালিন্য হতে পারে, তখন অন্নের ত তা হতেই পারে; দেবতারা তা দূর 
করেছিলেন। অন্নের মালিন্য হল সুরা। এ দুটি শান্ত্রাংশকে একত্র দেখা হয়ত 
ঠিক হবে না, যদিও সে সম্ভাবনা থেকেই যায়, কারণ এ দুটি তৈত্তিরীয় ব্রা্মণে 
খুব কাছাকাছি অংশ। তা যদি হয় তাহলে দেবতারা অন্নের যে-মালিন্য দূর 
করেছিলেন তা হল সুরা, ব্রঙ্মা হয়ত সেই সুরায় আসক্ত ছিলেন, দেবতারা তা 
থেকে তাকে মুক্ত করেন। কিন্তু অন্ন থেকেও সুরা প্রস্তুত হত, তার সম্বন্ধে 
আসক্তিও সমাজে থেকে থাকবে। সমাজের একটি অংশের চোখে হয়ত সুরা 
প্রস্তুত করবার জন্যে যে-পরিমাণ অন্ন লাগত সেটা অপচয় বলে মনে হত। 
হওয়াটা অস্বাভাবিকও নয়, কারণ সাধারণ মানুষের পক্ষে যেখানে উদরপূর্তির 
পথে যথেষ্ট পরিমাণ অন্নের সংকুলান ছিল না, সেখানে নেশার জন্যে অন্নের 
 অপচয়টা আপত্তির কারণ বলে মনে হতেই পারে। তাই অন্নের মালিন্য সুরা। 
অন্ন এবং ব্রহ্মার মালিন্য দূর করতে দেবতাদের হস্তক্ষেপের প্রয়োজন হয়েছিল। 


অন্নের অপচয় বন্ধের প্রচেষ্টার পশ্চাতে আছে অন্ন সংরক্ষণের একাস্ত 
প্রয়োজন, এবং সে বিষয়ে সতর্ক যত্ব। কারণ, 'অন্নই জীবন' [অন্নং হ প্রাণঃ। 
এ / ব্রা।৮।৩।১] “সেদ্যোজাত) পুত্রকে অন্নাহারে যেমন স্তন দান করা হয়, 

তেমনই জীবকে অন্নাহার দান করা হয়।” [অস্মৈ জাতায়ান্নাদ্যং প্রতিদধাতি যথা 
কুমারায় স্তনম্। এ /ব্রা ৬। ৫।৩, ৪] শতপৎব্রান্মাণেও দেখি, “যেমন 
সদ্যোজাত কুমারকে বা বাছুরকে স্তন দান করা হয় তেমনই একে অন্ন দেওযা 
হয়।” [যথা কুমারায় বা জাতায় বৎসায় বা স্তনমপি দধ্যাৎ এবমস্মা এতদন্নস্যাপি 
দধাতি। শ / ব্রা ২। ২। ২।১] সদ্যোজাত শিশু স্তন্য ছাড়া বীচে না, তেমনই 
মানুষ অন্ন ছাড়া বাঁচে না। অন প্রাণস্বরূপ, “মানুষের অভ্যন্তরে প্রাণকে ধারণ 
করে সে যে ফেজ্জীয়) অগ্নিগুলিকে ধারণ করে, তাদের মধ্যে এ শ্রেষ্ঠ অন্নভোজী 
হয়।' [প্রাণান্‌ বা এষ অভ্যাত্মন্‌ ধন্তে যোগগ্নীনাধত্তে তেষামেযোওন্নাদতমো 
ভবতি। এ / ব্রা ৭। ২। ১১] স্পষ্ট উচ্চাবণেও বলা হয়েছে, 'অন্নই প্রাণ" [অন্নং 
হ প্রাণঃ। এ / ব্রা ৭। ৩। ১] কিংবা 'খাদ্যই হল প্রাণ, তাই নিজের মধ্যে প্রাণকে 
ধারণ করে।” [প্রাণো বৈ ভক্ষস্তৎ প্রাণঃ পুনরাত্মন্‌ ধত্তে। শ / ব্রা ৪। ২।১। ২৯] 
খাদ্য হল আয়ুক্কর রস।” [রসমন্নমিহায়ুষে। তৈ / ব্রা ১। ২।১। ২৫] দুধ এবং 
দুগ্ধজাত খাদ্যও প্রাণধারণের উপকরণ, তাই “গাভী হল প্রাণ, অন্নই প্রাণ।, 
[প্রাণো হি গৌরন্নং হি প্রাণঃ। শ/ ব্রা ৪।৩। ৪। ২৫] উদুম্বর বা ডুমুব ছিল 
খাদ্য এবং যজ্ঞে ডুমুরকাঠও ব্যবহৃত হত। “উদুন্বর থেকে শক্তি, তেমনই 
অন্নাহার থেকে বনস্পতিদের শক্তি এব মোনুষের) মধ্যে হেয়) অন্নাহাব ও 
ভোজ্য।” [অথ যদৌদুন্বরাদূর্জো বা এযোগন্নাদাদ বনস্পতীনামূর্জমে- 
বাস্মিংস্তদন্নাদ্যং ভৌজ্যঞ্চ। এ / ব্রা ৭। ৫1৬] “এই সেই অন্ন যা প্রাণ ও 
প্রজাপতি সৃষ্টি করেছিলেন, এই হল সকল যজ্ঞ, যজ্ঞই হল দেবতাদের অন্ন।' 
[এতদ্বৈ তদন্নং যত্তৎপ্রাণাশ্চ প্রজাপতিশ্চাসৃজস্তৈতাবান্‌ বৈ সর্বো যজ্ঞো যজ্ঞ উ 
দেবানামনম্। শ / ব্রা৮।১।২। ১০] যজ্ঞে যাহ্ব্য দেওয়া হয় তা দেবতারা 
আহার করেন এমন বিশ্বাস ছিলই; এখানে বলা হচ্ছে, অন্নই প্রাণ। অর্থাৎ 
দেবতারা যেমন যজ্ঞে আহার্য লাভ করেন, মানুষও তেমনই পায় অন্নে; কেউই 
আহার্য ছাড়া বাঁচতে পারে না। 'প্রাণীর মধ্যে অঙ্গগুলি প্রাণকে ধারণ করে, সেই 
প্রাণই প্রাণ, প্রাণভূৎ অন্নই প্রাণকে ধারণ করে।” [প্রাণভূতি অঙ্গানি হি প্রাণান 
বিভ্রতি, প্রাণাস্ত এব প্রাণা অন্নং প্রাণভূৃদন্নং হি প্রাণান্‌ বিভর্তি। শ/ক্রা 
৮। ১। ৩। ৯] অন্নকে এভাবে বারবার প্রাণের সমার্থক হিসাবে দেখানো হয়েছে। 
জল হল সাক্ষাৎ অন্ন, তা প্রাণের জন্যে অন্ন ধারণ করে।” [অন্নং বা 
আপোওনস্তর্হিতং তত প্রাণেভ্যোওন্নং দধাতি। শ / ব্রা ৮। ২। ৩। ৬] জল খান্যের 
মতই জীবনধারণের একটি মুখ্য উপাদান; ক্ষুধা তৃষ্ণা দুই ই মানুষের প্রাণকে 

পীড়িত ও ক্ষীণ করে, তাই অশনায়াপিপাসে, অর্থাৎ ক্ষুধা তৃষ্ণাকে মৃত্যুর 
সমার্থক বলা হয়েছে। 


আহারের পরে স্থালীতে যে-অন্নটুকু থাকে সেটা খাবে না ফেলে দেবে, এ 
নিয়ে একটা বিতর্ক ছিল। সে প্রসঙ্গে সিদ্ধাত্ত হল, “যদি খায় তাহলে মহিমান্বিত 
অন্ন ভোজন করে। পরম আয়ুয্মান হয়।” [যৎ প্রাম্মীয়াৎ। জন্যমন্নমদ্যাৎ। 
প্রমায়ুকঃ স্যাৎ। তৈ / ব্রা ১। ৩। ১৫। ৬২] এটি একটি তাৎপর্যপূর্ণ শান্ত্রাংশ। 
খাবার পর স্থালীতে বেশি অন্ন না থাকার কথা ত, সামান্য কিছু গায়ে যা লেগে 
থাকে বিতর্ক তাই নিয়ে। সিদ্ধাত্তটি লক্ষণীয়, “এ-টুকু অন্ন মহিমান্বিত, অর্থাৎ 
অন্নের মতো দুষ্প্রাপ্য ও বহুমূল্য বস্তু সামান্য পরিমাণও অপচয় করলে কোথায় 
যেন ত্রুটি হয়, অন্নের মহিমা ক্ষুণ্ন হয়; না করলে অন্নের মহিমা যথাযথভাবে 
রক্ষিত হয়। অন্নকে খাতির করলে অন্নও খাতির করে, অন্নাভাব থেকে রক্ষা 
পাওয়া যায়। “তা-ই হল সমৃদ্ধি যখন আগেকার অন্ন নিঃশেষ হবার আগেই, 
অন্য অন্ন আসে; তারই (সেই মানুষের অর্থাৎ এঁ অন্নের মালিকের) বহু অন্ন 
হয়। [তদ্ধি সমৃদ্ধং যদক্ষীণে এব পূর্বস্মিন্ননে5যাপরসন্নমাগচ্ছতি স হি বহুন্ন এব 
ভবতি। শ/ব্রা ১।৬। ৪1 ১৪] এ-ই ছিল স্বপ্ন। অন্ন নিঃশেষ হবার আগেই 
পরবর্তী অন্নের পাক শুরু হওয়া-_এই হল সমৃদ্ধির স্বরূপ। শুধু এদেশে বা 
পরব্তীকালের খাদ্যের প্রস্তুতি হওয়া। অর্থাৎ ভাণ্ডার শুন্য হবার পূর্বেই কিছু 
গ্রহ, যাতে ক্ষুধা মানুষকে আক্রমণ করার পূর্বেই তার প্রতীকার বিধান হয়। 
অর্থাৎ কিছু উদ্ধৃত্ত। এই শান্ত্রাংশে সেই ভাগ্যবানদেরই সমৃদ্ধ বলা হয়েছে যাদের 
ভাণ্ডার কখনোই শুন্য হয় না, যাদের স্থালী বা হাঁড়ি কখনোই একেবারে খালি 
হয় না। এই সব উক্তি প্রতিপন্ন করে যে এই অবস্থাটা কাম্য, কিন্তু বাস্তব ছিল 
না। 


যজ্ঞ থেকে খাদ্য পাওয়া যেত এমন ধারণা ছিল, কিন্তু যে বছর যজ্ঞ সম্পাদন 
করা হত, শস্য সে বছর না-ও জন্মাতে পারত। তাই সে-ই কৃষির প্রথম যুগের 
রচনা তৈত্তিরীয় সংহিতায় পড়ি, “যে বছর সত্র হয়, সে বছর প্রজা ক্ষুধার্ত থাকে, 
তাদের খাদ্য ও বল নিয়ে নেয়; যে বছর অক্ষুধিত, সমৃদ্ধ সে বছর প্রজার অন্ন 
ও বল নিয়ে নেয় না। [যাং সমাং সত্রং ক্ষোধুকাস্তাং সমাং, প্রজা, ইষং 
হ্যাসামূর্জমাদদতে, যাং সমাং বৃদ্ধমমক্ষোধুকাস্তাং সমাং প্রজা ন 
হ্যাসামিষমূর্জমাদদতে। তৈ / সং ৮। ৫। ৯। ১] যে বছরে সমৃদ্ধি, ক্ষুধা নেই, 

সে বছর অন্ন ও বল নিঃশেষ হয়ে যায় না। যজ্ঞ করার সঙ্গেসঙ্গেই ত ফসল 
হয় না, তাই এই সতর্কবাণী; কারণ ও কার্ষের মধ্যে একটা কালগত ব্যবধান 
থাকবেই ত। তৈত্তিরীয় সংহিতাতেই যজ্ঞকর্ম প্রথম সমাজে প্রতিষ্ঠা পাচ্ছে। 
ক্ষুধার সঙ্গে যজ্ঞের সম্পর্ক নির্ণয় করতে হচ্ছে আবার খুব দ্রুত ফললাভের 
আশা করতে বারণ করাও হচ্ছে। এই সময়টাতেই আর্ধরা চাষ শিখেছে, শিখেছে 
ফসল বোনা ও কাটার মধ্যে একটা কালগত ব্যবধান থাকেই। সেইটেকেই যেন 
যজ্ঞকর্মের ওপরে আরোপ করা হচ্ছে। ক্ষুধিত অবস্থাটা সম্পর্কে কতকটা 
সহিষুতাও শেখানো হচ্ছে, ফললাভে বিলম্ব যেন ধৈর্য ধরে সইতে পারে মানুষ 
এমন উদ্দেশ্যও এতে নিহিত। 


ক্ষুধা যে দুঃসহ, সে কথা মানুষ সংগ্রহী (ফলমূল খুঁজে আনা) যুগে এবং 
শিকারের যুগেই বিলক্ষণ উপলব্ধি করতে পেরেছিল। পশুপালনের যুগে প্রথম 
অবস্থাটা কতকটা তার আয়ত্তে এল। তখনো নানা দৈব-দুর্বিপাকে পশুপালে 
মড়ক লাগত, জমির ঘাস খরায় শুকিয়ে যেত, বন্যায় ডুবে যেত পচে যেত। 
আশপাশের দস্যুদলের আক্রমণে লুষ্ঠনে পশুসংখ্যা হ্রাস পেত। তবু এসব 
অপেক্ষাকৃত সাময়িক, আগন্তক উৎপাত। মোটের ওপরে, পালের পশুর দুধ 
এবং তা থেকে দই, ক্ষীর ইত্যাদি জুটত এবং পশুমাংসের একটা নিশ্চিত 
জোগান ছিল। তবু খিদে জিনিসটা অচেনা ছিল না; অচেনা ছিল তা স্থায়ী হবার 
সম্ভাবনা এবং তার জন্যে আতঙ্ক। খিদে যদি কোনো প্রাকৃতিক বিপর্যয়ে দীর্ঘস্থায়ী 
হত, তাহলে মৃত্যুও হত। চাষ করতে শেখার পর খানিকটা বেশি নিশ্চয়তা এল 
খাদ্যের ব্যাপারে । তবু তখনো দৈব-দুর্বিপাকে মাঝেমাঝেই চাষ উঠত না। 
অনাহার বাস্তবরূপে দেখা দিত। বেশিদিন অনাহারের অর্থ মৃত্যু। তাই সেই 
খাণ্থেদের যুগ থেকেই অনাহারের ত্রাস সমাজচেতনাকে আচ্ছন্ন করে রেখেছিল। 


ক্ষুধাকে বলেছে শত্র, ক্ষুধাই হল মানুষের শত্রু, একথা যে জানে সে ক্ষুধা 
শত্রুকে হনন করে।' [ক্ষুৎ খলু মনুষ্যস্য ভ্রাতৃব্যো য এবং বেদ হস্তি ক্ষুধং 
ভ্রাতৃব্যম্। তৈ / সং ২।৪। ১২। ৫] ক্ষুধা শত্রু এবং প্রবল শত্রু হত্যা করতে 
পারে, একথা যে জানে সে পূর্বাহ্নে অন্নসংস্থান করে ক্ষুধাকে হত্যা করে অর্থাৎ 
ক্ষুধার প্রতীকারের ব্যবস্থা করে রাখে, ক্ষুধা আক্রমণ করার আগেই আহার করে 
ক্ষুধাকে পরাস্ত করে। ক্ষুধার উদ্রেকের আগেই খাদ্যসংস্থান করে পরাক্রাস্ত 
শত্রুর আক্রমণ থেকে আত্মরক্ষা করে। “আমি অন্ন ও বল গ্রহণ করি" এই 
রলে অন্ন ও বলকে অবরুদ্ধ করে, সেদিকে যে বাস করে সে ক্ষুধার্ত 
হয়।' [ইষমুর্জমহমিদমা দদ ইতীবমেবোর্জং তস্মৈ দিশো5বরুন্ধে, ক্ষোধুকা ভবতি 


বেদের ঘুগে ক্ষুধা ও খাদ্য ৬৭ 


যস্তস্যাং দিশি ভবতি। তৈ/ সং ৫। ২।৫।৬] ক্ষুধাই মৃত্যু” [অশনায়া 
মৃত্যুরেব। তৈ / ব্রা ৩। ৯। ১৫। ৫৭] ক্ষুধার পীড়নে মৃত্যু অজানা ছিল না 
তখন, অশনা মানে খাওয়া, কার? যে ক্ষুধিত তার। [অথাতো5শনা5নশনস্যৈব 
ব্রেতম্) শ / ব্রা ১। ১। ১। ৭] জীবমাত্রেরই ক্ষুধা এর প্রতিবিধান করার দায়িত্ব 
হচ্ছে?” তখন তিনি দেখলেন ক্ষুধার জন্যে আমার প্রজারা পরাভূত হচ্ছে।' 
(এর পর তিনি ত্বন্যের ব্যবস্থার জন্যে স্তন সৃষ্টি করলেন)। [কথং নু মে প্রজাঃ 
সৃষ্টাঃ পরাভবস্তীতি। স হৈতদেব দদর্শানশনতয়া বৈ মে প্রজাঃ পরাভবস্তীতি। 
শ/ব্রা ২।৫।১।৩] এই যে উপলব্ধি এটা মানুষেরই, প্রজাপতির ওপরে 
আরোপিত হয়েছে। ক্ষুধাজনিত মৃত্যুর আতঙ্ক এত স্পষ্ট ছিল বলেই অন্নের 
জন্যে এত ব্যাকুলতা। “একমাত্র ক্ষুধা (রূপ) মৃত্যুই পিছু নেয় ... অন্ন দিয়ে 
ক্ষুধাকে হনন করে। [এক উ এব মৃত্যুরব্বেত্যশনায়ৈব ...... অন্নেনাশনায়াং 
হস্তি। জৈমিনীয় ব্রান্মণ ১। ১। ৩। ৩] প্রজাপতির শিথিল দেহের মধ্যভাগ থেকে 
প্রাণ ওপরে উঠে যেতে চাইল, তাকে তিনি) অন্নের দ্বারা গ্রহণ করলেন, তাই 
প্রাণ অন্নের দ্বারা সংরক্ষিত হয়, যে অন্ন ভোজন করে, সে বেঁচে থাকে “যে অন্ন 
ভোজন করে সে বীর্যবান হয়। ... এই অন্ন প্রাপ্ত হয়ে সমস্ত দেবতারাই তারপর 
(অন্ন) লাভ করেন। এ সমস্তের জীবনই হল অন্ন।” [প্রজাপতের্বিসস্তাৎ প্রাণো 
মধ্যত উদচিক্রমিষৎ তমন্নেন অগৃহাৎ তম্মাৎ প্রাণো অন্নেন গৃহীতো যো 
হ্যবান্নমন্তি স প্রাণিতি স উর্জয়তি। ...তদেতদন্নং প্রপদ্যমানঃ সর্বে দেবা 
অনুপ্রাপদ্যস্ত অন্নজীবনং হীদং সর্বম্। শ / ব্রা, ৭। ৫। ১। ১৬-১৮] এর মধ্যে 
লক্ষণীয় হল এঁ কথাটি, “সকলেই অন্নজীবন” অর্থাৎ অন্েই বেঁচে থাকে; 
জীবমাত্রের পক্ষে একথা সত্য, তাই অন্নই জীবন। “তাই যে দেশে ক্ষুধা মানুষকে 
শীর্ণ করে, সে দেশে মানুষ বুভুক্ষু থাকে।' [তস্মাদ্‌ যব্রৈষা যাতযামা ক্রিয়তে 
তৎ প্রজা অশনায়বো ভবস্তি। তা / ম / ব্রা ৬। ৪। ১২] প্রজাপতি অগ্নি নিজের 
পরিমাণ মতো অন্নের দ্বারা (সৃষ্টি বা জীবকে) প্রীত করেন, যে পরিমাণ অন্ন 
নিজের জন্য প্রয়োজন তা রক্ষা করে, মানুষের ক্ষতি করে না, তার চেয়ে কম 
পরিমাণ অন্নে প্রাণ) রক্ষা হয় না” [প্রজাপতিরপ্নিরাত্ম 
সম্মিতেনৈবেনমেতদন্নেন শ্রীণাতি যদু বা আত্মসম্মিতমন্নং তদবতি তন্ন হিনসি 
তদ্‌ যৎ কনীয়ো ন তদবতি। শ/ ব্রা ৯। ২। ২। ২] এটিও এঁ ব্যাপক ক্ষুধার 
অন্য একটি প্রকাশ : ক্ষুধার অন্ন পরিমাণে এত কম ছিল যে তাতে প্রাণ রক্ষা 
হত নাঃ যে অন্ন জীবনের সমার্থক তার অপ্রতুলতার অর্থ আধপেটা বা 


৬৮ বেদের যুগে ক্ষুধা ও খাদ্য 


সিকিপেটা খাওয়া, সে খাওয়া ত নামেই খাওয়া, তাতে পিত্তরক্ষা হয়, প্রাণরক্ষা 
হয় না। এ অভিজ্ঞতাও পরিচিত ঘটনা ছিল। তাই ক্ষুধার অপর নাম মৃত্যু । তাই 
মৃত্যুর দ্বারা এ সমত্তই আবৃত ছিল, ক্ষুধার দ্বারা; ক্ষুধাই মৃত্যু” 
[মৃত্যুনৈবেদমাবৃতমাসীদশনয়য়াশনায়া হি মৃত্যুঃ। শ / ব্রা ১০। ৬। ৫। ১] দেখা 
যাচ্ছে, এ বোধে কোথাও কোনো অন্যথা ছিল না। শ্বীস্টপূর্ব অষ্টম থেকে ষষ্ঠ 
শতকে রচিত এই ব্রাহ্মাণগুলি সেই সমাজকেই বর্ণনা করছে যে সমাজে লোহার 
লাঙলের ফলার ব্যবহারে চাষে কিছু উদ্ৃত্ত হচ্ছে, অস্তর্বাণিজ্য ও বহির্বাণিজ্যে 
সমৃদ্ধি বেড়েছে কিন্তু ক্ষুধারূপ মৃত্যুর হাত থেকে পরিত্রাণ পাচ্ছে না মানুষ 
ব্যাপক এক সন্ত্রাসকে জিইয়ে রেখেছে সর্বগ্রাসী এই ক্ষুধা। সমাজের গরিষ্ঠ 
সংখ্যক মানুষ ক্ষুধাজনিত মৃত্যুর আতঙ্কে সন্ত্স্ভ। তার কোনো প্রতীকার খুঁজে 
পাচ্ছে না। “অন্ন দিয়ে ক্ষুধাকে হনন করে।” [অন্নেন অশনায়াং হস্তি। জৈমিনীয় 
ব্রাহ্মণ ১। ১। ৩।৩; ১। ১। ২। ৪] বারেবারে উচ্চারিত হচ্ছে অনাহারজনিত 
মৃত্যুর প্রতীকার হল অন্ন। লোকে একথা জানত; সমস্যাটা জ্ঞানের ছিল না, ছিল 
অন্নের। এ মৃত্যু নিবারণের উপায় জানা থাকলেও সে উপায় অবলম্বন করার 
সাধ্য ছিল না অভুক্ত মানুষের। “যে অনাহারে আছে সে যে শেষ খাওয়াটি 
খায়। এই শেষ খাওয়াটা খায় উপবাসী মানুষ ।” [অনদ্যমানো যদস্তমন্তীতি। 
অনদ্যমানো হ্যেষা অন্তমন্তীতি। জৈ/ ব্রা ২।১।২।১] 


সমাজে বিপুলসংখ্যক অনাহারী বা অর্ধাহারী না থাকলে যজ্নির্ভর যেসব 

ধর্মগ্রন্থ তাতে এত অসংখ্যবার “ক্ষুধাই মৃত্যু, একথা উচ্চারিত হত না। 
প্রকারাস্তরে যজ্ঞের অন্যতম মুখ্য উদ্দেশ্য যে এই সংখ্যাগরিষ্ঠের খাদ্যসংস্থান 
করা সেকথাও এসব বাক্যে স্বীকৃত। সমাজে অন্নাভাব ব্যাপক হলে শান্ত্র বলে 
(১) দেবতারাও অন্নের ছারা প্রাণধারণ করেন। €২) প্রজাপতি প্রজা সৃষ্টি করে 
আবিষ্কার করেন তাদের খাদ্য নেই, তাই তারা মারা পড়বে । তখন তিনি €৩) 
খাদ্য সৃষ্টি করতে উদ্যত হন, €৪) তার সৃষ্ট প্রাণীর প্রাণ বেরিয়ে যেতে উদ্যত 
দেখে (৫) তিনি অন্ন দিয়ে তাকে ধরে রাখেন। (৬) এই বৃহৎ বিশ্ব-সৃষ্টি মৃত্যুর 
দ্বারা আবৃত ছিল, সে মৃত্যু ক্ষুধা। অর্থাৎ প্রাণীর প্রাণধারণের পক্ষে পর্যাপ্ত খাদ্য 
ছিল না, তাই সর্বব্যাপী মৃত্যু আচ্ছন্ন করে ছিল সৃষ্টি কেন ? কী তার প্রতীকার ? 
খাদ্য। (৭) সে খাদ্য পর্যাপ্ত হলে তবেই প্রাণীর প্রাণরক্ষা হয়। কিন্তু সমস্যা হল, 
তা পর্যাপ্ত নয়, প্রজাপতি যত প্রাণী সৃষ্টি করে ফেলেছেন, তার উপযুক্ত খাদ্য 
কখনোই.জোগাড় হল না। 


৩ 


আগেই দেখেছি, অন্সংস্থানের প্রত্যেকটি উন্নততর ধাপে অগ্রগতির সঙ্গে- 
সঙ্গেই মানুষ দেখে প্রচুরতর অন্নের সম্তাবনা। ক্ষণকালের জন্যে হলেও তার 
অনাহারে মৃত্যুর ভয় অস্তহ্িত হয়। ফলে জন্মহাঁর বাড়ে। প্রজা বৃদ্ধি হয় আর 
ঠিক তার পরেই দেখা যায় প্রজার সংখ্যার সঙ্গে অন্নের পরিমাণের যে সংহতি 
আশা করা গিয়েছিল, তা নেহাতই মরীচিকা। ক্ষুধা ও খাদ্যের অনুপাত পূর্বের 
মতো বিসদৃশই আছে। মানুষের সংখ্যার সঙ্গে খাদ্যের পরিমাণের কোনো 
সংগতিই নেই। অর্থাৎ সেই ব্যাপক ক্ষুধা, সেই অনাহারে মৃত্যুর আতঙ্ক, চাহিদা 
অনুসারে খাদ্য জোগানের সেই বৈষম্য। 


প্রশ্ন হতেই পারে, উন্নততর কৃষিতে যে বাড়তি খাদ্য উৎপাদিত হল তা দিয়ে 
বর্ধিত জনসংখ্যার অন্নসংকুলান হল না কেন ? দুটি উত্তর সম্ভব : প্রথমত, যে 
হারে জনসংখ্যার বৃদ্ধি হল তার অনুরূপ পরিমাণে, অর্থাৎ তাদের ক্ষুণিবৃত্তির 
জন্যে যতটা খাদ্য উৎপাদন প্রয়োজন ছিল ততটা হল না। উপ্টো করে বলা 
যায়, খাদ্য উৎপাদন যতটা বেড়েছে বলে মনে হয়েছিল তাতে প্রজাবৃদ্ধি সম্বন্ধে 
মানুষের মনে আশ্বাস জন্মেছিল, সে-দুটোর মধ্যে একটা ফারাক দেখা গেল। 
অর্থাৎ খাদ্যবৃদ্ধির পরিমাণ সম্বন্ধে মানুষের মনে যে ভরসা জন্মেছিল সেটার 
সঙ্গে বাস্তবের মিল ছিল না, তাই একটা ভ্রান্ত আশ্বাসে প্রজাবৃদ্ধি ঘটতে লাগল 
কিন্ত সমাজের খাদ্যভাগ্ারে সে অনুপাতে খাদ্য মজুত ছিল না। তাই বেদ 
বলছে, মানুষের প্রয়োজন অনুপাতে যে খাদ্য তা মানুষকে রক্ষা করে, কোনো 
ক্ষতি করে না, কিন্তু প্রয়োজনের তুলনায় কম খাদ্য রক্ষা করতে পারে না, 
অর্থাৎ বাচিয়ে রাখতে পারে না। এ কথাগুলি একটি বাস্তব অবস্থার প্রতিফলন : 
প্রয়োজনের তুলনায় খাদ্য কম, ক্ষুধার অনুপাতে অন্ন নেই, ফলে আধপেটা 
খেয়ে যখন মানুষ বাঁচে না তখন সেই স্বল্প পরিমাণ খাদ্য প্রাণ রক্ষা করতে 
পারে না। অর্থাৎ প্রলদ্িত অর্ধাহারের পরিণতি অনাহারেরই অনুরাপ। সেই 
অশনায়া, ক্ষুধা, যার অপর নাম মৃত্যু যে ক্ষুধামৃত্যুর দ্বারা সারা সৃষ্টি আবৃত। 

স্বয়ং প্রজাত্টা প্রজাপতি যার কিনারা করতে পারেন না। মাঝে মাঝে এটা ওটা 
নানা যজ্ঞ বাথলে দেন, কিন্তু শেষ নিষ্পত্তি হয় না। একাধিক শান্ত্রাংশে যে 
প্রজাপতিকে তার সৃষ্ট মানুষের জন্যে খাদ্যসংস্থানের প্রয়াস পেতে হয়েছে এতেই 
প্রমাণ হয় যে কোনো স্থায়ী সমাধান কখনোই হয়নি। ক্ষুধা ও খাদ্যের মধ্যে বৃহৎ 
একটি ব্যবধান সর্বদাই বিরাজ করেছে, যাকে মানুষ চিনেছে মৃত্যু বলে। 


দ্বিতীয়ত, খাদ্য যতটা বেশি উৎপাদিত হয়েছিল উন্নততর উৎপাদন ব্যবস্থায় 
তার সবটাই ক্ষুধিত মানুষের নাগালে আসেনি ক্ষুণিবৃত্তির জন্যে । অনেকটাই 
হয়েছে। উদরসর্বস্ব কিছু মানুষ লোভের বশে খেয়েছে বেশি। কিছু অন্ন, যা 
ক্ষুধিতের ক্ষুধা নিবারণ করতে পারত তা পরিণত হয়েছে সুরায় এবং বিলাসী 
সুরাপায়ী তাতে নেশা করেছে। অন্নরূপে হোক, সুরারূপে হোক তা পণ্য হয়ে 
দেশ দেশাত্তরে গেছে, অর্থগৃধু বণিকের লোভ চরিতার্থ করেছে। দেশের 
চারিদিকে অসংখ্য ক্ষুধিত লোক বরাবরই ছিল, তাদের চোখের সামনেই তাদের 
ক্ষুধার অন্ন শস্যরূপে বা সুরারূপে বিদেশে গেছে, বিত্ত হয়ে ফিরে এসেছে 
ধনীর হাতে। উদ্ৃত্ত অন্ন আহার করে ধনী তার যৎসামান্য অংশের বিনিময়ে 
শিল্পী, শ্রমিকদের দিয়ে প্রয়োজনের ও বিলাসের উপকরণ নির্মাণ করিয়েছে। 
সেই শিল্পবস্ত দেশের বিভিন্ন প্রান্তে এবং নৌবাণিজ্যের ছ্বারা পৃথিবীর দুরপ্রান্তে 
চলে গেছে পণ্য হয়ে ধনীর ধন বৃদ্ধি করার জন্যে। বিলাসীর ভোগলালসা 
চরিতার্থ করবার জন্যে যখন সে খাদ্যশস্য যথার্থ সমভাবে বণ্টন করে হয়ত 
দেশব্যাপী ক্ষুধার, অনাহার ও অর্ধাহারের এবং তার ফলে তিলে তিলে অসংখ্য 
ক্ষুধিতের মৃত্যু নিবারণ করা যেত। কিন্তু মুষ্টিমেয় স্বার্থসর্বস্ব ধনীর কাছে নগণ্য 
দরিদ্র জনসাধারণের ক্ষুধা কখনোই এমন তীক্ষ বাস্তব সমস্যা হয়ে দেখা দেয়নি 
যাতে লোভের তাড়না দমন করে সে সেই শস্য জনসাধারণের হাতে তুলে 
দেবে। পৃথিবীতে ক্ষুধার এমন মানবিক সমাধান প্রায়ই ঘটেনি। 


্রীস্টপূর্ব সপ্তম শতকে ব্রান্মাণসাহিত্যের শেষভাগ রচনার সময় থেকেই 
জৈন, বৌদ্ধ, আজীবিক ধর্মের প্রাদুর্ভাব হয়। বেদ ও যজ্ঞকে এগুলি অস্বীকার 
করে। এছাড়া আরও নানা যেসব সম্প্রদায়ের অভ্যুত্থান ঘটে সেগুলির তাত্বিক 
ইতিহাস কিছুই পৌঁছয়নি আমাদের কাছে কিন্তু এইসব ভ্রাম্যমাণ সন্যাসী 
সম্প্রদায়গুলি যে বেদবহির্ভীত ছিল সেকথা জানা যায়। একই সঙ্গে ব্রান্মাণ্য 
ধর্মের মধ্যেও বেশ কিছু পরিবর্তন দেখা যায়। যজ্ঘ তখনও অনুষ্ঠিত হচ্ছে, কিন্ত 
অহিংসা, অন্তত যজ্মের মামে অধিকসংখ্যক পশু হননের বিরুদ্ধে একটা মত যে 

গড়ে উঠেছে তা শতপথব্রান্মণে যাজ্ঞবন্ক্যের গোহত্যা নিবারণের জন্যে 
কথাগুলোতে স্পষ্ট হয়ে যায়। ব্রাহ্মণসাহিত্যই তখন মুখ্য ধর্মগ্রন্থ। নানা শাখায় 
বহু ব্রাহ্মণ রচনা হচ্ছে তখন। এই ব্রা্মণগুলির পরবর্তী অংশ মাঝেমাঝেই আর 
ব্রাহ্মাণ থাকছে না অন্য এক শ্রেণীর সাহিত্যে পরিণত হচ্ছে, যার পরবতীকালের 
প্রতিষ্ঠিত অবস্থার নাম উপনিষদ্‌। ব্রান্মণ ও উপনিষদের মধ্যবর্তী একটি 
স্বল্পায়তন সাহিত্য আছে, তার নাম আরণ্যক। সংখ্যায় বেশি নয় কিন্তু 
যুগপরিবর্তনের চিহ্ু আরণ্যকেই প্রথম ধরা পড়ে। এগুলিতে যজ্ঞকে রূপকভাবে 
ব্যাখ্যা করা হয়েছে। যজ্জে ব্যবহৃত তৈজসপত্র অবশ্য তখন এগুলি কাঠে তৈরি 
হত, ধাতু দিয়ে বাসন তৈরি আরও পরবর্তী কালের)। হব্য, পানীয়, অগ্নি, বেদী 
এবং আনুষঙ্গিক বস্তৃগুলির একটা আধ্যাত্মিক ব্যাখ্যা দেওয়ার চেষ্টা শুরু হয়। 
যেন যজ্ঞে যে প্রক্রিয়াটা চলছে তার প্রকৃত তাৎপর্য বস্তজগতের নয়, দার্শনিব 
বা আধ্যাত্মিক জগতের। 


আরণ্যকের এই লক্ষণটি থেকে যে নতুন ধরনের ধর্মচিন্তা প্রবর্তিত হল তার 
পূর্ণতম বিকাশ ঘটল উপনিষদ্গুলিতে। অবশ্য কালগতভাবে যেমন ব্রাহ্মণ 
রচনার শেষদিকেই আরণ্যক রচনা শুরু হয়, শেষও হয়, তেমনই বেশ কিছু 
ব্রান্মাণেব শেষাংশ, আরণ্যক ও কয়েকটি উপনিষদ একই সঙ্গে রচিত হয়েছিল। 
ব্রাহ্মণের এই শেষাংশ থেকে উপনিষদগুলি পর্যস্ত পুরো যুগের সাহিত্যকে 
সাধারণভাবে জ্ঞানকাণ্ড বলে। এ নামটি উত্তাবিত হয়েছে প্রধানত পূর্ববর্তী 
সংহিতা ব্রাহ্মণের সাহিত্য থেকে এগুলিতে পৃথকৃভাবে নির্দেশ করার জন্যে। 
কর্মকাণ্ড পুরোপুরি যজ্ঞনির্ভর, জ্ঞানকাণ্ডের সাহিত্য এক বিশেষ অর্থে যজ্ঞ 
নিরপেক্ষ । কর্মকাণ্ডে যজ্ঞে দেবতাদের স্তব ও হব্য দান করে বিনিময়ে প্রার্থনা 
করা হত দীর্ঘ আয়ু স্বাস্থ্য (নিরাময়) শত্রজয়, পণ্ড ও সন্তান, খাদ্য ও সম্পত্তি 
এক কথায় পৃথিবীতে দীর্ঘ সুখী জীবনের জন্যে যা কিছু প্রয়োজন তা-ই। অর্থাৎ 
কর্মকাণ্ডে মুখ্য লক্ষ্য হল এঁহিক সুখ। জ্ঞানকাণ্ডে লক্ষ্য বদলে গেল, এঁহিক 
সুখকে একেবারে অস্বীকার করে নয়, খানিকটা অতিক্রম করে এখন মানুষের 
লক্ষ্য হল যাতে জন্মান্তর না ঘটে। ততদিনে সমাজে জন্মাস্তরবাদ বেশ সুপ্রোথিত 
এবং এর প্রথম উচ্চারণ “বারবার জন্ম নয়, “বারবার মৃত্যু” এই মৃত্যুপরম্পরা 
থেকে নিষ্কৃতি, এখন ধর্মাচরণের প্রধান উদ্দেশ্য বলে গণ্য হল। উদ্দেশ্য যখন 
বদলেছে তখন উপায়ও বদলে গেল। অর্থাৎ যজ্ঞ দিয়ে ত এ ইস্ট সিদ্ধ হবে না। 
এখন এঁ জম্মান্তর থেকে নিষ্থৃতি, বৌদ্ধধর্মে যার নাম নির্বাণ এবং উপনিষদ্‌ 
যাকে বলেছে মোক্ষ, তারই জন্যে সাধনা । মোক্ষ যজ্সের দ্বারা পাওয়া যায় মাঃ 
উপনিষদ্‌ বলল, মোক্ষ পেতে হন্দে জানতে হবে ব্রহ্মা আর জীবাত্মা একই। 


৭২ বেদের যুগে ক্ষুধা ও খাদ্য 


অতএব উপায় এখন জ্ঞান; তাই এ পর্বের নাম জ্ঞানকাণ্ড। যেসব কথা আগে 
স্পষ্ট করে বলা হয়নি এখন ধীরে ধীরে সেগুলির সংজ্ঞা নিরূপণ করা হল। 
ব্যাপারটা ঘটেছেও ধীরে ধীরে, দীর্ঘকাল ধরে- ব্রাহ্মণসাহিত্যেই এর প্রথম 
লক্ষণগুলি দেখা দেয়। পরে আরণ্যকে যজ্কে প্রতীকী ব্যাখ্যা করে বস্তুজগতের 
প্রক্রিয়া থেকে আধ্যাত্মিক প্রত্রিয়াতে উন্নীত করার চেষ্টা এবং উপনিষদে স্পষ্ট 
সংজ্ঞা দেওয়া হল জন্মাস্তরের : মৃত্যুতে মানুষের শেষ হয় না, মৃত্যুর পরে 
মানুষ ভিন্নরূপে জন্মগ্রহণ করে। কিন্তু যেরূপেই জন্মাক না তার স্বরূপ হল: 
সে বিশ্বসংসারের কেন্দ্রসত্তা ব্রন্মের থেকে অভিন্ন। এই তনত্টিকে সে যখন 
জ্ঞানবুদ্ধি দিয়ে বুঝতে পারবে তখনই সে জন্মান্তরপরম্পরা থেকে মুক্ত হয়ে, 
ব্রন্মে লীন হয়ে যাবে এই মোক্ষ। 


এই পটভূমিকায়, যখন বন্তুজগৎ অপেক্ষাকৃত গৌণ হয়ে যাচ্ছে, যখন 
মানুষের আত্যস্তিক সত্তাকে ব্রহ্মা বলা হচ্ছে, তখনকার সাহিত্যে আমরা 
স্বভাবতই ক্ষুধা ও খাদ্য সম্বন্ধে অন্যধরনের মনোভাব আশা করতে পারি। এক 
অর্থে সে আশা পূরণও হয়, কারণ পূর্বের সংহিতাব্রাহ্মণে যেমন কয়েক শ' 
সরাসরি প্রার্থনা আছে খাদ্যের জন্যে, এ সাহিত্যে ঠিক তেমন নেই। কিন্তু ভুলে 
গেলে চলবে না যে, এ প্রার্থনাগুলি ত ধর্মসাহিত্যে ছিলই এবং যজ্ঞকালে 
সেগুলি উচ্চারিত হত, কাজেই সমাজ-জীবনের অঙ্গীভূত হয়ে গিয়েছিল 
এ সব প্রার্থনা, নতুন করে এ ধরনের প্রার্থনা রচনার আর কোনো প্রয়োজন 
ছিল না। 


এই কালপর্যায়ে ক্ষুধা ও অন্ন সম্পর্কে মনোভাব কি বদলে গিয়েছিল? 
উপনিষদে সরাসরি খাদ্যপ্রার্থনা কম, তার একটা কারণ নতুন করে এসব 
প্রার্থনা রচনার প্রয়োজন কমে গিয়েছিল, পুরনো প্রার্থনা ও তার সঙ্গে সংশ্লিষ্ট 
যল্জ্রীয় অনুষ্ঠান তখনো চালু ছিল অতএব এসব প্রার্থনা যজ্ঞের প্রসঙ্গে উচ্চারিত 
হতই এবং খাদ্যলাভের জন্যে নির্দিষ্ট যজ্ঞগুলিও নিয়মিতভাবে সম্পাদিত হত। 
দ্বিতীয় কারণ হল, এসব প্রার্থনা দিয়ে খাদ্যলাভ করা যায়, এ বিশ্বাস হয়ত 
খানিকটা শিথিল হয়েছিল, কারণ যজ্ঞের অনুষ্ঠানে দেবতাদের কাছে নিয়মিত 
অন্নভিক্ষা করেও সমাজে অভুক্ত মানুষের সংখ্যা কমল না, ক্ষুধার সমাধান হল 
না, একথা সংহিতাব্রাহ্মণের পরে আরও কয়েক শ' বছর ধরে ত মানুষ চোখেই 
দেখতে পেল। ফলে যজ্ঞ ও প্রার্থনার কার্যকারিতা সম্বন্ধে বিশ্বাস আর তত দৃঢ় 
খারা সম্ভব ছিল না। তৃতীয়ত, আরণ্যক রচনার কালে এ যে সব সন্ন্যাসী 

সম্প্রদায়ের উতদ্তব হয়েছিল সেগুলি যজ্ঞ সম্বন্ধে উদাসীন ছিল, অথচ তাদের 
ক্ষুধার পরিমাণ যে যজ্জকারী ব্রাহ্মাণ সম্প্রদায়ের চেয়ে কম ছিল না তা ত 
অভিজ্ঞতাতেই ধরা পড়েছিল। যে কোনো উপায়ে যজ্ঞ না করেও তাদের যেমন 
তেমন করে খিদে ত মিটছিল? চতুর্থত, লোহার লাঙলের ফলার প্রচলনের পর 
চাষে যে ফসল উদ্বৃত্ত হচ্ছিল তা মানুষ প্রত্যক্ষ জানছিল এবং তারই সঙ্গে এ- 
ও দেখছিল যে সে-উদ্ৃত্ত ফসলে সমাজে পরিব্যাপ্ত যে ক্ষুধা, তার নিবারণ 
হচ্ছিল না, সে-উদ্ৃত্ত ভোগে লাগছিল মুষ্টিমেয় একটি গোষ্ঠীর বাসনা ও লোভ 
চরিতার্থ করতে। কাজেই দেবতার কাছে খাদ্য চেয়ে আর কী-ই বা লাভ হবে? 
তা ছাড়া, এ খাদ্য প্রার্থনা ত যজ্ঞেরই অঙ্গীভূত, এবং সপ্তম শতকের পরে 
আর্ধাবর্তের ধর্মজগতে যে বাতাস বইছিল তা যজ্ঞের প্রতিকূলে। নতুন 
ধর্মসন্প্রদায়গুলি সবই যজ্ঞবিরোধী, কাজেই যজ্ঞের সঙ্গে সম্পৃক্ত যে প্রার্থনা 
তাতে লোকের আস্থা খানিকটা টলে গিয়েছিল। তার ওপরে তখনকার প্রবল 
একটি মত ছিল আজীবিকদের মত; এরা নিয়তিবাদের প্রবক্তা। এদের মতে 
সংসারে কোনো কিছুই কার্যকারণ-সৃত্রে গ্রথিত নয়, অতএব কোনো কিছুরই 
কোনো বিধিসঙ্গত প্রতীকার হওয়া সম্ভব নয়। শুধু যে যজ্ঞ করে কিছু হয় না 
তা নয়, জ্ঞান দিয়েও, ব্রহ্মাজ্ঞান দিয়েও জন্মাত্তর ঠেকানো যায় না। কয়েক লক্ষ 
বার পুনর্জন্ম হবার পর আপনিই তা বন্ধ হয়ে যায়। নিয়তিবাদ যে সমাজে 
প্রবল, সেখানে খাদ্য সম্বন্ধে প্রার্থনাও যেমন নিষ্ফল, তার সঙ্গে সম্পৃক্ত যজ্ঞও 
তেমনই অর্থহীন। অবশ্য নিয়তিবাদই একমাত্র তত্ব ছিল না সে-সমাজে। কিন্তু 
জৈন ও বৌদ্ধরাও যজ্ঞে সম্পূর্ণ আস্থাহীন ছিল, অন্যান্য ছোটবড় সম্প্রদায়ও 
যজ্ঞ সম্বন্ধে উদাসীন ও অবিশ্বাসী ছিল। এতগুলি প্রস্থান যেখানে যজ্ঞ বিষয়ে 
নিরুৎসুক, সেখানে যজ্ঞের অনুষ্ঠানে দেবতাদের কাছে খাদ্যভিক্ষা কতটা 
কার্যকরী হবে সে সম্বন্ধে বহু মানুষই ক্রমাগত সন্দিহান হয়ে পড়ছিল। এ সব 
মনে রাখলে বোঝা যায়, বাছুল্যবোধে ও নিষ্ফল জেনে মানুষ পূর্বের মতো যজ্ঞ 
করতে সাহস পাচ্ছিল না। কাজেই সরাসরি খাদ্যভিক্ষা কমে গিয়েছিল 
জ্ঞানকাণ্ডের সাহিত্যে। যদিও তার দ্বারা কোনোমতেই এটা প্রমাণ করা যায় না 
যে সমাজে অন্নের প্রাচুর্য ছিল অথবা ক্ষুধা প্রশমিত হয়েছিল। 


৪ 


ব্রাহ্মণ সাহিত্যের বু কথাই উপনিষদে আবার বলা হয়েছে। তেমনই বৃহদারণ্যক 
উপনিষদে শুনি, প্রথমে এখানে (এই বিশ্বভুবনে) কিছুই ছিল না, এসব মৃত্যু 
দিয়ে আবৃত ছিল। ক্ষুধা দিয়ে, ক্ষুধাই মৃত্যু।' [নৈবেহ কিঞ্চনাগ্র আসীন্মত্যু 
নৈবেদমাবৃতমাসীৎ। অশনায়য়া5শনায়া হি মৃত্যুঃ। ২। ২। ১] একথা ব্রাঙ্গাণ- 
সাহিত্যে বহুবার শুনেছি, এখন উপনিষদেও শোনা যাচ্ছে। অবশ্য বৃহদারণ্যক 
উপনিষদ্‌ ত সরাসরি শতপথব্রাহ্মণেরই শেষাংশ। ব্রা্মণসাহিত্যই যেন বিবর্তিত 
হয়েছে উপনিষদে, কাজেই এতে বিম্ময়ের কিছু নেই। সেই প্রসঙ্গে আগের 
মতোই শোনা যায়, 'অন্ন থেকে বীর্য। [অন্নাহীর্যম্/ প্রশ্ন উপঃ ৬। ৪] 
্রাহ্মণগাহিত্যেরই অনুবৃত্তি যেন, চেনা কথার পুনরুচ্চারণ। ছান্দোগ্য বলে, “যে 
কুলে (বৃহৎ যৌথ পরিবারে) এই আত্মা বৈশ্বানর (অগ্নি)-কে উপাসনা করা হয়, 
সেখানে (লোকে) অন্ন আহার করে, শ্রী'র দেখা পায়, তার ব্রহ্মদীপ্তি আসে।' 
[অত্তন্নং পশ্যতি শ্রিয়ং ভবত্যস্য ব্রহ্গবর্$সম। কুলে য এতমেবাত্মানং 
বৈশ্বানরমুপাত্তে। ছা/উ ৫। ১২। ২; ৫1১৩ ২; ৫1১৪।২; ৫1১৫। ২] 
এই ধরনের" কথাই শুনি অন্যত্র মহ হল অন্ন। অন্নের দ্বারাই সকল প্রাণ 
মহিমান্বিত হয়।” [মহ ইত্যন্নমূ। অন্নেন বাব সর্বে প্রাণা মহীয়স্তে। তৈত্তিরীয় উপঃ 
১।৫।৩] হঠাৎ শুনলে কেমন অবাক লাগে, উপনিষদের যুগে, যখন 
আধ্যাত্মিকতাই জয়যুক্ত, যখন ব্রহ্মই পরম সত্য, তখন নেহাৎ তুচ্ছ দৈনন্দিন 
প্রয়োজনীয় বস্তু অন্নকে এই গৌরব দেওয়া হচ্ছে : “অন্নের দ্বারা সকল প্রাণ 
মহিমান্বিত হয়?” যত দিন গেছে তত মানুষ স্পষ্ট থেকে স্পষ্টতরভাবে বুঝাতে 
পেরেছে উচ্চ কোটির, দার্শনিক চিস্তা গৌরবের বস্তু হলেও সে চিস্তার আধার 
যে শরীরটা, তাকে বাঁচিয়ে রাখে অন্নই, কাজেই চিন্তার মহিমা অন্নের ওপরে 
একাস্তভাবেই নির্ভরশীল, এ অন্ন “মহ” মহত, এর মধ্যেই নিহিত প্রাণের মহিমা। 
'অন্নেই এই সমস্ত প্রাণী নিহিত।' [অন্নে হীমানি সর্বানি ভূতানি বিষ্টানি। 
বূ/ আ/ উ ৫। ১২। ১] সমস্ত প্রাণীর আধারভূত অন্ন, অঙ্ন বিনা প্রাণীরা জীবন 
ধারণ করতে পারে না, আর জীরনই যদি বিপন্ন হয় ত উচ্চ চিন্তা ত নিরবলম্ব 

হয়ে পড়ে। কাজেই এদের মুক্তদৃষ্টিতে অন্ের তত্টি খাঁটিভাবেই ধরা দিয়েছিল। 
অন্য রকম চিন্তাও ছিল, কিন্তু এই ধরনের নির্মোহ দৃষ্টিও ছিল। 


ছান্দোগ্য উপনিষদ সামবেদের উপনিষদ্‌; সামবেদ যজ্ঞের গানের সংকলন। 
সামগানের একজন গায়কের পারিভাষিক নাম 'প্রতিহর্তা”। ছান্দোগ্য এ 
প্রতিহর্তার প্রতিহরণ কর্মটির একটা অন্য ব্যাখ্যা দিয়ে বলছে, “এই সব প্রাণীই 
অন্ন প্রতিহরণ (সংগ্রহ) করেই বেঁচে থাকে। এই দেবতাটি প্রতিহারের অধীন।' 
[সর্বাণি হ ইমানি ভূতান্যন্নমেব প্রতিহরমাণানি জীবস্তি সৈষা দেবতা 
প্রতিহারমন্বায়ত্তী। ছা/ উ ১।-১০। ৯] আচার্য শিষ্যকে বলছেন “হে সৌম্য, মন 
হল অন্নময়।” [অন্নময়ং হি সৌম্য মনঃ। ছা/ উ ৬। ৫। ৪] এখানে মনে করতে 
হবে যে উপনিষদ্‌ জ্ঞানকাণ্ডের অন্তর্ভুক্ত, এবং এই জ্ঞানকাণ্ডের যুগে মন ও 
দেহের ব্যবধানটা নানাভাবে উপলব্ধ ও স্বীকৃত হচ্ছে। তার একটা প্রকাশ হল, 
প্রত্যক্ষভাবে, এবং উচ্চতর শ্রেণীর সংজ্ঞা হল : সে হাতপায়ে খাটে না, মাথা 
দিয়ে পরিশ্রম করে এবং সমাজে সে অপেক্ষাকৃত বিভ্তবান্‌, সন্্রান্ত কারণ 
তাত্বিক, দার্শনিক, পুরোহিত, শান্ত্রকার ও সমাজপতিরা রাজা ও রাজন্যের 
প্রসাদপুষ্ট। অতএব এরা উৎপাদন ক্রিয়ার সঙ্গে প্রত্যক্ষভাবে সংযুক্ত নয়, এরা 
বুদ্ধি দিয়ে মতবাদ ও তত্ব উদ্ভাবন করে, দিনপাতের জন্যে প্রয়োজনীয় অন্ন 
এদের জোগায় যারা উৎপাদন করে” সেই চাষী ও মজুররা। পরান্নজীবী এই 
শ্রেণীটিও কিন্তু এবিষয়ে অবহিত যে যে-অন্ন তারা উৎপাদন করে না বটে কিন্তু 
আহার করে, সে-অন্ন দুঃস্থশ্রেণী কায়রলেশে উৎপাদন করে এবং সে-অন্ন না 
হলে উচ্চমার্গের চিস্তা করার সামর্থাই থাকত না এদের। যখন অন্ন-উৎপাদক 
সমাজে নীচের তলার নাগরিক, সামাজিক সংবিধানে সব রকমে অধিকারচ্যুত, 
তখনো প্রথম শ্রেণীর নাগরিকরা, যারা এই শাস্ত্র রচনা করছে তারা, অকুষ্ঠভাবে 
স্বীকার করছে যে অন্নেই প্রাণ প্রতিষ্ঠিত। অন্ন মহৎ, প্রাণি-মাত্রকেই জীবনধারণের 
জন্য অন্নের উপরে ভরসা করতে হয়, কারণ অন্ন বিনা প্রাণরক্ষাই হয় না। তাই 
এদের বলতে হয় যে মন, যে-মন ব্রন্ম-আত্মা-এঁক্য অবধারণ করবে অর্থাৎ 
জানবে সেই মনটি হল অন্নময়। একথা অকুষ্ঠভাবে স্বীকার করা হয়েছে নানা 
ভাষায়। এবং অন্নের এই মহিমা স্বীকারের পিছনে আছে তার দুষ্প্রাপ্যতা। অন্ন 
সহজলভ্য হলে তার এত মহিমা কীর্তন থাকত না। বৃহদারণ্যক উপনিষদ খুব 
খোলাখুলিভাবে বলেছে, “অন্ন বিনা প্রাণ শুকিয়ে যায়।” [শুষ্যতি বৈ প্রাণ 
খতেওমাৎ। বূ/ আ/ উ ৫। ১২।১] অল্নের মাহাত্ম্য প্রসঙ্গে বলা হয়েছে, 'অন্ন 
বলের চেয়ে অধিক ... অন্নকে যে ব্রন্মা বলে উপাসনা করে সে অল্নবান্‌ - 

পানীয়বান্‌, লোকে প্রতিষ্ঠিত হয়।' [অন্নং বাব বলাতুয়ঃ ... যো5ন্নং 
ব্রন্মেত্যুপাস্তেওননবতো বৈ স লোকান্‌ পানবতোৎভিসিধ্যাত। ছা/ উ ৭। ৯। ১] 
এখানে প্রণিধান করবার মতো কথাটা হল, “অন্নকে যে ব্রহ্ম বলে উপাসনা 
করে।” উপনিষদে মাঝেমাঝেই অনেক বস্তুকে ব্রন্মা বলা হয়েছে, যেমন প্রাণ, মন 
ইত্যাদি। এগুলি দার্শনিক তত্তের উপাদান, ব্রদ্মের কল্পনা থেকে দূরে নয়। কিন্তু 
অন্ন? সে যে নেহাতই স্তুল বস্ভজগতের দৈনন্দিন প্রয়োজনের সাদামাটা বস্ত। 
ধর্ম, দর্শন, ব্রহ্মাতত্ব থেকে বু যোজন দূরে তার অবস্থান। সেই অন্নকে ব্রহ্মজ্ঞানে 
উপাসনা করার কথা বলা হল। যে তা করে সে অন্ন, পানীয় লাভ করে। 
সহজেই মনে আসে, অশনায়াপিপাঁসে”র কথা, যার অপর নাম মৃত্যু। অর্থাৎ 
অন্নকে ব্রন্মবোধে উপাসনা করলে অন্ন ও পানীয়ের অভাব ঘটে না, অতএব 
মৃত্যুকে পরাস্ত করা যায়। আরও একটি তাৎপর্যপূর্ণ শব্দ হল “উপাসনা করা”, 
অন্নকে উপাসনা করার কথা অসংকোচে উচ্চারিত হচ্ছে। মনে রাখতে হবে 
কর্মকাণ্ডে উপাস্য ছিলেন ইন্দ্র, সূর্য-আদি দেবতারা, যজ্ঞে তাদের উদ্দেশে হবিঃ 
সমর্পণ করে তাদের স্তব করাই ছিল তখনকার উপাসনা । তার থেকে নানা ফল 
প্রত্যাশিত ছিল, এগুলির মধ্যে অন্ন-পানীয়ও ছিল। কর্মকাণ্ডের যজ্ঞনির্ভর 
উপাসনার যে ফলপ্রাপ্তির প্রত্যাশা ছিল, জ্ঞানকাণ্ডে যজ্ঞ যখন বাহুল্য, 
নিশ্রয়োজন বলে প্রতিপন্ন হয়েছে, যখন উদ্দেশ্য হল ব্রহ্মজ্ঞানের মাধ্যমে মুক্তি, 
তখন উপাস্য কী? অন্ন। কেমনভাবে? ব্রহ্মরূপে। এ ব্রন্মা হল বেদের কর্মকাণ্ডের 
দেবতাদের উধের্ব এক পরম তত্ব। তার বাস্তব রূপ হল অন্ন, প্রতীকী অর্থে নয়, 
বর্ম এখানে অন্নের সঙ্গে অভিন্নরূপে সমীকৃত। এই কথাই পড়ি অন্যত্র, “অন্নকে 
ব্্ম বলে” জানলেন। অন্ন থেকেই প্রাণীরা জাত হয়, অন্ন দিয়েই জাত প্রাণীরা 
বেঁচে থাকে। অনে প্রবিষ্ট হয়ে প্রাণীরা লীন হয়ে যায়।” [অনং ব্রন্মেতি ব্যজানাৎ। 
অন্নাভূতানি জায়তে, অন্নেন জাতানি জীবস্তি, অন্নং প্রযস্ত্যভিসংবিশস্তি। তৈ/ উ 
৩। ২। ১-৩] সামান্য পৃথকভাবে বলা হয়েছে, 'অনন থেকে প্রজারা জন্মায় যারা 
এ পৃথিবীতে আশ্রিত, তারপর অন দ্বারাই প্রাণীরা বেঁচে থাকে। অনই প্রাণীদের 
জ্যেষ্ঠ। অন্ন থেকে প্রাণীরা জন্মায়। প্রাণীর ভোজন করে ও ভুক্ত হয় 
(অদ্যতেতত্তি চ) তাই অন্নকে অন্ন বলে।” [অন্নাদ্বৈ প্রজাঃ প্রজাঃ প্রজায়স্তে যাঃ 
কাশ্চ পৃথিবীংশ্রিতাঃ .... অথো অন্নেনৈব জীবন্ত ... অন্নং হি ভূতানাং জ্যেষ্ঠম্‌। 
অনভ্ভূতানি জায়স্তে। জতান্যন্নেন জীবস্তি। অদ্যতে অত্তি ভূতানি। তসম্মাদন্নং 
তদুচ্যতে। তৈ/উ ২। ২। ১-৩] দুটি শাস্ত্রাংশের মধ্যে পার্থক্য বেশি নেই, 
একটিতে সেখানে প্রজার উল্লেখ আছে অন্যটিতে সেখানে প্রাণী বলা হয়েছে; 
প্রজাপতির প্রজাই হল প্রাণী। যে বাগ্ভঙ্গীটি ব্যবহার করা হয়েছে সেটি লক্ষণীয়। 


বেদের যুগে ক্ষুধা ও খাদ্য ৭৭ 


এর আদিকল্পটি হল “আনন্দাদ্ধযেব খন্বিমানি ভূতানি জায়স্তে। আনন্দেন জাতানি 
জীবস্তি। আনন্দং প্রযস্তি অভিসংবিশত্তি।' এই আনন্দব্রন্গের স্বরূপ হল : তিনি 
সৎ, চিৎ ও আনন্দ। এইবারে লক্ষ্য করি ব্রহ্মবাচক আনন্দ পদটিরই জায়গায় 
'অন্ন* ব্যবহার করা হয়েছে। তাহলে ব্রহ্মা আর অন স্পষ্টতই সমার্থক, অন্নই ব্রহ্মা 
এই কথাটাকেই এইভাবে শব্দ বিপর্যাসের দ্বারা আরও স্পষ্ট করে বলা হল। এর 
ফলে অরব্রন্ম তত্তুটি আরও দৃঢ়ভাবে প্রতিষ্ঠিত হল। এইখানে সেইট্েই উদ্দিষ্ট। 
মনে রাখতে হবে, এই যুগে ব্রন্মের কল্পনাও নতুন। কর্মকাণ্ডে ব্রহ্মা একজন 
দেবতা, পুরুষ, হিরণ্যগর্ভ, ব্রন্মণস্পতি, বৃহস্পতির মতোই একজন প্রধান 
দেবতা, প্রায়শই বিমুর্তভাবে কল্পিত। উপনিষদের ব্রহ্মা কিন্তু সেরকম দেবতা 
নয়। পরবর্তী বেদাত্ত সাহিত্যে ব্রন্মা পদার্থ ও শব্দটি ক্লীবলিঙ্গ। উপনিষদে ঠিক 
তা নয়, তবে তার সূচনা এখানে দেখা যায়। দেবতাদেরও উধের্বে যে সর্বাতিগ, 
সর্বাতিশারী শ্রেষ্ঠ একটি সত্তা কল্পনা করা হয়েছে ব্রন্মের মধ্যে, এসব শাস্ত্রে বলা 
হচ্ছে অন্ন সে ব্রহ্ম থেকে অভিনন। সৃষ্টির মধ্যে, প্রাণীদের মধ্যে অন্ন জ্যেষ্ঠ _ 
সেটাও অন্নের মহিমাই সুচিত করে। এই জ্ঞেন্ঠত্বের উল্লেখ করা হচ্ছে, কারণ 
ব্রাহ্মণ সাহিত্যে বেশ কয়েকটি উপাখ্যানে আছে প্রজাপতি প্রজা সৃষ্টি করার 
পরে প্রজারা খুব ব্রিষ্ট হল ক্ষুধায়, তখন প্রজাপতি তাদের জন্যে খাদ্য সৃষ্টি 
করলেন। সৃষ্টির এই ব্রমকে বিপর্যাসের মধ্যে ফেলে অন্নকে সৃষ্টির জ্যেষ্ঠ বলা 
হচ্ছে কারণ অন্নহীন বিশ্বে প্রাণী থাকা সম্ভব নয়, তাই অন্নকে আদি সৃষ্টি 
বলেছে। আর সৃষ্ট প্রাণীদের মধ্যে একে অপরকে খায় সে ত জানাই, তাই 
'অদ্যতে" “অত্তি' অদ্‌ ধাতু নিম্পন্ন এই দুটি শব্দের সঙ্গে সম্পৃক্ত করে “অন, 
শব্দের ব্ুৎপত্তি বলা হল। অন্ন হল সেই বস্তু যাকে কিছু প্রাণী খায় এবং তাদের 
মধ্যে কেউ কেউ আবার অন্য প্রাণীর দ্বারা ভক্ষিতও হয়। যেমন তৃণভোজী 
প্রাণী মাংসাশী প্রাণীর খাদ্য, ছোট মাছ বড় মাছের খাদ্য বহু কীটপতঙ্গ মাছ 
অনেক পাখির খাদ্য । এই সব পরস্পরের “অদন” বা খাওয়ার ভিত্তিতেই সৃষ্টিতে 
বিভিন্ন জীবের আহার সংস্থান চলছে। এই বিরাট, ব্যাপ্ত ও জটিল প্রক্রিয়ার 
মধ্যে সৃষ্ট প্রাণীদের ক্ষুণ্নিবৃত্তি ঘটছে। তাই মনে হয়, একটি ব্যাপক অর্থে অন্ন 
্রন্মা। কিন্তু মানুষের ক্ষেত্রে আহার একটি অপরিহার্য ব্যাপার, যার উল্টোদিকে 
আছে অনাহার ও মৃত্যু, তাই অন্ন জীবন। অননই ব্রন্ম। 


কৃষিপ্রধান দেশে ফসল জলের ওপরে একান্তভাবে নির্ভরশীল। তাই শুনি 
প্রজাপতি বলছেন ,প্রজার জন্যে আমি বছু হব। (তিনি) জল. দেখলেন, জল 
(বলল) বহু হব, প্রজার জন্ম দেব। জল তখন অন্ন সৃষ্টি করল, তাই যে কোনো 
জায়গায় বৃষ্টি হয় সেখানেই প্রচুর অর (হয়) তাই জল থেকে আহার্য অন্ন 


৭৮ রেদের যুগে ক্ষুধা ও খাদ্য 


উৎপন্ন হয়।' [তা আপ এক্ষস্ত বহুব্যঃ স্যাম প্রজায়েমহীতি তা অন্নমসৃজস্ত তস্মাদ্‌ 
যত্র ক বর্ষতি তদেব ভূয়িষ্ঠমন্নং ভবত্যত্তয এব তদান্নাদ্যং জায়তে। ছান্দোগ্য উপঃ 
৬। ২। ৪] সি্ধুসভ্যতায় যে সেচ ব্যবস্থা ছিল, আর্যরা এদেশে আসবার পরে 
তার অনেকটাই বিনষ্ট হয়েছিল, ফলে প্রথম সহস্সাব্দের দ্বিতীয়ার্ধ থেকেই কৃষি 
বৃষ্টিনির্ভর। জল থেকে অন্ন, সেই অন্ন প্রজার জীবন। তৈত্তিরীয় উপনিষদ্‌ 
বলছে, এঅন্নকে নিন্দা করবে না। তাই বেঁচে থাকার অবলম্বন 
ক্রেত)। প্রাণই অন্ন। শরীর হল অন্নভোজী। ... তাই এই অন্ন অন্রে প্রতিষ্ঠিত।” 
[অনং ন নিন্দ্যাৎ। তদ ব্রতম্‌। প্রাণো বা অন্নম্‌। শরীরমন্নাদম্‌। ...তদেতদননমনে 
প্রতিষ্ঠিতম্‌। তৈ/ উ ৩। ৭] শরীর বেঁচে থাকে প্রাণে, প্রাণের অবলম্বন অন। 
তাই অন্ন জীবনকে রক্ষা করে, তাই অন্নকে নিন্দা করবে না। তার মানে অন্নকে 
নিন্দা করার প্রসঙ্গ কিছু হয়ত ছিল, অর্থাৎ প্রাগার্য বা অপরিচিত জনগোষ্ঠীর 
কিছু খাদ্যকে হয়ত আগন্তক আর্যরা তাচ্ছিল্য করত; হীন, অখাদ্য মনে করত। 
কিন্তু যে সমাজে ব্যাপক খাদ্যাভাব, সেখানে কোনোরকম খাদ্যের নিন্দা করা বা 
তাকে পরিহার করা প্রকারাস্তরে আত্মঘাতী হবে। যে-অন ব্রন্গন্বরূপ তারই নিন্দা 
করা। এ সম্বন্ধে পরে দেখতে পাব যে আপতকালে শুচি অন্ন ও অশুচি অন্নের 
বোধ কেমন করে ভেঙে যায়। কিন্তু নিশ্চয়ই প্রাকৃতিক দুর্যোগে বা কোনো 
বিপর্যয়ে যখন পরিচিত, অভ্যন্ত অন্ন দুর্লভ হত, তখন মানুষ অনভ্যত্ত খাদ্য 
দিয়েই উদরপূর্তি করতে বাধ্য হত। এবং তখন সে-“অখাদ্য” শুধু খাদ্য হয়েই 
উঠত না, প্রাণরূপে দেখা দিত। যার অপর পিঠে আছে বুভুক্ষা, 'অশনায়া' যার 
অন্য নাম মৃত্যু । কাজেই শরীরকে বাঁচিয়ে রাখে, শরীরে প্রাণকে আশ্রয় দেয় যে 
অন্ন তার নিন্দা করা উচিত নয়। কারণ তা অপরিহার্য । তা যে-রূপেই দেখা দিক 
না কেন, অতএব এই ব্র্মতত্তের যুগে, জ্ঞানকাণ্ডের এই উপনিষদের যুগে তাকে 
চূড়ান্ত সম্মান দিতে গেলে তাকে ব্রহ্মা বলতে হয়, সৃষ্টির ওপারের পরমতত্বের 
সঙ্গে অভিন্ন বলে দেখতে হয়। আমরা দেখেছি কর্মকাণ্ডের যজ্ঞের যুগে অন্নকে 
মানা দেবতার সঙ্গে অভিনরূপে দেখা হয়েছিল। সেযুগে দেবতারাই ছিলেন 
শ্রেষ্ঠ সত্তার প্রতীক। এখন সেখানে শ্রেষ্ঠত্বের প্রতিপাদক ব্রহ্ম, তাই অন্ন এখন 
্রহ্মা। তাই যে-কেউ অন্নকে ব্রহ্গরূপে উপাসনা করে তার কখনো অন্নাভাব হয় 
না, এমন কথা বারেবারেই, শোনা গেছে। 


মৃত্যুকালে পিতা পুত্রকে তার সব কিছু উত্তরাধিকার হিসেবে দিয়ে যেতেন। 
একটি ধর্মীয় অনুষ্ঠানে পিতা পুত্রকে তার ইন্দ্রিয়, মন, শক্তি, ধন ইত্যাদি দান 
কর্মেতন। এই প্রসঙ্গে , আমার অন্ররস তোমাতে নিহিত করছি... 
আই, যশ, ব্রন্মাবর্চস, আহার. কীর্তি 'তোমার সেবা করুক।' ।অন্নরসাল্মে ত্বয়ি 


বেদের যুগে ক্ষুধা ও খাদ্য ৭৯ 


দধামীতি পিতা ..... যশো ব্রন্গাবর্$সম্‌ অন্নাদ্যম্‌ কীর্তিঃ ত্বা জুষতামিতি। কৌধীতকি 
উপঃ ২। ২২] পিতা যখন পুত্রকে অন্নরস উত্তরাধিকারসুত্রে সমর্পণ করেন 
তখন সম্ভবত অন্নরস গ্রহণ করে তার শরীরে যে পুষ্টি, শক্তি, স্বাস্থ্য,.তেজ ও 
পরমায়ু বৃদ্ধি পেয়েছিল সে সবই ছেলেকে দিয়ে যেতে চান। এছাড়াও তিনি 
বলেন আমার “অন্নাহার' তোমাকে দিলাম। অর্থাৎ ক্ষুধা নিরসনের জন্যে আমি 
যে খেতে পেতাম, সেই ক্ষুধা নিবারণের অধিকার তোমাকে দিলাম। এ বড় কম 
দেওয়া নয়, যে সমাজে ক্ষুধার অনুপাতে খাদ্য কম, যেখানে সকলে খেতে পায় 
না, যারা পায়ও তারাও নিয়মিত পায় না, কম পায় প্রয়োজনের তুলনায়, এই 
সমাজে খেতে পাওয়ার উত্তরাধিকার পুত্রকে অর্পণ করা একটি তাৎপর্যপূর্ণ 
দান। পিতা হিসেবে পৃথিবীর সর্বত্র সর্বকালের পিতার মতো এ পিতাও কামনা 
করছেন, “আমার সম্ভতান যেন থাকে দুধেভাতে।, কামনা কামনাই, এ-দান 
ইচ্ছাপুরক দান; যশস্বী পিতার পুত্র অনেক সময়েই অপযশস্বী হয়, কাজেই পিতা 
দিতে চাইলেই যশ, তেজ, কীর্তি যে পুত্র লাভ করবে তার কোনো নিশ্চয়তা 
নেই, ঠিক তেমনই অন্নাহারে অধিকারও যে পিতার অভিলাষ বলেই পুত্র পাবে 
তার কোনো ঠিক নেই। অন্নাহারের অধিকার যথেষ্টধনী পিতাই হয়ত পুত্রের 
জন্যে নিশ্চিতভাবে দান করে যেতে পারে। কিন্তু এ কামনা সব পিতারই থাকবে 
এবং এর একটা তীন্ষতা আছে এ কারণে যে সমাজে খাদ্যাভাব ছিল। 


সৃষ্টির একটি উপাখ্যানে পড়ি, প্রজাপতিকে) ক্ষুধা ও তৃষ্ঞঠা বলল, আমাদের 
জন্য আধার নির্দিষ্ট করুন”, (প্রজাপতি) বললেন, “এই দেবতাদের মধ্যে 
তোমাদের ভাগ বিধান করব।” তাই যে কোনো দেবতাকেই হবিদান করা হোক 
না কেন, তারা ক্ষুধা ও তৃষগ্রর ভাগী হয়।' [তমশনায়াপিপাসে অব্রুতাম 
আবাভ্যামভি প্রজানীহীতি। স তেওরব্রবীৎ এতান্বেব বাং দেবতাস্বাভজাম্যেতাসু 
ভাগিন্টো করোমীতি। তস্মাদ্‌ যস্যে কস্যে চ দেবতাউয় হবিরগূহ্যতে 
ভাগিন্যোবেবাস্যামশনায়াপিপাসে ভবতঃ। এতরেয় উপঃ ১। ২। ৫] এই অংশে 
যা প্রথমেই দৃষ্টি আকর্ষণ করে তা হল, ক্ষুধাতৃষণ্ ত মানুষের চিরশত্র, প্রজাপতি 
তাদের প্রশ্নের উত্তরে ত 'বলতে পারতেন, “মানুষের শরীরের অভ্যন্তরে 
তোমাদের স্থায়ী আবাস নিরূপণ করছি।' বললে সেটা সহাও হত, মানুষের 
অভিজ্ঞতায় নির্ভরযোগ্য বলেও প্রতিপন্ন হত। তা না বলে প্রজাপতি এমন 
একটা উত্তর দিলেন যার স্বপক্ষে কোনো প্রমাণই নেই : কেউ কোনোদিন 
জানতে পারবে না দেবতা আছেন কিনা এবং থাকলে তাদের ক্ষুধাতৃষ্ণা আছে 
কিনা। তবু প্রজাপতি কেন এমন উত্তর দিলেন? সহজ একটা সমাধান হল 
ক্ষুধাতৃষ্তাকে দেবতাদের মধ্যে সঞ্চারিত করে ক্ষুধাতৃষ্তার গুরুত্ব বাড়ালেন। 


৮০ বেদের যুগে ক্ষুধা ও খাদ্য 


সঙ্গে সঙ্গে যজ্ঞেরও; কারণ, যজ্ঞে উৎসর্গ করা খাদ্যপানীয় দেবতাদের ক্ষুধাতৃষ্ 
নিবারণ করে। কিন্তু যজ্ঞ ত হচ্ছিলই, এ শান্ত্রাংশে আরও যেটা প্রতিপন্ন হল তা 
হল ক্ষুধাতৃষ্ণর আক্রমণ থেকে দেবতারাও অব্যাহতি পান না, এত অপ্রতিহত 
শক্তি ক্ষুধাতৃষ্তার। শুধু তাই নয় এ বিধান স্বয়ং প্রজাপতিরই, তিনিই 
ক্ষুধাতৃষ্ভাকে দেবতাদের দেহে স্থাপন করেছেন। স্বভাবতই মানুষ ভাববে, স্বয়ং 
দেবতারাই যখন ক্ষুধাতৃষ্ঠার আক্রমণ থেকে মুক্ত নন, তখন সমাজে যে ব্যাপক 
অপ্রতিকার্য ক্ষুধা, তাকে যাতে মানুষ গুরুত্ব দেয় এই বুঝে যে দেবতাদেরও ক্ষুধা 
আছে। মানুষ যজ্ঞ না করলে তারাও অভুক্ত থাকেন। তাছাড়া ক্ষুধার মহিমাও 
প্রচার করা হচ্ছে এইভাবে, যেন প্রয়োজন হলে মানুষ সহিষ্্ভাবে মেনে নেয়, 
মনে করে দেবতারাও যে কষ্টে পীড়িত হন, আমার পক্ষে তা সহ্য করা এমনকী 
আর। 


কিন্ত অন্য এক জায়গায় বলা হয়েছে, “দেবতারা আহারও করেন না পানও 
করেন না। শুধুমাত্র এই অমৃত দেখেই তৃপ্ত হন।' [ন বৈ দেবা অশ্বান্তি ন 
পিবস্ত্যেতদেবামৃতং দৃষ্থা তৃপ্যস্তি। ছা/ উ ৩। ৬। ১] তবে? তবে কেন বলা হল, 
প্রজাপতি ক্ষুধাতৃষতকে দেবতাদের শরীরে স্থাপন করলেন? লক্ষ করলে দেখব, 
এ শান্ত্র একবারও বলছে না যে দেবতাদের ক্ষুধাতৃষ্ার বোধ হয় না। বরং 
ক্ষুধাতৃষ্তার পরিপ্রেক্ষিতেই যেন বলা হচ্ছে, যখন দেবতারা ক্ষুধা তৃষ্তা বোধ 
না। তারা অমৃত দেখেই তৃপ্ত হন। অর্থাৎ অমৃতের দর্শনেই তাদের ক্ষুধাতৃষ্গ 
তৃপ্ত হয়। কিন্তু যজ্ঞে ত অমৃত কখনো নৈবেদ্য দেওয়া হয় না, হব্য পানীয়ই 
দেওয়া হয়। দেবতাদের অমৃত দেবলোকেরই ব্যাপার, সেখানেই তা 
কোনোভাবে সংগৃহীত হয় তাদের জন্যে। এ শান্ত্রে মানুষ তার প্রয়োজনীয় ফে 
খবরটা পেল তা হল যজ্ঞে যে নৈবেদ্য, খাদ্যপানীয় দেওয়া হল দেবতারা তা 
দিয়ে তাদের ক্ষুধাতৃষ্ নিবৃত্ত করেন না, তহি অগ্নিদগ্ধ নৈবেদ্যের ধূম উরধ্বদিকে 
চলে যায়, ভস্ম নীচে পড়ে থাকে। এটা না বললে যজ্জে দেবতাদের উদ্দেশে 
ভক্ষ্য ও পেয় দেওয়া অবাস্তর, অপ্রয়োজনীয় হয়ে পড়ে। এবং তা হলে এ 
আগের কথা-- প্রজাপতি দেবতাদের দেহে ক্ষুধাতৃষ্তা স্থাপন করলেন- এটা 
অর্থহীন হয়ে পড়ে। তাই বলা হল, প্রজাপতির বিধানে দেবতাদেরও ক্ষুধাতৃষ্ 
অবশ্যই আছে, কিন্তু মানুষের দেওয়া খাদ্যপানীয়ে তা নিবৃত্ত হয় না, হয় অমৃতে। 
দেবত্দের দেবলোক যেহেতু সম্পূর্ণভাবেই মানুষের অগোচরে, তাই সেখানে 
কীভাবে অমৃত্ের সংস্থান হয় কীভাবে তা দর্শনমাত্রেই দেবতাদের ক্ষুধাতৃষ্জা 
অন্র্থিত হয়, তার/কোনো ব্যাখ্যাই দেওয়া হ্য়নি। লক্ষণীয়, দেবতাদের ক্ষুধা- 

তৃষ্ণা যাতে মেটে তার নাম 'অমৃত'। সার্থক নাম, কারণ ক্ষুধাতৃষ্ঞা, 
অশনায়াপিপাসে”র অপর নাম মৃত্যু। মৃত্যু থেকে দেবতাদের যা বীচায় তা 
অমৃত। যার দর্শনমাত্রই ক্ষুধাপিপাসা মিলিয়ে যায়। 


অন্ন কার জন্যে? সাধারণ বুদ্ধিতে মনে হয় শরীরের জন্যে। উপনিষদ্‌ একটু 
এগিয়ে গিয়ে বলছে, প্রাণের জন্যে। “কুকুর থেকে শুরু করে শকুনি পর্যস্ত এই 
যা কিছু...... তা সবই এর (প্রাণের) অন্ন।” [যৎ কিঞ্চিদিদমাশ্বভ্য আশকুনিভ্যঃ 
রি এতাবানস্যান্নম্‌। ছা/উ ৫। ২। ১] কুকুর ও শকুনির উল্লেখ করা হচ্ছে সেটা 
খুবই তাৎপর্যপূর্ণ, আরও এই কারণে যে, এসব কিছুকে শরীরের অন্ন বলা হচ্ছে 
না, বলা হচ্ছে প্রাণের অন্ন। অর্থাৎ প্রাণ বাঁচাবার জন্যে যখন অন্য ভদ্রতর 
গ্রাহযতর কোনো খাদ্য জুটছে না তখন প্রাণ বাঁচাবার জন্যে, এবং শুধু প্রাণ 
বাচাবার জন্যেই যে কোনো হীন খাদ্য, কুকুর-শকুনির মাংস যা স্বাভাবিক 
অবস্থায় ভদ্র মানুষের খাদ্যতালিকার মধ্যে থাকে না তখন আপৎকালিক সেই 
খাদ্য প্রাণকে বাঁচায়, যার চেয়ে বড় তাগিদ প্রাণীর আর নেই। 


মাঝেমাঝেই শুনছি, “যে একথা জানে”, যেমন, “বিরাজ ছন্দ) ছ্বারা, সে 
অন্নাহারী হয়, এ সকলই তার দৃষ্ট হয়, তার দৃষ্ট সবই তার অন্নাহার (এ 
পরিণত) হয়, যে একথা জানে । [অন্নাদী তয়েদং সর্বং দৃষ্ট সর্বমস্যেদং দৃষ্টং 
ভবত্যননাদো ভবতি য এবং বেদ য এবং বেদ। ছা/উ ৪। ৩। ৮ মাণ্ুক্য উপঃ 
১। ৩। ৬] “যে একথা জানে; এই বাক্যাংশ দুবার ব্যবহৃত হয়েছে শুধু পরিচ্ছেদ 
শেষ হওয়ার সূচনা জানাতে নয়, এর গুরুত্ব বোঝাতেও। গুরুত্ব কেন? এটা 
উপনিষদের যুগ; কর্মকাণ্ডের যুগে যজ্ঞ সম্পাদন করলেই তার দ্বারা অভীষ্ট বত 
পাওয়া যায় এমন বিশ্বাস ছিল। এখন পার্থিব কাম্য বস্তুর ওপারে লক্ষ্য চলে 
গেছে, মোক্ষে, নির্বাণে, ব্রন্মে লয় হওয়ার। এবং তার উপায় আর যজ্ঞ নয় 
জ্ঞান; ব্রন্মাজ্ঞান অর্থাৎ জীবাত্মার সঙ্গে পরমাত্মার অভিন্নতার জ্ঞান; মানুষকে 
জানতে হবে তার বিচ্ছিন্ন সত্তাটা আপেক্ষিক সত্য, পরম সত্য হল সে বিচ্ছিন্ন 
নয়, পরমাত্মারই রূপভেদ মাত্র। অতএব এখন কর্মকাণ্ডের দ্বারা লভ্য যা 
কাঙিক্ত বস্তু, যেমন অন্ন, বা অন্নাহারী হওয়া সেটিও পাবার উপায় এ তত্ব 
“জানা”। তাই যে এই কথা জানে সে অন্নাহারী হয়। অর্থাৎ পূর্বে যা যজ্ঞের দ্বারা 
সিদ্ধ হত এখন সেটা ঘটবে “জানা"র দ্বারা। এর মধ্যে বিরাজ ছন্দের য্জীয় 
মাহাত্মযও কীর্তিত হল, আবার যল্ঞোত্তর জ্ঞানমার্গেরও মহিমা ঘোষিত হল। 
অর্থাৎ এ এমন একটা যুগ যখন, যজ্ঞ চলছে বৃহত্তর ব্রাহ্মণ্যসমাজে এবং তাকে 
সম্পূর্ণ উপেক্ষা করাও চলছে উপাস্তে্ আরণ্যসমাজের নানা সন্গযাসী 
[১000 -6 

সম্প্রদায়ের মধ্যে। এরা বিভিন্ন মতের, কিন্তু কেউই বেদ বা যজ্ঞকে স্বীকার 
করে না। এদের সব মতই বুদ্ধি দিয়ে বুঝে নেবার, কাজেই ব্যাপক এক অর্থে 
এরা এখন সারা দেশে পরিব্যাপ্ত যে জ্ঞানকাণ্ড তারই অন্তর্ভূক্ত। 


ভারতের বহির্বাণিজ্য যখন মিশর চীন মধ্যপ্রাচ্য হয়ে ইয়োরোপের দক্ষিণ 
প্রান্তে আনাগোনা করছে তখন এসব অঞ্চল থেকে নানা ভাবধারাও এখানে 
আসছে। শ্রীস্টপূর্ব সপ্তম-ষন্ঠ শতাব্দী তেমনই একটা সময়, যখন ভারতবর্ষের 
বাইরে এ সব অঞ্চলেই, চিস্তা-বিশ্বাস-ধর্ম-দর্শনের জগতে একটা প্রবল 
আলোড়ন চলছে এবং সে-সবটাই মূলত বুদ্ধির পরিধিতে। জানার পরিধি, 
গভীরতা, বৈচিত্র্য সম্বন্ধে, জীবনজিজ্ঞাসা নিয়ে একটা অস্থিরতা, ব্যাকুলতা এই 
বৃহৎ অঞ্চলকে ব্যাপ্ত করে রেখেছে। তারই ঢেউ আছড়ে পড়েছে ভারতবর্ষের 
চিন্তাজগতের তটেও। তাই এখন বৈদিক এবং বেদবিরোধী সকল সম্প্রদায়ের 
মধ্যেই 'জানা”ই হয়েছে মুখ্য । এখন যজ্ঞ দিয়ে কাঙ্তিফিত বস্ত্র পাওয়ার পর্ব 
হয়েছে গৌণ, জ্ঞান দিয়ে “জেনে” লাভ করাই হয়েছে উপায়। 


জৈমিনীয় উপনিষদেও এমন কথা শুনি। “যে এভাবে ব্যাখ্যাত এই 
মহাসংহিতা জানে বো এই মহাসংহিতাকে এইভাবে ব্যাখ্যাত বলে জানে) সে 
যুক্ত হয় প্রজা সৈস্তান) ও পশুর সঙ্গে, ব্রন্দমতেজ ও অন্নাহারের সঙ্গে এবং 
স্বর্গলোকের সঙ্গে অর্থাৎ এগুলি লাভ করে)। [য এবমেতা মহাসংহিতা 
ব্যাখ্যাতা বেদ। সন্ধীয়তে প্রজয়া পশুভিঃ। ব্রহ্মাবর্চসেনান্নাদ্যেন সুবর্ণ 
লোকেন। জৈ/উ ১। ৩। ৬] এখন যজ্পক্রিয়ার চেয়ে গুরুত্ব পাচ্ছে তার সম্বন্ধে 
যে বেদাংশ তার যথাযথ ব্যাখ্যা । কর্মকাণ্ডে যজ্ঞটাই ছিল মুখ্য, যথাযথ অনুষ্ঠিত 
হলে দেবতারা ত্তবে ও নৈবেদ্যে প্রসন্ন হয়ে ভক্তের প্রার্থনা পুরণ করতেন। 
এখন সে সবই গৌণ হয়ে গেল, মুখ্য হল যজ্ঞসম্বন্ধীয় শাস্ত্রের বুদ্ধিগ্রাহ্য যথার্থ 
ব্যাখ্যা। যজ্ঞ যা সম্পন্ন করত ক্রিয়ার মধ্যে দিয়ে, এখন তা করছে ব্যাখ্যা, বুদ্ধির 
কাছে পৌছে। এইখানে উপনিষদ, জৈন, বৌদ্ধ, আজীবিক ও অন্য বহু বিভিন্ন 
দর্শনপ্রস্থানের মিল আছে : তারা সবাই যজ্ঞকর্মকে পরিহার করে বোধের ওপরে 
নির্ভরশীল। তাই এই মহাসংহিতার যারা ঠিকমতো ব্যাখ্যাটি জানে তারা সন্তান, 
পশু ব্রন্মাতেজ, অন্নাহার, এমনকী স্বর্গলোকও পাবে। বেদে স্বর্গের কথা খুব 
কমই আছে। দুই একটি যাগের প্রসঙ্গে শুনি স্বর্গকামী জ্যোতিষ্টোম যজ্ঞের 
অনুষ্ঠান করুক, অর্থাৎ জ্যোতিষ্টোম যাগ করলে স্বর্গে যাওয়া যায়। কিন্ত 
সে-ও ত পরিষ্কার একটি যাগের মাধ্যমেই স্বর্গের নাগাল পাওয়া। আর এখন ? 
এই মহাসংহিতার এইভাবে ব্যাখ্যা যে জানে সে পশু প্রজা অন্ন তেজ এবং স্বর্গ 


বেদের যুগে ক্ষুধা ও খাদ্য ৮৩ 


সবই পাবে। স্পষ্টই বোঝা যাচ্ছে, ধর্মাচরণ এবং ধর্মতত্তবের ভরকেন্দ্রটি 
একেবারে বিপরীত মেরুতে চলে গেছে। মোক্ষ কাম্য হবার আগে ত মানুষের 
কাম্য ছিল এবং এইগুলিই, প্রজা পশু থেকে স্বর্গ পর্যস্ত; এবং এগুলি-সংবলিত 
দীর্ঘজীবন, ইহলোকে, এ জন্মেই। তাই সেইসব কাম্যবস্তুও জ্ঞানের দ্বারা পাওয়া 
যায় এমন কথা বলে জ্ঞানমার্গের মাহাত্ম্য সূচিত হল। তারপর যেন বলছে এসব 
ত পাওয়া যায়ই, এর চেয়েও কঠিন ও দুর্লভতর যা-_- জন্মান্তরের অনস্ত শৃঙ্খল 
থেকে অব্যাহতি তা-ও পাওয়া যায়। ততদিনে অভীষ্ট বা কাম্য পাণ্টেছে। 
জ্ঞানমার্গকে প্রতিষ্ঠা করার একটা উপায় হল একথা বলা যে, তাকে কর্মমার্গের 
প্রার্থিত বস্ত দান করতে তা সমর্থ এবং তারপরে এই মার্গের সুদূরতর, দুর্লভতর, 
দুরূহতর লক্ষ্য, মোক্ষ, দান করতে সমর্থ। এই ধরনের কথাই তৈত্তিরীয় 
উপনিষদেও শুনি, “যে কেউ এই অন্নকে অন্নে প্রতিষ্ঠিত বলে জানে, সে 
প্রতিষ্ঠিত হয়, অন্নবান্‌ এবং অন্নভোজী হয়। প্রজায় এবং পশুতে এবং ব্রহ্মতেজে 
মহান্‌ হয়, কীর্তিতে মহান হয়। [সয এতদরমন্ে প্রতিষ্ঠিতঃ বেদ প্রতিতিষ্ঠতি। 
অন্নবানন্নাদো ভবতি। মহান্‌ ভবতি প্রজয়া পশুভির্র্ষবর্ঠসেন। মহান্‌ বীর্ত্যা। 
তৈ/উ ৩। ৮] এটি পূর্বট্রই অনুরূপ, প্রভেদের মধ্যে এখানে নতুন একটি 
প্রতিশ্রুতি, কীর্তির। সব মিলে মানুষ সমাজে প্রতিষ্ঠা পেতে চাইলে যা যা 
দরকার- সমৃদ্ধি, সামাজিক প্রতিপত্তি, তেজ, কীর্তি সবই পাওয়া যাবে অন্নকে 
অন্নে প্রতিষ্ঠিত জানলে। কোনো যজ্ঞক্রিয়া করে নয়, শুধু “জেনে”। এটিই 
উপনিষদের যুগের বৈশিষ্ট্য। 


ব্রহ্মের সঙ্গে অন্নকে অন্বিত করে বহু কথাই বলা হয়েছে। “তপস্যার দ্বারা 
ব্রহ্মা সংগ্রহ করা যায়, তার থেকে অন্ন জাত হয়। অন্ন থেকে প্রাণ, মন, সত্য; 
লোকগুলি এবং কর্মে অমৃত ।” [তপসা টীয়তে ব্রহ্ম ততোওন্নম্ভিজায়তে। অন্নাৎ 
প্রাণো মনঃ সত্যং লোকাঃ কর্মসু চামৃতম্‌। মুণ্ডক উপঃ ১। ১। ৮] তপস্যার দ্বারা 
ব্রহ্নাজ্ঞান লাভ হয়, এ পর্যস্ত বেশ বোঝা গেল, মননজাত এই তপস্যা 
উপনিষদের কেন্দ্রস্থ উপায়, কারণ ব্রহ্গজ্ঞানেই মোক্ষ লাভ করা যায়, এবং 
তখনকার সমাজে ত মোক্ষই পরমার্থ। কিন্তু তারপরেই প্রায় এক নিংম্বাসেই 
বলা হচ্ছে : ব্রহ্ম থেকে অন্নলাভ হয়। অন্ন থেকে প্রাণ, মন, সত্য এবং কর্মে 
অমৃত লাভ করা যায়। এ অংশটি বেশ তাৎপর্যপূর্ণ। যে যুগ ব্রন্মাজ্ঞান দিয়ে 
মোক্ষ লাভ করতে উৎসুক তাকে এই শান্ত্র কিন্তু প্রথমেই বলে, ব্রন্ম থেকে অন্ন 
লাভ হয়। অর্থাৎ অন্নের প্রয়োজন ফুরোয়নি তখনো; যজ্ঞ দিয়ে না হলে ব্রন্মাজ্ঞান 
দিয়েই হোক, কিন্তু অন্নটা পাওয়া চাই। মনে পড়ে, একবার জনকের সভায় 
যাজ্ঞবন্ধ্য এসে দীড়াতে জনক জিজ্ঞেস করলেন, “কী মনে করে, ঠাকুর-_ 

্রহ্মাবিদ্যা না গোধন, কোন্টা লাভ করবার জন্যে আসা? যাজ্ঞবন্ক্য 
নিঃসংকোচে অল্লানবদনে বললেন, “দুটোর জন্যেই, রাজা ।” অর্থাৎ ব্রহ্মাবিদ্যাতে 
অন্নাভাব মেটে না। ব্রন্মাজ্ঞান থেকে অন্নলাভ হয় একথা আক্ষরিক অর্থে সত্য 
নয়, তবে ব্রহ্গজ্ঞানী পণ্ডিতরা রাজদ্বারে যে সম্মান পেতেন, রাজপ্রসাদে সেটা 
সহজেই সম্পত্তিতে ও অন্নে রূপাস্তরিত হত। অন্ন থেকে প্রাণ লাভ বা রক্ষা হয় 
এ ত সহজেই বোঝা যায়। প্রাণ রক্ষা পেলে তবেই মন কাজ করে এবং তখন 
মানুষ যে কর্ম করে সেটা ব্রহ্মসন্ধান, ব্রন্দোদ্যে অংশগ্রহণ, ব্রহ্মা সম্বন্ধে আলোচনা 
যাতে সিদ্ধি লাভ করলে অমৃত অর্থাৎ অমরত্ব লাভ হয়, অর্থাৎ পুনর্জন্ম, 
উপনিষদে যাকে প্রথমে পুনর্মৃত্যু বলা হয়েছে, তা থেকে উদ্ধার পাওয়া যায়। 
মৃত্যু থেকে পরিত্রাণই অমৃত। এই তত্বের দিকে পরিপূর্ণ সংহতি আছে, কিন্তু 
এই কার্যকারণ পরম্পরার মধ্যে প্রথমর্টিই একটু বিস্ময়কর : ব্রহ্ম থেকে 
অন্নলাভ। এর দুটি তাৎপর্য : ব্রঙ্গাজ্ঞান এঁহিক প্রয়োজন মেটাতে সমর্থ, 
অন্নসংস্থান করে দিতে পারে। দ্বিতীয়ত, এ যুগের যা সবচেয়ে কাম্য প্রাপ্তি, 
মোক্ষ, তার পথও ত ব্রন্মাজ্ঞানেই নিহিত আছে, তথাপি, তার পরেও নেহাতই 
স্থল এঁহিক প্রয়োজন অন্নসংস্থান, সেটিও উপেক্ষিত নয়, বরং ব্রহ্ম থেকে 
সর্বপ্রথম প্রাপ্তি অন্ন। বাকিটা বারবার উচ্চারিত হয়েছে, অন্ন জীবন বা প্রাণ 
রক্ষা করে। শরীরেই মনের আধার, সেই মন সজীব থাকে দেহ তার প্রয়োজনীয় 
অন্ন পেলে। সক্রিয় মনই সত্যসন্ধান করে এবং এই সন্ধানের শেবপ্রান্তেই আছে 
অমৃত। 

অন্নলাভ, এই উপনিষদের যুগেও সহজ ছিল না। এতরেয় উপনিষদে পড়ি 
প্রজাপতির বিষয়ে বলছে, “তিনি দেখলেন এই সব “লোক'গুলি ও 
লোকপালদের। “এদের জন্যে অন্ন সৃষ্টি করি'। তিনি জলরাশিকে তপস্যায় 
অভিতপ্ত করলেন। সেই জলরাশি তপ্ত হলে তাদের থেকে মুর্তি জাত হল, 
অন্নই হল সেই মুর্তি। [স ঈক্ষতেমে নু লোকাশ্চ লোকপালাশ্চ। অন্নমেভ্যঃ 
সৃজা ইতি। সোওপোওভ্যতপ5। তাভ্যো5ভিত্তপ্তাভ্যো মুর্তিরজায়ত। যা বৈ সা 
মুর্তিরজায়তান্নং বৈ তৎ। এ / উ ১।৩। ১] অন্যত্র অন্নকে সৃষ্টির জ্যেষ্ঠ বলা 
হলেও এখানকার এই ছকর্টিই বারেবারে পাওয়া যায় : মানুষ সৃষ্টির পর শ্রষ্টার 
খেয়াল হল, “এরা খাবে কী? তখন তিনি জলকে তপ্ত করলেন, সেই তপ্ত 
জলের অভ্যত্তরে মুর্তির জন্ম হল; সে মূর্তি অন্ন। বিজ্ঞানও বলে জলে তাপ 
সংযোগ হলে তার মধ্যে উদ্ভিদের জন্ম হয়। সেই উত্ভিদ্‌ই প্রাণীর প্রথম খাদ্য। 
এর মধ্যে লক্ষণীয় শব্দটি হল 'তাপ,। 'তপস্যা” এই শব্দেরই সজন্মা; প্রজাপতি 
কোথাও তপস্যা করে খাদ্য সৃষ্টি করছেন, কোথাও-বা জলকে তগ্ত করে তার 

থেকে প্রথম শৈবাল বা উত্তিদ্‌ সৃষ্টি করছেন যা প্রাণী আহার করতে পারে। 
অন্নের সংস্থান করা সৃষ্টিকর্তার দায়, না হলে ত তার সৃষ্টি অকালে বিনষ্ট হবে, 
খাদ্যাভাবে মৃত্যু ঘটবে তার সৃষ্ট প্রাণীর। তাই জীবসৃষ্টির অনতিকাল পরেই 
তিনি জীবনের অবলম্বন, জীবাতু বা জীবনদায়ী অন্ন সৃষ্টি করেন যাতে তার 
জীবসৃষ্টি ব্যর্থ না হয়। 

এত মহিমা যে-অন্নের তার সম্বন্ধে উপনিষদ্‌ বলে, “অন্নের নিন্দা কোরো 
না। তা (জীবনধারণের উপায়) ব্রত। প্রাণই অন্ন, শরীর অন্নভোজী.....অন্নকে 
কখনো প্রত্যাখ্যান কোরো না, তা ব্রত। (অর্থাৎ জীবনধারণের উপায়)। অন্নকে 
বহুল করে তুলো। পৃথিবী অন্ন, আকাশ অন্নভোজী। [অন্নং ন নিন্দ্যাৎ। তদ্ব্রতম্‌। 
প্রাণো বা অন্নম্। শরীরমন্নাদম্‌। ....অন্নং ন প্রত্যাচক্ষমীত। তদ্‌ ব্রতম্‌। অন্নং বহু 
কুবীতি। পৃথিবী বা অন্নম। আকাশোগন্লাদঃ। তৈ / উ ৩।৭ - ৩। ৯] এখানে 
অন্নের প্রতি যথাবিধি সমাদর প্রদর্শন করার কথা আছে। অন্নের নিন্দা করার 
কথাই ওঠে না, বিশেষত, যখন সমাজে ব্যাপক অন্নাভাব, তখন মানুষ নিজের 
অভিজ্ঞতা দিয়েই জানে প্রাণই অন্ন, কারণ অন্ন বিনা প্রাণ ধারণ করা অসম্ভব, 
অনাহারের অর্থই মৃত্যু। এই সমাজে যেখানে ক্ষুধার অনুপাতে খাদ্য উৎপন্ন 
হচ্ছে না, সর্বদাই ক্ষুধা ও অন্নের পরিমাণের মধ্যে বেশ বড়, দুরতিত্রম্য একটি 
ব্যবধান রয়ে যাচ্ছে সেখানে বেঁচে থাকার জন্যে সবচেয়ে জরুরি কর্তব্য হল এ 
ব্যবধানটি ঘোচাবার চেষ্টা করা। এর উপায় হল প্রচুর পরিমাণে অন্ন উৎপাদন 
করা। অননকে বহুগুণিত করা। ক্ষুধার অন্ন যে চেহারাতেই আসুক না কেন, 
তাকে প্রত্যাখ্যান না করা। তখন মানুষ জপ করবে, আমি অন্ন, আমি অন্ন, 
আমি অন্ন।' “আমি অন্নভোজী, আমি অন্নভোজী, আমি অন্নভোজী। 
[অহম্নম্হমন্মহমনম্। অহমন্নাদো5হমন্নাদোহমন্নাদঃ। তৈ /উ ৩। ১০৬] 
এই শাস্ত্র যেখানে বিস্মিত করে তা হল, এটা জ্ঞানকাণ্ডের যুগ, যখন মানুষকে 
দৈনন্দিন প্রয়োজনের জগতের উধের্ব আত্মা ও ব্রন্মের অভিন্নতা উপলব্ধি করতে 
উপদেশ দেওয়া হচ্ছে, কারণ নিরবিচ্ছিন্ন জন্সান্তরের আবর্তনকে ছেদন করে 
মানুষকে মুক্তি দেবে এ বোধ। আর অন্ন ত ক্ষুধা প্রশমিত করে দেহকে সুস্থ, পুষ্ট 
ও দীর্ঘায়ু করবে, জন্মাস্তরের ধারার অবসান করতে বিলম্ব ঘটাবে। যে চায় 
আর না জন্মাতে, সে কেন দেহকে পুষ্ট করতে, দীর্ঘ পরমায়ুর অধিকারী হতে 
চাইবে? আপাতভাবে কোনো বিরোধ না থাকলেও, ইহমুখীনতা ও মোক্ষ- 
মুখীনতার মধ্যে একটা বিরোধ ত আছেই। কঠোপনিষদে নচিকেতা যমকে 
ইহলোকের সুখ সম্বন্ধে তার অনীহা জানিয়েছেন। সুদীর্ঘ কঠোপনিষদে 
নচিকেতার একটিই ত আকাঙঙ্ষা : মৃত্যুর পরে কিছু থাকে কিনা সেইটে যমের 

কাছে জেনে নেওয়া; কারণ “কেউ কেউ বলে মৃত্যুর পরে কিছু থাকে, আবার 
অনেকে বলে, কিছুই থাকে না। সেই শ্রীস্টপূর্ব সপ্তম শতকের কাছাকাছি 
সময়েও অনেকে বলত, মৃত্যুর পরে কিছুই থাকে না! এই নিয়ে যখন এত 
ব্যাকুলতা, তখন অন্নের জন্যে এই দুশ্চিস্তা খানিকটা অবাক করে বৈকি। 
যাজ্ঞবঙ্থ্য তপস্যা করবার উদ্দেশে বনে যাবার আগে তাঁর স্থাবর অস্থাবর 
সম্পত্তি দুই স্ত্রী কাত্যায়নী ও মৈত্রেয়ীর মধ্যে ভাগ করে দিতে উদ্যত হলে 
মৈত্রেয়ী প্রশ্ন করেন, যা তিনি দিয়ে যাচ্ছেন তাতে অমরত্বের সম্ভাবনা আছে 
কিনা। মনে রাখতে হবে ব্রহ্ম সম্বন্ধে সভাসমিতিতে বারেবারে নানা তত্তকথা 
বলে যাজ্ঞবন্ধ্য জনক রাজা ও অন্যদের কাছ থেকে প্রচুর সম্পত্তি লাভ করেন। 
সেই বিপুল সম্পত্তির অর্ধেকের অর্থ অন্নাভাব থেকে চিরতরে অব্যাহতি এবং 
্রাচূর্য। এই সহজ কথাটা কাত্যায়নী বুঝেছিলেন, তাই আর কোনো প্রশ্ন 
তোলেননি। মৈত্রেয়ী তুলেছিলেন। ক্ষুধা বা অশনায়া যখন মৃত্যু, তখন 
কোনোমতেই যাতে মৃত্যুর বশবর্তী না হতে হয় সেজন্যে কাঙ্ক্ষিত বস্তু হল 
অমৃত। বা মোক্ষলাভ। সেই সাধনাতেই যাচ্ছেন যাজ্ঞবন্ধ্য। স্ত্রী হিসেবে স্বামীর 
সম্পত্তির অর্ধাংশে তার অধিকার আছে, কাজেই যাজ্ঞবন্ধ্য অমৃতের অধিকারী 
হলে মৈত্রেয়ীও তার অর্ধেকে অধিকারিণী। এই অমৃতত্ব জন্মাত্তর-পরম্পরা- 
ছেদেরই অপর নাম। উপনিষদের যুগে এইটিই পরম অভিলষিত বস্ত। 
অধিকাংশ উপনিষদের অধিকাংশ জুড়েই এনিয়ে আলোচনা । কর্মকাণ্ড থেকে 
জ্ঞানকাণ্ডে উত্তরণের সঙ্গেসঙ্গে ইহলোকে ভালভাবে বেঁচে থাকার 
উপকরণগুলির জন্যে সন্ধান গৌণ হয়ে গেল, অমৃতের সন্ধান, জন্মাত্তর- 
নিরোধের সাধনাই হল মুখ্য । এই পরিপ্রেক্ষিতে “অন্নকে নিন্দা কোরো না, অন্নকে 
প্রত্যাখ্যান কোরো না। অন্নকে প্রচুর করে তোলো। আমি অন্ন, আমি অন্ন, আমি 
অন্ন, আমি অন্নভোজী, আমি অন্নভোজী, আমি অন্নভোজী” বারেবারে একথা 
বলা যেন মূল প্রসঙ্গকে লঙ্ঘন করে, উপেক্ষা করে গৌণ, অপেক্ষাকৃত তুচ্ছ 
বিষয়ে মনোনিবেশ করা। কিন্তু সমস্ত উপনিষদ্‌ জুড়ে এত বেশিবার এত বিভিন্ন 
ভাষায় ও নানা প্রসঙ্গে অন্ন সম্বন্ধে মানুষের তীব্র উদ্বেগ, আশঙ্কা, প্রার্থনা ও অন্ন 
সম্বন্ধে এত সশ্রদ্ধ মনোভাব দেখা যায় যে একটু বিস্ময় আসেই। 


৫ 


অন্ন কেবলমাত্র জীবনধারণেরই উপকরণ ছিল না। অন্নবান্‌ ব্যক্তি সমাজে 
সমাদর পেত এমন ইঙ্গিতও আছে মাঝে মাঝে । একটির উল্লেখ করা যায়__ 
'জানশ্রুতি পৌত্রায়ণ শ্রদ্ধাপূর্বক দান করতেন, বহু দান করতেন, বহু পাব 
করতেন, “সব দিক থেকে তিনি (এই উদ্দেশ্যে) চারদিকে পাস্থশালা নির্মাণ 
করিয়েছিলেন যেন সকলে আমার অন্নভোজন করুন।” [জানস্রুতি্থ পৌত্রায়ণঃ 
শ্রদ্ধাদেয়ো বহুদায়ী বহুপাকা আস। স হ সর্বত আবসথান্‌ মাপয়াঞ্চক্রে সর্বত এব 
সেতন্নমস্যস্তীতি। ছা/ উ ৪। ৩। ১] জানশ্রুতি বহুলোককে খাওয়াবার জন্যে বনু 
অন্ন পাক করতেন, সেই সব লোকের সংখ্যা এতই বেশি যে তিনি চারিদিকেই 
পান্থশালা নির্মাণ করে অন্নসত্রের ব্যবস্থা করেছিলেন। বলাই বাহুল্য, জানশ্রুতি 
পৌত্রায়ণ একমাত্র ধনী ও অতিথি-পরায়ণ ব্যক্তি ছিলেন না। এই উপনিষদে যে 
প্রসঙ্গে কথাটা উঠেছে সেটা হল, তিনি নিজের যজ্ধে পৌরোহিত্য করার জন্যে 
কোনো বেদজ্ঞ ব্রাহ্মণকে অনুনয় করতে চান। জানশ্রুতি পৌত্রায়ণের পরিচয় 
সুত্রে বলা হয়েছে যে, তার বহু অন্ন, তিনি বহু দান করেন এবং সম্রদ্ধভাবে দান 
করেন। অন্যত্র দান সম্বন্ধে উপনিষদের উপদেশ মনে পড়ে, "শ্রদ্ধাসহকারে দান 
করবে, অশ্রদ্ধায় দিও না।” তা এই জানশ্রুতি শ্রদ্ধাসহই দান করতেন। কী দান 
করতেন? বিপুল পরিমাণ খাদ্য। কারণ তার নির্মিত বহু অতিথিশালাতে নিত্য 
বহু অন্ন পাক করা হত; তারা বাসনা ছিল, চারদিক থেকে লোক এসে আমার 
অতিথিশালায় আহার করুক।” এই ধরনের অন্নসত্র স্থাপনের পশ্চাতে যে 
সামাজিক অর্থনৈতিক পটভূমিকা ছিল, স্বভাবতই তা অন্নাভাবের। যাদের 
নিজেদের বাড়িতে অন্নকষ্ট নেই, তারা রাজার বা ধনীর অতিথিশালায় রোজ 
খেতে যাবে কেন? কিছু নিশ্চয়ই পান্থ, দূরপথযাত্রী ছিল যাদের বাধ্য হয়েই 
পাস্থশালার অন্ন ও আশ্রয় গ্রহণ করতে হত। কিন্তু অনেকগুলি অতিথিশালায় 
নিয়মিত বহু অন্ন পাকের ব্যবস্থা নিশ্চয়ই অন্নাভাবগ্রস্ত বহু মানুষের 
অন্নসংস্থানের জন্যেই। এখানে একটি কথা বেশ প্রাসঙ্গিক শ্রদ্ধা সহকারে 
অন্নদান। কথাটা ওঠে এমন ক্ষেত্রেই শুধু যেখানে অশ্রদ্ধায় দান করাটা 

প্রাসঙ্গিক হতে পারত, অর্থাৎ অন্নহীন দরিদ্রদের অন্ন দেওয়ার ক্ষেত্রেই। সে 
দেওয়া প্রায়শই হতশ্রদ্ধায় দেওয়া হয়ে থাকে, যাকে আমরা বলি 
'কাঙালিভোজন”। জানশ্রতির এসব অতিথিশালায় প্রত্যহ যা অনুষ্ঠিত হত তা 
প্রকৃতপক্ষে কাঙালি-ভোজনই বকটে। কিন্তু পাছে অভাবকে তাচ্ছিল্য করা হয়, 
তাই তিনি শ্রদ্ধার সঙ্গে দান করতেন। তিনি মানে তার নির্দেশে এ পান্থশালার 
অন্নসত্রের ভারপ্রাপ্ত কর্মচারীরা । আরও একটা প্রচ্ছন্ন কারণ অবশ্যই ছিল, অন্তত 
জানশ্রতির মনে, তা হল যেখানে দেশব্যাপী অন্নাভাব, যেখানে প্রচুর ক্ষুধা আর 
অপ্রচুব খাদ্য, সেখানে অন্নহীন মানুষ ত তার অন্নভাবেব জন্যে দায়ী নয় কাজেই 
তাদের অশ্রদ্ধা করা ঠিক হয় না। 


কিন্তু যে ব্যাপারটা প্রথমেই আমাদের চোখে লাগে তা হল যে, দেশে ব্যাপক 
অন্নাভাব ছিল ঠিকই, দলে দলে মানুষ জানশ্রুতির অন্নসত্রে গিয়ে ক্ষুণ্িবৃত্তি 
করত ঠিকই, কিন্ত দেশে যে অন্ন ছিল না তা ত নয়। জানশ্রুতির এ 
অন্নসত্রগুলিতে যে বহু অন্ন পাক হত সেটা ত কোথাও না কোথাও মজুত 
ছিল- তাহলে দেখা যাচ্ছে, অন্ন ক্ষুধিতের কাছে পৌছত না কারণ বিস্তবান্রা 
তা কিনে নিয়ে জমিয়ে রাখত এবং ক্ষুধিতের অন্নদানসেবা করত। এতে 
জানশ্রুতিরা দুভাবে যশস্বী হতেন : এত অন্ন বাজার থেকে কিনে মজুত কববাব 
মতো বিত্ত তাদের ছিল বলে, আর, এত ক্ষুধিতের ক্ষুধা নিবারণেব মতো 
পুণ্যকাজ তারা করতেন বলে। বলাই বাহুল্য, সব বিস্তবান্‌ অননসংগ্রহ করতে 
পারলেও বুভুক্ষুর জন্যে তা খরচ করতেন না, অন্ন নিয়ে দেশে ও বিদেশে 
বাণিজ্য করে বিভ্তবান্রা বিত্তবত্তর হতেন। এটা শুধু স্বাভাবিক নয়, চিরাচরিত 
ব্যাপার। বহু অন্ন অর্থ দিয়ে সংগ্রহ করতে পারলে সমাজ বিশেষত যে সমাজে 
এত অগণ্য ক্ষুধার্ত মানুষ-__ সে সমাজ এঁ ধনী ব্যক্তিকে অন্য চোখে অর্থাৎ 
সন্ত্রমের দৃষ্টিতে দেখে। সেদিনও দেখত, আজও দেখে। অর্থাৎ বিস্তবান্‌ ব্যক্তি 
ক্ষুধিতের অন্ন অর্থ দিয়ে কিনে নিরন্ন সমাজে একটা কৃত্রিম সম্মান পেত। 
কৃত্রিম, কারণ-_অন্ন সরাসরি ক্ষুধিতের অন্নপাত্রে না পৌছে ধনীর ভাগারে 
পৌছচ্ছে, এবং এই ধরনের ব্যবসায়ী যদিও নিরন্নকে আহার করিয়ে সে অন্নের 
সছ্যবহার, অর্থাৎ যথার্থ পরিণতিই ঘটাত তবু ক্ষুধা আর অন্নের মধ্যে যে 
ব্যবধান সেইখানেই এঁ ধনী মজুতকারীর ভূমিকা এবং তাকে অবলম্বন করেই 
তাদের পুণ্যার্জন। জানশ্রুতির বাসনা ছিল, “সকলে আমার অন্ন ভোজন করুক। 
বাসনাটিতে বদান্যতা ছিল তা অস্বীকার করা যায় না, কিন্তু একটু অহমিকাও কি 
ছিল না? "সকলে আমার অন্ন ভোজন করুক" এব্যবস্থা ত স্বাভাবিক নয়, 
স্বাভাবিক হত সকলে নিজের গৃহের অন্নই যথেষ্ট পরিমাণে আহার করুক এই 

বাসনা। ঘটনাচক্রে সমাজের অর্থনীতি যখন সে ব্যবস্থা করে না, তখনই 
জানশ্রুতিরা দুঃখীর পরিত্রাতার ভূমিকায় অবতীর্ণ হন। পুণ্যবান্‌ ও যশশ্বী হন। 


জানশ্রুতি পৌত্রায়ণের কাহিনীতে ব্যাপক অন্নাভাবের পটভূমিকা আছে যার 
প্রতিকারকল্পে এ অন্নসত্রগুলির প্রতিষ্ঠা। এ কাহিনীর পরবর্তী অংশটিতে আমরা 
জানতে পারি জানশ্রুতি রাজা ছিলেন। এশ্বর্য ও অন্নদানের জন্যে তিনি যশস্বী 
ছিলেন। এক রাত্রে একটি হংস অপর একটি হংসকে বলছে, "জানশ্রুতি 
পৌত্রায়ণের দীপ্তি দ্যুলোক পর্যন্ত প্রসারিত রয়েছে; দেখো, যেন তার তাপ 
তোমাকে দগ্ধ না করে।” অন্য হংসটি উত্তরে বলল, “যে প্রশংসা কেবল সযুথ্থা 
রৈক সম্বন্ধেই প্রযোজ্য, সে প্রশংসাবাক্য তুমি কার সম্বন্ধে প্রয়োগ করলে? 
তাতে প্রথম হংসটি জিজ্ঞাসা করল, “সেই সবুথা রৈক কেমন লো?” তখন 
প্রথম হংসটি উত্তরে বলল, “পাশা খেলায় সবচেয়ে উচু দান পড়লে তার চেয়ে 
ছোট দানগুলো যেমন তার অন্তর্ভুক্ত হয়, তেমনই অন্য সব পুণ্যবান্দের পুণ্য 
রৈকের পুণ্যেরই অস্তর্গত। রৈকের মতো জ্ঞান অন্য কোনো মানুষের দেখলে 
তাকে আমি রৈকের মতো জ্ঞানবান্‌ বলতাম।” দুটি হংসের এই আলাপ গাছের 
নীচে থেকে জানশ্রুতি পৌত্রায়ণ শুনলেন। 


লক্ষ করলে দেখি, রাজা জানশ্রুতি ধনী ছিলেন কিন্তু সযুখ্া রৈক অসাধারণ 
পুণ্যবান্‌ ছিলেন এবং বিদ্বান্ও ছিলেন। পরদিন ভোরে গাত্রোথান করার সময়ে 
রাজার বৈতালিকেরা যখন তার বন্দনা করছিলেন তখন রাজা বললেন, “ওহে 
সযুগধা রৈকের মতো কি বললে আমাকে? সারথি রাজাকে প্রশ্ন করলেন, 
“রাজন, সেই সযুণ্বা রৈক কে? তখন রাজা রৈক সম্বন্ধে এ হংসের দেওয়া 
সংজ্ঞাটি বললেন, তার পুণ্য ও তার বিদ্যা যে অতুলনীয় সেকথা জানালেন। 
সারথি রৈকের খোজ করলেন, কিন্তু পেলেন না এবং রাজাকে সেকথা 
জানালেন। রাজা বললেন, “যেখানে ব্রাহ্মণদের খোঁজ পাওয়া যায় সেখানে এঁর 
সন্ধান কর। 


তখন সারথি দেখলেন, একটা গরুর গাড়ির নীচে শুয়ে একজন লোক তার 
খোস চুলকোচ্ছে। সারথি সেখানে গিয়ে তাকে অভিবাদন করে প্রশ্ন করলেন, 
“মহাশয়, আপনিই কি সযুখ্বা রৈক?' “হ্যা রে, আমিই সে।” শুনে সারথি রাজার 
কাছে গিয়ে বললেন, “খোঁজ পেয়েছি, মহারাজ।” তখন রাজা জানশ্রুতি 
পৌত্রায়ণ. ছ'শ' গাতী, কষ্ঠহার ও অশ্বতরীসমেত রথ নিয়ে তার কাছে এসে 
বললেন, “মহাশয়, রৈক, এই গাভী, রথ, অশ্বতরী ও কণ্ঠহার 'আপনারই জন্যে 
এনেছি। আপনি যে দেবতার আরাধনা করে থাকেন তার 'সম্বদ্ধে আমাকে 

উপদেশ দিন।” উত্তরে রৈক পরম তাচ্ছিল্যের সঙ্গে বললেন, “হে শৃদ্র, 
গাভীগুলো তোমার কাছেই থাকুক।” তখন আবার জানশ্রুতি পৌত্রায়ণ এক 
হাজার গাভী, রথ, অশ্বতরী কণ্ঠহার, এবং নিজের কন্যাকে নিয়ে রৈকের কাছে 
উপস্থিত হয়ে বললেন, “এই সবই আপনার জন্যে এনেছি, এটি আপনার পত্তী, 
এবং যে-গ্রামে আপনি বাস করেন সে গ্রামটিও আপনারই হোক। আপনি 
অনুগ্রহ করে আমাকে উপদেশ দিন।” রৈক বুঝলেন, কন্যাটিকে উপটোৌকন 
দেওয়া হচ্ছে বিদ্যাগ্রহণের সূত্রপাতের কামনায়; বললেন, “হে শৃদ্র, তুমি এসব 
এনেছ যাতে এগুলি অবলম্বন করে আমার মুখ খোলাতে পার।” অতঃপর তিনি 
জানশ্রুতিকে দার্শনিক তত্ব সম্বন্ধে উপদেশ দিতে শুরু করলেন। মহাবৃষদেশ 
রৈক্পর্ণ বলে বিখ্যাত যেসকল গ্রামে রৈক বাস করেছিলেন জানশ্রুতি পোত্রায়ণ 
সে সমস্ত গ্রামই রৈককে দান করেছিলেন। অর্থাৎ রাজার প্রতিজ্ঞা শোনবার 
পরে রৈকু বিভিন্ন গ্রামে বসবাস করেছিলেন এবং সেই সমস্ত গ্রামই রাজা তাকে 
দান করেছিলেন। | 


রৈককে যখন জানশ্রুতির সারথি প্রথম দেখেন তখন তিনি গরুর গাড়ির 
নীচে বসে খোস চুলকোচ্ছিলেন। খোস অপুষ্টি থেকে হয়, অতএব রৈক 
অভাবগ্রত্ত ছিলেন। জানশ্রতির উপটৌকন থেকেও বোঝা যায় ধন দিযে 
অভাবগ্রস্ত পণ্তিতকে নিজের অনুকূলে আনবার চেষ্টা চলছে, এবং রাজাকে 
'শৃদ্র' বলে তাচ্ছিল্য প্রকাশ করলেও রৈক শেষ পর্যস্ত তার দান গ্রহণ করে 
তাকে অধ্যাত্মবিদ্যার বিষয়ে শিক্ষা দেন। এই শিক্ষারই মাঝামাঝি জায়গায় শুনি, 
কাপেয় শৌনক ও কাক্ষসেনি অভিপ্রতারীর কাছে এক ব্রম্মচারী ভিক্ষা চান। 
দেবতা যে প্রজাপতি, যিনি ব্রিভুবনকে রক্ষা করেন তিনি চারটি মহাত্মাকে গ্রাস 
করেন। মর্ত্য মামুষ তাকে দেখতে পায় না; তিনি বহুরূপে অবস্থিত। এ-অন্ন যাঁর 
জন্যে, তাকেই এটা দেওয়া হল না।” কাপেয় শৌনক কথাটা ভেবে ব্রন্মচারীর 
কাছে এসে বললেন, 'ব্রন্মচারিন্‌, স্থাবর ও জঙ্গম সব কিছু যাঁর থেকে উৎপন্ন 
হয়, যিনি সমস্ত দেবতার আত্মা, যাঁর দস্ত ভগ্ন নয় এমন ভক্ষক তিনি, এই-যে 
মেধারী তাকে কেউ ভক্ষণ করে না, কিন্তু তিনি অন্য সব কিছুকে ভক্ষণ করেন 
বললে 'পেগ্ডিতরা) বলেন, তার মহিমা অপরিমেয়। আমরা তেমন ব্রহ্মাকেই 
উপাসনা করি।” তারপর তিনি (অনুচরদের) বললেন, “এঁকে অন্ন দাও।' তারা 
তাঁকে অন্ন দিল। .... তাই সমস্ত দিকেই অন্নই দশ-ত্ব প্রাপ্ত হয় দেশগুণ হয়) সেই 

বিরাট-ই অন্নভোক্তা, সে-ই সব কিছু দেখেছে, অন্নভোজী-ও হয়েছে, একথা যে 
জানে, এ কথা যে জানে। [তস্মাৎ সর্বাসু দিক্ষবন্নং দশ কৃতং সৈষা বিরাডন্নাদী 
ভবতি য এবং বেদ য এবং বেদ। ছান্দোগ্য ৪। ৩। ৮] 


এই পুরো উপাখ্যানটিতেই কয়েকটি বিষয় বিশেষভাবে লক্ষ্য করার মতো। 
পরের দিকের তত্তবকথার বক্তা অপুষ্টির রোগে ক্রিষ্ট, দরিদ্র পণ্ডিত ব্রান্মাণ রৈক। 
তাহলে জ্ঞানী ব্রাহ্মণও সেই যুগে- ্বীস্টপূর্ব সপ্তম-ষষ্ঠ শতকে__সব সময়ে 
অভাব থেকে নিষ্কৃতি পেত না। এসময়ে নানা প্রস্থানের ব্রহ্মচারী সম্প্রদায়ের 
অভ্যুত্থান হয়, বেদজ্ঞ ব্রাহ্মণ সম্মান পেলেও সব সময়ে অন্ন পেতেন না। সব 
পণ্ডিত যাজ্ঞবন্ধ্যের মতো সৌভাগ্যবান্‌ ছিলেন না, রাজা জনকের মতো মুক্তহস্ত 
পৃষ্ঠপোষক সব বেদজ্ঞ ব্রা্মণের ভাগ্যে জুটত না। ফলে জ্ঞানবুদ্ধি নিয়েও বহু 
পণ্ডিত অভাবে পীড়িত হতেন। কাপেয় শৌনক ও কাক্ষসেনি অভিপ্রতারীর 
প্রসঙ্গে বায়ু প্রাণ ইত্যাদি বিষয়ে দুচারটি তত্তবকথার পরেই রৈক হঠাৎ বলেন যে, 
এঁদের কাছে ভিক্ষা চেয়ে এক ব্রহ্মচারী ভিক্ষা পেলেন না। প্রশ্ন করে ব্রহ্মচারীর 
জ্ঞান কতটা তা পরীক্ষা করতে চেষ্টা করেন। উত্তর দিয়ে ব্রহ্মাচারী রলেন, “এ- 
অন্ন যার জন্যে তিনিই তা পেলেন না।” অর্থাৎ ওঁদের অন্ন বৃভুক্ষু ব্রন্মচারীর 
জন্যেই হওয়া উচিত ছিল, সে-ই তা পেল না। কথাটা শুনে কাপেয় শৌনকের 
খটকা লাগে, তিনি পরমাত্মার বর্ণনা দিতে অন্যান্য নানা বিশেষণের সঙ্গে 
বললেন, “যাঁর দাত ভাঙা নয় এমন ভক্ষক তিনি, তাকে কেউ ভক্ষণ করেন না, 
তিনি অন্য সব কিছুকে ভক্ষণ করেন; তার মহিমা অপরিমেয়। 


পরমাত্মার বর্ণনায় বলা হয়েছে যিনি অভ গ্রদস্ত, অর্থাৎ যার দাত ভাঙা নয়। 
স্বভাবতই মনে পড়ে বৈদিক দেবতা পুষা”র কথা। গোপথব্রান্মণ বলে, প্রজাপতি 
রুদ্রকে যজ্ঞভাগ থেকে বঞ্চিত করেন; রুত্র যজ্ঞকে বিদ্ধ করলে তা প্রাশিত্র' 
হয়ে যায়, প্রাশিত্র হল যজ্ঞের হবির যে-অংশ অরর্ববেদের ,পুরোহিত ব্রন্মা 
ভোজন করে। সেই প্রাশিত্রের দিকে তাকিয়ে ভগ অন্ধ হয়ে যান, সবিতার হাত 
দুটি খসে পড়ে এবং পুষা সেই প্রাশিত্র খেতে উদ্যত হলে তার সব দাত ভেঙে 
যায়। [গোপথব্রাক্মণ উত্তরভাগ ১। ২] দেবতাদের মধ্যে তাহলে একজন ভগ্নদস্ত 
ছিলেন পুষা, এবং দেবতা হিসেবে যজ্ঞের হব্য ভোজনে তার অধিকারও ছিল, 
কিন্তু সেই হব্য ভোজন করতে গিয়ে তার আহারের উপাদান অর্থাৎ দীত সব 
ভেঙে যায়। তাহলে অভগ্নদস্ত হলেন এমন দেবতা, প্রাশিত্রভোজনে যাঁর 
অধিকার এমন পর্যায়ে স্বীকৃত যাতে তিনি অভগ্নদস্ত থাকতে পারেন। অর্থাৎ 

সর্ববিধ ভোজনে যাঁর অবিসংবাদিত অধিকার। ভোজনে অধিকার সমাজে 
স্বীকৃতি এবং গৌরবের একটি মানদণ্ড। 


এই উপাখ্যানে আমরা কাপেয় শৌনক ও কাক্ষসেনি অভিপ্রতারীকে দেখি 
ভোজনে অধিকারী অন্নবান্‌ কৃতী পুরুষ দুজন। একথা এমনই সর্বজনবিদিত ছিল 
যে ক্ষুধার্ত ব্র্মচারী তাদের কাছেই খাদ্যপ্রার্থনা করে। সমাজে খাদ্যে সমান 
অধিকার ছিল না মানুষের, এ ধনী অন্নবান্দের প্রয়োজনের অতিরিক্ত উদ্ৃত্ত 
অন্ন ছিল। একদিকে প্রয়োজনের অতীত বাড়তি খাদ্য, অন্যদিকে অভাবপ্রস্ত 
বুভুক্ষার ক্ষুধা, কিন্তু এ দুয়ের সংযোগ সর্বদা ঘটত না। ঝণ্থেদের সেই “মোঘমন্নং 
বিন্দতে অপ্রচেতাঃ ..... কেবলাদী ভবতি কেবলাঘঃ”, অর্থাৎ কৃপণ ব্যক্তি ব্যর্থ 
অন্ন ভোজন করে; যে একা খায় তার পাপ তার একারই হয়। এসব কথা 
সমাজমানসে প্রোথিত ছিল অন্তত তিন-চারশ' বছর ধরে, তবু এ উপাখ্যানে 
দেখি খাদ্যদানে কার্পণ্য। এর পেছনে অন্নবানের সেই ত্রাস : কী জানি, কখন 
ক্ষুধার দিনে হয়ত খাদ্য জুটবে না।” এরা তাই “তরাসে নিষ্ঠুর, । অর্থাৎ পর্যাপ্ত 
অন্ন সংগ্রহ করেও মানুষ বরাবরই ক্ষুধার সময়ে খাদ্য জুটবে কিনা তা নিয়ে 
আশঙ্কায় ভূগত। এবং নিশ্চয়ই এ আশঙ্কার কারণও ছিল। 


প্রয়োজনের অতিরিক্ত খাদ্য যার ভাণ্ারে, সমাজে তার সম্মানের স্থান ছিল 
এটাও এ উপাখ্যানে লক্ষ্য করি। তার উদ্ৃত্ত অন্ন আছে, ভূত্য আছে অতএব 
সমাজে প্রতিষ্ঠাও আছে। যে-বস্তু সমাজে দুর্লভ, সাধারণ মানুষ যা পর্যাপ্ত 
পরিমাণে সর্বদা পায় না এবং পাবার কামনায় একাস্ত উৎসুক থাকে অথচ জানে 
যে সেরকম পাওয়া জনসাধারণের কাছে স্বপ্রমাত্র, সে-বস্ত, অন্ন, যার প্রচুর 
পরিমাণে আছে ইচ্ছেমতো খেতে, দান করতে, বেচতে, জমিয়ে রাখতে পারে 
সে মানুষ ত সাধারণ লোকের ঈর্ধ্যামিশিত সন্ত্রমের উদ্রেক করবেই, কারণ, 
তখনকার অনিশ্চিত অন্নের যুগে যার অন্নভাণগ্ডার অপেক্ষাকৃত নিশ্চিত সে ত 
সমাজে প্রতিষ্ঠা পাবেই। অন্ন, তাই এক গভীর অর্থে এশ্র্য ও সম্মানের মানদণ্ড 
ছিল তখন। 


ছান্দোগ্য উপনিষদের পঞ্চম অধ্যায়ে পড়ি উপমন্যুর পুত্র প্রাচীনশাল, 
পুলুষের পুত্র সত্যযজ্ঞ, ভাল্লপবির পুত্র ইন্দ্রদ্ন্ন, শর্করাক্ষের পুত্র জন এবং 
অশ্বতরাম্থের পুত্র বুড়িল এঁরা একত্র হয়ে আলোচনা করছিলেন, “কে আমাদের 
মাত্মা, কে ব্রহ্ম'। সমাধান না পেয়ে তারা সকলে অরুণের ছেলে উদ্দীলকের 
শরণাপন্ন হলেন। উদ্দালক নিজে উত্তর না দিয়ে কেকয়ের রাজা অশ্বপতির 
কাছে তাদের পাঠালেন। রাজা তখন যজ্ঞ করছিলেন। তিনি এঁদেরকে বললেন 

যজ্ঞে প্রত্যেক খত্বিক্কে যত দক্ষিণা দেওয়া হবে এঁদের প্রত্যেককেও ততটাই 
দেওয়া হবে। এরা বললেন, আমরা এসেছি আপনার কাছে বৈশ্বানর আত্মার 
স্বরূপ জানতে। রাজা পরদিন তাদের উত্তর দেবেন জেনে তারা শিষ্যের মতো 
সমিৎ (জ্বালানি কাঠ) হাতে নিয়ে রাজার কাছে এলেন। রাজা একে একে 
তাদের প্রশ্ন করে জেনে নিলেন যে তারা প্রত্যেকেই কোনো না কোনো রূপে 
বৈশ্বানর আত্মাকে উপাসনা করেন, তাই নানাভাবে তাদের শ্রীবৃদ্ধি ঘটে এবং 
তাদের বংশে ব্রহ্মতেজ জাত হয়, তাঁরা অন্নভোজী হয়েছেন এবং প্রিয় বস্তু 
দেখেন, কিন্তু তারা প্রত্যেকেই খণ্ডিত বা আংশিক ভাবে বৈশ্বানর আত্মাকে 
জানেন, এবং তারা যদি রাজার কাছে না আসতেন তাহলে তাদের সাংঘাতিক 
দৈহিক ক্ষতি, এমনকি প্রাণনাশ পর্যস্ত ঘটত। অবশেষে তিনি তাদের বলেন, 
তোমরা আংশিকভাবে বৈশ্বানর আত্মাকে জেনে অন্ন আহার করছ, কিন্তু কেউ 
যদি প্রাদেশমাত্র (এক বিঘৎ পরিমাণ) বা অভিবিমান (আকাশের মতো 
অপরিমেয়) রূপে বৈশ্বানর আত্মাকে জেনে যথাযথভাবে উপাসনা করেন, তবে 
তিনি সকল লোকে, সকলের মধ্যে ও সকল আত্মাতে অর্থাৎ (আত্মার আধার 
শরীরে) অন্ন আহার করেন। [রাজা প্রত্যেককে বলেন, “অবস্যন্নং পশ্যসি 
প্রিয়মস্ত্যনং পশ্যতি প্রিয়ং ভবত্যস্য ব্রন্মবর্$সং কুলে য এতমেবাত্মানং 
বৈশ্বানরমুপাস্তে।' শেষে বলেন, “এতে বৈ খলু যুয়ং পৃথগিবেমমাত্মানং বৈশ্বানরং 
বিদ্বাংসোওননমথ যন্ত্েতমেবং প্রাদেশমাত্রমভিবিমানমাত্মানং বৈশ্বানরমুপাস্তে স 
সর্বেষু লোকেষু সর্বেষু ভূতেষু সর্বে্বাত্মস্বন্নমত্তি। ছা/উ ৫। ১২। ২; ১৩।২; 


১৪। ২; ১৫। ২; ১৬। ২; ১৭। ২; ১৮1১] 

এ উপাখ্যানের উপসংহারটি প্রণিধানযোগ্য : বৈশ্বানর আত্মাকে যে তার 
স্বরূপে জানে সে সকল লোকে অর্থাৎ ভূলোক, দ্যুলোক ইত্যাদি সকল স্থানেই 
সকল প্রাণীর মধ্যে সকল আত্মাতেই অন্ন আহার করে। সকল প্রাণীর মধ্যে 
কারণ তখন জন্মাত্তরবাদে বিশ্বাসের সূচনার যুগ, তাই মানুষ মৃত্যুর পরে নানা 
অন্য প্রাণীর দেহে পুনর্জন্ম লাভ করতে পারে; এবং সকল আত্মাতেই মানে 
যেকোনো প্রাণীর দেহের আধারে যে আত্মা থাকে বলে তখন লোকে বিশ্বাস 
করত সেই সব আত্মাতে অধিষ্ঠিত হয়ে সেই সব দেহীর রূপে সে অন্ন আহার 
করে। কে করে? যে বৈশ্বানর আত্মাকে তার স্বরূপে জানে। এই আত্মাকে তার 
স্বরূপে জানাটাই উপনিষদের মুখ্য প্রতিপাদ্য বিষয়। কাজেই এ-ই হল এ যুগে 
যা মুখ্য জ্ঞেয় বা জানবার ও উপলব্ধি করার বস্তু, যার দ্বারা মানুষ পুনর্জন্ম 
থেকে মোক্ষ লাভ করে অর্থাৎ জ্ঞানকাণ্ে প্রতিশ্রুত শ্রেষ্ঠ ফল লাভ করে। এ 
কাহিনীর উপসংহারে শুনি, এই শ্রেষ্ঠ আত্মজ্ঞান যে লাভ করেছে সে সকল 

লোকে, সকল প্রকার প্রাণীর দেহে অধিষ্ঠিত হয়ে অন্ন আহার করে। অর্থাৎ 
মোক্ষের যেন একটা বিকল্প রূপ হল সকল অবস্থায়, জন্মে জন্মে, যেকোনো 
দেহের মধ্যে থেকেই অন্নভোজী হওয়া। নিরস্তর অন্নের অধিকারী হওয়া এমন 
একটা বিরল সৌভাগ্য, যা কেবলমাত্র সেই ব্যক্তিই লাভ করে যে বৈশ্বানর 
ব্র্মাকে খণ্ডিতভাবে নয়, পূর্ণরূপে জেনেছে। এ শান্তর বলছে না যে সে 
মোক্ষলাভ করে, বরং বলছে সে নিঃসংশয়ে নিরস্তর অন্নভোজী হয়। অন্যত্র 
যেমন উচ্চারিত হয়েছে যে অন্নই ব্রহ্মা সেই কথাটাই এখানে অন্যভাবে 
উচ্চারিত হল। 


'অন্ন শরীরে পরিপাক হবার পর তিনভাগে বিভক্ত হয়, স্থুল অংশ বিষ্টায় 
ও মধ্যম অংশ মাংসে পরিণত হয় এবং সুক্ষ অংশ মনে পরিণত হয়।' 
[অননমশিতং ত্রেধা বিধীয়তে তস্য যঃ স্থৃবিষ্ঠো ধাতুত্তৎ পুরীষং ভবতি যো 
মধ্যমতন্মাংসং যোতনিষ্ঠত্তন্মনঃ। ছা/ উ ৬। ৫। ১] হে সৌম্য, মন অননময়, প্রাণ 
জলময়, বাক্‌ তেজোময় [অন্নময়ং সৌম্য মন, আপোময়ঃ প্রাণস্তেজোময়ী 
বাগিতি। ছা/উ ৬। ৫। ৪] এই সংলাপ আরুণির সঙ্গে তার পুত্র শ্বেতকেতুর 
আলাপের একটি অংশ। এখানে শরীরের বর্জ্য পদার্থ, কলেবর-_যা মাংসে 
গঞ্জিত__ এবং মন এই তিনভাগে দেহীকে ভাগ করা হয়েছে এবং এ তিনটির 
মধ্যে দেহ ও মন অন্নের দ্বারাই গঠিত একথা বলা হয়েছে। পরের অংশে প্রাণ 
ব্যত্তিত্বের যে দুটি শ্রেষ্ঠ সত্তা, মন ও আত্মা তাদের সঙ্গে অন্নকে কার্যকরণ রূপে 
ও অভিনরূপে যুক্ত করা হয়েছে। উদ্দালক বলেন, অন্নকে বৈশ্বানর আত্মা বলে 
জানা-ই সত্য জানা; আর এখানে বলা হল, মন সৃষ্টি করে অন্ন, এতে অনের 
গুরুত্ব প্রতিষ্ঠিত হল। বিশেষ করে যখন মনে রাখি যে, উপনিষদ্‌ জ্ঞানকাণ্ডের 
অন্তর্গত এবং জ্ঞানকাণ্ডে বস্তজগতের উধের্ব প্রতিষ্ঠা করা হয়েছে বোধ ও 
বুদ্ধিকে তখন সেখানে এই বোধ ও বুদ্ধির আধার মনের তাৎপর্য সবচেয়ে 
বেশি। অন্নকে সেই মনের উৎপাদক বলে তার গরিমা বাড়ানো হয়েছে, যেখানে 
উপনিষদে এর বিপরীতটাই প্রত্যাশিত ছিল। অথচ বারেবারেই দেখছি 
উপনিষদে অন্নের মাহাত্ম্য নানাভাবেই ঘোষিত হয়েছে। 


আরুণির পুত্র ছিল শ্বেতকেতু, তাকে পিতা বললেন, “তুমি (গুরুগৃহে) বাস 
(যে ব্রাম্মণের অব্রান্মণোচিত আচার) হয় না। সে বারো বছর বয়সে (গুরুগৃহে) 
গিয়ে চব্বিশ বছর বয়সে সমস্ত বেদপাঠ শেষ করে গল্ভীর, বেদজ্ঞানে অহংকারী 


বেদের যুগে ক্ষুধা ও খাদ্য ৯৫ 


ও অবিনয়ী হয়ে ফিরে এল। পিতা তাকে বললেন, “সোম্য, তুমি ত গম্ভীর, 
বেদাভিমানী ও অবিনয়ী হয়েছ।” [ও শ্বেতকেতুর্ারুণেয় আস তং হ পিতোবাচ, 
“শ্বেতকেতো বস ব্রন্ষচর্যং, ন বৈ সোম্যাস্মৎকুলীনোৎননূচ্য ব্রহ্মাবন্ধুরিব 
ভবতীতি। স হ দ্বাদশবর্ষ উপেত্য চতুর্বিংশতিবর্ষ সর্বান্‌ বেদানধীত্য মহামনা 
অনুচানমানী ত্ৃবন্ধ এয়ায় তং হো পিতোবাচ শ্বেতকেতো যন্নু সোম্যেদং মহামনা 
অনুচানমানী। স্তরো5সি.....। ছা/উ ৬। ১। ১-২] 


ম্বেতকেতু আরুণির পুত্র পিতার নির্দেশে বেদশিক্ষার জন্যে গুরুগৃহে গেল। 
দীর্ঘকাল পরে ফিরে এল উদ্ধত, পণ্ডিতম্মন্য, কতকটা দুর্বিনীতও। তার সঙ্গে 
কিছু শান্ত্রালাপের পরে আরুণি একদিন তাকে বললেন, “সোম্য, পুরুষের মধ্যে 
ষোলোটি কলা (অংশ) আছে, তুমি পনেরোদিন কিছু খেয়ো না, কিন্তু যত ইচ্ছা 
জল পান কোরো, প্রাণ জলময় (অর্থাৎ জলনির্ভর), তোই) যে জল পান করে 
তার প্রাণ যায় না। শ্বেতকেতু পনেরোদিন আহার করল না, পরে ষোলো 
দিনের দিন সে পিতার কাছে গিয়ে দীঁড়িয়ে বলল, “বাবা আমি কী বলব, 
আরুণি তাকে বললেন, “ঝক্‌, যজু ও সামগুলি উচ্চারণ কর। শ্বেতকেতু 
বললেন, “বাবা, ও-গুলি ত আমার মনে পড়ছে না। তখন আরুণি তাকে 
বললেন “বড় একটা জুলস্ত আগুনের যদি সামান্য একটি অঙ্গারমাত্র অবস্থিট 
থাকে তাহলে তা দিয়ে তার চেয়ে বড় কিছু জ্বালানো যায় না। তোমার ষোলো 
কলার মধ্যে এখন মাত্র একটি কলাই অবশিষ্ট আছে, তার দ্বারা তুমি বেদগুলি 
আর অনুভব করতে পারছ না। তুমি গিয়ে আহার কর, পরে আমার সব কথা 
বুঝতে পারবে।” ম্বেতকেতু আহার করে আবার বাবার কাছে গেলেন। (তখন) 
পিতা তাকে যা কিছু জিজ্ঞাসা করলেন সে তার সব কিছুরই ঠিক উত্তর দিতে 
পারল। তখন পিতা তাকে বললেন, “সেই প্রজুলিত বৃহৎ অগ্নির জোনাকির 
মতো মাত্র একটি কণা অবশিষ্ট ছিল। তাকে যদি খড়কুটো দিয়ে জ্বালিয়ে তোলা 
যায় তাহলে (তখন) তার দ্বারা তার চেয়েও বড় বস্তও পোড়ানো যায়। হে 
সোম্য, তোমার (অনাহারে) ষোলো কলার মধ্যে একটিমাত্র কলা বাকি ছিল। 
অন্ন-সংযোগে সেই ক্ষৌণ) কলাটি এখন জ্বলে উঠেছে, তার দ্বারা (তুমি) এখন 
বেদগুলি উপলব্ধি করছ। অতএব, সোম্য, মন অনময়, প্রাণ জলময় এবং বাক্‌ 
তেজোময়।” পিতার কথায় ম্বেতকেতু এটা বুঝতে পারলেন। [ষোড়শকলঃ 
সোম্য পুরুষঃ, পঞ্চদশাহানি মাগশীঃ কামমপঃ পিবাপোময়ঃ প্রাণো ন পিবতো 
ছেৎস্যত ইতি। স হ পঞ্চদশাহানি নাশাথ হৈনমুপাসসাদ কিং ব্রবীমি ভো ইত্যুচঃ 
সোম্য যজ্ংষি সামানীতি স হোবাচ ন বৈ মা প্রতিভাস্তি ভো ইতি। তং হোবাচ 
যথা সোম্য মহতোওভ্যাহিতস্যৈকোগঙ্গারঃ খদ্যোতমাত্রঃ পরিশিষ্টঃ স্যাৎ তেন 


৯৬ বেদের যুগে ক্ষুধা ও খাদ্য 


ততোৎপি ন বহু দহেদেবং সোম্য ত যোড়শানাং কলানামেকা কলা5তিশিষ্টা 
স্যাৎ তয়ৈতর্হি বেদান্‌ নানুভবস্যশানাথ মে বিজ্ঞাস্যসীতি। স হাশাথ 
হৈনমুপসসাদ তং হ যৎ কিঞ্চ পপ্রচ্ছ সর্বং হ প্রতিপেদে। তং হোবাচ যথা সোম্য 
মহতো5জাহিতস্যৈকমদারং খদ্যোতমাত্রং পরিশিষ্টং তং তৃণৈরুপসমাধায় 
প্রালয়েৎ তেন ততোৎপি বহু দহেৎ। এবং সোম্য তে ষোড়শানাং কলানামেকা 
কলা5তিশিষ্টাডভূত সা অন্নেনোপসমাহিতা প্রাজালী২ তয়ৈতহি 
বেদাননুভবস্যন্নময়ং হি সোম্য মন আপোময়ঃ প্রাণস্তেজোময়ী বাগিতি তদ্ধাস্য 
বিজজ্ঞাবিতি বিজজ্ঞাবিতি। ছা/ উ। ৬। ৭। ১-৬] 


এই উপাখ্যানের শুরুতেই শুনি পিতার আজ্ঞায় বেদবিদ্যা অর্জন করে ফিরে 
এল শ্বেতকেতু। পিতা দেখলেন পুত্রের মধ্যে বেদজ্ঞানলাভের ফলে কিছু দস্ত 
এসেছে। তিনি সেটা দূর করলেন এক অভিনব প্রক্রিয়াতে। পুত্রকে বললেন 
পনেরোদিন শুধু যতটা ইচ্ছা জলপান করে উপবাস করে থাকতে। তারপর 
পিতা তাকে খক্‌, যু ও সামবেদ আবৃত্তি করতে বললেন। শ্বেতকেতু কিছুই 
স্মরণ করতে পারলেন না। তখন আরুণি তাকে আহার করে আসতে বললেন। 
এবার প্রশ্ন করতে শ্বেতকেতু বেদগুলি যথাযথ আবৃত্তি করতে পারলেন। তখন 
আরুণি শ্বেতকেতুকে বললেন, তোমার মধ্যে ষোলো কলার একটিমাত্র কলা 
অবশিষ্ট ছিল। উপবাসে পনেরোটি কলা নির্বাপিত হয়েছিল, শুধু জলপানের 
ফলে এঁ একটি মাত্র কলা বাকি ছিল। আহারের পুষ্টিতে সেই ক্ষীণ কলাটি 
আবার ষোলোকলায় পূর্ণাঙ্গ হয়ে উঠল যেমন নির্বাপিতপ্রায় প্রজ্বলিত অগ্নির 
একটি শিখামাত্র অবশিষ্ট থাকলে ইন্ধন-সহযোগে আবার তাকে পূর্ণভাবে 
প্রজ্বলিত করা যায় ঠিক সেইরকমই। অতএব, সোম্য, মন হল অনময়, প্রাণ 
জলময়, বাক তেজোময়। উপবাসের পনেরোদিনে শ্বেতকেতু শুধু জলপান 
করেছিলেন তাই প্রাণটুকু অবশিষ্ট ছিল, এইজন্য প্রাণ জলনির্ভর। বেদ উচ্চারণ 
করবার জন্যে, প্রয়োজন বাক্‌, বাক্‌ তেজনির্ভর, এই তেজ উপবাসে নির্বাপিত- 
প্রায় হয়েছিল, উপযুক্ত ইন্ধনে পুনরায় তেজ উদ্দীপিত হলে বেদবাক্য উচ্চারণ 
করা সম্ভব হল। কিন্তু বাক্য উচ্চারণ করবে ত মন, সেই মন উপবাসে স্তিমিত, 
নিস্তেজ ও অস্তর্হিতপ্রায় হয়েছিল। সে মন পুনজীবিত না হলে বাক্য, বেদবাক্য, 
আবৃত্তি করবে কে? আর মন কিসে উজ্জীবিত হয়? অন্নে । উপবাসে যে জ্ঞান 
বিলুপ্তপ্রায় হয়েছিল, অন্ন তাকে পুনঃপ্রতিষ্ঠা করল মনকে সম্ভ্রীবিত করে। 


এখানে দুটি ব্যাপার প্রণিধান করে দেখা প্রয়োজন। প্রথমেই আরুণি 
ম্বেতকেতুকে বুলছেন/ আমাদের বংশে সকলেই বেদচর্চা করে, অবেদজ্ঞ কেউ 

নেই, অতএব তুমিও যাও গুরুগৃহে বেদপাঠ কর। বারো বছরের শ্বেতকেতু 
গুরুগৃহে বারোবছর ধরে সমস্ত বেদ পাঠ করল, আয়ত্ত করল। ফিরল 
বেদজ্ঞানের দত্ত নিয়ে। পিতা জানেন, এ দস্ত বেদজ্ঞ ব্রা্মণকে মানায় না। 
অতএব এ দত্ত দূর করতে হবে। শ্বেতকেতুর দস্তের ভিত্তি তার বেদজ্ঞান, সে 
জানে বেদ সে আয়ত্ত করেছে; আরুণি তাকে বোঝাতে চাইলেন যে বেদ আয়ত্ত 
করলেও তা আয়ত্তে থাকে না। হাতছাড়া হয়ে যায়, অর্থাৎ মন থেকে হারিয়ে 
যায় যদি মনের যা প্রধান উপাদান, যার ওপরে মনের ভিত্তি তা থেকে সে 
বঞ্চিত হয়। তাই ম্বেতকেতুকে উপবাস করিয়ে দেখালেন, সুদীর্ঘ বারোবছর 
ধরে যা সে আয়ত্ত করেছে বলে তার এই দম্ভ, সেটাও সম্পূর্ণ তই অন্ন নির্ভর। 
বারোবছরের সাধনার ধন মাত্র পনেরোদিনের অনাহারে মন থেকে সম্পূর্ণ উবে 
গেল। এবং যথাযথ আহার করার পরে আবার তা মনে সম্যক্ভাবে প্রতিভাত 
হল। অতএব জ্ঞান মন-নিষ্ঠ এবং মন অন্ননির্ভর; অন্নাভাবে জ্ঞান বিলুপ্ত হয়, 
প্রয়োজনীয় আহারের দ্বারাই মন তাকে ধারণ করতে পারে। যে বেদজ্ঞান 
প্রবলভাবে প্রজবলিত অগ্নির রূপে তার মনে ষোলো কলায় বিরাজ করছিল, 
পনেরোটা দিনের উপবাসে তার ক্ষীণ একটি মাত্র কলা অবশিষ্ট রইল, অর্থাৎ 
আর কদিন উপবাসে দেহই ধবংস হত, এবং যেহেতু দেহাভ্যত্তরের মনই জ্ঞানের 
আধার, তাই দেহনাশে জ্ঞানও নিরবলম্ব হয়ে বিলুপ্ত হত। সেই একটিমাত্র ক্ষীণ 
কলাকে নেহাৎ স্থূল পুষ্টি, অন্ন দিয়ে পুনরুজ্জীবিত করার পর বারোবছরের 
অধীত বিদ্যা আবার মনে উদিত হল। 


উপনিষদ বৈদিকযুগের শেষভাগের 'জ্ঞানকাণ্ডের অন্তর্গত; শুধু তাই নয়, এ 
হল বেদের অভ্তভাগ বলে “বেদাস্ত' এবং পরবতীকালে বেদের শ্রেষ্ঠ উৎকর্ষের 
প্রতীক বলে স্বীকৃত। এ যুগে আত্মা ও ব্রন্মের অভেদের উপলবিই সাধনার বস্তু; 
অধ্যাত্মচর্চার যুগ এটা । কঠোপনিষদে নচিকেতা যমের প্রস্তাবিত সমস্ত এঁহিক 
সুখকে প্রত্যাখ্যান করেছে ব্রন্মাজ্ঞান লাভের জন্যে। বৃহদারণ্যক উপনিষদে দুবার 
একটি উপাখ্যান বিধৃত হয়েছে, সেখানে মৈত্রেয়ী যাজ্ঞবন্ক্যের দেওয়া বিপুল 
সম্পত্তির অর্ধাংশ লাভের সম্ভাবনাকে প্রত্যাখ্যান করেছেন অধ্যাত্মবিদ্যা লাভের 
আশায়। এই সেই যুগ যখন একদিকে মহাবীর, গৌতম বুদ্ধ, আরও বহুতর 
মোক্ষের বা পুনর্জন্মের শৃঙ্ঘল ছিঁড়ে বেরিয়ে আসবার সাধনা করছে। সেই যুগে 
্রাহ্মণ্যধারার শাস্ত্র উপনিষদ্‌ জ্ঞানের আধার মনকে স্থুল বস্তুনিষ্ঠ, অন্ননির্ভর 
বলে প্রতিপন্ন করছে। উপনিষদের আত্মজ্ঞান তত্বনির্ভর, কিন্তু সে জ্ঞান উদিত 
হয় যে-মনে, সে-মন যে কোনো জ্ঞানকেই ধারণ করে থাকুক তা দেহে আবৃত 
[১000 -? 

এবং দেহ অন্নের দ্বারা পুষ্ট হলে তবেই জ্ঞান তার মধ্যে প্রজুলিত থাকতে পারে। 
অন্নের এই মাহাত্ম্য উপনিষদে ঘোষিত হওয়া খানিকটা বিস্ময় সৃষ্টি করে। 
আরুণি শ্বেতকেতুর সংলাপে অন্যত্র এক জায়গায় একবার আরুণি জলকে 
অশনায়া বলে তারপরেই বলছেন “অন্ন ছাড়া আর কী মূল হতে পারে, তাই 
সোম্য, এই প্রকারে অন্নের মূল দিয়ে জলের মূল খোঁজ কোরো।” [তস্য ক মূলং 
স্যাদন্যত্রান্নাদেবমেব খলু সোম্যান্নেন শুঁঙ্গেনাপো মূলমৰ্িচছ। ছা/উ ৬। ৮। ৪] 
আমাদের মনে পড়ে আরুণি যখন শ্বেতকেতুকে পনেরো দিন উপবাস করতে 
বলেন তখন বলেছিলেন, “যত ইচ্ছা জল পান কোরো, তাতে জীবনরক্ষা হবে।' 
এখানে কতকটা ব্যুৎপত্তিগত কষ্টকল্পনাতে এর পূর্ব অংশে অশনায়া মানে জল 
জলের মূলের খোঁজ কর। অর্থাৎ কেবলমাত্র জলপানের দ্বারাও অনির্দিষ্টকাল 
প্রাণরক্ষা হয় না, অন্ন সম্পূর্ণ অপরিহার্য, তাই অন্নের সঙ্গে সংশ্লিষ্ট করে জলের 
খোজ কোরো। এখানেও অন্নের মহিমা প্রতিষ্ঠিত হচ্ছে “অশনায়াপিপাসে' 
ক্ষুধাতৃষ্ণাকে মৃত্যু বলে অভিহিত করা হয়েছে বারবার । তাই ব্যুৎপত্তি দিয়ে 
অশনায়াকে জলের সঙ্গে যুক্ত করলেও পিপাসার স্বতন্ত্র স্থান পূর্ব হতেই নির্দিষ্ট 
হয়ে আছে, যেমন অশনায়া বা ক্ষুধারও স্বতন্ত্র তাৎপর্য আছে। 
এই ছান্দোগ্য উপনিষদেই “অনব্রক্ম” পরিচ্ছেদে নারদ-সনতকুমার সংলাপে 
এক জায়গায় পড়ি, “বল থেকে অন্ন অবশ্যই শ্রেষ্ঠ। এই কারণে কেউ যদি 
দশদিন না খেয়ে থাকে তাহলে যদিই বা সে (কোনোরকমে) বেঁচে থাকে তবু 
সে দৃষ্টিহীন, শ্রুতিহীন, মননহীন, বোধহীন, ক্রিয়াহীন ও বিজ্ঞানহীন (বিশেষ- 
জ্ঞান-রহিত) হয়। আবার (যখন) অন্ন আহার করে তেখন) তার দৃষ্টি, শ্রুতি, 
মনন, বুদ্ধি ও ক্রিয়া আসে এবং বিজ্ঞানও আসে। অন্নকে উপাসনা কর। যে 
কেউ অন্নকে ব্রহ্মা বলে উপাসনা করেন, তিনি এমন সব “লোক” স্থান) লাভ 
করেন যেখানে প্রচুর পরিমাণে অন্ন ও পানীয়। অন্নের যতদূর গতি তারও 
ততদূর স্বচ্ছন্দ গতি হয়। [অন্নং বাব বলাত্য়স্তস্মাদ্‌ যদ্যপি দশ রাত্রীর্নম্মীয়াদ্‌ 
যদ্যু হ জীবেদথবা5 দ্রষ্টা5 শ্রোতা মস্তাত বোদ্ধা কর্তা বিজ্ঞাতা 
ভবত্যথানস্যায়ৈ দ্রষ্টা ভবতি শ্রোতা ভবতি মস্তা ভবতি বোদ্ধা ভবতি কর্তা 
ভবতি বিজ্ঞাতা ভবতি বিজ্ঞাতা ভবত্যননমুপাস্ম্বেতি। স যোগন্নং 
ব্ন্েত্যুপাস্তেম্নবতো বৈ স লোকান্‌ পানবতোও ভিসিধ্যতি যাবদনস্য গতং 
তত্রাস্য যথাকামচারো ভবতি যোগন্নং ব্রন্মোত্যুপাস্তেভ্তি। ছা/ উ ৭। ৯। ১-২] 
এখানে প্রথমে বলা হয়েছে, অন্নের অভাবে দশদিনের উপবাসে মানুষের 
বহিরিন্দ্রিয় ও অস্তরিন্ড্রিয় কীভাবে নিস্তেজ ও নিষ্্রিয় হয়ে যায়। তার দর্শন, 

শ্রবণ, মনন, বোধ, ক্রিয়া ও বিশেষ জ্ঞানের ক্ষমতা বিলুপ্ত হয়। অর্থাৎ যেসব 
বিশেষ শক্তি মানুষকে পশু থেকে পৃথক্‌ করে “মানুষ” সংজ্ঞায় অভিহিত হবার 
অধিকার দেয়, যে-অধিকারবলে সে ব্রহ্গজ্ঞানচর্চার ক্ষমতা পায় জন্মাত্তরধারা 
রোধ করার ব্যবস্থা করতে পারে সেই সব ক্ষমতাই দশদিন অনাহারে তিরোহিত 
হয়। আবার ভাল করে আহার করার পরে ধীরে ধীরে সে সব ক্ষমতা ফিরে 
আসে। অতএব “অন্নকে উপাসনা কর।” যিনি অন্নকে ব্রহ্মা বলে উপাসনা 
করেন তার এমন সব স্থানে অধিকার জন্মায় যেখানে প্রচুর পরিমাণে অন্ন ও 
পানীয় আছে, অন্নের সীমা বা গতি যতদূর পর্যস্ত তারও ততদুর পর্যস্ত গতি। 
অর্থাৎ তাকে এমন কোথাও থাকতে হয় না যেখানে অন্নজলের অভাব আছে, 
তিনি যেখানেই থাকুন তার কখনোই অন্নজলের অভাব হবে না। কার এই 
সৌভাগ্য? যিনি অন্নকে ব্রহ্ম বলে জানেন এবং সেভাবে উপাসনা করেন। 
স্মরণীয়, এই পরিচ্ছেদটির নামই হল 'অন্নব্রক্ম”। এ অংশের দুটি ভাগ : 
প্রথমটিতে দেখানো হয়েছে শ্বেতকেতুকে আরুণি যা বুঝিয়েছিলেন অর্থাৎ 
অন্নাভাবে ইন্দ্রিয়গুলি__ বহিরিক্ড্রিয় ও অস্তরিন্দ্রিয় দুইই__ সম্পূর্ণ অসহযোগ 
করে, তারা যেন থেকেও নেই। অথচ ধর্মসাধনার এই পর্যায়ে যে ব্রন্মাজ্ঞান 
পুনর্জন্ম খণ্ডন করার জন্যে অপরিহার্য তার আধার মন, এবং মন আশ্রিত এ 
ইন্দ্রিগুলির ওপরে । এবং এই অংশে দেখানো হল ইন্ড্িয়গুলি সম্পূর্ণভাবে 
নির্ভরশীল খাদ্যের ওপরে । তাহলে প্রকারান্তরে উপনিষদের কেন্দ্রবস্ত যে 
বহ্গাজ্ঞান তা-ও একাত্তরিত হয়ে নির্ভরশীল হয়ে উঠল অন্নের ওপরে, যেহেতু 
অন্ন বিনা সকল ইন্ড্রিয়ই নিস্তেজ ও নিষ্ক্রিয় হয়ে যায়, মনও বিকল হয়ে যায় 
এবং সে-অবস্থায় শ্বেতকেতু বারোবছরে শেখা বেদজ্ঞান মনেই আনতে পারে 
না পনেরোদিন অনাহারের পরে, নতুন করে ব্রহ্ম ও আত্মার একাত্মতা উপলব্ধি 
করা ত দূরের কথা। আবার অন্ন গ্রহণের পরে ইন্দ্রিয়গুলির সকল ক্ষমতাই 
ফিরে আসে। এখানে অন্নের সঙ্গে ব্রহ্মাজ্ঞানের সংযোগ প্রায়োগিকভাবে দেখানো 
হয়েছে। 

দ্বিতীয় পর্যায়ে এই উপলব্ধির যে সিদ্ধান্ত সেইটিই উপস্থাপিত করা হয়েছে : 
এই-ই যখন সম্বন্ধ অন্নের সঙ্গে ব্রহ্মজ্ঞানের, তখন ত অন্নই ব্রন্ম। যে ব্যক্তির 
এই দৃষ্টি এসেছে, যে জেনেছে যে অন্ন বিনা অধ্যাত্মচর্চা করা শুধু দুক্কর নয়, 
একাত্তই অসম্ভব সে অননকে ব্রহ্ম জেনে উপাসনা করে। যজ্ঞেও ছিল কর্মকাণ্ডের 
উপাসনা তার ফল ছিল এঁহিক সুখের জন্যে কাম্যবস্ত লাভ করা। এবারে 
অননকে ব্রহ্মা জেনে যে উপাসনা, তা যজ্ঞের মতো অনুষ্ঠাননির্ভর কোনো যাগ 
নয়, তা হল একটা উপলব্ধি : অন্নই ব্রহ্মা। এ উপলব্ধির একটা বহিঃপ্রকাশ 

আছে; তা হল অন সম্বন্ধে চুড়াত্ত সন্ত্রমবোধ। সকল দেবতার ওপারে যেমন 
ব্রন্মোর অধিষ্ঠান, তেমনই পার্থিব বস্তুর সব কিছুরই ওপরে অন্ের স্থান। এ কথা 
মনে থাকলে মানুষ অন্ন উৎপাদনে তৎপর হবে, সংরক্ষণে উদ্যোগী হবে, 
অপচয়ের সম্ভাবনা রোধ করবে, দানও করবে নিজের প্রয়োজনের উপযোগী 
অন্ন সুরক্ষা করার পরে। সংক্ষেপে, সংসারে শ্রেষ্ঠ দেবতার যে সম্মান প্রাপ্য 
অন্নের প্রতিও যেন মানুষের সেই সম্মান থাকে। 


এই ধরনের সতর্কবাণী অন্যত্রও উচ্চারিত হয়েছে। কেন? স্পষ্টতই অন্নের 
সামাজিক গুরুত্ব সম্পর্কে সকলে অবহিত ছিল না। যেবছর ভাল ফসল হত, 
সেবছর ফেলে-ছড়িয়ে খাওয়া হত, ফলে খরা-অজন্মার বছরে টান পড়ত। 
তাছাড়া, উদ্বৃত্ত অন্ন বণিকের পণ্য হয়ে উঠত, দেশের অভুক্ত মানুষ নিরন্নই 
থেকে যেত। পরিশ্রমে উৎপাদন করা অন্নকে জীবনদায়ী বলে লোকে এমনিই 
জানত, কিন্তু স্পষ্টতই যে সমন্ত্রম থাকলে প্রতি কণা শস্য সম্বন্ধে একটা 
শ্রদ্ধামিশ্রিত মমত্ববোধ থাকে তা ছিল না। তাই অন্নের সামাজিক, অর্থনৈতিক 
এবং রাষ্ট্রনৈতিক গুরুত্ব প্রতিপাদন করবার জন্যে অন্নকে, তখনকার শব্দকোষে 
যেটি শ্রেষ্ঠ অভিধা, ব্রহ্ম, তাই দিয়ে অভিহিত করা হল। মানুষ যেন মনে রাখে, 
যে-দেহে মনের অধিষ্ঠান, ইন্দড্রিয়গুলি যাতে সংস্থিত, যে-দেহ তার জীবিকার 
উপাদান জোগায়, যে-মন তার অভীষ্ট ব্রন্মতত্বকে অনুধাবন করতে সচেষ্ট সে- 
দেহমন একাত্তভাবেই অন্ননির্ভর। এই অন্নকে ব্রহ্ম নাম দিলে অন্ন সম্বন্ধে সমাজে 
একাস্ত প্রয়োজনীয় মানসিকতা-_ সমীহ, সন্ত্রম, যত্ব, তার বৃদ্ধিপ্রয়াস__ এগুলি 
আসবে নতুবা অন্ন তার যথার্থ মর্যাদা না পেলে অন্নের প্রতি অবজ্ঞা, অযত্ব 
উপেক্ষা অন্নের অভাবকেই বাড়িয়েই তুলবে। অর্থাৎ এখনো সমাজে অন্নের 
জোগান সম্বন্ধে কোনো নিশ্চয়তা নেই। আরও লক্ষ করি, এখানে মহিমার 
একটা সংজ্ঞা হল, “যে সব কিছু খায়”। অর্থাৎ বহুভোজিত্ব বা সর্বভোজিত্ব 
মহিমার একটা মানদণ্ড । তখনকার সমাজে প্রতিষ্ঠার, সম্মানের একটা ভিত্তি 
ছিল, যার অন্নের প্রাচুর্য আছে, এ আমরা আগেও দেখেছি। এই সংজ্ঞা উচ্চারণ 
করার পর কাপেয় শৌনক ভূত্যদের নির্দেশ দিলেন ব্রহ্মচারীকে অন্ন দিতে। 
ছোট উপাখ্যানটির শুরুতেই এ ব্রন্মচারী ভিক্ষা চেয়ে না পেয়ে বলেছিলেন, “এ 
অন্ন যার জন্যে, তাকেই এটা দেওয়া হল না'। স্পষ্টতই সে বলতে চায়, বুভুক্ষু 
যদি অন্ন না পায় ত অন্নবানের অন্নসম্পদ্‌ ব্যর্থ। আবার দেখি, মনব্বী ব্রন্মাচারী 
যে তত্বজ্ঞানে কাপেয় শৌনক বা কাক্ষসেনি অভিপ্রতারীর চেয়ে কোনো অংশে 
ন্যুন নয় সে নিরন, অন্নভিক্ষা করে; এবং অন্নবান্‌ ব্রন্মজ্ঞরা তাকে বিমুখ করে, 
অন্ন দেয় না। পরে যখন কাপেয় শৌনক পরমাত্মার সংজ্ঞা নিরূপণ করেন এই 

বলে যে তিনি সর্বভোজী তখন তার খেয়াল হয় অন্নভোজিত্বের ওপরে এই যে 
মর্যাদা আরোপ করা হচ্ছে তার সঙ্গে অন্নপ্রার্থীকে প্রত্যাখ্যান করার কোথাও 
একটা অসঙ্গতি থেকে যাচ্ছে যেন। তখন সে অনুচরদের ব্রক্মচারীকে অন্ন দিতে 
বলে। তাহলে এ সমাজে রৈক"র মতো পণ্ডিত ব্রাহ্মণ অপুষ্টিতে ভোগে, বিদ্বান্‌ 
ব্রহ্মচারী ভিক্ষা চায় এমন দুজনের কাছে যারা তাকে অন্ন দিতে সমর্থ, কিন্তু 
যারা প্রথমেই তার অন্নভিক্ষা প্রত্যাখ্যান করে। এ সমাজে সকলে খেতে পায় 
না। গুণী, বিদ্বান, বুদ্ধিমান, তত্বজ্ঞানীও অভুক্ত থাকে। কাজেই ব্যাপক একটা 
অভাবের কালো পর্দা সব কিছুর পশ্চাতে দোদুল্যমান ছিল। একটা কালো 
আতঙ্ক-_অন্নাভাবের- পরিব্যাপ্ত ছিল সারা সমাজে। 


ছান্দোগ্য উপনিষদে পঞ্চম অধ্যায়ের প্রথম খণ্ডে ইন্দ্রিয়, বাক্‌, চক্ষু, কর্ণ,মন এ 
সকলের উপরে প্রাণকে প্রতিষ্ঠিত করা হয়েছে, যে-প্রাণের অধীনে দেহের সব 
ইন্দ্রিয় কাজ করে। তার পরের খণ্ডে শুনি, প্রাধান্য স্বীকৃত হবার পর প্রাণ প্রশ্ন 
করছে, 'আমার খাদ্য কী হবে?” উত্তরে ইন্দড্রিয়রা বলে, “কুকুর ও শকুনি ইত্যাদি 
সর্ব জীবের যা কিছু অন্ন আছে।” যা কিছু খাওয়া হয় সবই “অন এর অন্ন, অন, 
শব্দটি প্রাণের প্রত্যক্ষ €- সাক্ষাৎ) নাম। যে এভাবে জানে তার কাছে কোনো 
অন্নই অনন্ন হয় না। [স হোবাচ কিং মে5ম্নং ভবিষ্যতীতি যৎ কিঞ্চিদাশ্বভ্য 
আশকুনিভ্য ইতি হোচুত্তদ্ধা এতদনস্যান্নমনো হ বৈ নাম প্রত্যক্ষং ন হ বা এবংবিদি 
কিঞ্চনানন্নং ভবতীতি।| ৫। ২। ১] এখানে লক্ষণীয় “অন'-র (5 প্রাণ, প্র + অন) 
খাদ্য কুকুর থেকে শকুনি পর্যস্ত সব কিছুই। বলাই বাহুল্য, কুকুর বা শকুনি 
কোনোটাই খাদ্যপদবাচ্য নয়, সহজ অবস্থায় মানুষ এগুলো খায় না। তবে কেন 
এদুটো প্রাণীর উল্লেখ? লক্ষ করতে হবে, কোন্‌ প্রশ্নের উত্তরে একথা; প্রশ্ন করছে 
প্রাণ, বলছে “আমার খাদ্য কী হবে।” অর্থাৎ প্রাণধারণের জন্যে মানুষ কী খাবে। 
উত্তরে স্বাভাবিক প্রচলিত খাদ্যের নাম না করে বলা হচ্ছে এমন দুটো প্রাণীর 
মাংসের কথা যারা স্বভাবত জুগুঞ্সা উৎপাদন করে। উদ্দেশ্য হল এই কথা বলা 
যে, প্রাণধারণের প্রশ্ন যখন তীক্ষ আকার ধারণ করে, তখন আর বাছাবাছি চলে 
না; কুকুর-শকুনির মাংস খেয়েও প্রাণরক্ষা করতে হবে। চোখে পড়ে, প্রাণরক্ষার 
জন্যে শস্যের কথা বলা হচ্ছে না, মাংসের কথাই বলা হচ্ছে, অর্থাৎ সময়টা শস্যের 
প্রাণরক্ষার জন্যে পথের কুকুর ধরে বা আকাশের শকুনি শিকার করেও বাঁচাতে 
হবে। এসব কথা থাকতই না যদি না দুর্ভিক্ষ একটা সুপরিচিত ঘটনা না হত। মনে 
পড়ে আক্কাদীয় সাহিত্যে পড়ি “গম পচা হলেও আমি তা খাই। বীয়ার_ (আহ্‌) 
স্বর্গীয় জীবন! আমি পরিহার করতে বাধ্য হয়েছি। (দোরিদ্যের) এ যাতনা নিদারুণ 

দীর্ঘ হয়েছে” [ ৬1768 5৬61) 117005]) 190010, ] 621, 7551- 116 01৮1116] 
18৮5 91111118060 টিটো) 116. 12510101191 10110 1785 09611 1015 ৫1901995 
[4১115801217 905612010175 017 1106 2110 ৮/0110 01001 11 44710127711 1/০207 
£2519771 16715 00. 21-23] 


বৈদিক সাহিত্যে দুর্ভিক্ষের উল্লেখ আছে কিন্তু বর্ণনা বা বিবরণ নেই। যখন 
ভিক্ষা মেলে না তখন দুর্ভিক্ষ এই অর্থেই দুর্ভিক্ষ বোঝা যায়। নানা কারণে 
দুর্ভিক্ষ হতে পারে তার মধ্যে খরার অজন্মা একটি। এই খরাজনিত দুর্ভিক্ষ 
প্রাচীন মিশরে পরপর সাত বছর হয়। তার একটি বর্ণনা পাই-_“ফসল নেহাৎ 
কম, ফলগুলো সব শুকিয়ে গেছে, যা কিছু মানুষ খেত তা দুষ্প্রাপ্য হয়ে 
উঠেছে। প্রত্যেক মানুষ তার সহচরের (ঘরে) চুরি করছিল ... শিশুরা আর্তনাদ 
বেঁকে গেছ, মাটিতে দুমড়ে পড়েছে, তাদের হাতগুলো জোড় করা। দেশগুলো 

এমনই এক দুর্ভিক্ষের উপাখ্যান পাই এ ছান্দোগ্য ব্রাহ্মণেই। “কুরুদেশে' 
যেবার শিলাবৃষ্টিতে ফসল নষ্ট হয়েছিল, তখন কিশোরী ভার্যার সঙ্গে হাতির 
মাহুতদের গ্রামে বাস করতেন অত্যন্ত দুর্দশাগ্রস্ত উষস্তি চাক্রায়ণ। তিনি এক 
মাহুতকে নষ্ট-হয়ে-যাওয়া মাষকলাই খেতে দেখে ভিক্ষা চাইলেন। (সে লোকটি) 
বলল, “এই-যে-কটা আমার পাত্রে ঢালা আছে তা ছাড়া আমার ত আর নেই। 
এগুলো থেকেই আমাকে দাও” বললেন উেষস্তি চাক্রায়ণ); সে ওগুলি তাকে 
দিল, আর বলল, চাইলে এই যে জল আছ (তা-ও নিন)।' (তিনি) বললেন, 
তাহলে ত আমার উচ্ছিষ্ট খাওয়া হয়ে যাবে। (মাহুতটি) বলল, 
'মাকলাইগুলোও কি উচ্ছিষ্ট ছিল না?” (উষস্তি) বললেন, “ওগুলো না খেলে 
বাঁচতেই পারতাম না, পানীয় জল ত আমি যেখানে ইচ্ছা খেতে পারি। তিনি 

খেয়ে উদ্ৃত্তটুকু স্ত্রীর জন্যে নিয়ে এলেন। স্ত্রীটি আগেই ভাল ভিক্ষা পেয়েছিল, 
(তাই) এগুলো নিয়ে রেখে দিল। সকালে উঠে (উেবস্তি চক্রায়ণ) বললেন, “যদি 
খানিকটা খাদ্য পেতাম ত কিছু ধন লাভ করতাম। এ রাজা যজ্ঞ করবেন, তিনি 
আমাকে সমস্ত ঝত্বিকের কাজে বরণ করতেন। তাকে স্ত্রী বললে, “স্বামিন্‌, তা 
যদি হয়, তবে (তোমার দেওয়া) সেই নষ্ট মাষকলাইগুলো রয়েছে। (ষস্তি) 
সেগুলো খেয়ে সেই আয়োজিত যজ্ঞে গেলেন। [মটচীহতেষু কুরুত্বাটিক্যা সং 
জায়য়োষস্তিহ্ চাক্রায়ণ ইভ্যগ্রামে প্রদ্রাণক উবাস। স হেভ্যং কুল্মাফান্‌ খাদস্তং 
বিভিক্ষে তং হোবাচ নেতোগন্যে বিদ্যন্তে যচ্চ যে ম ইম উপনিহিতা ইতি। 
এতেষাং মে দেহীতি হোবাচ তানম্মৈ প্রাদদৌ হস্তানুপানমিত্যুচ্ছিষ্টং বৈ মে পীতং 
স্যার্দিতি হোবাচ। ন স্বিদেতে০প্যুচ্ছিষ্টা ইতি ন বা অজীবিষ্যমিমানখাদয়ন্নিতি 
হোবাচ কামো ম উদপানমিতি। স হ খাদিত্বা,তিশেষাঞ্জায়ায়া আজহার। সাওগ্র 
এব সুভিক্ষা বভূব তান্‌ প্রতিগৃহ্য নিদধৌ। স হ প্রাতঃ সঞ্জিহান উবাচ যদ্বতান্নস্য 
লভেমহি লভেমহি ধনমাত্রাং রাজাসৌ যক্ষ্যতে স মা সর্বেরার্তিজ্যেণীতেতি। 
তং জায়োবাচ হস্ত পত ইম এব কুল্মাা ইতি তান্‌ খাদিত্বা5মুং যজ্ঞং 
বিততমেয়ায়। ছান্দোগ্য উপঃ ১। ১০। ১-৭] 


উষস্তি চাক্রায়ণ যজ্তস্থলে গিয়ে দেখেন যে যজ্ঞ আরম্ভ হয়েছে। সামবেদের 
গানের যে চারজনে পুরোহিত উদ্গাতী, প্রস্তোতী, প্রতিহর্তা, সুব্রন্ষাণ্য, এঁদের 
মধ্যে প্রথম তিনজনকে উষস্তি বললেন, “তোমরা খাঁর স্ব করছ তাকে 
যথার্থভাবে না জেনে যদি স্ব কর তাহলে তোমাদের মাথা খসে পড়বে। এই 
কথা শুনে যজমান িনি যজ্ঞের আয়োজন করেছিলেন) উষস্তিকে বললেন, 
মহাশয়, আমি আপনার পরিচয় জানতে চাই। পরিচয় দিলে যজমান বললেন, 
“আমি আপনারই খোঁজ করেছিলাম আমার খত্বিক কর্মের জন্য, না পেয়ে 
এঁদের নিযুক্ত করেছি, এখন সমস্ত ঝত্বিক-কর্মের জন্য আপনাকেই বরণ করছি।' 
করুন, কিন্তু এঁদের যে পরিমাণ ধন দেবেন, আমাকেও ততটাই দেবেন, । 
যজমান বললেন, “তাই হবে” । এরপর উষস্তি প্রস্তোতা, উদ্‌গাতা ও প্রতিহর্তাকে 
প্রশ্ন করলেন তারা কোন্‌ কোন্‌ দেবতার স্তব করছেন। তারা অজ্ঞতা নিবেদন 
করলে উষস্তি যথাক্রমে প্রস্তোতাকে বললেন, 'প্রাণই সেই দেবতা” উদগাতাকে 
বললেন 'আদিত্যই সেই দেবতা ।” পরে প্রতিহর্তাকে বললেন, 'অন্নই (সেই 
দেবতা) সৃষ্টির সকল প্রাণী অন্নকে নিজের দিকে আকর্ষণ করে জীবনধারণ 
করে। সেই অন্ন-দেবতাই প্রতিহারের দেবতা । [অন্লমিতি হোবাচ সর্বাণি হ বা 
ইমানি ভূতান্যন্নমেব প্রতিহরমাণানি জীবস্তি। ছা/উ ১। ১১।৯] 

এই কাহিনীতে দেখছি কুরুদেশে শিলাবৃষ্টিতে ফসল নষ্ট হবার পরে দেশে 
প্রবল দুর্ভিক্ষ। বেদজ্ঞ পুরোহিত ব্রাহ্মণ উষস্তি চাক্রায়ণের অন্ন জোটে না; 
একমাত্র উপায় যজ্ধে পৌরোহিত্য পেলে যদি অন্নসংস্থান হয়। কিন্তু অনাহারে 
শরীর এত দুর্বল যে যজ্ঞস্থল পর্যন্ত হেটে যাবার সাধ্য নেই। পথে বেরিয়ে 
দেখেন, এক চগ্ডাল পচা মাষকলাই খাচ্ছে, অখাদ্য হলেও উদর পূর্তির উপাদান 
ত, তাই চগ্ডালের কাছে তা-ই চাইলেন। সে প্রথমে ব্রাহ্মণের জাত যাওয়ার 
আশঙ্কায় এঁ্টো মাষকলাই দিতে আপত্তি করল; কিন্তু উষস্তি নিরুপায় ও খিদের 
জালা অসহ্য। জাত যাওয়া নিয়ে তিনিও সচেতন, কারণ চগ্ডাল জল দিতে 
চাইলে এ জাতের কথা মনে রেখেই বললেন, জল ত যত্রতত্র পেতে পারি, 
জীবনরক্ষার জন্য অত্যাবশ্যক ছিল কিছু খাদ্য, সেখানে চণ্ডালের এঁ্টো পচা 
মাষকলাই বলে আপত্তি করলে জীবনরক্ষা হত না। দুর্ভিক্ষ যে কত প্রবল ছিল 
তা এর থেকেই বোঝা যায় যে, যজ্ঞে যিনি খত্বিক্‌ হবেন তারও প্রাণরক্ষার 
কোনো বিকল্প ছিল না, চণ্ডালের এঁটো খাওয়া ছাড়া, অর্থাৎ ভিক্ষাও নিতাস্ত 
দুর্লভ ছিল। উষস্তির ব্রাহ্মণী সেদিন কিছু ভিক্ষা পেয়েছিলেন বলে, উদ্বৃত্ত 
মাষকলাই কস্টা রেখে দিলেন। পরদিন তাই খেয়েই উবস্তি যক্রস্থলে গেলেন। 
যজমান তার খোঁজেই ছিলেন, পরিচয় পেয়ে তাকেই খত্বিক্‌ হিসেবে বরণ 
করলেন। উষস্তি শর্ত করলেন, এঁ পুরোহিতদের যজমান যত ধন দেবেন 
তাকেও তা দিতে হবে। যজমান এতে সম্মত হলে তিনি আগের পুরোহিতদের 
বহাল রেখে নিজে তাদের তত্বাবধানে নিযুক্ত হলেন। প্রথমেই আগেকার 
পুরোহিতদের তত্বগত প্রশ্ন করে অভিসম্পাত দিলেন, তাদের মাথা খসে পড়ে 
যাবে। তারা উষস্তির কাছেই সমাধান চাইলেন। উত্তরে একজনকে বললেন 
প্রধান উপাস্য দেবতা হল প্রাণ, দ্বিতীয়জনকে বললেন সে দেবতা হল আদিত্য, 
তৃতীয়জনকে বললেন, প্রধান দেবতা হল অন্ন। 


এইখানে কাহিনীর প্রথম অংশের সঙ্গে সংগতি খুঁজে পাওয়া যায়। অন্নাভাবে 
ক্রিষ্ট ব্রাহ্মণ সেদিন সকালে স্ত্রীকে বলেছিলেন, “কিছু খেতে পেলে এ যজ্ঞে 
পৌরোহিত্য পেতাম, কিছু ধনলাভ করতে পারতাম ।” যজ্রস্থলে আসতেই 
পারতেন না চণ্ডালের এঁটো মাষকলাইয়ের বাসি উদ্বৃত্টুকু না খেতে পেলে। অন্ন 
উপলব্ধি করেছিলেন, প্রাণরক্ষার উপাদান হিসেবেই অন্নকে দেখতে হবে, 
জুগুঞ্সাকে জয় ররে হীনতম অল্নেও জীবনরক্ষা করতে হবে। মনে পড়ে, কুকুর বা 
শকুনির মাংসকেও প্রাণরক্ষার উপাদান হিসেবে শান্ত্র সমর্থন করেছে। কাজেই এই 
উষস্তির দৃষ্টিতে যজ্ঞে প্রধান উপাস্য দেবতা যে প্রাণ এবং তাকে টিকিয়ে রাখার 

প্রধান উপাদান যে অন্ন হবে তাতে আর আশ্চর্য কী। আদিত্য অর্থাৎ সূর্য জমিতে 
ফসল ফলাবার এক অপরিহার্য অধিদেবতা। তাই উষস্তির তত্বসমাধানে দেবরাজ 
ইন্দ্র বা ব্রাহ্মাণ্যের প্রতীক অগ্নি বা বৃহস্পতি, পরমাত্মা এঁদের স্থান নেই। জীবনের 
ভিত্তি প্রাণ, তাকে জীইয়ে রাখার জন্যে ফসল ফলানোর অধিদেবতা আদিত্য এবং 
জীবনরক্ষার একান্ত অপরিহার্য উপাদান অন্ন এই তিনটিই প্রাধান্য পেল উষস্তির 
ব্যাখ্যানে। লক্ষ করি, উ্ষস্তির এই উত্তরের সঙ্গে কোনো যুক্তি বা কারণ নির্দেশ 
নেই। কেন যে তিনি, প্রাণ, আদিত্য, ও অন্নকে প্রধান দেবতার স্থান দিলেন তার 
কোনো যুক্তি দিলেন না। ফতোয়ার মতো করেই বললেন, এবং আগের খত্বিক্রা 
তা মেনেও নিলেন। অর্থাৎ উপনিষদ এই তত্ব __- অন্নের মাহাত্ম্য ও প্রাধান্য 
প্রতিষ্ঠা -__ করতে চায় এবং তা করছে উপবাসক্রিষ্ট কদর্য খাদ্য দিয়ে 
কোনোরকমে উদরপূর্তি করে যজ্ঞে এসেছে এমন এক ব্রাহ্মণের বাণী দিয়ে। 
ভূমিকায় দুর্ভিক্ষের চূড়ান্ত প্রকোপ চিত্রিত করবার পরে বৃভূক্ষ ব্রাহ্মণের মুখে 
অন্নকে প্রধান দেবতা বলে চিহিত করে উপনিষদ্ই এই তত্ব প্রতিষ্ঠা করল। 


এখানে আরও একটা ব্যাপার চোখে পড়ে । যজমানের কাছে উষস্তির শর্ত 
ছিল অন্য পুরোহিতদের যত দক্ষিণা তিনি দেবেন উষস্তিকে ততটা অর্থাৎ 
তিনজনের মিলিত দক্ষিণার সমপরিমাণ ধন তাকে দিতে হবে, কারণ যজমান 
তাকে এ তিন পুরোহিতদের স্থলেই নিযুক্ত করেছেন। দক্ষিণায় খাদ্য, বন্তর, স্বর্ণ, 
পশু ও দাসদাসী দেওয়ার বিধান ছিল। কিন্তু দক্ষিণার খাদ্য ত খেলেই ফুরিয়ে 
যাবে, হয়ত সংরক্ষণ করবার মতো কিছু শস্যও পাওয়া যেত, কিন্তু দরাদরির 
সময়ে শুনি ধনের কথা। তার মানে এ মারাত্মক দুর্ভিক্ষের দিনেও বেশি দাম 
দিয়ে খাবার কেনা যেত, অর্থাৎ এখনকার ভাষায় খাদ্যের “কালোবাজার ছিল। 
তখন সেই ফসলের আকালের দিনেও যজমান যজ্ঞ করছেন, অর্থাৎ অন্তত 
সতেরোজন পুরোহিতকে রোজ দুবেলা খাওয়াচ্ছেন এবং পুরোহিত ছাড়াও 
যজ্ঞে যে নানারকম সাহায্যকারী দরকার হত, তাদেরও খাওয়াচ্ছেন। উষস্তির 
্ত্রী ভিক্ষা পেয়েছিলেন, কাজেই ভিক্ষা দেবার মতো উদ্ৃত্ত খাদ্য ছিল কোনো 
কোনো পরিবারে এবং টাকা বা ধনের বিনিময়ে এ দুর্ভিক্ষের দিনেও কোনো 
কোনো মজুতদারের কাছে খাবার কেনা যেত। চিত্রটা ব্যাপক খাদ্যাভাবের, কিন্তু 
তারই মধ্যে দুর্নীতি ও কালোবাজারও চালু ছিল, যেমন এমন সদাশয় অন্নবান্‌ 
ব্যক্তিও কদাচিৎ পাওয়া যেত যারা উষস্তির কিশোরী বধুটিকে খাবার ভিক্ষা 
দিতেন। এমন অজন্মা বা দুর্ভিক্ষের সময়ে সাধারণ গরিব মানুষ, যারা দেশে 
সংখ্যাগরিষ্ঠ ছিল, তারা অনেকেই খাদ্যাভাবে মারা যেত বা অখাদ্য খেয়ে 
অসুখে পড়ত। কেবলমাত্র উদ্বৃত্ত অন্নের অধিকারী মুষ্টিমেয় ধনীদের কাছেই 


১০৬ বেদের যুগে ক্ষুধা ও খাদ্য 


'অশনায়াপিপাসে” অর্থাৎ ক্ষুধাতৃষগ, মৃত্যুর রূপ ধরে আসত না। বাকিরা 
দুর্ভিক্ষের দিনে কীটপতঙ্গের মতোই মারা যেত। 


উষস্তি চাত্রায়ণের কাহিনীর ঠিক পরেই ছান্দোগ্য উপনিষদে একটি ছোট 
কিন্তু অত্যন্ত তাৎপর্যপূর্ণ উপাখ্যান আছে তার নাম “শৌব উদ্গীথ', অর্থাৎ 
'কুকুরদের সামগান”। “অতএব এরপর কুকুরদের উদ্‌গীথ'। বক দাল্ভ্য, দল্ভ্য 
ও মিত্রার ছেলে বক ওরফে গ্লাব নামে এক ঝষি বেদ অধ্যয়নের জন্যে গ্রাম 
থেকে নির্গত হলেন। তার সামনে একটি শাদা কুকুর দেখা দিল। তার কাছে 
অন্য কুকুররা এসে বলল, “মহাশয, আপনি গান করে অন্নের সংস্থান করুন, 
আমরা ক্ষুধার্ত। সেই শাদা কুকুরটি তাদের বলল, “কাল সকালে তোমবা এই 
জায়গাতেই আমার কাছে এস। পরদিন বক দাল্ভ্য (মিত্রার পুত্র) গ্লাবও 
সেইখানে তাদের জন্যে অপেক্ষা করেছিলেন। তখন যেজ্ঞে) বহিষ্পবমান স্তোত্র 
গানের সময়ে যেমন (সামবেদের স্তোতারা) পরস্পরের সংলগ্ন হয়ে 
(যজ্ঞভমিতে) পরিক্রমা করেন, সেইরকম কুকুরগুলি (পরস্পরের লেজ ধরে ?) 
প্রদক্ষিণ করল। তারপর বসে পড়ে হিংকার উচ্চারণ করল। ওম্‌ খাব, ওম্‌ পান 
করব, ওম্‌ দেবতা বরুণ প্রজাপতি সবিতা এখানে অন্ন আনুন, অন্নপতি! এখানে 
অন্ন আনুন।” [অথাতঃ শৌব উদ্গীথত্তদ্ধ বকো দাল্ভ্যো গ্লাবো বা মৈত্রেয়ঃ 
্বাধ্যায়মুদ্বব্রাজ। তস্মৈ শ্বা শ্বেতঃ প্রাদুর্বভূব তমন্যে শ্বান উপসমেত্যোচুরন্নং নো 
ভগবানাগায়ত্বশনায়াম বা ইতি। তান্‌ হোবাচেহৈব ম ! প্রাতরুপসমীয়াতেতি। 
তদ্ধ বকো দাল্ভ্যো গ্লাবো বা মৈত্রেয়ঃ প্রতিপালয়াঞ্চকার। তে হ যখৈবেদং 
বহিষ্পবমানেন স্তোষ্যমাণাঃ সংরব্ধাঃ সপ্র্তীত্যেবমাসসূপুত্তে হ সমুপবিশ্য হিং 
চত্রুঃ। ওমদামোং পিবামোং দেবো বরুণঃ প্রজাপতিঃ সবিতাওন্নমিহাহরদন্ন- 
পতেওন্নসিহাহরা5হরো5মিতি। ছান্দোগ্য উপঃ ১। ১২] 


এই উপাখ্যানটিতে কয়েকটি ব্যাপার লক্ষ্য করে দেখা প্রয়োজন। জননী 
মিত্রা ও পিতা দল্ভের পুত্র বক, যাঁর অপর নাম গ্লাব গ্লোব মানে রোগা) তিনি 
বেদপাঠের জন্যে বেরিয়েছিলেন। পথে দেখলেন একটি সাদা কুকুরের কাছে 
অন্য কয়েকটি কুকুর কিছু প্রার্থনা করছে। গ্লাব শুনলেন, কুকুররা বলছে, আপনি 
গান করে আমাদের আহারের সংস্থান করুন, আমরা ক্ষুধার্ত'। তখন শাদা 
কুকুরটি তাদের পরদিন এখানে আসতে বলে। বক গ্লাবও কৌতুহলী হয়ে 
সেখানে 'আসেন। দেখেন শাদা কুকুরটি .ও অন্য কুকুরগুলি একে অন্যের সঙ্গে 
সংযুক্ত ইয়ে (পরস্পরের লেজ ধরে) প্রদক্ষিণ করল এবং পরে বসে যজ্ঞে 


বেদের যুগে ক্ষুধা ও খাদ্য ১০৭ 


অনুষ্ঠানের শেষে যেমন হিংকার উচ্চারণ করে তাই করল, দেবতাদের নাম 
করে বলল, “আমাদের ভোজন ও পানীয় এনে দিন, আমরা খাব, পান করব।, 


শাদা কুকুর এক ধরনের আভিজাত্যের প্রতীক । ঝণ্েদে প্রাগার্যদের সম্বন্ধে 
ঘৃণা ও তাচ্ছিল্য প্রকাশ করে বারবার বলা হয়েছে তারা কৃষণঙ্গ; অর্থাৎ শ্বেতাঙ্গ 
আর্ধরা উঁচু জাতের এমন ইঙ্গিত এতে আছে। এখানে এ কুকরটি পুরোহিতদের 
নেতৃস্থানীয়ের ভূমিকায় অবতীর্ণ। অন্য কুকুররা তার শরণাগত হয়ে বলে, 
“আপনি গান করে আহার আনুন।” ছান্দোগ্য উপনিষদ্‌ সামবেদের অন্তর্গত; 
এমন বিশ্বাস এখানে উচ্চারিত। “বহিষ্পবমান, স্তোত্র গাইবার সময়ে 
পুরোহিতরা ঝুঁকে নীচু হয়ে যক্ঞস্থলে প্রবেশ করে, এবং পরস্পরকে ছুঁয়ে থাকে৷ 
তারপর যজ্ঞ অনুষ্ঠিত হলে পুরোডাশ্‌ ও যজ্ঞে বলিপ্রদত্ত পশুমাংসের ভাগ পায় 
তারা। এছাড়াও যজ্ঞ যদি অভীষ্ট ফল দেয় ত সকলের জন্যেই খাদ্য সংস্থান 
হয়। বহিষ্পবমান স্তোত্রগানের অনুকরণ করার পরে কুকুররা যে হিংকারধ্বনি 
উচ্চারণ করে তা এখানে রূপান্তরিত হয়েছে অত্যন্ত শাদামাটা কথায়; বরুণ, 
প্রজাপতি, সবিতার উদ্দেশ্যে প্রার্থনা করা হচ্ছে, “আমরা খাব, পান করব, 
আমাদের জন্যে খাদ্য আনুন।” বরুণ এযুগে জলের অধিদেবতা, অতএব পিপাসা 
দূর করার জন্যে তার কাছে প্রার্থনা বোঝা যায়। প্রজাপতি ব্রাহ্মণসাহিত্য থেকেই 
শস্যের, পশু ও মানুষের প্রজনিকা শক্তির অধিদেবতা, প্রজাকে পালন করতে 
শস্য ও পশুর যে কল্যাণ আবশ্যক, প্রজাপতি তার ব্যবস্থা করেন। আর ফসলের 
জন্যে, পশুর চারণভূমির উর্বরতার জন্যে যে সূর্যকিরণ প্রয়োজন সবিতা তার 
অধিদেবতা। সবিতা শব্দের অন্য অর্থ হল জন্মের অধিদেবতা। [“সূ* ধাতুর অর্থ 
প্রসব বা জন্ম দেওয়া, সূ + তৃচ - সবিতৃ _৯ সবিতা] কাজেই এই তিন 
দেবতার উদ্দেশ্যে খাদ্যপানীয়ের জন্যে প্রার্থনা বেশ তাৎপর্যপুর্ণ। কাহিনীটি এই 
পরার্থনাতেই শেষ, কুকুররা প্রার্থনার ফল পেল কিনা তা বলা হয়নি। যেমন 
্রাহ্মণসাহিত্যে সোমযাগে বহিষ্পবমান স্তোত্রের গান ও আনুষঙ্গিক অনুষ্ঠানই 
বর্ণিত আছে, যজ্ঞের ফললাভের কথা কিছু বলা নেই। বক গ্লাব বেরিয়েছিলেন 
বেদাধ্যয়ন করতে; পথে কুকুরদের দ্বারা অনুকৃত যজ্ঞের একটি ক্ষুদ্র অংশের 
অনুষ্ঠান দেখলেন। জানলেন কুকুরগুলি ক্ষুধার্ত। দেশে মানুষের খাদ্যাভাব ঘটলে 
তখন কুকুরও অভুক্ত থাকে, কারণ মানুষের উদ্ৃত্ত খাদ্যেই কুকুরদের ক্ষুণিবৃত্তি 
হয়। কুকুরদের ক্ষুধার্ত অবস্থা মানুষের সমাজে তৎকালীন খাদ্যাভাব সুচিত 
করছে। কুকুররা বলছে “গান করে খাবারের ব্যবস্থা করুন”। এ উপনিষদ সাম- 
বেদের, এ বেদের পুরোহিতদের যজ্ঞে নির্দিষ্ট কর্ম হল গান গাওয়া। যজ্ঞ যদি 


১০৮ বেদের যুগে ক্ষুধা ও খাদ্য 


খাদ্যসংস্থানের জন্যে অনুষ্ঠিত হয়, তাহলে উদ্‌গাতা ও তার সহকারীদের ভূমিকা 
হল গান দিয়ে তাদের নির্দিষ্ট যজ্কর্ম সম্পাদন করা। “বহিষ্পবমান" অনুষ্ঠানটির 
শেষে হিংকার উচ্চারণ করার কথা। এখানে সে-হিংকার স্পষ্ট খাদ্য-প্রার্থনা। 
“আমরা ক্ষুধার্ত, পিপাসিত, আমাদের ভোজন ও পানের ব্যবস্থা কর।” সেই 
অশনায়াপিপাসে; এবং এখানে যে-শব্দটি ব্যবহৃত হয়েছে 'অশনায়াম” তার 
সোজা মানে হল, খিদে পেয়েছে।' কুকুরদেরও খিদে পেলে তারা যজ্ঞ কর্মের 
নকল করে ক্ষুধার অন্ন সংগ্রহ করবার চেষ্টা করে, কারণ তখনকার সমাজ এ 
একটি উপায়ই জানত খাদ্য সংস্থানের। 


উষস্তি চাক্রায়ণের কাহিনীর ঠিক পরেই এই সির নীট, 
উপাখ্যানের পটভূমিকা একই : ব্যাপক খাদ্যাভাব ও দুর্ভিক্ষের চিত্র। প্রথমটিতে 
উষস্তি চণ্ডালের এঁটো নষ্ট মাফকলাই খেয়ে যজ্ঞ করে পুরোহিতদের তত্বশিক্ষা 
দিয়েছিলেন যে, অন্নই প্রধান দেবতা । সামবেদের পুরোহিতরা যে গান করছেন 
যজ্ঞে, সে গানের উদ্দিষ্ট দেবতা অন্ন। উষস্তি নিজে যজমানের সঙ্গে দরাদরি 
করে তিনজন পুরোহিতের দক্ষিণা নিজে যাতে পান সেই ব্যবস্থা পূর্বাহেই করে 
রেখেছিলেন। বুভূক্ষার নিষ্ঠুর রূপের সঙ্গে বাড়ি থেকে বেরোবার আগেই 
মর্মান্তিক পরিচয় ঘটেছিল তার, তাই তার থেকে পরিত্রাণ পেতে গেলে, বাজারে 
দুষ্প্রাপ্য যে-খাদ্য তা যাতে চড়া দামে হলেও কিনতে পারেন সে সম্বন্ধে 
নিশ্চয়তার আশ্বাস লাভ করেছিলেন যজমানের কাছ থেকে, এবং যজ্জনিরত 
পুরোহিতদের দ্যর্থহীন ভাষায় সেই শিক্ষাই দিয়েছিলেন। বক গ্লাব বেদাধ্যয়নের 
আচরিত অনুষ্ঠান দেখে। সমাজে খাদ্যাভাব কোন্‌ পর্যায়ে গেলে উচ্িষ্টভোজী 
কুকুরদেরও খাদ্যাভাব ঘটে তা সহজেই অনুমান করা যায়। কাজেই সমাজে 
তখন মাবেমাঝেই ব্যাপক অন্নাভাব ঘটত, তাতে সমাজের সংখ্যাগরিষ্ঠ অংশ 
অর্থাৎ বিত্ুহীনরা অন্নকষ্টে পীড়িত হত); মুষ্টিমেয় কিছু ধনীই শুধু বাড়তি দামে 
খাদ্য সংগ্রহ করেত পারত। অন্নাভাবের চিত্রটি ব্যতিক্রমী নয়, বরং এই-ই 
মোটামুটি সাধারণ চিত্র। 


৬ 


দেখা গেল, কর্মকাণ্ডের যুগে সংহিতাব্রাহ্মণে সকল দেবতার কাছে বিভিন্ন ভাষায় 
বহু প্রার্থনা আছে খাদ্যের জন্যে; পরিসংখ্যানগতভাবে দেখলে অন্য কোনো 
কাম্য বস্তুর জন্যেই অত প্রার্থনা নেই। অতএব খাদ্যাভাব তখনকার সমাজের 
একটি স্থায়ী ও ব্যাপক অবস্থা। আবার জ্ঞানকাণ্ডে আরণ্যক উপনিষদের যুগেও 
অসংখ্যভাবে সেই একই প্রার্থনা উচ্চারিত; কখনো তত্বকথার পরিপ্রেক্ষিতে 
কখনো সরাসরি উপদেশে, কখনো-বা উপাখ্যান বা কাহিনীর মাধ্যমে । 
জ্ঞানকাণ্ডের যুগে অন্নের মহিমা এতবার এত বিচিত্রভাবে ঘোষিত হওয়াতে 
কতকটা বিম্ময় আসে, এবং এর থেকে একটি সিদ্ধান্ত প্রতিপন্ন হয় দেশে 
খাদ্যের অভাব ছিল। যে পুরোহিত যজ্ঞে গান গায় সেই উদ্গাতার শান্ত্র যে 
ছান্দোগ্য উপনিষদ্‌ তাতে এত সংখ্যায় খাদ্যের জন্যে প্রার্থনা? সামগানে প্রীত 
হয়ে দেবতা খাদ্য দেবেন? কিন্তু উষস্তি চাক্রায়ণ বলেন সামগানের মন্ত্রে 
দেবতাদের উদ্দেশ্যে স্তব ও প্রার্থনা নিবেদিত হয়, এবং যথার্থ বোদ্ধা সামগায়ক 
জানেন সেই উদ্দিষ্ট দেবতাদের মধ্যে শ্রেষ্ঠ হলেন অন্ন, যে-অন্ন ব্রন্মের স্বরূপ। 
অতএব যজ্ের গান শুধু গানই নয় দেবতাকে স্বরূপে বুঝে তার উপাসনাই 
যথার্থ গায়কের কর্তব্য। স্বরূপে বুঝে তার কাছে প্রার্থনা করলে তিনি সে প্রার্থনা 
পূরণ করেন, এমন বিশ্বাস ছিল। ছিল বলেই শাদা কুকুরটিকে অন্য কুকুররা 
বলে, “আমরা ক্ষুধার্ত, তুমি সামগান গেয়ে আমাদের জন্যে খাদ্যসংস্থান কর। 
এবং পরে যজ্ঞের অনুকারী যে বহিষ্পবমান স্তোত্র গাওয়ার অনুষ্ঠান কুকুররা 
মিলে করে, তারও পশ্চাতে প্রচ্ছন ছিল এ বিশ্বাস: যথাযথভাবে অনুষ্ঠান 
করলে গানের প্রার্থনা _- অন্নভিক্ষা __ দেবতাদের কাছে পৌছয়। খাদ্যের 
জন্যে আর্তি কত গভীর ও মর্মাস্তিক হলে বুভুক্ষু কুকুরদের দিয়েও যজ্ঞের 
একটি অংশের অনুকরণ করা হয়, তাদের প্রার্থনা শুনেও দেবতারা তাদের খাদ্য 
দেবেন এই বিশ্বাসে। অতএব সাধারণ অতি পরিচিত যে ছবিটি থেকে যায় তা 


১১০ বেদের যুগে ক্ষুধা ও খাদ্য 


হল দেশে প্রায়-সার্বত্রিক এক অন্নাভাব। হয়ত কোনো কোনো অঞ্চলে কোনো 
কোনো যুগে খাদ্যের মোটামুটি সচ্ছলতা ছিল, কিন্তু সাধারণ ছবিটায় খাবারের 
অসংকুলান পরিষ্কার দেখা যায়। 


'অন্ন' কথাটির অর্থ যা খাওয়া যায়, অর্থাৎ খাদ্য। কিন্তু অর্থ সংকোচনের 
নীতিতে অনেক আগেই অন্ন মানে 'ভাত' দাড়িয়ে গিয়েছিল। এখনও শব্দটি এ 
অর্থই বহন করে। “কেউ কেউ ধানের ব্যাপক ব্যবহারকে জমির শস্যবহনক্ষমতা 
বৃদ্ধির সঙ্গে, এবং এক জায়গায় বিপুলসংখ্যক লোকের সমাবেশকে সম্ভব করে 
তোলার সঙ্গে এক করে দেখেছেন ।' [... 50116 18৬9 10917101060 119 ৮/109- 

ধানের চাষ বেড়ে যায় নানা কারণে; বিভিন্ন ধরনের ধান ছিল, তার মধ্যে 
বিভিন্ন ঝতুতে ফলত অনেকগুলো, চাষটাও সহজ ছিল এবং আর্ধাবর্ত থেকে 
দাক্ষিণাত্য পর্যস্ত সর্বত্রই ধানের চল ছিল। ধানকে “ধন” মনে করা হত তাই 'ধন' 
থেকে এর প্রতিশব্দ ধান্য” ব্যুৎপন্ন হয়েছিল। ধান থেকে সরাসরি ভাত রাঁধাও 
সহজতম পাক প্রক্রিয়া, কাজেই ক্ষুধিত জনসাধারণের ক্ষুণ্িবৃত্তির একটা সহজ 
উপায় ছিল ধানচাষ, এবং তা খুব ব্যাপক হারেই হত। তবু ক্ষুধার সঙ্গে খাদ্যের 
যে' সমাস্তরাল দূরত্ব সেটা রয়েই গেল। অভুক্তের পাত্রে প্রয়োজনমতো খাদ্য 
জোগানের কোনো পাকা ব্যবস্থাই হল না। রয়ে গেল অভাব, গরিব সারা বছরই 
অভুক্ত বা অর্ধভুক্ত থাকত; যে-বছর উদ্বৃত্ত ফসল ফলত তা গিয়ে জমা হত 
ধনীর ভাগ্ারে বা তার পণ্যসম্তারে। 


বৈদিক যুগের প্রথম পর্বে যে-উৎপাদন ব্যবস্থা ছিল তাতে কাঠের ফলা-যুক্ত 
লাঙল দিয়ে যে-চাষ হত তার গতি ছিল ধীর, অনেক সময় নিয়ে ও অনেক 
পরিশ্রমে সামান্য জমি চাষ হত, সেই অনুপাতে ফসলের পরিমাণও কম ছিল। 
তাছাড়া ছিল “ঈতি'র আতঙ্ক এবং খরা, বন্যা, অতিবৃষ্টি, পঙ্গপাল, শস্যনাশক 
কীট, ইদুর, শস্যের ব্যাধি, সৈন্যদের আক্রমণ ইত্যাদি নানা কারণে বোনা ফসল 
সবসময়ে খামারে উঠতে পেত না। এ ছাড়াও যে-বছর ভাল ফসল হত তখনো 
সে-ফসল সংরক্ষণের ব্যবস্থা ছিল না। সিন্ধু সভ্যতার যুগে যা ছিল, তা আর্যদের 
প্রথম পর্যায়ে ছিল না। মোহেঞ্জোদারো, হরপ্লাতে ও লোঠালে আশ্চর্য উন্নত 
প্রণালীতে নির্মিত বিরাট আয়তনের শস্য-সংরক্ষণ-ভাগার পাওয়া গেছে। 


বেদের যুগে ক্ষুধা ও খাদ্য ১১১ 


(লোঠালে) কাঠে তৈরি শস্যভাগ্ডার, যেটা সম্ভবত আগুনে পুড়ে গিয়েছিল, 
সেটা ত খুব মজবুতভাবে তৈরি ছিল। ভারতবর্ষের ইতিহাসে আধুনিক যুগের 
পূর্বে কখনই এত বেশি পরিমাণে শস্য এমনভাবে সংরক্ষণের ব্যবস্থা ছিল না।' 

এ হল মহেঞ্জোদারো, হরপ্লা ও লোঠালের কথা, সিন্ধুসভ্যতার যুগ, অর্থাৎ 
্বীস্টপূর্ব তৃতীয় সহম্াব্দ থেকে দ্বিতীয় সহশ্রাব্দের খবর। আর্ধরা আসবার পর 
যাযাবরত্ব ত্যাগ করে স্থিতিশীল কৃষিজীবী হয়ে যখন তারা আর্ধাবর্তে বসবাস 
করতে শুরু করল তখনো তারা রাষ্ট্র ও সমাজ ব্যবস্থায় সিন্ধুসভ্যতার সার্বিক 
সুনিয়ন্ত্রণ ও পরিচালনার শৃঙ্খলা অর্জন ্যরে উঠতে পারেনি। লোহার ফলার 
লাঙলে অল্প পরিশ্রমে বেশি ফসল ফলাত, মাংস, দুধ ও দুধের খাবার এবং এ 
ফসলের থেকে রুটি এসব খেত। সুবৃষ্টি হলে ভাল ফসল হত, হয়ত তখন 
সাধারণ লোকেরও খাবার জুটত। কিন্তু স্থিতিশীল হয়ে গ্রামীণ সভ্যতায় যখন 
তারা স্থায়ীভাবে বসবাস করতে শুরু করেছে তখন তাদের সমাজব্যবস্থা __ 
অর্থাৎ কৌম (0187) ও গোষ্ঠী (019০) ভেঙে বৃহৎ “কুল? অর্থাৎ এক বাড়িতে 
কয়েক পুরুষের একত্র বসবাস চালু হয়েছে। 


একই সঙ্গে অনেকগুলি কুল একত্রে একটি গ্রামে বসবাস করতে শুরু করে। 
্রাগার্য সভ্যতায় গ্রাম ছিল, শহরও ছিল। আগন্তকরা এসে প্রথমটায় সে 
সমাজব্যবস্থা বিপর্যস্ত করে তোলে। কয়েক শতক পরে স্থায়ী কৃষিজীবী সমাজে 
বাস করতে শুরু করার পরে লাঙলের চাষের সময়ে গোষ্ঠী কৌম ভেঙে “কুল, 
স্থাপিত হলে অনেকগুলি কুল গ্রামে বসবাস করতে থাকে । সচরাচর গ্রামগুলি 
স্বনির্ভর ছিল এবং আয়তনে বেশ বড় থাকায় ধীরে ধীরে রাষ্ট্রব্যবস্থার অধীনে 
গ্রামগুলিই একক বলে পরিগণিত হয়। 'লাঙলের চাষে খাদ্যের জোগান অনেক 
বেড়ে যায় এবং অনেক বেশি নিয়মিতও হয়ে যায়। এর অর্থ একটি বৃহত্তর 
জনগোষ্ঠীই নয়, কিন্তু (এমন এক জনগোষ্ঠী যারা) বৃহত্তর এককে গ্রাম) বাস 
করতে লাগল।' (21081) 82109010019 07581 11101585960 0119 19০0৫ 9810- 

ততদিনে এই ধরনের বৃহৎ একান্নবতী পরিবারই সমাজের একক হিসেবে 
গ্রাহ্য হয়েছে। শাসনব্যবস্থা জনসাধারণের সবকরম অর্থনৈতিক ও রাষ্ট্রনৈতিক 
বিপদের প্রতীকার করবার মতো সুসংগঠিত বা সুনিয়ন্ত্রিত ছিল না। প্রাকৃতিব 
দুর্যোগে ফসল যখন কমে যেত, তেমন সব অজন্মার বছরে, বা কোনো 
দৈবদুর্বিপাকে ফসল নষ্ট হয়ে গেল, দুর্ভিক্ষ ও ব্যাপক অনাহারই ঘটত মানুষের 
ভাগ্যে, হয়ত দুচারটি ভাগ্যবান পরিবারের কোনো সঞ্চয় থাকলে সে দুর্বংসরটা 
কোনোমতে অতিক্রম করতে পারত তারা। কিন্ত প্রত্ুখননে মহেঞ্জোদারো হরপ্লা 
ও লোঠালের পরে বহু শতাব্দী পর্যন্ত পাথরের বা ইটের তৈরি কোনোরকম 
শস্যসংরক্ষণ,.ভাণ্ডার প্রত্খননে পাওয়া যায়নি। প্রথমত, উৎপাদন ছিল স্বল্প, 
দ্বিতীয়ত, প্রাকৃতিক দুর্যোগে বহুবার সেই স্বল্প উৎপাদনও বিনষ্ট হয়ে যেত। 
তৃতীয়ত, তেমন কোনো শক্তিমান্‌ সুসংহত কেন্দ্রীয় রাষ্ট্র ছিল না যা 
প্রজাসাধারণের জন্যে ফসলের দুর্বংসর ঠেকাবার জন্য অগ্রিম চিস্তা করে 
কোনো প্রতিষেধক ব্যবস্থা নিতে পারত। আর্ধরা পোড়া ইটের ব্যবহার শেখে 
অনেক পরে, শ্বীস্টপূর্ব ষ্ঠশতক নাগাদ, পাথরের স্থাপত্য সেযুগে পাওয়া যায় 
না, কাঠের ভাগুগৃহ ত পোকায়, জলে, আগুনে নষ্ট হয়ে যেত, কাজেই মজবুত 
কোনো শস্যভাণ্ডারের নজির নেই। ফলে অনেকটা “দিন আনি দিন খাই; 
অবস্থাই চলত, সংগ্রহ সঞ্চয়ের পরিকল্পনাও ছিল না, ব্যবস্থাও ছিল না। চতুর্থত, 
জল, কীট, বাতাসের আর্দরতা থেকে ফসলকে অবিকৃত অবস্থায় রক্ষা করার 
উপযুক্ত বৈজ্ঞানিক অর্থাৎ রাসায়নিক জ্ঞান তখন ছিল না, ফলে নদীবহুল দেশে 
বর্ষার আর্্রতা ও কীটপতঙ্গের আক্রমণ থেকে ফসলকে বীচাবার উপযুক্ত 
প্রায়োগিক বিজ্ঞান একেবারেই ছিল না। তাই সঞ্চিত ফসলও দীর্ঘকাল ভাণ্ডারে 
থাকলে সম্পূর্ণভাবে খাবার অযোগ্য হয়ে উঠত। এর অর্থ প্রাকৃতিক যে কোনো 
দুর্যোগ মানেই দুর্ভিক্ষ, ব্যাপক অনাহার। 


্বীস্টপূর্ব সপ্তম শতক থেকে লোহার লাঙলের ফলার ব্যবহারে স্বল্গতর 
পরিশ্রমে বহুলতর ফসল উৎপাদন করা সম্ভব হল। যেহেতু সংরক্ষণের ব্যবস্থা 
তখনো অনুপস্থিত, তাই এই বাড়তি ফসলের দুতিনটি গতি হত। প্রথমত, 
্রীস্টপূর্ব সপ্তম শতক ।থেকে সমাজে শ্রেণীবিভাগ অত্যন্ত স্পষ্টভাবেই উপস্থিত, 

তাই কিছু ধনিক শ্রেণীর লোকের ব্যক্তিগত ভূসম্পত্তি, পশুসম্পত্তি যেমন বেশি 
ছিল, তেমনই ফসলের বেশি অংশ তাদেরই হাতে আসত । ফলে শস্যের অসম 
বন্টন অনিবার্য ছিল। সংখ্যাগরিষ্ঠ গরিব মানুষের ভাগ্যে সামান্যই জুটত, চাষী 
মজুর পেটভাতায় কাজ করত এবং দুর্বংসরে তাতেও টান পড়ত। বেশি 
উৎপাদনে ধনী লাভবান্‌ হয়েছিল তিনভাবে। প্রথমত, তাদের কখনো খাদ্যাভাবে 
ভুগতে হত না; দ্বিতীয়ত, উদ্বৃত্ত খাদ্যের কিছু অংশ দিয়ে তারা অভুক্ত মানুষদের 
কারখানার মজুর বা বাড়ির দাসদাসী হিসেবে নিযুক্ত করে রাখতে পারত; আর 
তৃতীয়ত, উদ্বৃত্ত ফসল ও কারিগরির শিল্পবস্ত নিয়ে বাণিজ্য করতে পারত। 
অতএব লোহার ফলার লালে যে বাড়তি ফসল উৎপন্ন হচ্ছিল, তার ভাগ 
দরিদ্রসাধারণের মধ্যে এসে পৌঁছত না, তাই খাদ্যাভাব ব্যাপকভাবেই থেকে 
গেল সমাজে। 


খাদ্যাভাব কত আতঙ্কের হলে খাদ্যকে ব্রহ্ম বলতে হয়? ব্রহ্মা সাধারণ দেব- 
মণ্ডলীর অন্তর্ভুক্ত নন, ইনি পুংলিঙ্গ বা স্ত্রীলিঙ্গ নন, ক্লীবলিঙ্গ; অর্থাৎ দেব বা 
দেবী নয়, তাদের উধের্বে একটি শক্তি। নানা দর্শনপ্রাস্থানে তিনি নানাভাবে অষ্টা, 
পালক ও সংহারকর্তা। অর্থাৎ ব্রন্মের উধ্র্বে কোনো শক্তি নেই, সমস্ত দেবমগ্ডলী 
ও বিশ্বচরাচর তার সৃষ্ট ও তীর অধীনে। এই শ্রেষ্ঠ সর্বশক্তিমান্‌ দিব্য প্রকাশ যে 
ব্রক্দম তাকেই অন্নের সঙ্গে অভিন্ন বা একাত্ম বলে বর্ণনা করা হয়েছে বারেবারে, 
যেন অন্নের মর্যাদা এ অতুলনীয় মহির্মা পায়। কর্মকাণ্ডের যজ্ঞে অন্যান্য 
দেবদেবীদের কাছে যথাবিহিত স্তোত্র গান ও হব্য দিয়ে অন্ন প্রার্থনা করা হত, 
তখন “বিরাজ' ছন্দকে অন্নস্বরূপ বলা হচ্ছিল; বিভিন্ন দেবদেবীকে উদ্দেশ্য করে 
বলা হচ্ছিল, “তিনিই প্রকৃষ্ট অন্নদাতা।” স্বভাবতই মনে হয়, এ প্রক্রিয়াতেও 
ইস্টলাভ হচ্ছিল না, ক্ষুধার অনুপাতে খাদ্য জুটছিল না। তারপর উন্নততর 
কৃৎকৌশলে চাষে যখন উৎপাদন বাড়ল তখনো মানুষ দেখছিল ফসল বেশি 
জন্মানোর কোনো সুবিধা তাদের পাতে পৌঁছচ্ছে না। যজ্ঞের দেবতারা যাদের 
অনুগ্রহ করছিলেন, তারা সংখ্যালঘু, নতুন প্রণালীর চাষেও তাদেরই লাভ হল, 
উৎপাদক জনসাধারণের বুভুক্ষা, অপুষ্টি, অনটন আগের মতোই রইল। এবার, 
নতুন পর্যায়ে, অন্ন দেবতাদের ছাড়িয়ে উঠল, এবার সে স্বয়ং ব্রহ্গস্বরূপ হয়ে 
উঠল, “যে অন্নকে ব্রহ্মা বলে জানে, তার কখনো অন্নাভাব হয় না”। বলা বাহুল্য, 
এসব নির্দেশের মধ্যে সমাজের পক্ষে হিতকর একটি দিক আছে, তা হল, মানুষ 
যেন অন্নকে সন্ত্রমের চোখে দেখৈ, অপচয় না করে, যত্ব করে তার সংরক্ষণ ও 

সংবর্ধন করে। এতে ধনী ও দরিদ্র উভয়েরই লাভ; অন্ন যত্তে সুরক্ষিত হয়। 
তবে কিছু চক্ষুম্মান্‌ মানুষ নিশ্চয়ই লক্ষ করছিল বে যজ্ঞে দেবতাদের কাছে 
যথেষ্ট আবেদন-নিবেদনেও যেমন খাদ্যে অনিষ্ট প্রাচুর্য মেলেনি, তেমনই এখন 
জ্ঞানকাণ্ডের যুগে অন্নকে ব্রহ্মা বলে মনে করাতেও সে প্রাচুর্য পাওয়া গেল না। 
এটা যে ঘটেছিল তার প্রমাণ যক্ঞ-অবিশ্বাসী বেশ কিছু মানুষের যজ্ঞে অনীহা 
দেখা গেল। এদের মধ্যে যারা বেশি বুদ্ধিমান বা যোগ্যতর তারা বেদ ও যজ্ঞের 
বিরোধী কিছু ধর্মপ্রস্থান প্রবর্তন করলেন এবং যজ্ঞে বীতস্পৃহ আরও অনেক 
লোক তাদের শিষ্যত্ব গ্রহণ করলেন। এঁরা দেখলেন, যারা বহু আড়ম্বরে বহু পশু 
বধ করে যঞ্ঞজ সম্পাদন করেন তাদের চেয়ে অরণ্যচারী এই সব অবৈদিক 
সম্প্রদায়ের লোকেরা যে বেশি কষ্টে আছেন তা নয়। এসব প্রস্থানের অধিকাংশই 
জ্ঞানকাণ্ডের সমকালীন, কাজেই সমাজে যাঁরা যজ্ঞ করে অন্নকে ব্রহ্ম জ্ঞান 
করছেন তাদের মধ্যে যারা ইতর সাধারণ অর্থাৎ যাদের জমি, পশু ইত্যাদি 
সম্পত্তি নেই, যারা খেতে চাষি, কারখানায় মজুর তাদের ভাগে অন্ন কিছু বেশি 
পড়ছে না। অতএব অত হাঙ্গামা করে যজ্ঞ করেও যেমন তাদের ক্ষুধা মেটেনি, 
তেমনি অন্নকে ব্রন্মাজ্ঞান করবার দুরূহ মননপ্রক্রিয়ার কসরৎ করতে পারলেও 
তাদের অন্নাভাব মিটল না। এসব সম্প্রদায়ের মধ্যে অনেকেই ভিক্ষাজীবী, যেমন 
বৌদ্ধ ও জৈনরা, অন্যদেরও অনেকে ভিক্ষা ও অরণ্যে ফলমূল সংগ্রহ করে 
প্রাণধারণ করতেন। ভিক্ষার অন্নও অনিশ্চিত, খরা অজন্মায় দুর্ভিক্ষে ভিক্ষা 
মিলত না। যজ্ঞ যারা করত তারাও যেমন পর্যাপ্ত অন্ন পেত না, যারা অন্নকে 
ব্রহ্ম জ্ঞান করতে চেষ্টা করত বা করতে পারত তাদেরও তেমনই অন্নসংস্থান 
অনিশ্চিতই ছিল। 

ভিখারি সব দেশেই, অন্তত প্রাচীনকালে ছিল তবে এদেশে সুপ্রাচীন কাল 
থেকেই অন্নভিক্ষা নানা ধরনের শাস্ত্রের সমর্থন পেয়েছিল। আশ্রমধর্মে ব্রহ্মচারী 
পরানে পালিত এবং সে ভিক্ষা করে খেত, এবং ভিক্ষান্ন আচার্যের বাড়িতেও 
আনত। যতি বা সন্াস আশ্রমে মানুষ ফলমূল সংগ্রহ বা ভিক্ষা করে। জৈন 
সন্ন্যাসীও ভিক্ষা করত। বৌদ্ধ সন্াসীর ভিক্ষার কথা “জাতকে' ও অন্য সব 
বৌদ্ধ গ্রন্থে বহু বিস্তৃত কাহিনীর মধ্যেও পাওয়া যায়। অন্যান্য নানা সম্প্রদায়ের 
কথা, বিশেষত বুদ্ধ বোধিলাভ করার পূর্বে যেসব সম্প্রদায়ের সংস্পর্শে আসেন 
তাঁদের কথাও পাওয়া যায়। এঁরা ছিলেন ভ্রাম্যমাণ সন্যাসী সম্প্রদায়, অতএব 
এঁদের ভিক্ষান্নে এবং সংগৃহীত ফলমূলেই ক্ষুধানিবারণ করতে হত। 

পরাশরের “ভিক্ষুসূত্র" গ্রন্থ ছিল, এছাড়াও অনেক দার্শনিক ও ধম়ি প্রস্থানেও 
ভিক্ষার নির্দেশে দেওয়া আছে, “অগেহী' বা অনিকেত মানুষ সমাজে এক 
ধরনের সম্মান পেতেন; এরা যেহেতু নিজের বাড়িতে রান্না করতেন না, তাই 
পরের বাড়িতে ভিক্ষা করেই দিনপাত করতেন। অনেক ধরনের পাপের 
প্রায়শ্চিত্তেও ঘুরে ঘুরে ভিক্ষা করে খাওয়ার বিধান ছিল কোনো কোনো ব্রতেও 
ভিক্ষা করার বিধান ছিল। কাজেই সমাজে গৃহীর পাশাপাশি ভিক্ষাজীবীর জন্যেও 
একটা ব্যবস্থা ছিল। তীর্থযাত্রী ভিক্ষা করেই খেতেন, বনু তীর্থস্থানেও অন্নসত্র 
থাকত। কাজেই বহু ক্ষুধিত মানুষ ভিক্ষায় পাওয়া খাদ্যে জীবনধারণও করতেন। 
অর্থাৎ এই সব সংসারী লোকেদের, __ বৌদ্ধ সাহিত্যে যাদের প্রধানত “গহপতি 
(গৃহপতি - গৃহী) বলা হয়েছে, __ বাড়িতে রান্না হত, এবং সে রান্নাটা শুধু 
বাড়ির লোকজনদের পরিমাপে নয়, কিছু বাড়তিও থাকত। দৈবাৎ এসে-পড়া 
অতিথি বা বুভুক্ষু ভিখারিকে বা নিয়মিত ভিক্ষার্থী সন্নযাসীকে তারই থেকে 
ভিক্ষা দেওয়া হত। ভিক্ষা দেওয়া, বিশেষত অন্নদান, তাই বরাবর সব শান্ত্রেই 
পুণ্য কাজ। অর্থাৎ রাষ্ট্রে অর্থনৈতিক ব্যবস্থা এমন কখনোই ছিল না যাতে রাষ্ট্র 
থেকে ক্ষুধিতের ক্ষুধা  সণের দায় বহন করা হবে। তাই যার জমি নেই, যে 
ভাগচাবী সামান্য জমিতে মজুর খাটে যে, সে দূর্বংসরে খাদ্য পেত না, বাধ্য হত 
ভিক্ষা করতে। তাই পেশাদার ভিক্ষুক ছাড়াও বিশেষ বিশেষ পরিস্থিতিতে 
নিজের শ্রম বিক্রি করেও খিদে মিটত না বহু তথাকথিত “নিন্নবর্গের' মানুষের । 

পণ্ডিত আই. বি. হর্নার বৌদ্ধ ও জৈন ভিক্ষু ও ভিক্ষুণীদের প্রতিষ্ঠান সম্বন্ধে 
বলেন, “ ... এগুলির (এর) উদ্ভব একটু অদ্ভুত ধরনের, প্রাতিষ্ঠানিকভাবে 
ভারতের মাটি থেকে পৃথক্‌, জনগণের মানসিক গঠনের কাছে বিজাতীয়। ধর্ম 
সম্বন্ধে এদের বিশেষ অধিকার থাকলেও ..... শুধু মহাবীর ও গৌতমের 
অনুগামীরাই নিজেদের ভিক্ষু সম্প্রদায়ে সংগঠিত করেছিল।” [ ... ৮৪16 

[,07001) [) %%111] ফরাসী পণ্ডিত লুই দুর্ম বলেছেন, গৃহী ও ভিক্ষুর মধ্যে 

সম্পর্কে গৃহীর দিক থেকে ভিক্ষু যেন ঈর্ধ্যার পাত্র ছিল। শুধু যে আধ্যাত্মিক 
উৎকর্ষ এর হেতু ছিল তাই নয়, সমাজ সে উৎকর্ষ স্বীকার করল, সেই ধরনের 
স্বীকৃতি দিয়ে, যাতে ভিক্ষুকে উৎপাদন বা নিজের গ্রাসাচ্ছাদন অর্জন করবার 
দায় থেকে সম্পূর্ণ অব্যাহতি পায়। বৈদিক যুগে এ অধিকার ছিল পুরোহিত ও 
আচার্ষের, এ যুগের শেষার্ধে এ অধিকার ছিল রাজার এবং সৈন্যদের ও কিছু 
রাজকর্মচারীরও। ফলে যে মানুষগুলি কোনো না কোনো ভাবে পরিশ্রম করে 
অন্নবস্ত্রের সংস্থান করত, নিজেদের এবং এ পরোপজীবী গোষ্ঠীরও, তারা ক্রমে 
ক্রমে হীন বলে পরিগণিত হল, বুদ্ধিজীবী, মোক্ষার্থী বা নির্বাণকামীব কাছে। 
অন্যান্য কোনো কোনো সম্প্রদায়ের মধ্যেও ভিক্ষান্নে দিনপাত করবার বিধান 
ছিল, কিন্তু বৌদ্ধদের মধ্যে এটি একটি সর্বত্র-আচরিত প্রাতিষ্ঠানিক ব্যাপার হয়ে 
দাড়ায়। “বৌদ্ধ সন্ন্যাসে উৎপাদক কৃষিকর্ম নিষিদ্ধ ছিল, এমনকী নিজের জন্যে 
রান্না করাও তাদের শ্রমণদের পক্ষে বোরণ ছিল), শ্রম হিসেবে শ্রমের কোনো 
মূল্য ছিল না, এবং এই নিষেধের অর্থ হল খাদ্য বস্ত্র এবং আশ্রয়ের জন্যে 
ব্যবহারিক জীবনে গৃহীর ওপরে শ্রমণের সম্পূর্ণ নির্ভরশীলতা ।” [.. 38001715 

্রস্টপূর্ব সপ্তম শতকে যখন বহু বিভিন্ন প্রস্থানের মধ্যেই মাধুকরী, ভিক্ষাটন, 
অনিকেতত্ব এবং শ্রমণত্ব স্বীকৃতি পেল, তখন স্বভাবতই এই সব প্রস্থানের 
পূর্বশর্তই ত ছিল সমাজের বৃহত্তর অংশ গৃহী থাকবে, সব রকম সন্ন্যাসীর প্রতি 
শ্রদ্ধাশীল থাকবে এবং ভিক্ষু ও সন্ন্যাসীর জন্য অন্নদানকে পুণ্যকর্ম বলে মনে 
করবে। তাই তখনকার সব প্রস্থানের ধর্মগ্রহেই সন্ন্যাসী সম্পর্কে একটা সন্ত্রম 
উদ্রিক্ত করার চেষ্টা আছে এবং ভিক্ষুকে অন্নভিক্ষা দেওয়াকে পুণ্য অর্জনের 
উপায় বলে স্বীকার করা হয়েছে। তা হলে গৃহীর ওপরে একটা বাড়তি চাপ সৃষ্টি 
হল : পরিবারবর্গের অন্নসংস্থান করা ছাড়াও ধর্মপ্রস্থানের নির্দেশে বা অন্য 
কোনো কারণে যারা নিজেরা উৎপাদনের কোনো কাজে লিপ্ত থাকবে না বলেই 
ভিক্ষার দ্বারা অন্সসংগ্রহ করবে তারা প্রার্থী হয়ে এলে তাদের অন্নদান করতে 

হত। খথেদে যারা স্বার্থপরের মতো নিজের অন্ন নিজেরাই খায়, অন্নকে ভাগ 
দেয় না তাদের নিন্দা করা হয়েছে। কিন্তু খথেদ সেই অর্থে নীতিনির্দেশক গ্রন্থ 
নয়; তাই তখন গৃহী ইচ্ছে করলে অন্পপ্রার্থীকে যে বিমুখ করতে পারত তার 
নানা নিদর্শন ইতস্তত বিক্ষিপ্তভাবে দেখেছি। কিন্তু তার তিন চারশ' বছর পরে 
ভিক্ষু, ব্রহ্মচারী, পর্যটক, প্রায়শ্চিত্তকারী বা ব্রতধারীর জন্যে সমাজ একটা ভিন্ন 
ব্যবস্থা করল। তখন পাশাপাশি দুটি সম্প্রদায়-_ গৃহী ও ভিক্ষু-_ একই সঙ্গে 
সমাজে বিরাজ করছে। ধনীরা চিরদিনই ধনের বিজ্ঞাপন হিসেবে কিছু পরগাছার 
মতো আশ্রিত নিক্র্মী মানুষকে অনদান করত আবার খেয়াল খুশিমতো প্রার্থীকে 
প্রত্যাখানও করত। কিন্তু এখন এ দুটি সম্প্রদায়ের মধ্যে একটি শ্রমবিমুখ, 
উৎপাদনবিমুখ অংশ যখন আহারের জন্যে সম্পূর্ণভাবে গৃহীর ওপরে 
নির্ভরশীল, তখন সন্গ্যাসীকে ভিক্ষা দেওযাকে পুণ্যকর্ম বলে প্রচার না করলে 
তারা খেতে পাবে না, বাঁচতে পারবে না। তাই ধর্মবোধের মধ্যেই ভিক্ষুকে 
অন্নদান অনুপ্রবিষ্ট হল। বৌদ্ধ গ্রন্থে, বিশেষত “জাতকগুলিতে” এই মর্মে বনু 
কাহিনী আছে। রামায়ণ মহাভারত কিছু পরের সংকলন হলেও এগুলি রচনার 
সূত্রপাত শ্রীস্টপূর্ব ষষ্ট-পঞ্চম শতকে এগুলিতেও দেখি ভিক্ষাদান পুণ্যকর্ম। 
কাজেই সমাজে একটা সংহত মুল্যবোধে ভিক্ষু ও সন্ন্যাসী সম্মানের আসনে স্থান 
পেল এবং কতকটা অধিকার হিসেবেই পরান্নে গ্রাসাচ্ছাদনের অধিকারী হল। 


এই সমাজে যখন উৎপাদন প্রয়োজনের তুলনায় কম, অথবা বেশি হলেও 
তা বণিকের কাছে পণ্যরূপে সঞ্চিত হয়, যখন নানা আগন্তক উৎপাত ও 
প্রাকৃতিক দুর্যোগে শস্য বিনষ্ট হয়, যখন সংরক্ষণের প্রয়োজনীয় কৃৎকৌশল 
জানা নেই, এ বিষয়ে অপরিহার্য রাসায়নিক বিদ্যাও আয়ত্ত নয়-_ এই সমাজে 
ক্ষুধাব তুলনায় খাদ্য অপ্রতুল। সাধারণ মানুষ তা বোঝে এবং যজ্ঞে, প্রার্থনায়, 
কৃষিকর্মে নিরন্তর খাদ্যের প্রাচুর্যের সন্ধান করে ফেরে, কারণ ক্ষুধা ও খাদ্যের 
মধ্যে সমান্তরাল ব্যবধানটা রয়েই গেছে। 


রাষটরব্যবস্থাতেও এমন কোনো বিধান ছিল না যে উৎপন্ন শস্যের একটা অংশ 
মজুত রেখে অকালে দুর্ভিক্ষে দুঃস্থ প্রজাদের মধ্যে তা বিতরণ করা হবে। এটা 
অনেক শতক পরে ধীরে ধীরে আসে এবং কখনোই পুরোপুরি কার্যকরী হয়নি। 
ফলে এদেশে বেদের সময় থেকেই খাদ্যাভাব ব্যাপকভাবে বর্তমান ছিল, অর্থাৎ 
সুজলাং সুফলাং মলয়জশীতলাং, ইত্যাদি ইচ্ছাপূরক স্বপ্নের প্রকাশমাত্র। বৈদিক 
যুগ থেকে আজ পর্যস্ত দেশের সংখ্যাগরিষ্ঠ মানুষ অনাহারে অর্ধাহারে দিন 


১১৮ বেদের যুগে ক্ষুধা ও খাদ্য 


কাটিয়েছে, দেশে ফসল বেশি হলেও তার ভাগ পায়নি, কম হলে ত অখাদ্য 
কুখাদ্য খেয়ে দিন কাটাতে বাধ্য হয়েছে, না হলে মৃত্যু এসেছে 
'অশনায়াপিপাসে'র চেহারায়। সেদিন যজ্কে যেসব দেবতাকে মাথা খুঁড়ে মিনতি 
জানিয়ে ক্ষুধিত মানুষ বিফল হয়েছে তাদেরই উত্তরপুরুষরা আজ সরকারের 
পায়ে মাথা খুঁড়ে আবেদন-নিবেদন করে বিফল-মনোরথ হয়ে উপোস করছে। 


এ 


